Въпрос с искане за устен отговор O-0200/2010
Съвета
Член 115 от Правилника за дейността
Stephen Hughes
,
Pervenche Berès
,
Udo Bullmann
от името на групата S&D Относно: Икономическото управление и член 9 от Договора от Лисабон
Член 9 от Договора от Лисабон призовава Съюза да взема предвид изискванията, свързани с насърчаването на висока степен на заетост, с осигуряването на адекватна социална закрила, с борбата срещу социалното изключване, както и с постигане на високо равнище на образование, обучение и опазване на човешкото здраве, при определянето и осъществяването на своите политики и дейности.
Неотдавнашният доклад на работната група Van Rompuy до Европейския съвет съдържа важни предложения относно реформата на съществуващата система на макроикономически надзор и координиране, която ще окаже съществено въздействие в области като заетост, социална защита, социално изключване, образование, обучение и здравеопазване. Отчита ли Съветът тези предложения?
И съответно, съгласен ли е Съветът, че тези предложения , а оттук и бъдещата законодателна рамка за икономическото управление, трябва да съответстват на член 9 от Договора от Лисабон? Това гарантирано ли е от Съвета чрез оценка на социалното въздействие? Ако не е, то съгласен ли е Съветът, че все пак следва да се извърши задълбочен анализ на социалното въздействие на предложеното законодателство?
