P7_TA-PROV(2011)0464
Обща система за данъчно облагане на дружества майки и дъщерни дружества от различни държави-членки (преработка) *
A7-0314/2011
Законодателна резолюция на Европейския парламент от 26 октомври 2011 г. относно предложението за директива на Съвета относно общата система за данъчно облагане на дружества майки и дъщерни дружества от различни държави-членки (преработка) ( COM(2010)0784 – C7-0030/2011 – 2010/0387(CNS) )
(Специална законодателна процедура – консултация - преработка)
Европейският парламент
, –
като взе предвид предложението на Комисията до Съвета ( COM(2010)0784 ),
–
като взе предвид член 115 от Договора за функционирането на ЕС, съгласно който Съветът се е консултирал с него ( C7-0030/2011 ),
–
като взе предвид Междуинституционалното споразумение от 28 ноември 2001 г. относно по-структурирано използване на техниката за преработване на нормативни актове ОВ C 77, 28.3.2002 г., стр. 1.
,
–
като взе предвид писмото на комисията по правни въпроси от 25 март 2011 г. до комисията по комисията по икономически и парични въпроси съгласно член 87, параграф 3 от своя правилник,
–
като взе предвид членове 87 и 55 от своя правилник,
–
като взе предвид доклада на комисията по икономически и парични въпроси ( A7-0314/2011 ),
A.
като има предвид, че съгласно становището на консултативната група на правните служби на Европейския парламент, Съвета и Комисията въпросното предложение не съдържа никакви изменения по същество, освен посочените като такива в предложението, и че по отношение на кодификацията на непроменените разпоредби на предишните актове с тези изменения, предложението се свежда до обикновена кодификация на съществуващите актове, без промяна на тяхната същност,
1.
Одобрява предложението на Комисията, както е адаптирано към препоръките на консултативната група на правните служби на Европейския парламент, Съвета и Комисията и както е изменено по-долу,
2.
Приканва Комисията да промени съответно своето предложение съгласно член 293, параграф 2 от Договора за функционирането на Европейския съюз;
3.
Приканва Съвета, в случай че възнамерява да се отклони от текста, одобрен от Парламента, да информира последния за това;
4.
Призовава Съвета отново да се консултира с него, в случай че възнамерява да внесе съществени изменения в предложението на Комисията;
5.
Възлага на своя председател да предаде позицията на Парламента съответно на Съвета и на Комисията, както и на националните парламенти.
Текст, предложен от Комисията
Изменение
Изменение 1
Предложение за директива
Съображение 9
(9)
Във връзка с третирането на мястото на стопанска дейност, на държавите-членки може да се наложи да определят условия и законодателни инструменти, с които да защитят националните данъчни приходи и да предотвратят заобикалянето на националното
законодателство
в съответствие с принципите на Договора и предвид международно приетите данъчни правила.
(9)
Във връзка с третирането на мястото на стопанска дейност, на държавите-членки може да се наложи да определят условия и законодателни инструменти, с които да защитят националните данъчни приходи и да предотвратят заобикалянето на националното
право
, както и да избегнат крайни форми на недостатъчно облагане или на необлагане,
в съответствие с принципите на Договора и предвид международно приетите данъчни правила.
Изменение 2
Предложение за директива
Член 4 – параграф 1 – буква а)
a) се въздържат от данъчно облагане на подобни печалби; или
а) се въздържат от облагане на подобни печалби
, ако тези печалби са били обложени с данък в държавата на дъщерното дружество при законоустановена ставка за корпоративен данък, не по-ниска от 70 % от средната законоустановена ставка за корпоративния данък, приложима в държавите-членки
;
Изменение 3
Предложение за директива
Член 4 – параграф 1 – буква б
б) облагат печалбите, като разрешават на дружеството майка и на място на стопанска дейност да отчисляват от дължимата сума по данъците тази част от данък печалба, която е свързана с конкретните печалби и е платена от дъщерно дружество и някое от по-нискостепенните подразделения до лимита на сумата по съответното данъчно задължение, при условие че на всяка отделна степен дружеството и по-нискостепенните му подразделения са в съответствие с определенията установени в член 2 и отговарят на условията, предвидени в член 3.
б) облагат печалбите
при законоустановена ставка за корпоративен данък, не по-ниска от 70 % от средната законоустановена ставка за корпоративния данък, приложима в държавите-членки
, като разрешават на дружеството майка и на място на стопанска дейност да отчисляват от дължимата сума по данъците тази част от данък печалба, която е свързана с конкретните печалби и е платена от дъщерно дружество и някое от по-нискостепенните подразделения до лимита на сумата по съответното данъчно задължение, при условие че на всяка отделна степен дружеството и по-нискостепенните му подразделения са в съответствие с определенията установени в член 2 и отговарят на условията, предвидени в член 3.
