Председателят на сръбския парламент Oliver Dulić: "Европейската интеграция е нашата съдба"
Институции
2007-10-16 - 15:02
Председателят на сръбския парламент г-н Oliver Dulic
На 1 октомври Oliver Dulić свика сръбския парламент и така бе отбелязан края на продължителен период на политическа стагнация, белязана и от различия по отношение на идеята за европейска интеграция на страната. Г-н Dulić е на 32 години и е член на Демократическата партия на Сърбия. Той бе един от лидерите на студентските протести през 1996-1997 година, а днес е сред най-ревностните защитници на европейската ориентация на Сърбия.
Сърбия изживя тягостни години: режимът на Milošović, разпадането на Югославия, насилието в Косово, санкциите на ООН, бомбардировките на НАТО през 1999 г., убийството на сръбския премиер Zoran Djindjic през 2003 г. и продължаващото и до днес издирване на извършители на военни престъпления, доведоха до това, че страната стоя дълго време настрана от европейското измерение. Факт е, че 70% от сръбските студенти никога не са имали възможността да пътуват извън границите на родината си. Същевременно обаче голяма част от сръбското общество иска промени, а ново поколение от млади, реформистки настроени политици се бори за европейското бъдеще на своята държава и народ.
По време на наскоро организиран от Европейския парламент семинар за парламентарните служители в Белград, нашият екип разговаря с председателя Dulić за стремежа на Сърбия към европейска интеграция, за нейните хора и за настроенията сред сръбското общество.
- Г-н Dulić, в сръбския парламент въпросът за европейската интеграция на Сърбия е доста спорен. Кои са ключовите моменти в този дебат?
- Най-важният фактор в отношенията ни с Европейския съюз е окончателният статут на Косово. Тук имаме много сложен дебат относно ролята на Европейския съюз в този процес. Като европейски ориентиран политик, винаги много се радвам, виждайки че Съюзът изпълнява много положителна роля, като търси решение в съответствие с международните стандарти и отчитащо интересите и на двете страни. Постигането на компромис в този процес е от решаващо значение за Сърбия - то е фундаментална част от историческото помирение между сърби и албанци, което е изключително важно за стабилността на Балканите.
Вътрешен дебат има и в Европейския съюз. От европейска страна има постоянно задавани въпроси относно "умората от разширяванията" или съмненията дали Западните Балкани трябват да бъдат част от Евросъюза.
Ако намерим решение за Косово, избягвайки едностранното признаване от САЩ и Европейския съюз, вземайки предвид сръбската позиция и ако процесът на разширяване протича нормално, то тогава съм сигурен, че нашият евроинтеграционен ход би продължил без съществени проблеми.
- Как сръбското население възприема идеята за европейска интеграция? Като проевропейски политик, как защитавате тази идея пред избирателите?
- По последни данни, близо 70% от сръбските граждани подкрепят идеята за присъединяване към Европейския съюз и този факт е много окуражаващ за всички нас, които работим в посока на промените на нашето общество. Както обаче и в други страни, така и у нас, някои хора ще бъдат против интеграционния процес. В началната фаза на процеса винаги се чувстват по-скоро негативните, отколкото позитивните изменения. От стратегическа гледна точка обаче хората разбират, че европейската интеграция е нашата съдба. Европейският съюз гарантира нормален и сигурен живот, както и по-добра икономическа перспектива. Аз съм оптимист и вярвам в подкрепата на сръбското население.
Моментът обаче е много особен. Изправени сме пред могъща и опасна смесица от национални неудовлетворености и много трудно икономическо положение. Това е благоприятна почва за развитието на радикални и популистки възгледи, които използват тази ситуация, за да вземат надмощие над по-рационалните позиции. Ние, проевропейците, сочим добрите примери от региона - на тези страни, които избраха европейската интеграция крайна дестинация. Показваме, че Европейският съюз е стабилизиращ фактор; показваме, как европейската интеграция дава отговорите на много от проблемите на нашето общество.
- Сърбия премина през мъчителен и тежък период - 90-те години се определят като "изгубено десетилетие". Какво е настроението в страната? Сърбия уверена ли е в себе си или не?
- Тя по-скоро неуверена, отколкото самоуверена. Искаме да покажем, че сме силни, но това е и нашата слабост. Ние сме интересни, талантливи хора, но понякога сме много разрушителни, най-вече в региона. Когато Сърбия експортира сигурност, стабилност, добри идеи, то тогава сме най-добрите играчи в региона. Ние обаче можем да експортираме също така и разрушение и за съжаление сме много добри в това. Трябва да открием нашата мисия ! Трябва да играем важна роля в стабилизирането на този регион, използвайки добрите елементи, които са заложени в нашата идентичност !
- Впечатляващо е, че един толкова млад човек като вас е начело на национален парламент. Мислите ли, че младостта е предимство?
- Вярно е, че съм доста млад - на 32 години съм. Мисля, че съм представител на новото поколение политици в Сърбия - на поколението, което не е обременено с проблемите от миналото. Доста толерантен човек съм, имам мултиетнически произход, винаги съм готов да намеря компромис с хората и вероятно заради това съм тук. Озовах се на това място в много труден за политическия живот на Сърбия момент, белязан от масивни разногласия между политическите партии. Моята партия ме предложи, тъй като искаме да дадем шанс на нови, млади хора и да подтикнем другите партии да сторят същото. Сега е моментът да изкараме на преден план ново поколение от политици, които не носят със себе си враждите от миналото. Аз съм просто първият в този процес и мисля, че моята младост е по-скоро предимство, отколкото недостатък.
20071012STO11625 Делегация на ЕП за Югоизточна Европа Информация за Сърбия от сайта на ЕК Сайт на сръбския парламент Carla Del Ponte: "Най-голямата ми мотивация са жертвите на престъпленията" Доклад на Jelko Kracin относно отношенията между ЕС и Сърбия
BG
1
PHOTO
20071016PHT11743.jpg
BG
2
LINK
/activities/expert/delegations/presentation.do;jsessionid=FA1245DDC89206E97DB6F4D3AEB969FA.node1?delegation=2449&rewritten&language=BG
BG
3
LINK
http://ec.europa.eu/enlargement/serbia/index_en.htm
BG
4
LINK
http://www.parlament.sr.gov.yu/content/eng/index.asp
-//EP//TEXT IM-PRESS 20070622STO08192 0 NOT XML V0//BG
-//EP//TEXT REPORT A6-2007-0325 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
