Петък в пленума: трансгранични плащания, положението на жените в Афганистан
Институции
2009-04-27 - 11:54
©BELGA/AFP PHOTO/Massoud HOSSAINI В петък евродепутатите дискутираха предложения за осъвременяване на законодателството за електронните пари и за трансграничните плащания. Обсъдени бяха и повече хигиенни правила по отношение на страничните животински продукти, непредназначени за консумация от човека. В рамките на традиционните дискусии по правата на човека по света, евродепутатите обсъдиха ситуацията на жените в Афганистан.
Електронните пари
Според докладчика John Purvis (Великобритания, ЕНП-ЕД) електронните пари представляват съхраняването на пари в брой в електронна форма, което се извършва например посредством платежна сметка онлайн, предплатена сметка за мобилен телефон или електронни ваучери за подаръци. През юли 2007 година емитентите на електронни пари в ЕС са пуснали в обръщение 1053 млн. евро, в сравнение с 670 млн. през 2005 година.
Идеята е да се осъвремени съществуващото законодателство за електронните пари, така че да се постигне реален общ пазар, да се даде възможност на тази индустрия да се развива и да се увеличи доверието на потребителите.
Трансгранични плащания
Докладът на литовската евродепутатка от ЕНП-ЕД Margarita Starkevičiūtė цели облекчаването на електронните плащания през граници в държавите от ЕС и особено в еврозоната. През 2001 влезе в сила регламент, който гарантира, че разходите за трансгранични плащания са същите като за плащанията, извършени в рамките на една държава-членка.
Идеята е сега регламентът да бъде разширен, така че да включва прекия дебит, който преди това не беше достъпен на трансгранична основа.
Правата на жените в Афганистан
По време на традиционния си дебат по спазване на човешките права по света, евродепутатите осъдиха случаите на насилие и дискриминация спрямо жените в Афганистан и призоваха за гарантиране на правата на жените, както и за насърчаване на жените в Афганистан да участват в политиката.
Други теми
Евродепутатите обсъдиха здравни правила относно страничните животински продукти, непредназначени за консумация от човека. Идеята е те да подлежат на контрол и хигиенни стандарти, за да се избегнат потенциални рискове за здравето.
20090420STO53947 Съобщение за пресата за дебата по човешките права - на английски Съобщение за пресата за електронните пари - на английски Записи от пленарните заседания
BG
1
PHOTO
20090423PHT54310.jpg
BG
4
LINK
/wps-europarl-internet/frd/vod/player?session=last&currentSei=SEI3&language=bg
-//EP//TEXT IM-PRESS 20090422IPR54262 0 NOT XML V0//BG
-//EP//TEXT IM-PRESS 20090422IPR54264 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
