Пазарни инструменти за опазване на околната среда
Околна среда
2008-04-24 - 14:01
Постигането на устойчиво развитие и невъглеродна икономика изисква съчетаването на инструменти с възпиращ ефект (данъци и такси) и инструменти за насърчаване (схеми на търговия), отбелязва приетият днес доклад на ЕП върху пазарните инструменти за опазване на околната среда. В него все пак изрично се подчертава, че тези инструменти не могат да заменят законодателството в областта на околната среда.
В доклада на Anne Ferreira (ПЕС, Франция) приет днес на заседанието на ЕП в Страсбург с 479 гласа "за", 53 "против" и 5 "въздържали се", се приветства Зелената книга на Европейската комисия (ЕК) относно пазарните инструменти за опазване на околната среда. В същото време се призовава ЕК да развие ясна стратегия за използването на пазарните инструменти за определяне на цената на екологичните щети, която да включва данъчно облагане, преразглеждане на Схемата за търговия с емисии (СТЕ) на ЕС, политика в областта на търговията и технологиите.
Депутатите отбелязват, че пазарните инструменти обхващат широк спектър от възможности, като например разрешителни, които да могат да се търгуват и които целят намаляване на замърсяването (например с емисии на CO2). Други инструменти са например данъците, свързани с околната среда (целящи да променят цените и по този начин поведението на производителите и потребителите), екологичните такси (предназначени да покрият разходите за екологични услуги), субсидиите за разработване на по-чисти технологии.
Докладът е критичен относно факта, че Зелената книга се съсредоточава основно върху атмосферното замърсяване и затоплянето на климата, като пренебрегва до голяма степен другите отрицателни последици върху околната среда, произтичащи от производствените процеси и дистрибуторската дейност, както и от моделите на потребление.
Относно принципа „замърсителят плаща“, депутатите критикуват неговата слаба или даже понякога несъществуваща връзка с вече съществуващи инструменти на политиката за околната среда.
Екологични такси и данъци
Европейските депутати считат, че европейските пазарни инструменти не могат да бъдат ограничени само до схемите за търговия с права или с квоти за емисии. Затова трябва да се предвидят и други възможни схеми, като например евентуалното въвеждане на „въглероден данък“ или намаляването на субсидиите за изкопаеми горива.
Докладът подкрепя предложението да бъде разрешено на държавите-членки да намалят ставките на ДДС или да дават данъчни кредити за енергийно ефективни продукти и енергоспестяващи материали. Налагането на занижена ставка за ДДС върху щадящите околната среда продукти трябва обаче да бъде подложено на строги правила, за да бъде наистина от полза за потребителите. То трябва да бъде придружено от допълнителни разпоредби, като въвеждане на екологични етикети и марки, за да се позволи лесното разпознаване и сравняване на различните продукти.
Членовете на Европейския парламент призовават Комисията да проучи възможностите за въвеждане на „карта CO2“ за физически лица и малки и средни предприятия, в която да се вписват потреблението на енергия и произведените парникови газове.
Европейският парламент приканва Комисията и държавите-членки да създадат система от данъци или такси, целяща количествено намаляване на използването на пестициди, както и използването на по-малко токсични и по-малко вредни за околната среда и за здравето пестициди.
В крайна сметка, по време на гласуването днес депутатите отхвърлиха текста (с 196 гласа "за", 333 "против" и 4 "въздържали се"), в който се искаше Комисията да представи до края на 2008 г. законодателно предложение за минимален данък на ЕС върху емисиите на CO2.
Схема за търговия с емисии (СТЕ)
Според доклада в настоящия си вид СТЕ има прекалено тясно поле на приложение спрямо многобройните източници на парникови газове и множеството заинтересовани сектори. Необходимо е също така да се внесат подобрения за оптимизирането на СТЕ в третата фаза на проекта, която започва от 2013 г.
Депутатите приветстват предложението на Комисията да включи въздухоплавателните дейности в СТЕ на ЕС, но считат, че са необходими взаимно допълващи се мерки, като например данък върху керосина и такси за емисии на NOX, за да се посрещнат свързаните с този сектор влияния върху климатичните промени. В този контекст Комисията трябва да представи преди 2009 г. законодателен проект за намаляване на емисиите на парникови газове от морския транспорт, тъй като последният не е подложен на никакво европейско или международно законодателство в това отношение.
20080423IPR27464 Приетият текст, разискванията, резултатите от гласуванията и поименните гласувания по доклада относно Зелена книга относно пазарните инструменти за опазването на околната среда и за целите на свързаните с това политикище бъдат публикувани скоро на този линк Европейска агенция за околна среда (англ.) Схема за търговия с емисии (СТЕ) (англ.) Политика за околната среда: общи принципи (англ.) Портал на ЕС - околна среда Пленарна сесия на Европейския парламент - 21-24 април 2008 г., Страсбург
BG
1
LINK
/activities/plenary/ta/calendar.do?language=BG
BG
2
LINK
http://www.eea.europa.eu/
BG
3
LINK
http://ec.europa.eu/environment/climat/emission.htm
BG
4
LINK
/facts/4_9_1_en.htm
BG
5
LINK
http://europa.eu/pol/env/index_bg.htm
-//EP//TEXT IM-PRESS 20080410BRI26349 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
