ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0064/08
съгласно член 108 от Правилника за дейността на ЕП
от
Philippe Morillon
, от името на Комисия по рибно стопанство
към Комисията
Относно: Кризата в сектора на рибарството вследствие на покачването на цените на бензина
От 2004 г. насам цените на петрола се покачиха четири пъти. През месец май курсът на горивото се покачи рязко, което доведе до тежка криза в сектора на рибарството. Всъщност са засегнати всички сектори.
В такава ситуация много моряци-рибари и предприятия са осъдени да преустановят дейност, което има много сериозни икономически и социални последици за Съюза.
Много от морските работници се намират в отчаяна ситуация, която изисква приемане на спешни мерки и ефикасни механизми за реагиране в неотложна ситуация.
През миналата седмица секторът на рибарството във Франция беше парализиран, корабите останаха блокирани в пристанищата. Моряците-рибари поискаха от обществените органи да поемат инициативи за справяне с тази тежка ситуация. Конфликтът и преустановяването на дейност се разпростират понастоящем и в други части на Европейския съюз.
Като се вземе предвид, че действащите разпоредби, по-конкретно отнасящите се до помощите "de minimis", се оказват напълно недостатъчни, за да се гарантира опазването на сектора на рибарството на Общността, е необходимо да се вземат краткосрочни, средносрочни и дългосрочни мерки за подпомагане на този жизненоважен сектор за Европейския съюз.
С оглед на тази ситуация комисията по рибно стопанство би желала да отправи към Комисията следния въпрос:
Какви спешни мерки и механизми, както и какви дългосрочни мерки, предвижда Комисията да приеме, за да подпомогне сектора на рибарството да се справи с постоянното покачване на цените на бензина?
