Въпрос за времето за въпроси H-000218/2011
до Комисията
Период на сесията: Юни 2011
Член 116 от Правилника за дейността
Silvia-Adriana Ţicău
(S&D) Относно: Положението във връзка с определянето на стратегическите проекти и финансовите средства за стратегията на ЕС за региона на р. Дунав
Както беше изискано от Съвета, в неговите заключения от 18 и 19 юни 2009 г., и от Европейския парламент, в неговата резолюция от 20 януари 2010 г., на 8 декември 2010 г. Европейската комисия представи стратегията на ЕС за региона на р. Дунав. Съветът на ЕС прие стратегията на 13 април 2011 г., но Европейският парламент, в своята резолюция от 15 февруари 2011 г., отправи искане държавите-членки и Комисията да започнат изпълнението на стратегията на ЕС за региона на р. Дунав, за да може населението, което живее в този регион да се възползва от общите стратегически проекти, които на местно равнище ще бъдат източник на заетост и на икономическо и социално развитие. На 3 февруари 2011 г. в Будапеща Комисията направи публично достояние списъка с държавите и регионите, които отговарят за координацията на приоритетните действия в рамките на стратегията на ЕС за региона на р. Дунав. Задачата на координаторите се състои в определянето, съвместно със заинтересованите държави, на измеримите цели и стратегическите проекти за изпълнението на стратегията, и преди всичко определянето на необходимите финансови средства.
В състояние ли е Комисията да посочи на какъв етап е определянето на измеримите цели и стратегическите проекти, както и на финансовите средства, които са необходими за тяхното изпълнение? В състояние ли е да уточни кога ще бъдат приети и оповестени те?
