P7_TA(2010)0179
Коригиращ бюджет № 1/2010, раздел I – Европейски парламент
A7-0158/2010
Резолюция на Европейския парламент от 19 май 2010 г. относно позицията на Съвета по проект на коригиращ бюджет № 1/2010 на Европейския съюз за финансовата 2010 година, раздел I – Европейски парламент (09807/2010 – C7-0125/2010 – 2010/2045(BUD) )
Европейският парламент
, –
като взе предвид Договора за функционирането на Европейския съюз, и по-специално член 314 от него,
–
като взе предвид Решение 2007/436/ЕО, Евратом на Съвета от 7 юни 2007 г. относно системата на собствените ресурси на Европейските общности ОВ L 163, 23.6.2007 г., стp. 17.
,
–
като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности ОВ L 248, 16.9.2002 г., стp. 1.
,
–
като взе предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и добро финансово управление ОВ C 139, 14.6.2006 г., стp. 1.
, и по-специално Многогодишната финансова рамка (МФР), предвидена в част I от него и изложена в приложение I към него,
–
като взе предвид общия бюджет на Европейския съюз за финансовата 2010 година, окончателно приет на 17 декември 2009 г. ОВ L 64, 12.3.2010 г.
,
–
като взе предвид проекта на бюджетна прогноза, приет от Парламента на 25 февруари 2010 г. Приети текстове, P7_TA(2010)0038 .
,
–
като взе предвид проекта на коригиращ бюджет № 1/2010, съставен от Комисията на 19 март 2010 г. ( COM(2010)0107 ),
–
като взе предвид позицията на Съвета по проекта на коригиращ бюджет № 1/2010, утвърдена на 18 май 2010 г. (09807/2010),
–
като взе предвид членове 75б и 75д от своя правилник,
–
като взе предвид доклада на Комисията по бюджети ( A7-0158/2010 ),
A.
като има предвид, че в хода на бюджетната процедура за 2010 г. беше договорено, че всички разходи, конкретно свързани с влизането в сила на Договора от Лисабон за изменение на Договора за Европейския съюз и на Договора за създаване на Европейската общност, ще бъдат разгледани при необходимост чрез съществуващите бюджетни инструменти, като например коригиращ бюджет, след приемането на първоначалния бюджет за 2010 г.,
Б.
като има предвид, че беше подчертано, че в такъв случай и в най-голямата възможна степен следва да бъде направен пълен преглед на реорганизацията на наличните ресурси, преди да бъде отправено искане за допълнителни ресурси,
В.
като има предвид особения акцент върху факта, че приетото първоначално ниво на бюджета на ЕП в размер на 19,87 % от разрешените разходи по функция 5 (бюджетни кредити за административни разходи) на МФР, не включва каквито и да било корекции с оглед на Договора от Лисабон, особено в законодателната област,
Г.
като има предвид, че същевременно беше признато, че поради ограничените налични резерви ще бъдат необходими допълнителни икономии и преразпределение, за да могат да бъдат изпълнени допълнителните изисквания,
1.
Приветства проекта на коригиращ бюджет № 1/2010 на Комисията, съставен в пълно съответствие с бюджетната прогноза на Парламента от 25 февруари 2010 г.;
2.
Отбелязва позицията на Съвета от 18 май 2010 г., която одобрява предложението без изменения при пълно спазване на джентълменското споразумение;
3.
Подчертава, че още при изготвянето на бюджетната прогноза през януари и февруари 2010 г. бяха проведени задълбочени политически разисквания и анализ на предложените мерки;
4.
Одобрява позицията на Съвета по проекта на коригиращ бюджет № 1/2010 без изменения и възлага на своя председател да обяви коригиращ бюджет № 1/2010 за окончателно приет и да осигури публикуването му в Официален вестник на Европейския съюз;
5.
Възлага на своя председател да предаде настоящата резолюция съответно на Съвета и на Комисията.
