Въпрос с искане за устен отговор O-000191/2011
до Комисията
Член 115 от Правилника за дейността
Timothy Kirkhope
от името на групата ECR Относно: мерки против корупцията
На 6 юни 2011 г. Комисията прие антикорупционен пакет, включващ съобщение относно борбата с корупцията в ЕС, решение за установяване на антикорупционен механизъм за докладване, доклад относно прилагането на Рамковото решение 2003/568/ПВР на Съвета относно борбата с корупцията в частния сектор и доклад относно условията на участие на ЕС в групата „Държави срещу корупцията“ (GRECO) към Съвета на Европа.
Европейският Парламент приветства пакета от мерки против корупцията, като отчита големите загуби, причинени от нея (приблизително 120 милиарда евро годишно), нейното пагубно въздействие върху икономиката, конкуренцията и вътрешния пазар и сериозните очаквания на гражданите ЕС да провежда борба срещу нея (78%, Евробарометър, декември 2009 г.).
1. По какъв начин Комисията ще провери, оцени и ще се отнесе към основното опасение, касаещо ефективното прилагане на законите против корупцията, включително относно възпиращите санкции, имайки предвид настоящето неприлагане или неравномерно прилагане на законодателството, в своя механизъм за докладване?
2. Ще приеме ли Комисията минимални правила, съгласно член 83, параграф 1 от ДФЕС, относно определението на и санкциите против корупцията, имайки предвид последиците за трансграничните и вътрешни пазари?
3. По какъв начин Комисията ще включи Парламента в тези усилия?
