P7_TA-PROV(2011)0352
Споразумение между Европейския съюз и Конфедерация Швейцария относно закрилата на наименованията за произход и на географските указания на селскостопанските продукти и на храните***
A7-0247/2011
Законодателна резолюция на Европейския парламент от 13 септември 2011 г. относно проекта на решение на Съвета за сключването на споразумение между Европейския съюз и Конфедерация Швейцария относно закрилата на наименованията за произход и на географските указания на селскостопанските продукти и на храните, за изменение на Споразумението между Европейската общност и Конфедерация Швейцария относно търговията със селскостопански продукти (16198/2010 – C7– 0126/2011 – 2010/0317(NLE))
(Одобрение)
Европейският парламент
, –
като взе предвид проекта на решение на Съвета (16198/2010),
–
като взе предвид проектоспоразумението между Европейския съюз и Конфедерация Швейцария относно закрилата на наименованията за произход и на географските указания на селскостопанските продукти и на храните, за изменение на Споразумението между Европейската общност и Конфедерация Швейцария относно търговията със селскостопански продукти (16199/2010),
–
като взе предвид искането за одобрение, представено от Съвета в съответствие с член 207, параграф 4, първа алинея и член 218, параграф 6, втора алинея, буква а), подточка v) от Договора за функционирането на ЕС ( C7-0126/2011 ),
–
като взе предвид член 81 и член 90, параграф 8 от своя правилник,
–
като взе предвид препоръката на Комисията по международна търговия и становището на Комисията по земеделие и развитие на селските райони ( A7-0247/2011 ),
1.
Дава своето одобрение за сключването на споразумението;
2.
Възлага на своя председател да предаде позицията на Парламента съответно на Съвета и на Комисията, както и на правителствата и парламентите на държавите-членки и Конфедерация Швейцария.
