Обобщение на юлската пленарна сесия
Институции
2010-07-12 - 14:38
На последната пленарна сесия преди лятната почивка членовете на ЕП одобриха споразумението относно бонусите в банковия сектор и система за регулиране на финансовите пазари в ЕС, гласуваха повече права за пътниците на кораби и по-строги правила за промишлените емисии. Председателството на ЕС бе официално предадено от Испания на Белгия.
Ограничаване на бонусите в банковия сектор
Икономическата и финансова ситуация бе отново в центъра на вниманието в сряда, когато ЕП разгледа пакета за финансовия надзор. На заседанието бе прието законодателство относно управлението на кризи в банковия сектор, възнагражденията на директорите на котираните предприятия и политиките в сектора на финансовите услуги.
Зелена светлина за дипломатическия корпус на ЕС
Членовете на ЕП подкрепиха категорично създаването на дипломатически корпус на ЕС – Европейската служба за външни действия – и приеха резолюция относно щатното разписание, бюджета и организацията на службата.
Adiós, Испания, bienvenue-welkom-willkommen, Белгия!
Министър-председателят Zapatero получи множество критики при представянето на резултатите от 6-месечното испанско председателство на ЕС във вторник. На следващия ден белгийският министър-председател, Yves Leterme, представи своята програма: сред приоритетите са икономиката, околната среда и борбата с безработицата.
По-добра защита на пътниците с кораб
От 2012 г. правата на пътниците на редовни пътнически кораби и фериботи ще бъдат увеличени благодарение на новите правила относно помощта и компенсациите при закъснение, приети от членовете на ЕП. При анулиране или закъснение на отпътуването с 1,5 часа пътниците имат право да бъдат пренасочени, върнати в изходното пристанище или да им бъде изцяло възстановена цената на билета. Освен това може да им бъде изплатена компенсация в размер на 25-50% от цената на билета.
Забрана на храни от клонирани животни
Дали мястото на овцата Доли вече наистина е в музея? Членовете на ЕП приеха забрана на храни, произхождащи от клонирани животни, на европейския пазар. Това отразява тяхната загриженост за потенциалния риск за здравето на човека.
По-строги правила за индустриалните емисии
Новите строги ограничения за емисиите на азотен окис, серен двуокис и промишлен прах, които ще влязат в сила от 2016 г., ще засегнат хиляди промишлени предприятия в ЕС.
Членовете на ЕП подкрепят амбициите на Исландия за членство в ЕС
Членовете на ЕП подкрепиха намерението на Исландия да се присъедини към ЕС, призова за забрана на лова на китове. ЕП заяви, че споровете за компенсациите към британското и нидерландското правителство след фалита на исландските банки следва да се разреши „двустранно”.
20100702STO77508 Пленарна сесия 5-8 юли Фокус върху икономиката - Белгия представя своите планове за председателството Одобрение и критики след приключването на испанското председателство Приети текстове Photos of the Plenary session
BG
5
LINK
http://www.flickr.com/photos/european_parliament/sets/72157624311331389/show/
-//EP//TEXT IM-PRESS 20100625FCS76850 0 NOT XML V0//BG
-//EP//TEXT IM-PRESS 20100625FCS76850 0 NOT XML V0//BG
-//EP//TEXT IM-PRESS 20100625FCS76850 0 NOT XML V0//BG
-//EP//TEXT TA 20100706 TOC NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
