A7-0116/2010
12.4.2010
*
ПРЕПОРЪКА
относно предложението на Европейския съвет да не се свиква Конвент за преразглеждане на договорите относно преходните мерки, касаещи състава на Европейския парламент
(17196/2009 – C7‑0002/2010 – 2009/0814(NLE))
Комисия по конституционни въпроси
Докладчик:
Íñigo Méndez de Vigo
Легенда на използваните знаци
PE 439.159v01-00
Легенда на използваните знаци
* Процедура на консултация
*** Процедура на одобрение
***I Обикновена законодателна процедура (първо четене)
***II Обикновена законодателна процедура (второ четене)
***III Обикновена законодателна процедура (трето четене)
(Посочената процедура се базира на правното основание, предложено в проекта на акт.)
СЪДЪРЖАНИЕ
ПРОЕКТ НА РЕШЕНИЕ НА ЕВРОПЕЙСКИЯ ПАРЛАМЕНТ..............................................5
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ.....................................7
ПРОЕКТ НА РЕШЕНИЕ НА ЕВРОПЕЙСКИЯ ПАРЛАМЕНТ
относно предложението на Европейския съвет да не се свиква Конвент за преразглеждане на договорите относно преходните мерки, касаещи състава на Европейския парламент
(17196/2009 – C7‑0002/2010 – 2009/0814(NLE) )
(Одобрение)
Европейският парламент ,
– като взе предвид писмото на председателя на Европейския съвет от 18 декември 2009 г., адресирано до председателя на Европейския парламент, относно изменението на Протокол № 36 относно преходните разпоредби (17196/2009),
– като взе предвид искането за одобрение, внесено от Европейския съвет в съответствие с разпоредбите на член 48, параграф 3, алинея втора от Договора за Европейския съюз ( C7-0002/2010 ),
– като взе предвид Протокол № 36 относно преходните разпоредби, приложен към Договора от Лисабон,
– като взе предвид член 14, параграф 3 от Договора за ЕС,
– като взе предвид Акта за избирането на членове на Европейския парламент чрез всеобщи преки избори от 20 септември 1976 г.,
– като взе предвид заключенията от заседанията на Европейския съвет, състояли се на 11–12 декември 2008 г., 18–19 юни и 10–11 декември 2009 г.,
– като взе предвид член 74а и член 81, параграф 1 от своя правилник,
– като взе препоръката на комисията по конституционни въпроси ( A7‑0116/2010 ),
A. като има предвид Конвента, състоял се между 22 февруари 2002 г. и 18 юли 2003 г., който доведе до изготвянето на проект на договор за създаване на Конституция за Европа, чиято същност беше като цяло заложена в Договора от Лисабон, влезнал в сила на 1 декември 2009 г.,
Б. като има предвид от друга страна Конвента, състоял се в периода между 17 декември 1999 г. и 2 октомври 2000 г., за изготвяне на Хартата на основните права на Европейския съюз,
В. като има предвид, че тези два конвента, които за първи път събраха заедно представители на националните парламенти, на Европейския парламент, на националните правителства и на Комисията, с цел изготвянето на общ проект за Европейския съюз, доведоха до значителен напредък по отношение на по-голямата демократизация и ефективност на механизмите за вземане на решения в европейски мащаб,
Г. като има предвид, въпреки това, че тези два конвента са свикани за разглеждането на основни теми, свързани с бъдещето на Европейския съюз, а именно, от една страна реформата на европейската институционална структура, а от друга – изготвянето на текст, в който отново са заложени принципите и основните права, съставящи общата основа, на европейските граждани,
Д. като има предвид проведената съгласно разпоредбите на член 48, параграф 3, алинея първа от Договора за ЕС консултация на Европейския съвет с Европейския парламент относно преразглеждането на частта от Протокол № 36, приложен към Договора от Лисабон, относно преходните разпоредби, касаещи състава на Европейския парламент,
Е. като има предвид предложението на Европейския съвет да не се свиква Конвента и изменението на Протокола да бъде прието в рамките на междуправителствена конференция,
Ж. като има предвид, че във връзка с изложеното по-горе, свикване на Конвент за одобряване на преходно изменение на разпоредби с ограничен обхват, предвидени в Договора за ЕС, относно състава на Европейския парламент, не се явява наложително,
1. дава своето одобрение на Европейския съвет във връзка с изменението на Протокол № 36 в рамките на междуправителствена конференция, без да се свиква Конвент;
2. възлага на своя председател да предаде настоящото решение на Европейския съвет, на Съвета, на Комисията и на националните парламенти.
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
7.4.2010 г.
Резултат от окончателното гласуване
+:
–:
0:
17
5
1
Членове, присъствали на окончателното гласуване
Carlo Casini, Andrew Duff, Ashley Fox, Matthias Groote, Roberto Gualtieri, Gerald Häfner, Ramón Jáuregui Atondo, Constance Le Grip, David Martin, Jaime Mayor Oreja, Morten Messerschmidt, Paulo Rangel, Algirdas Saudargas, György Schöpflin, Søren Bo Søndergaard, Guy Verhofstadt
Заместник(ци), присъствал(и) на окончателното гласуване
Elmar Brok, Jean-Luc Dehaene, Enrique Guerrero Salom, Anneli Jäätteenmäki, Íñigo Méndez de Vigo, Adrian Severin, Tadeusz Zwiefka
Заместник(ци) (чл. 187, пар. 2), присъствал(и) на окончателното гласуване
Emma McClarkin
