Въпрос за времето за въпроси H-0537/2010
до Комисията
Период на сесията: Ноември 2010
Член 116 от Правилника за дейността
Nadezhda Neynsky
(PPE) Относно: Данъчно облагане на финансовия сектор
Комисията предложи данъчно облагане на финансовия сектор в Европейския съюз с цел постигане на справедлив принос на сектора към публичните финанси, гарантиране на значителен приход и постигане на стабилност на финансовите пазари.
В тази връзка какви мерки възнамерява да предприеме Комисията за ограничение на негативните ефекти върху реалната икономика и редовните клиенти в случай на въвеждане на данък върху финансовата дейност в ЕС?
