Какво предстои в Европейския парламент през месеците след европейските избори
Избори 2009 г.
Институции
2009-07-10 - 11:37
Европейският парламент през новия мандат 2009-2014 г.
Какво ще включва законодателният дневен ред на ЕП през следващите месеци? Тук може да намерите някои от най-важните теми, които Европейският парламент ще разгледа в началото на новия си мандат, в съответствие със списъка от законодателни предложения на Комисията и дългосрочния календар за вземане на решения в ЕС.
20090113TMN46097
Икономически и парични въпроси
Капиталови изисквания за финансовите институции: след като приеха през миналия мандат обновена директива, която определя каква част от своя капитал банките трябва да заделят за гарантиране на платежоспособността, през този мандат депутатите ще трябва да обсъдят дали и как капиталовите изисквания да се прилагат за всички видове финансови институции, включително хедж фондовете и фондовете за дялово участие. Европейската комисия вече е представила законодателно предложение по въпроса.
Надзор на банковия сектор: предстои дебат дали да се създаде европейски надзорен орган или контролът да остане на национално ниво. Предложение за трансграничен финансов надзор вече беше направено в доклад на Jacques de Larosière , изготвен за Европейската комисия.
Възнаграждения в сектора на финансовите услуги: предвиждат се дискусии относно политиките на възнаграждение в сектора, след като Комисията предложи те да не насърчават поемането на прекалено голям риск и да отговарят на дългосрочните интереси на финансовите институции (препоръка на Комисията).
Възнагражденията на директорите на компании, регистрирани на финансовата борса, ще бъдат внимателно разгледани, по-специално тези, отнасящи се до разкриване на структурата на плащанията, включително бонуси и клаузи в случай на фалит.
Контрол над Европейската централна банка (ЕЦБ): президентът на ЕЦБ ще продължи да получава запитвания в рамките на парламентарната комисия по икономически и парични въпроси. Той ще участва също така веднъж годишно на пленарни сесии, за да докладва за дейностите в тази област (септември 2009 г.).
Климатични промени, околна среда, енергетика
Преразглеждането на схемата за търговия с емисии (СТЕ) на ЕС и решението за „ разпределяне на усилията “ ще бъдат на дневен ред, заедно с установяване на нови цели за намаляване на CO 2 по държави и сектори (съгласно процедурата за съвместно вземане на решение), след като бъде постигнато международно споразумение за климатичните промени за периода след 2012 г. (т.е. след изтичането на Протокола от Киото) с по-високи цели за намаляване на емисиите. ЕП ще участва също така в преговорите за постигане на подобно споразумение, като то трябва да бъде взето преди края на 2009 г.
Ограничаване на замърсяващите промишлени емисии: депутатите подкрепиха през миналия мандат предложение за засилване на действащите разпоредби за промишлените емисии и въвеждане на минимални стандарти за инспекции. Същевременно те призоваха за въвеждане на норми за допустимите емисии на ниво ЕС относно замърсители като азотен оксид ( NOx ) и серен двуокис ( SO 2). Все още няма постигнато съгласие със Съвета и този въпрос ще бъде върнат в Парламента за второ четене през настоящия мандат.
Енергийна ефективност на сградите: ЕП ще разгледа на второ четене мерките за повишаване на енергийната ефективност на новопостроените и вече съществуващите сгради. Депутатите поискаха до 2018 г. новите сгради да произвеждат толкова енергия, колкото консумират.
Информация за енергийната ефективност на продуктите: членовете на ЕП ще обсъдят на второ четене дали енергийната маркировка трябва да се прилага и за уредите за търговска и индустриална употреба, както и за енергоефективните продукти. Те ще разгледат също предложението относно етикетирането на гуми, благодарение на което потребителите ще бъдат по-добре информирани за тяхната горивна ефективност, безопасност и шумови емисии.
Oтпадъци от електрическо и електронно оборудване: Комисията предложи да се осъвремени директивата относно отпадъците от електрическо и електронно оборудване, вземайки в предвид опита от първите години на транспониране, както и директивата относно ограничаването на употребата на някои опасни вещества в електрическото и електронното оборудване.
Незаконна сеч: през изминалия мандат депутатите подкрепиха предложението на Комисията за въвеждане на по-строги правила за продажбата на дървен материал в ЕС, с цел предотвратяване на незаконната сеч, която е основната причина за обезлесяването на горите. Все още няма постигнато споразумение със Съвета и този въпрос ще бъде разгледан отново от ЕП. По-нататъшно ограничаване на замърсяващите промишлени емисии Етикетите трябва да показват енергийната ефективност на домакинските електроуреди Етикетиране на автомобилни гуми Депутатите гласуваха за по-строги мерки срещу незаконния дървен материал
Транспорт
Права за пътниците на автобусния и морския транспорт: правилата относно компенсациите за пътниците, използващи автобусен или морски транспорт, както и относно достъпа на хора с увреждания до тях, са проблеми, по които се очаква гласуване на второ четене, при условие, че Съветът приеме обща позиция по въпроса.
Градска мобилност: ЕП отправи искане до Комисията да подготви предложения в тази област, която има сериозно отношение към климатичните промени.
"Евровинетка": през миналия си мандат ЕП прие на първо четене промени в директивата "Евровинетка", която ще позволи на държавите членки да събират такси от тежкотоварните автомобили за причинените от тях екологични щети и задръствания. Предстои решение на държавите членки, преди въпросът да бъде внесен за второ четене в ЕП.
Морско пространство без бариери : Европейската комисия представи проект за създаване на Европейска морска транспортна зона с цел намаляване на тежките административни процедури за превозване на стоки между европейските пристанища. За целта ще бъдат предложени серия от регламенти и директиви.
Бъдеще на транспортната политика: перспективи за 2050 г.: в програмата на ЕП вече са залегнали дебати относно перспективите за въвеждане на устойчива по отношение на околната среда транспортна политика.
Железопътни услуги: през есента Комисията ще представи предложение за подобряване на функционирането на международните железопътни транспортни услуги (съвместно вземане на решение, първо четене). Правилата относно управлението на "транспортните коридори" между държавите членки също ще присъства в дневния ред на депутатите за второ четене (регламентът беше приет на първо четене от миналия Парламент). Равни права за пътниците на всички видове транспорт Парламентът гласува за включването на таксите за задръстване към Евровинетката
Защита на потребителите
По-ясно етикетиране на хранителните продукти: дискусиите относно осъвременяването и подобряването на етикетирането на хранителните продукти ще продължат и през този мандат. Комисията вече е направила предложение за по-ясно посочване на съдържанието на сол, захар или мазнини, както и за задължително отбелязване на етикета на хранителността. Продаваните в ресторантите и столовете храни трябва да съдържат информация за всички съставки, причиняващи алергии. Предложението включва също мерки относно посочването на страната или мястото на произход на хранителните продукти.
Защита на потребителите в договорното право: колко хармонизация е необходима? Текущите дебати относно този въпрос предизвикват доста полемики, тъй като някои от предложенията на Комисията ще доведат до намаляване на защитата на потребителите в някои държави членки. Предстои гласуване на първо четене, като Комисията по вътрешен пазар към ЕП вече работи по темата. Схема за екомаркировка на ЕС
Здравеопазване
Мобилност на пациентите – здравеопазване без граници: ЕП ще гласува на второ четене предложението за улесняване на достъпа на пациенти до здравеопазване навсякъде в ЕС. Целта е да се изяснят условията, при които пациентите имат право на лечение в други държави членки, както и как се покриват разходите за подобно лечение. Все още няма обща позиция на Съвет по въпроса.
Трансплантация на органи: ЕП ще разгледа законодателно предложение относно стандартите за качество и безопасност на човешките органи, предвидени за донорство и трансплантация, както и по-лесната им обмяна между държавите членки в ЕС.
Фармацевтичен пакет: Депутатите ще гласуват на първо четене пакет от мерки за борба с фалшифицирането и незаконното разпространение на лекарства. Комисията предлага това да стане чрез засилване на европейската система за надзор относно безопасността на лекарствата. Права на пациентите за ползване на здравни услуги зад граница
Заетост и социални въпроси
Директива за работното време: поради липсата на споразумение със Съвета относно промяната на съществуващото законодателство за работното време, Комисията ще представи ново предложение относно неактивното дежурство и възможността за неучастие (opt-out), тъй като сега действащата директива е несъвместима с някои решения на Съда на Европейските общности.
Мерки за по-добро съвместяване на семейния живот и работата: така нареченият "семеен пакет" цели промяна на законодателството относно продължителността на отпуска по майчинство. Комисията предложи увеличаване на продължителността на отпуска по майчинство до 20 седмици, както и въвеждане на 2 седмици задължителен отпуск по бащинство. Предложението обаче не беше гласувано в пленарна зала и остава за гласуване на първо четене през този законодателен мандат. Директива за работното време: усилията за постигане на компромис със Съвета не дадоха резултат
Промишленост, общ пазар на стоки и услуги
Права на интелектуална собственост: новоизбраният Европейски парламент ще разгледа няколко важни законодателни текста относно правата на интелектуална собственост, които бяха приети на първо четене от миналия ЕП. Едно от предложенията цели въвеждането на наказателни санкции на ниво ЕС за засилване на авторските права, докато друго - законова защита на промишления дизайн, най-вече по отношение на резервните части за автомобили. Срокът на закрила на звукозаписи също ще бъде гласуван на второ четене, след като депутатите постигнаха съгласие да увеличат срока за закрила на авторското право от 50 на 70 години. ЕП поиска също преразглеждане на законодателството относно защитата на аудиовизуалните творби. Все още няма обща позиция на Съвета по което и да е от тези предложения.
Пакет за електронните комуникации: законодателният пакет отново ще бъде в дневния ред на ЕП, който ще трябва да постигне компромис със Съвета по въпроса, след като депутати от миналия ЕП подчертаха, че достъпът на потребителите до интернет не може да бъде ограничаван без предварително съдебно решение. Инвестиции в нова комуникационна инфраструктура, права на потребителите, реформа на радиоспектъра и защита на личните данни - това са някои от останалите важни аспекти на пакета.
Животински тестове: предложение за ограничаването на използването на животни за научни експерименти беше прието на първо четене от миналия ЕП. Внесените поправки от депутатите за повишаване на благосъстоянието на животните не трябва да възпрепятстват научноизследователската дейност за борба с болестите в Европа. Новите депутати ще трябва да потвърдят или да променят настоящата позиция на ЕП, както и да преговарят с държавите членки за финализиране на работата по тази директива. Удължаване до 70 години на срока на авторските права за музикалните изпълнители ЕП не прие компромиса по пакета за електронните комуникации Ограничено използване на животинските тестове в лабораториите, без да се спъват научните изследвания
Имиграция и свободно движение на хора
Нови правила за правото на убежище: серия от нови предложения за регулиране на правото на убежище, целящи да подобрят начина на функциониране на европейската система за даване на убежище и да увеличат правата на търсещите убежище, ще бъдат гласувани на второ четене от ЕП. Сред ключовите теми са условията на задържане, достъпът до пазара на труда и положението на децата. ЕК ще предложи също промяна на директивата относно процедурите на предоставяне и отнемане на статута на бежанец .
Статут на сезонните работници: ЕП ще разгледа предложение за установяване на еднакви условия на влизане и пребиваване на сезонни работници от страни извън ЕС, което да им осигури законен статут и да засили защитата срещу експлоатация.
Насърчаване на "движението на мозъци": ще бъде обсъдено предложение за приемане на граждани от трети държави с цел образование, обменни програми за ученици и обучение. ЕП прие въвеждането на минимални стандарти за приемане на лица, търсещи убежище
Граждански свободи
Санкции за сексуално посегателство над непълнолетни: през март 2009 г. ЕК направи предложение за по-широка европейска хармонизация в тази област, включително наказания за сексуални престъпления, извършени от европейски граждани извън територията на ЕС.
Помощ за жертви на престъпления: друго предложение има за цел да гарантира, че жертвите на престъпления получават необходимата помощ във всички държави членки на ЕС.
Защита на личните данни от престъпни действия: ще бъде внесено предложение, което цели да защити ЕС от атаки срещу информационните системи, вземайки в предвид новите проявления на престъпността и технологичните промени.
Достъп до документи: ЕП прие изменения в предложението на Комисията за преработване на съществуващата рамка, оставяйки отворена възможността за постигане на споразумение със Съвета на първо четене или за ново предложение на ЕК.
Достъп до интернет: ЕП не постигна съгласие със Съвета по въпроса (в контекста на реформите в областта на телекомуникациите), подчертавайки, че достъпът до интернет е основно право и че ограничаването на този достъп трябва да става след предварително съдебно решение. Този въпрос ще бъде обсъден на помирителна процедура.
Обща селскостопанска политика
Подготовката и вземането на решения относно следващата реформа на Общата селскостопанска политика , предвидена за 2013 г., ще започнат скоро след началото на парламентарния мандат.
Финансови решения: колко средства да бъдат отпуснати за политиките на ЕС?
Новата финансова рамка за ЕС след 2013 г.: Парламентът ще участва и ще решава заедно с държавите членки относно бъдещата бюджетна рамка, определяща границите на разходите на ЕС за седемгодишния период след 2013 г. и разпределението на средствата за различните приоритетни области. Ще бъдат определени средствата, които да бъдат отпуснати за земеделие, структурни фондове и различните програми на ЕС, като например тези за изследвания.
Приемане на годишния бюджет на ЕС от Парламента.
ЕП ще разгледа използването на средства от бюджета на ЕС за мерки срещу икономическите проблеми (фондове за подкрепа на завръщането на пазара на труда, фондове за подкрепа на райони в икономически застой...).
Външни отношения и разширяване
Изтеклото Споразумение за партньорство и сътрудничество между ЕС и Русия трябва да бъде подновено. Парламентът трябва да даде своето формално одобрение, за да може споразумението да влезне в сила.
Споразумения за икономическо партньорство : новите европейски депутати трябва също да дадат своето одобрение за сключването на ново търговско споразумение с 76 държави от Африка, Карибите и Тихоокеанския басейн (АКТБ).
Хърватия, Турция и Бивша югославска република Македония са със статут на официални кандидати за членство в ЕС. Други държави, като Сърбия, Черна гора и Косово , имат "перспективи" за членство. Дебатите относно тяхната степен на готовност за присъединяване, както и евентуални дати за членство, ще бъдат едни от важните теми в работния график на Парламента през този мандат. Всяко разширяване на ЕС се нуждае от одобрение от страна на Европейския парламент.
Следващата важна дата в дневния ред на ЕС в областта на разширяването е през октомври 2009 г., когато Европейската комисия ще публикува своите годишни доклади относно напредъка на Хърватия, Турция, Бивша югославска република Македония, Албания, Босна и Херцеговина, Сърбия, Черна гора и Косово.
Албания подаде официално своята кандидатура за членство в ЕС на 28 април 2009 г.
Институционални решения
Одобрение на новата Европейска комисия . Парламентът ще гласува по кандидатурата за председател на следващата Европейска комисия. Според Договора от Ница за това е необходимо обикновено мнозинство в ЕП, докато според Лисабонския договор трябва абсолютно мнозинство от депутати (или 369 гласа). ЕП ще гласува също и състава на Комисията като цяло (с обикновено мнозинство и според двата договора).
Номиниране на членове на различните органи и институции на ЕС (процедура на консултация), например за нови членове на борда на Европейската централна банка, европейски омбудсман...
Европейският парламент трябва да даде своето одобрение относно нови членове на еврозоната преди нейното разширяване. При все че неговото мнение по въпроса не е задължително, то има голяма политическа тежест. Електронни комуникации: по-голяма сигурност и по-добра защита на потребителите
BG
14
LINK
/sides/getDoc.do?type=IM-PRESS&reference=20080923IPR37902&language=BG
-//EP//TEXT IM-PRESS 20090309IPR51319 0 NOT XML V0//BG
-//EP//TEXT IM-PRESS 20090504IPR54958 0 NOT XML V0//BG
-//EP//TEXT IM-PRESS 20090421IPR54060 0 NOT XML V0//BG
-//EP//TEXT IM-PRESS 20090421IPR54120 0 NOT XML V0//BG
-//EP//TEXT IM-PRESS 20090422IPR54169 0 NOT XML V0//BG
-//EP//TEXT IM-PRESS 20090310IPR51410 0 NOT XML V0//BG
-//EP//TEXT IM-PRESS 20090331IPR53012 0 NOT XML V0//BG
-//EP//TEXT IM-PRESS 20090422IPR54193 0 NOT XML V0//BG
-//EP//TEXT IM-PRESS 20090421BRI54104 ITEM-008-BG NOT XML V0//BG
-//EP//TEXT IM-PRESS 20090422IPR54191 0 NOT XML V0//BG
-//EP//TEXT IM-PRESS 20090505IPR55085 0 NOT XML V0//BG
-//EP//TEXT IM-PRESS 20090504IPR54954 0 NOT XML V0//BG
-//EP//TEXT IM-PRESS 20090506IPR55222 0 NOT XML V0//BG
-//EP//DTD IM-PRESS 20050901 MAI DOC XML V0//EN
-//EP//STYLESHEET IM-PRESS 20050901 MAI DOC XML V0//EN
