A7-0339/2011
11.10.2011
***I
ДОКЛАД
относно предложението за директива на Европейския парламент и на Съвета относно контрола на опасностите от големи аварии, които включват опасни вещества
(COM(2010)0781 – C7‑0011/2011 – 2010/0377(COD))
Комисия по околна среда, обществено здраве и безопасност на храните
Докладчик: János Áder
PE 464.978v02-00
Легенда на използваните знаци
* Процедура на консултация
*** Процедура на одобрение
***I Обикновена законодателна процедура (първо четене)
***II Обикновена законодателна процедура (второ четене)
***III Обикновена законодателна процедура (трето четене)
(Посочената процедура се базира на правното основание, предложено в проекта на акт.)
Изменения към проект на акт
Измененията към проекта на акт, внесени от Парламента, се обозначават в получер курсив . Отбелязването в курсив е предназначено за съответните технически служби и се отнася до частите от проекта на акт, за които е предложено изменение с оглед изготвяне на окончателния текст (например очевидно грешни или липсващи части в текста на даден език). Предложенията за поправка подлежат на съгласуване със засегнатите технически служби.
Антетката на всяко изменение към съществуващ акт, който проектът на акт има за цел да измени, съдържа трети и четвърти ред, където се посочват съответно съществуващият акт и засегнатата разпоредба от него. Възпроизведените части от разпоредба на съществуващ акт, която Парламентът желае да измени, но която остава непроменена в проекта на акт, се отбелязват с получер шрифт. Евентуални заличавания, които засягат такива части от текста се обозначават по следния начин: [...] .
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ.............................................................................................78
СТАНОВИЩЕ на комисията по промишленост, изследвания и енергетика 83
СТАНОВИЩЕ на комисията по вътрешния пазар и защита на потребителите 117
ПРОЦЕДУРА.........................................................................................................................134
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за директива на Европейския парламент и на Съвета относно контрола на опасностите от големи аварии, които включват опасни вещества
( COM(2010)0781 – C7‑0011/2011 – 2010/0377(COD) )
(Обикновена законодателна процедура: първо четене)
Европейският парламент ,
– като взе предвид предложението на Комисията до Европейския парламент и Съвета ( COM(2010)0781 ),
– като взе предвид член 294, параграф 2 и член 192, параграф 1 от Договора за функционирането на ЕС, съгласно които Комисията е внесла предложението ( C7‑0011/2011 ),
– като взе предвид член 294, параграф 3 от Договора за функционирането на ЕС,
– като взе предвид становището на Европейския икономически и социален комитет от 15 юни 2011 г.
OВ C […], […], стp. […]. ,
– като взе предвид становището на Комитета на регионите от …
Все още непубликувано в Официален вестник. ,
– като взе предвид член 55 от своя правилник,
– като взе предвид доклада на комисията по околна среда, обществено здраве и безопасност на храните и становищата на комисията по промишленост, изследвания и енергетика и на комисията по вътрешния пазар и защита на потребителите ( A7-0339/2011 ),
1. приема изложената по-долу позиция на първо четене;
2. одобрява декларацията, приложена към настоящата резолюция;
3. изисква от Комисията да се отнесе до него отново, в случай че възнамерява да внесе съществени промени в своето предложение или да го замени с друг текст;
4. възлага на своя председател да предаде позицията на Парламента съответно на Съвета и на Комисията, както и на националните парламенти.
Изменение
1
Предложение за директива
Съображение 2
Текст, предложен от Комисията
Изменение
(2) Големите аварии често имат тежки последствия, както е известно от случаи като Seveso, Bhopal, Schweizerhalle, Enschede, Toulouse и Buncefield. Освен това, въздействието може да засегне територии отвъд националните граници. Това подчертава необходимостта от осигуряване на предприемането на подходящи предпазни действия за осигуряване на високо ниво на защита в целия ЕС за гражданите, обществата и околната среда.
(2) Големите аварии имат тежки последствия, както е известно от случаи като Seveso, Bhopal, Schweizerhalle, Enschede, Toulouse и Buncefield. Освен това, въздействието може да засегне територии отвъд националните граници. Това подчертава необходимостта от осигуряване на предприемането на подходящи предпазни действия за осигуряване на високо ниво на защита в целия ЕС за гражданите, обществата , имуществото и околната среда. Следователно е необходимо да се гарантира поддържането на съществуващите високи нива на защита и ако е възможно, те да се повишават.
Обосновка
Предложението на Комисията включва термина „имущество” в определението за „голяма авария”, като говори за „сериозна опасност за човешкото здраве, имущество и/или за околната среда”. С цел правна съгласуваност терминът „имущество” следва да бъде добавен и в това съображение.
Изменение
2
Предложение за директива
Съображение 3
Текст, предложен от Комисията
Изменение
(3) Директива 96/82/ЕО изигра важна роля за намаляването на вероятността и последствията от такива аварии, като доведе до по-добри нива на защита в целия ЕС. При преразглеждане на директивата стана ясно, че като цяло действащите разпоредби са подходящи за целта и не са необходими някакви значителни промени. При все това, установената от Директива 96/82/ЕО система следва да бъде адаптирана към промените в системата на ЕС за класификация на опасните вещества, обхванати от директивата. Освен това, няколко други разпоредби следва да бъдат изяснени и актуализирани.
(3) Директива 96/82/ЕО изигра важна роля за намаляването на вероятността и последствията от такива аварии, като доведе до по-добри нива на защита в целия ЕС. При преразглеждане на директивата стана ясно, че процентът на големите аварии е останал стабилен. Въпреки че като цяло действащите разпоредби са подходящи за целта, необходими са няколко промени , за да се повиши още повече нивото на защита, особено по отношение на предотвратяването на големи аварии . Същевременно установената от Директива 96/82/ЕО система следва да бъде адаптирана към промените в системата на ЕС за класификация на опасните вещества, обхванати от директивата. Освен това, няколко други разпоредби следва да бъдат изяснени и актуализирани.
Обосновка
През последните години броят на големите аварии е останал стабилен. Тридесет големи аварии годишно са прекалено много. Затова е важно да се използва възможността, предоставена от преработката на директивата във връзка с новата система за класификация, за да се засилят важни разпоредби на директивата.
Изменение
3
Предложение за директива
Съображение 4
Текст, предложен от Комисията
Изменение
(4) Поради това е уместно Директива 96/82/ЕО да бъде заменена, за да се осигури поддържане и по-нататъшно подобряване на съществуващите нива на защита , чрез подобряване на ефикасността и ефективността на разпоредбите, и където е възможно – да се намали ненужната административна тежест посредством рационализиране или опростяване, без да се засяга безопасността. В същото време новите разпоредби следва да са ясни, последователни и лесни за разбиране, за да се спомогне подобряването на прилагането и привеждането в изпълнение.
(4) Поради това е уместно Директива 96/82/ЕО да бъде заменена, за да се осигури поддържане и по-нататъшно подобряване на съществуващите нива на защита чрез подобряване на ефикасността и ефективността на разпоредбите, и където е възможно – да се намали ненужната административна тежест посредством рационализиране или опростяване, при условие че не се застрашават безопасността и защитата на околната среда и общественото здраве . В същото време новите разпоредби следва да са ясни, последователни и лесни за разбиране, за да се спомогне подобряването на прилагането и привеждането в изпълнение , като същевременно нивото на защита на здравето и околната среда остане най-малко същото или се подобри .
Обосновка
Трябва да се гарантира, че следва да не се застрашава не само нивото на безопасност, но и нивото на защита на околната среда и общественото здраве.
Изменение
4
Предложение за директива
Съображение 6
Текст, предложен от Комисията
Изменение
(6) Големите аварии могат да имат трансгранични последствия, а екологичната и икономическа цена на авариите се понася не само от засегнатото предприятие, но и от съответните държави-членки. По тази причина е необходимо да се вземат мерки, гарантиращи високо ниво на защита в целия ЕС.
(6) Големите аварии могат да имат трансгранични последствия, а екологичната и икономическа цена на авариите се понася не само от засегнатото предприятие, но и от съответните държави-членки. По тази причина е необходимо да се разработят и приложат мерки за безопасност и намаляване на риска с оглед предотвратяване на възможни аварии, намаляване на риска от възникване на аварии и свеждане до минимум на въздействието им, в случай че такива възникнат, като по този начин се създаде възможност за гарантиране на високо ниво на защита в целия ЕС. Държавите-членки следва да полагат всички възможни усилия да обменят помежду си най-добри практики.
Изменение
5
Предложение за директива
Съображение 8
Текст, предложен от Комисията
Изменение
(8) Някои промишлени дейности следва да се изключат от обхвата на настоящата директива поради техните специфични характеристики . Тези дейности са предмет на друго законодателство на равнище ЕС или държава-членка, което осигурява равностойно ниво на защита. При все това, Комисията следва да продължи да гарантира, че в действащата регулаторна рамка няма значителни пропуски, по-специално по отношение на нови и възникващи рискове от други дейности, и при необходимост да предприема подходящи действия .
(8) Някои промишлени дейности следва да се изключат от обхвата на настоящата директива , при условие че са предмет на друго законодателство на равнище ЕС или държава-членка, което осигурява равностойно ниво на защита. Комисията следва да продължи да проверява дали в действащата регулаторна рамка няма значителни пропуски, по-специално по отношение на нови и възникващи рискове от други дейности, както и от конкретни опасни вещества и някои наноматериали, които все още не попадат в приложното поле на настоящата директива, и, ако е подходящо, да представят законодателно предложение за преодоляване на тези пропуски .
Изменение
6
Предложение за директива
Съображение 9
Текст, предложен от Комисията
Изменение
(9) В приложение I към Директива 96/82/ЕО са посочени опасните вещества, попадащи в нейния обхват, inter alia чрез позоваване на някои разпоредби от Директива 67/548/ЕИО на Съвета от 27 юни 1967 г. за сближаването на законовите, подзаконовите и административните разпоредби относно класификацията, опаковането и етикетирането на опасни вещества, както и Директива 1999/45/ЕО на Европейския парламент и на Съвета от 31 май 1999 г. за сближаване на законовите, подзаконовите и административните разпоредби на държавите-членки относно класифицирането, опаковането и етикетирането на опасни препарати. Тези директиви бяха заменени с Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, с който бе въведена в ЕС Глобалната хармонизирана система за класифициране и етикетиране на химикали (GHS), която е възприета на международно равнище, в рамките на структурата на ООН. С този регламент бяха въведени нови класове и категории на опасност, които само частично съответстват на тези, използвани при предишните разпоредби. Поради това , приложение I към Директива 96/82/ЕО следва да бъде изменено с цел неговото съгласуване с този регламент, като в същото време се запазят съществуващите нива на защита по тази директива.
(9) В приложение I към Директива 96/82/ЕО са посочени опасните вещества, попадащи в нейния обхват, inter alia чрез позоваване на някои разпоредби от Директива 67/548/ЕИО на Съвета от 27 юни 1967 г. за сближаването на законовите, подзаконовите и административните разпоредби относно класификацията, опаковането и етикетирането на опасни вещества, както и Директива 1999/45/ЕО на Европейския парламент и на Съвета от 31 май 1999 г. за сближаване на законовите, подзаконовите и административните разпоредби на държавите-членки относно класифицирането, опаковането и етикетирането на опасни препарати. Директиви 67/548/ЕИО и 1999/45/ЕО бяха заменени с Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, с който бе въведена в ЕС Глобалната хармонизирана система за класифициране и етикетиране на химикали (GHS), която е възприета на международно равнище, в рамките на структурата на ООН. С този регламент бяха въведени нови класове и категории на опасност, които само частично съответстват на тези, използвани при предишните разпоредби. Въпреки това някои категории на опасност не се класифицират по тази система поради липса на критерии в тази рамка. Поради това приложение I към Директива 96/82/ЕО следва да бъде изменено с цел неговото съгласуване с този регламент, като в същото време се запазят съществуващите нива на защита по тази директива или това ниво допълнително се повиши .
Изменение
7
Предложение за директива
Съображение 10
Текст, предложен от Комисията
Изменение
(10) Необходима е гъвкавост, за да може приложение I да се изменя във връзка с евентуални нежелани последици от съгласуването с Регламент (ЕО) № 1272/2008 и с последващи адаптирания към този регламент, имащи отношение към класификацията на опасните вещества. Въз основа на хармонизирани критерии , които предстои да се разработят, биха могли да се предоставят дерогации в случаи, когато дадени вещества не представляват значителна опасност за авария, независимо от тяхната класификация като опасни вещества. Също следва да има съответен корективен механизъм за вещества, които трябва да бъдат включени в обхвата на настоящата директива поради техния потенциал за причиняване на голяма авария.
(10) Необходима е гъвкавост, за да може приложение I да се изменя във връзка с евентуални нежелани последици от съгласуването с Регламент (ЕО) № 1272/2008 и с последващи адаптирания към този регламент, имащи отношение към класификацията на опасните вещества. Въз основа на хармонизирани критерии биха могли да се предоставят дерогации в случаи, когато дадени вещества не представляват значителна опасност за авария, независимо от тяхната класификация като опасни вещества. Оценката на възможните дерогации следва да започне бързо, особено след промяната на класификацията на дадено опасно вещество, за да се избегнат ненужните тежести за операторите и компетентните органи. Също следва да има съответен корективен механизъм за вещества, които трябва да бъдат включени в обхвата на настоящата директива поради техния потенциал за причиняване на голяма авария.
Обосновка
Механизмът, предвиден в член 4, е положителен. Въпреки това в случай на промяна в класификацията на дадено опасно вещество оценката на тази дерогация от приложното поле на директивата следва да започне бързо. По този начин ще се избегнат ненужни регулаторни и административни тежести.
Изменение
8
Предложение за директива
Съображение 11
Текст, предложен от Комисията
Изменение
(11) Операторите следва да имат общо задължение да вземат всички необходими мерки за предотвратяване на големи аварии и за смекчаване на последствията от тях. Когато в предприятията съществуват опасни вещества над определени количества, операторът следва да предостави на компетентния орган достатъчно информация, която да му позволи да идентифицира предприятието, съществуващите опасни вещества и потенциалните опасности. Операторът също следва да изготви и изпрати до орган описание на политика за предотвратяване на големи аварии, установяваща цялостния подход и мерки на оператора за контролиране на опасностите от големи аварии, включително подходящи системи за управление на безопасността.
(11) Операторите следва да имат общо задължение да вземат всички необходими мерки за предотвратяване на големи аварии и за смекчаване и отстраняване на последствията от тях. Когато в предприятията съществуват опасни вещества над определени количества, операторът следва да предостави на компетентния орган достатъчно информация, която да му позволи да идентифицира предприятието, съществуващите опасни вещества и потенциалните опасности. Операторът също следва да изготви и изпрати до орган описание на политика за предотвратяване на големи аварии, установяваща цялостния подход и мерки на оператора за контролиране на опасностите от големи аварии, включително подходящи системи за управление на безопасността.
Обосновка
Операторите трябва да имат задължение за отстраняване на последствията от авариите.
Изменение
9
Предложение за директива
Съображение 11 a (ново)
Текст, предложен от Комисията
Изменение
(11а) Операторите следва да бъдат в състояние да докажат способността си да преодоляват последиците от авария, включваща опасни вещества, например чрез специфичен застрахователен договор, подписан с платежоспособно предприятие или чрез подходящо ниво на собствен капитал. Това е важно, за да се гарантира, че преодоляването на последиците от авария, включваща опасни вещества, не натоварват публичните финанси и то е включено в разходите на съответния оператор.
Изменение
10
Предложение за директива
Съображение 12 a (ново)
Текст, предложен от Комисията
Изменение
(12а) За да се намали рискът от големи аварии и от „ефект на доминото“, е необходимо да се вземат под внимание взаимодействията между природните източници на опасност, свързани с местоположението на предприятието или инсталацията, и източниците на опасност, свързани с използваните в това предприятие или инсталация технологии.
Изменение
11
Предложение за директива
Съображение 15
Текст, предложен от Комисията
Изменение
(15) За да се осигури по-голяма защита на жилищни райони, значително използвани обществени места и околната среда, включително райони от особен природозащитен интерес или с по-голяма уязвимост, необходимо е политиките за използването на земята или останалите съответни политики, прилагани в държавите-членки, да отчитат нуждата от спазване в дългосрочен план на подходящо отстояние между такива райони и предприятия, пораждащи такива опасности, а когато става дума за изградени вече предприятия, да се предприемат допълнителни технически , мерки така че рискът за хората да не нараства . При вземането на решения следва да се има предвид достатъчно информация за рисковете и технически консултации по отношение на тези рискове. Когато е възможно, с цел намаляване на административната тежест, процедурите следва да се интегрират с такива съгласно други законодателни документи на ЕС.
(15) За да се осигури по-голяма защита на жилищни райони, значително използвани обществени места и околната среда, включително райони от особен природозащитен интерес или с по-голяма уязвимост, необходимо е политиките за използването на земята или останалите съответни политики, прилагани в държавите-членки, да предвиждат подходящи безопасни отстояния между такива райони и предприятия, пораждащи такива опасности, а когато става дума за изградени вече предприятия, при необходимост да се прилагат допълнителни технически мерки , така че рискът за хората или околната среда да се поддържа на приемливо ниво . При вземането на решения следва да се има предвид достатъчно информация за рисковете и технически консултации по отношение на тези рискове. Когато е възможно, с цел намаляване на административната тежест , особено за малките и средните предприятия , процедурите и мерките следва да се интегрират с такива съгласно други релевантни законодателни актове на ЕС.
Изменение
12
Предложение за директива
Съображение 16
Текст, предложен от Комисията
Изменение
(16) Следва да бъдат подобрени нивото и качеството на информацията за обществеността, за да се насърчи достъпът до информация за околната среда в съответствие с Орхуската конвенция за достъпа до информация, участието на обществеността в процеса на вземането на решения и достъпа до правосъдие по въпроси на околната среда, която бе одобрена от името на ЕС посредством Решение 2005/370/ЕО на Съвета от 17 февруари 2005 г. за сключване от името на Европейската общност на Конвенцията за достъп до информация, участие на обществеността в процеса на вземане на решения и достъп до правосъдие по екологични въпроси. По-специално, лицата, които е възможно да бъдат засегнати от големи аварии, следва да получават достатъчно информация, която да им позволи да предприемат правилни действия в такъв случай. В допълнение към активното предоставяне на информация, без да се налага обществеността да отправя искане за това и без да се изключват други форми на разпространение, тази информация също следва да е постоянно налична в интернет и да се поддържа актуална. В същото време следва да има подходящи мерки за защита на поверителността поради опасенията (наред с други съображения), свързани със сигурността.
(16) Следва да бъдат подобрени нивото и качеството на информацията за обществеността, за да се насърчи достъпът до информация за околната среда в съответствие с Орхуската конвенция за достъпа до информация, участието на обществеността в процеса на вземането на решения и достъпа до правосъдие по въпроси на околната среда, която бе одобрена от името на ЕС посредством Решение 2005/370/ЕО на Съвета от 17 февруари 2005 г. за сключване от името на Европейската общност на Конвенцията за достъп до информация, участие на обществеността в процеса на вземане на решения и достъп до правосъдие по екологични въпроси 1 . По-специално, лицата, които е възможно да бъдат засегнати от големи аварии, следва да получават достатъчно информация, която да им позволи да предприемат правилни действия в такъв случай. Информацията, която се предоставя на обществеността, следва да бъде формулирана по ясен и разбираем начин. В допълнение към активното предоставяне на информация, без да се налага обществеността да отправя искане за това и без да се изключват други форми на разпространение, тази информация също следва да е постоянно налична в интернет и да се поддържа актуална. С цел постигане на по-голяма прозрачност при поискване следва да се предоставя по-подробна и изчерпателна информация, включително под формата на документи. В същото време следва да има подходящи мерки за защита на поверителността поради опасенията (наред с други съображения), свързани със сигурността , които следва да се прилагат за всеки случай поотделно в съответствие с ограничителните критерии и условия, предвидени в Орхуската конвенция .
___________
1 ОВ L 124, 17.5.2005 г., стр. 1
Обосновка
При спазване на мерки за защита на поверителността достъпът до допълнителна информация или документи при поискване от страна на физически/юридически лица ще повиши прозрачността и общественото доверие в безопасността на промишлените инсталации. Обработката на искания за поверителност следва да се подчинява на Орхуската конвенция, за да се гарантира, че изменената директива е в пълно съответствие с конвенцията, която е ратифицирана от ЕС и всичките 27 държави-членки.
Изменение
13
Предложение за директива
Съображение 19
Текст, предложен от Комисията
Изменение
(19) За да се осигури вземането на адекватни мерки за реагиране при голяма авария, операторът следва незабавно да информира компетентните органи и да предаде необходимата им информация, за да оценят въздействието на аварията.
(19) За да се осигури вземането на адекватни мерки за реагиране при голяма авария, операторът следва незабавно да информира компетентните органи и местните органи и да предаде необходимата им информация, за да оценят въздействието на аварията върху човешкото здраве, имуществото и околната среда, както и да предотвратят повторна авария .
Изменение
14
Предложение за директива
Съображение 20
Текст, предложен от Комисията
Изменение
(20) За да се осигури обменът на информация и да се предотвратят бъдещи аварии от сходно естество, държавите-членки следва да изпращат информация на Комисията относно големите аварии, настъпили на тяхна територия, така че Комисията да може да анализира произтичащите опасности и да въведе система за разпространението на съответната информация, най-вече относно големите аварии и извлечените поуки от тях. Този обмен на информация следва да обхваща също и „квазиаварии“, които държавите-членки считат, че са от особен технически интерес за предотвратяването на големи аварии и ограничаването на последствията от тях.
(20) За да се осигури обменът на информация и да се предотвратят бъдещи аварии от сходно естество, държавите-членки следва да изпращат информация на Комисията относно големите аварии, настъпили на тяхна територия, така че Комисията да може да анализира произтичащите опасности и да въведе система за разпространението на съответната информация, най-вече относно големите аварии и извлечените поуки от тях. Този обмен на информация следва да обхваща също и „квазиаварии“, които държавите-членки считат, че са от особен технически интерес за предотвратяването на големи аварии и ограничаването на последствията от тях. Държавите-членки и Комисията следва да се стараят да гарантират пълнота на информацията, съдържаща се в информационните системи, създадени с цел улесняване на обмена на информация за сериозни аварии.
Обосновка
Системите за обмен на информация са изключително важни за обмена на опит между държавите-членки, като наред с другото дават възможност на операторите да извличат необходимите изводи. Информацията обаче трябва да е пълна и да дава възможност за идентифициране на причините за авариите.
Изменение
15
Предложение за директива
Съображение 22 a (ново)
Текст, предложен от Комисията
Изменение
(22а) Вследствие на адаптирането на Регламент (ЕО) № 1272/2008 към техническия прогрес следва да бъде извършвана систематична оценка на необходимостта от адаптиране на приложението към настоящата директива, съдържащо списъка с опасни вещества. Това би дало възможност да се гарантира функционална връзка между посочения регламент и настоящата директива и би осигурило по-добра защита на човешкото здраве и околната среда.
Изменение
16
Предложение за директива
Съображение 23
Текст, предложен от Комисията
Изменение
(23) Комисията следва да има правомощия да приема делегирани актове в съответствие с член 290 от Договора , във връзка с приемането на критерии за дерогации и изменения на приложенията към настоящата директива.
(23) С цел адаптиране на настоящата директива към техническия и научния напредък, на Комисията следва да бъдат делегирани правомощия да приема актове в съответствие с член 290 от Договора за функционирането на Европейския съюз във връзка с изменения на част 3 от приложение І и на приложения ІІ – VІ към настоящата директива. От особено значение е Комисията да провежда подходящи консултации по време на подготвителната работа, включително на експертно равнище. При подготовката и съставянето на делегирани актове Комисията следва да осигури едновременното, своевременно и целесъобразно предаване на съответните документи на Европейския парламент и на Съвета.
Обосновка
Настоящото изменение привежда съображението в съответствие с новите стандартни клаузи за делегираните актове. Освен това то изяснява, че следва да е възможно част 3 на приложение І (която променя приложното поле, но само в много специални случаи) и приложения ІІ до VІ да бъдат изменяни посредством делегирани актове. Измененията към части 1 и 2 на приложение І и към приложение VІІ обаче могат да повлияят значително върху приложното поле и поради тази причина следва да бъдат разглеждани чрез обикновената законодателна процедура.
Изменение
17
Предложение за директива
Съображение 25
Текст, предложен от Комисията
Изменение
(25) Тъй като целите на директивата, а именно да осигури високо ниво на защита на човешкото здраве и околната среда, не могат да бъдат постигнати в достатъчна степен от държавите-членки и поради това могат да бъдат постигнати по-добре на равнище ЕС, Съюзът има право да предприеме мерки в съответствие с принципа на субсидиарност, уреден в член 5 от Договора. В съответствие с принципа на пропорционалност, уреден в същия член, настоящата директива не надхвърля необходимото за постигането на тези цели.
(25) Тъй като целите на директивата, а именно да осигури високо ниво на защита на човешкото здраве , имуществото и околната среда, не могат да бъдат постигнати в достатъчна степен от държавите-членки и поради това могат да бъдат постигнати по-добре на равнище ЕС, Съюзът има право да предприеме мерки в съответствие с принципа на субсидиарност, уреден в член 5 от Договора. В съответствие с принципа на пропорционалност, уреден в същия член, настоящата директива не надхвърля необходимото за постигането на тези цели.
Обосновка
Предложението на Комисията включва термина „имущество” в определението за „голяма авария”, като говори за „сериозна опасност за човешкото здраве, имущество и/или за околната среда”. С цел правна съгласуваност терминът „имущество” следва да бъде добавен и в това съображение.
Изменение
18
Предложение за директива
Член 1
Текст, предложен от Комисията
Изменение
Настоящата директива има за цел предотвратяването на големи аварии, които включват опасни вещества, и ограничаването на последствията от тях за човека и за околната среда, с оглед осигуряване на високи нива на защита в целия ЕС по един последователен и ефективен начин.
Настоящата директива има за цел предотвратяването на големи аварии, които включват опасни вещества, и ограничаването на последствията от тях за човешкото здраве , за имуществото и за околната среда, с оглед осигуряване на високи нива на защита в целия ЕС по един последователен и ефективен начин.
Обосновка
Предложението на Комисията включва термина „имущество” в определението за „голяма авария”, като говори за „сериозна опасност за човешкото здраве, имущество и/или за околната среда”. С цел правна съгласуваност терминът „имущество” следва да бъде добавен и в това съображение.
Изменение
19
Предложение за директива
Член 2 – параграф 2 – буква в)
Текст, предложен от Комисията
Изменение
в) превоза на опасни вещества и междинно временно складиране по време на превоз по пътища, железопътни линии, вътрешни водни пътища, море или въздух извън предприятията, обхванати от настоящата директива, включително товарене, разтоварване и превоз до или от друго превозно средство на докове, кейове или разпределителни станции;
в) превоза на опасни вещества и междинното краткосрочно временно складиране , непосредствено свързано с превоза, по пътища, железопътни линии, вътрешни водни пътища, море или въздух извън предприятията, обхванати от настоящата директива, включително товарене, разтоварване и превоз до или от друго превозно средство на докове, кейове или разпределителни станции;
Изменение
20
Предложение за директива
Член 2 – параграф 2 – буква д)
Текст, предложен от Комисията
Изменение
д) експлоатацията (проучванията, извличането и обработката) на минералите в мините, кариерите или чрез сондажи, с изключение на подземно съхраняване на газ в геоложки формации и изоставени мини и химическа и термична обработка и складиране, свързани с тези операции, които включват опасни вещества, определени в приложение I;
д) експлоатацията (проучванията, извличането и обработката) на минералите в мините, кариерите или чрез сондажи, с изключение на подземно съхраняване на газ в геоложки формации , солни каверни и изоставени мини и химическа и термична обработка и складиране, свързани с тези операции, които включват опасни вещества, определени в приложение I;
Обосновка
Предложението на Комисията обхваща единствено съхраняването в геоложки формации или в изоставени мини, докато съхраняването в солни каверни остава изключено. Това създава конкурентен дисбаланс между начините за съхранение, попадащи във и извън приложното поле на директивата, особено неблагоприятен за онези държави-членки, които не притежават солни каверни.
Изменение
21
Предложение за директива
Член 2 – параграф 2 – буква з)
Текст, предложен от Комисията
Изменение
з) веществата, посочени в приложение I, част 3.
заличава се
Обосновка
Член 2, параграф 2 се отнася до ясни случаи на изключване от приложното поле на настоящата директива. Част 3 на приложение І се отнася само до дерогации за конкретни случаи, в които веществата при определени условия не са в състояние да създадат опасност от голяма авария. Веществата, посочени в част 3 на приложение І, не са изключени от приложното поле на директивата, те само са обект на специално отношение, ако са изпълнени строго определени условия.
Изменение
22
Предложение за директива
Член 2 – параграф 2 а (нов)
Текст, предложен от Комисията
Изменение
2a. По-нататъшното разширяване на приложното поле на настоящата директива се предшества от оценка на въздействието.
Изменение
23
Предложение за директива
Член 3 – параграф 1 – точка 2
Текст, предложен от Комисията
Изменение
2. „предприятие с по-ниско ниво на опасност“ означава предприятие, в което има опасни вещества в количества, равни или надвишаващи количествата, посочени в приложение I, част 1, колона 1 и част 2, колона 2, но по-малки от количествата, посочени в приложение I, част 1, колона 3 и част 2, колона 3;
2. „предприятие с по-ниско ниво на опасност“ означава предприятие, в което има опасни вещества в количества, равни или надвишаващи количествата, посочени в приложение I, част 1, колона 1 или част 2, колона 2 по целесъобразност , но по-малки от количествата, посочени в приложение I, част 1, колона 3 и част 2, колона 3;
Обосновка
Много вещества са включени само в част 1 от приложение І, но не и в част 2, така че трябва да се поясни, че тези две части не се прилагат едновременно.
Изменение
24
Предложение за директива
Член 3 – параграф 1 – точка 3
Текст, предложен от Комисията
Изменение
3. „предприятие с по-високо ниво на опасност“ означава предприятие, в което има опасни вещества в количества, равни или надвишаващи количествата, посочени в приложение I, част 1, колона 3 и част 2, колона 3;
3. „предприятие с по-високо ниво на опасност“ означава предприятие, в което има опасни вещества в количества, равни или надвишаващи количествата, посочени в приложение I, част 1, колона 3 или част 2, колона 3 по целесъобразност ;
Обосновка
Много вещества са включени само в част 1 от приложение І, но не и в част 2, така че трябва да се поясни, че тези две части не се прилагат едновременно.
Изменение
25
Предложение за директива
Член 3 – параграф 1 – точка 3 а (нова)
Текст, предложен от Комисията
Изменение
3а. „съседно предприятие“ или „съседен обект“ означава предприятие или обект, който функционира в рамките на зоната на въздействие на дадено предприятие;
Изменение
26
Предложение за директива
Член 3 – параграф 1 – точка 4
Текст, предложен от Комисията
Изменение
4. „ново предприятие“ означава предприятие, което е новопостроено или все още не е влязло в експлоатация;
4. „ново предприятие“ означава предприятие, което е построено или ще влезе в експлоатация след 1 юни 2015 г., или което поради изменения в неговите инсталации, дейности или в неговия списък на опасните вещества след 1 юни 2015 г. попада в приложното поле на настоящата директива ;
Изменение
27
Предложение за директива
Член 3 – параграф 1 – точка 7
Текст, предложен от Комисията
Изменение
7. „инсталация“ означава техническа единица в рамките на предприятието, в която се произвеждат, използват, обработват или складират (включително подземно) опасни вещества, и която включва цялото оборудване, структури, канализации, машини, инструменти, частни железопътни коловози, докове, кейове за разтоварване, които обслужват на инсталацията, диги, складове или подобни структури, плаващи или не, необходими за работата на инсталацията;
7. „инсталация“ означава техническа единица в рамките на предприятието, в която се произвеждат, използват, обработват или складират (включително подземно) опасни вещества, и която включва цялото оборудване, структури, канализации, машини, инструменти, железопътни коловози, докове, кейове за разтоварване, които обслужват на инсталацията, диги, складове или подобни структури, плаващи или не, необходими за работата на инсталацията;
Обосновка
Собствеността не бива да бъде критерий за определението за „инсталация“.
Изменение
28
Предложение за директива
Член 3 – параграф 1 – точка 8
Текст, предложен от Комисията
Изменение
8. „оператор“ означава всяко физическо или юридическо лице, което експлоатира или осъществява контрол върху дадено предприятие или инсталация или, в случаите, когато това се предвижда от националното законодателство, такова лице, на което е предоставена решаваща икономическа власт върху техническата експлоатация на предприятието или инсталацията;
8. „оператор“ означава всяко физическо или юридическо лице, което експлоатира или осъществява контрол върху дадено предприятие или инсталация или, в случаите, когато това се предвижда от националното законодателство, такова лице, на което е предоставена решаваща икономическа власт и/или правото за вземане на решения по отношение на предприятието или инсталацията;
Обосновка
С цел избягване на пропуски в законодателството в случай на делегиране, определението за „оператор“ не следва да се ограничава до лицето, което има решаваща икономическа власт върху техническата експлоатация на предприятието.
Изменение
29
Предложение за директива
Член 3 – параграф 1 – точка 11
Текст, предложен от Комисията
Изменение
11. „наличие на опасни вещества“ означава действителното или предполагаемо наличие на такива вещества в предприятието, или наличието на онези, за които се счита, че са се генерирали при загубата на контрол върху промишлени химически процеси в количества, равни или надвишаващи праговете от части 1 и 2 на приложение I;
11. „наличие на опасни вещества“ означава действителното или предполагаемо наличие на такива вещества в предприятието, или наличието на онези, за които се счита, че са се генерирали при загубата на контрол върху промишлени химически процеси или при друго сериозно произшествие в складови съоръжения или инсталации в количества, равни или надвишаващи праговете от части 1 и 2 на приложение I.
Обосновка
Щетите, причинени от аварии като пожари в складове, биха могли да бъдат подобни на тези, причинени от загубата на контрол върху промишлени химически процеси. Тъй като директивата определя правила за предотвратяване на големи аварии, които включват опасни вещества, няма значение дали веществото е генерирано поради загубата на контрол върху промишлени химически процеси, пожар или някаква друга причина.
Изменение
30
Предложение за директива
Член 3 – параграф 1 – точка 18 а (нова)
Текст, предложен от Комисията
Изменение
18а. „подходящо безопасно отстояние“ означава минималното разстояние, при което в случай на голяма авария не могат да се очакват евентуални отрицателни последици за човешкото здраве или околната среда;
Изменение
31
Предложение за директива
Член 3 – параграф 1 – точка 18 б) (нова)
Текст, предложен от Комисията
Изменение
18б. „ефект на доминото“ означава настъпването на голяма авария в дадено предприятие, причинена от авария в близост до това предприятие; това може да включва аварии в предприятия, определени в настоящата директива, или в обекти, които не попадат в приложното поле на настоящата директива.
Изменение
32
Предложение за директива
Член 4 – параграф 1
Текст, предложен от Комисията
Изменение
1. Когато е установено, въз основа на критериите, посочени в параграф 4 на настоящия член , че определени вещества, обхванати от приложение I, части 1 или 2, не са в състояние да създадат опасност от голяма авария, по-специално поради своята физическа форма, свойства, класификация, концентрация или стандартна опаковка, Комисията може да посочи тези вещества в приложение I, част 3 чрез делегирани актове в съответствие с член 24 .
1. Когато е установено, въз основа на критериите, определени в приложение VІІ към настоящата директива , че определени вещества или смеси , обхванати от приложение I, части 1 или 2, при определени условия не са в състояние да създадат опасност от голяма авария, по-специално поради своята физическа форма, свойства, класификация, концентрация или стандартна опаковка, поради което следва да се ползват с дерогация, Комисията може да приеме делегирани актове в съответствие с членове 17 и 24, за да посочи тези вещества и смеси, заедно с приложимите условия, в приложение I, част 3.
Изменение
33
Предложение за директива
Член 4 – параграф 2 – алинея 2
Текст, предложен от Комисията
Изменение
Комисията уведомява за такива нотификации форума, посочен в член 17, параграф 2.
Комисията се консултира с форума, посочен в член 17, параграф 2 , преди да включи вещества в приложение І, част 3, както и за нотификации съгласно алинея първа от настоящия параграф .
(Свързано с изменението към член 17, параграф 2, целта на което е включването на заинтересованите страни във форума)
Обосновка
Комисията следва да се консултира със заинтересованите страни относно тези решения.
Изменение
34
Предложение за директива
Член 4 – параграф 3 – алинея 1
Текст, предложен от Комисията
Изменение
Когато е установено по начин, удовлетворяващ компетентния орган, въз основа на критериите, посочени в параграф 4 на настоящия член , че определени вещества, налични в отделно предприятие или някакви части от него и посочени в приложение I, части 1 или 2, не са в състояние да създадат опасност от голяма авария поради специфичните условия в предприятието , като естеството на опаковките и начина на съхранение на веществото или местоположението и съответните количества, държавата-членка към която е този компетентен орган може да реши да не прилага изискванията, установени в членове 7 до 19 от настоящата директива спрямо въпросното предприятие.
Без да се засяга параграф 1, когато е установено въз основа на критериите, посочени в приложение VІІ , че определени вещества, налични в отделно предприятие или някакви части от него и посочени в приложение I, части 1 или 2, не са в състояние да създадат опасност от голяма авария поради специфичните условия в предприятието по отношение на естеството на опаковките и начина на съхранение на веществото или местоположението и съответните количества, компетентният орган на съответната държава-членка може да реши да не прилага изискванията, установени в член 9, член 10, буква б), член 11 и член 13, параграф 2 от настоящата директива спрямо въпросното предприятие.
Обосновка
Докато параграф 1 дава възможност за дерогации на равнище ЕС за определени вещества и само при специфични обстоятелства, член 4, параграф 3 позволява на компетентния орган на държавата-членка да разрешава дерогации на равнище отделно предприятие. Тъй като равнището на защита следва да не бъде намалявано, е предложено във всички случаи да бъдат запазени най-малко изискванията при по-ниско ниво на опасност и да бъдат разрешени единствено дерогации от изискванията за информиране за предприятията с по-високо ниво на опасност.
Изменение
35
Предложение за директива
Член 4 – параграф 3 – алинея 2
Текст, предложен от Комисията
Изменение
В случаите, посочени в първата алинея, съответната държава-членка предоставя на Комисията списък на въпросните предприятия, включително списък на съответните опасни вещества. Съответните държави-членки излагат причини за изключването.
В случаите, посочени в първата алинея, съответната държава-членка предоставя на Комисията списък на въпросните предприятия, включително списък на съответните опасни вещества и естеството на специфичните условия, които се прилагат . Съответните държави-членки излагат причини за изключването.
Обосновка
Условията, които се прилагат, трябва да бъдат ясно определени.
Изменение
36
Предложение за директива
Член 4 – параграф 3 – алинея 3
Текст, предложен от Комисията
Изменение
Комисията веднъж годишно препраща за сведение списъците, споменати във втората алинея на настоящия параграф, до форума, посочен в член 17, параграф 2.
Комисията редовно препраща за сведение списъците, споменати във втората алинея на настоящия параграф, до форума, посочен в член 17, параграф 2.
Обосновка
Важно е форумът да бъде информиран редовно относно списъците с дерогации, предоставяни от компетентните органи, което по принцип следва да бъде извършвано по-често от веднъж годишно.
Изменение
37
Предложение за директива
Член 4 – параграф 4
Текст, предложен от Комисията
Изменение
4. До 30 юни 2012 г. Комисията приема делегирани актове в съответствие с член 24 за установяване на критерии, които съответно да се използват за целите на параграфи 1 и 3 на настоящия член и за изменение на приложение VII съобразно с това.
заличава се
Обосновка
Тъй като критериите в приложение VІІ определят обхвата на дерогациите в член 4, параграф 1 и параграф 3, те представляват важна част от настоящата директива. Поради тази причина те не следва да бъдат установявани чрез делегирани актове. Не е приемливо приложението да бъде оставено съвсем празно по време на законодателната процедура. Предложеното изменение на приложение VІІ включва съществуващите критерии, посочени в Решение 98/433/ЕО на Комисията от 26 юни 2008 г. Комисията се приканва да представи предложение за нови критерии, така че да е възможно те да бъдат включени в основния акт.
Изменение
38
Предложение за директива
Член 4 – параграф 5 – алинея 1
Текст, предложен от Комисията
Изменение
Ако дадена държава-членка сметне, че опасно вещество, което не е посочено в приложение I, части 1 или 2, представлява опасност от голяма авария, тя може да предприеме подходящи мерки и уведомява Комисията.
Ако дадена държава-членка сметне, че опасно вещество, което не е посочено в приложение I, части 1 или 2, представлява опасност от голяма авария или че даден праг е прекалено висок , тя може да предприеме подходящи мерки и уведомява Комисията.
Обосновка
На държавите-членки следва да се даде възможност да предприемат действия и когато считат, че даден праг е прекалено висок.
Изменение
39
Предложение за директива
Член 4 – параграф 5 – алинея 2
Текст, предложен от Комисията
Изменение
Комисията уведомява форума, посочен в член 17, параграф 2, за нотификации, направени съгласно първата алинея на настоящия параграф.
Комисията се консултира с форума, посочен в член 17, параграф 2, за нотификации, направени съгласно първата алинея на настоящия параграф.
Обосновка
Комисията следва да се консултира със заинтересованите страни относно тези решения.
Изменение
40
Предложение за директива
Член 4 – параграф 5 – алинея 3
Текст, предложен от Комисията
Изменение
Когато е уместно, Комисията може да посочи веществата съгласно първата алинея на настоящия параграф, в приложение I, части 1 или 2, чрез делегирани актове в съответствие с член 24 .
В случай че Комисията счита, че опасното вещество, което не е посочено в списъка и което е наложило вземането на мярка съгласно първата алинея на настоящия параграф, следва да бъде посочено в приложение I, част 1 или част 2, тя изпраща за тази цел законодателно предложение до Европейския парламент и до Съвета .
Обосновка
За разлика от параграф 1, който се отнася до много специфични, ясно определени случаи, добавянето на вещества към част 1 или част 2 би могло да доведе до значително разширяване на приложното поле с възможни значителни икономически последици. Тъй като държавите-членки могат да вземат подходящи мерки, ако считат, че дадено опасно вещество създава риск за голяма авария, при необходимост те ще имат възможност да предприемат действия във всички случаи. Комисията ще информира за това другите държави-членки. Промяната на приложното поле за ЕС като цяло следва обаче да се извърши впоследствие чрез обикновената законодателна процедура.
Изменение
41
Предложение за директива
Член 4 – параграф 5 – алинея 3 а (нова)
Текст, предложен от Комисията
Изменение
Когато е уместно, Комисията може да приема делегирани актове в съответствие с член 24, за да намали прага на веществата, посочени в алинея първа от настоящия параграф, в приложение І, част 1 или част 2.
Обосновка
Макар посочването на нови вещества да изисква обикновена законодателна процедура, както предлага докладчикът в своето изменение 11, промяната на прага след национално уведомление би могло да става с делегиран акт.
Изменение
42
Предложение за директива
Член 5 – параграф 1 а (нов)
Текст, предложен от Комисията
Изменение
1а. Държавите-членки гарантират, че предприятията работят съгласно най-добрите налични техники, по-специално във връзка с аспектите на безопасността съгласно Директива 2010/75/ЕС на Европейския парламент и на Съвета от 14 ноември 2010 г. относно емисиите от промишлеността (комплексно предотвратяване и контрол на замърсяването) 1 , без каквито и да било дерогации.
_____________
1 ОВ L 334, 17.12.2010 г., стр. 17.
Обосновка
Обектите съгласно Директивата Севезо следва да прилагат най-добрите налични техники, без каквито и да било изключения.
Изменение
43
Предложение за директива
Член 6 – параграф 1 – уводна част
Текст, предложен от Комисията
Изменение
1. Държавите-членки трябва да изискват от оператора да изпрати на компетентния орган уведомление, съдържащо следната информация:
1. Държавите-членки трябва да изискват от оператора да изпрати на компетентния орган и на местните органи уведомление, съдържащо следната информация:
Обосновка
Операторите трябва да информират местните органи и да си сътрудничат с тях в интерес на гражданите.
Изменение
44
Предложение за директива
Член 6 – параграф 1 – буква а)
Текст, предложен от Комисията
Изменение
a) името или търговското наименование на оператора и пълния адрес на въпросното предприятие;
а) името и/или търговското наименование на оператора и пълния адрес на въпросното предприятие;
Обосновка
Настоящото изменение е необходимо с цел поясняване.
Изменение
45
Предложение за директива
Член 6 – параграф 1 – буква a а) (нова)
Текст, предложен от Комисията
Изменение
аа) името, търговското наименование и адреса на евентуалните подизпълнители;
Изменение
46
Предложение за директива
Член 6 – параграф 1 – буква в)
Текст, предложен от Комисията
Изменение
в) името или длъжността на лицето, което отговоря за предприятието, ако е различно от това в буква а);
в) името и длъжността на лицето, което отговоря за предприятието, ако е различно от това в буква а);
Обосновка
Настоящото изменение е необходимо с цел поясняване.
Изменение
47
Предложение за директива
Член 6 – параграф 1 – буква г)
Текст, предложен от Комисията
Изменение
г) достатъчно информация, за да се установят опасните вещества или категорията на съответните вещества;
г) достатъчно информация, за да се установят опасните вещества и категорията на съответните вещества;
Обосновка
Настоящото изменение е необходимо с цел поясняване.
Изменение
48
Предложение за директива
Член 6 – параграф 1 – буква д)
Текст, предложен от Комисията
Изменение
д) количеството и физичната форма на опасните вещества или на съответните вещества;
д) количеството, естеството и физичната форма на опасните вещества или на съответните вещества;
Обосновка
Настоящото изменение е необходимо с цел поясняване.
Изменение
49
Предложение за директива
Член 6 – параграф 1 – буква ж)
Текст, предложен от Комисията
Изменение
ж) непосредствената околна среда на предприятието, елементи, които могат да причинят голяма авария или да влошат последствията от нея, включително информация за съседни предприятия, независимо дали са обхванати от настоящата директива или не, както и други места, райони и развития , които биха могли да увеличат риска или последиците от голяма авария и от ефекта на доминото.
ж) непосредствената околна среда на предприятието, елементи, които могат да причинят голяма авария или да влошат последствията от нея, включително информация за съседни предприятия, както и други места, райони и събития , които биха могли да бъдат източник или да увеличат риска или последиците от голяма авария и от ефекта на доминото , при условие че операторът разполага с тази информация .
Изменение
50
Предложение за директива
Член 6 – параграф 1 – буква ж а) (нова)
Текст, предложен от Комисията
Изменение
жа) удостоверение от управляващите предприятието относно способността на оператора да се справи с последиците от авария, включваща опасни вещества.
Изменение
51
Предложение за директива
Член 6 – параграф 2 – уводна част
Текст, предложен от Комисията
Изменение
2. Уведомлението се изпраща до компетентния орган в следните срокове:
2. Уведомлението се изпраща до компетентния орган и до местните органи в следните срокове:
Обосновка
Операторите трябва да информират местните органи и да си сътрудничат с тях в интерес на гражданите.
Изменение
52
Предложение за директива
Член 6 – параграф 2 – буква а)
Текст, предложен от Комисията
Изменение
a) за новите предприятия , в разумен срок преди началото на строежа или експлоатацията,
а) за новите предприятия – най-малко шест месеца преди началото на строежа , експлоатацията или измененията ,
Обосновка
С цел яснота на законодателния акт.
Изменение
53
Предложение за директива
Член 6 – параграф 2 – буква б)
Текст, предложен от Комисията
Изменение
б) за съществуващи вече предприятия , в срок от една година от датата, определена във втората алинея на член 28, параграф 1,
б) за съществуващи вече предприятия – в срок от три месеца от датата, определена във втората алинея на член 28, параграф 1,
Изменение
54
Предложение за директива
Член 6 – параграф 2 – буква в)
Текст, предложен от Комисията
Изменение
в) за заварени предприятия , в срок от една година от датата, на която настоящата директива започва да се прилага за въпросното предприятие.
в) за заварени предприятия – в срок от три месеца от датата, на която настоящата директива започва да се прилага за въпросното предприятие.
Изменение
55
Предложение за директива
Член 6 – параграф 4 – уводна част
Текст, предложен от Комисията
Изменение
4. Операторът незабавно уведомява компетентния орган за следните случаи:
4. Операторът незабавно уведомява компетентния орган и местните органи за следните случаи:
Обосновка
Операторите трябва да информират местните органи и да си сътрудничат с тях в интерес на гражданите.
Изменение
56
Предложение за директива
Член 6 – параграф 5
Текст, предложен от Комисията
Изменение
5. Без да се засягат разпоредбите на параграф 4, операторът периодично преразглежда и когато е необходимо обновява уведомлението, най-малко веднъж на всеки пет години. Операторът изпраща обновеното уведомление до компетентния орган незабавно.
5. Без да се засягат разпоредбите на параграф 4, операторът периодично преразглежда и когато е необходимо обновява уведомлението, най-малко веднъж на всеки пет години. Операторът изпраща актуализираното уведомление до компетентния орган и до местните органи незабавно.
Обосновка
Операторите трябва да информират местните органи и да си сътрудничат с тях в интерес на гражданите.
Изменение
57
Предложение за директива
Член 7 – параграф 1
Текст, предложен от Комисията
Изменение
1. Държавите-членки изискват от оператора да състави документ, в който да изложи политиката си за предотвратяване на големи аварии (по-нататък наричана: „ППГА“) и да осигури правилното й изпълнение. ППГА се представя в писмен вид. Тя има за цел осигуряване на високо ниво на опазване на човешкото здраве и околната среда. Политиката е пропорционална на опасностите от големи аварии. Тя включва целите на оператора като цяло и принципите на действие, ролята и отговорността на управлението и обръща внимание на културата на безопасност по отношение на контрола над опасностите от голяма авария.
1. Държавите-членки изискват от оператора да състави документ, в който да изложи политиката си за предотвратяване на големи аварии (по-нататък наричана: „ППГА“) и да осигури правилното й изпълнение. ППГА се представя в писмен вид. Тя има за цел осигуряване на високо ниво на опазване на човешкото здраве и околната среда. Политиката е пропорционална на опасностите от големи аварии. Тя включва целите на оператора като цяло и принципите на действие, сроковете и мерките за постигане на тези цели, ролята и отговорността на управлението и представя начина, по който се осигурява непрекъснато високо ниво на защита по отношение на опасностите от голяма авария.
Изменение
58
Предложение за директива
Член 7 – параграф 2 – уводна част
Текст, предложен от Комисията
Изменение
2. ППГА се изпраща до компетентния орган в следните срокове:
2. Документът, с който се определя ППГА , се изпраща до компетентния орган и до местните органи в следните срокове:
Обосновка
Операторите трябва да информират местните органи и да си сътрудничат с тях в интерес на гражданите.
Изменение
59
Предложение за директива
Член 7 – параграф 2 – буква а)
Текст, предложен от Комисията
Изменение
a) за новите предприятия , в разумен срок преди началото на строежа или експлоатацията му ;
а) за новите предприятия – най-малко шест месеца преди началото на строежа;
Обосновка
Вж. изменение 8. С цел яснота на законодателния акт.
Изменение
60
Предложение за директива
Член 7 – параграф 2 – буква а)
Текст, предложен от Комисията
Изменение
a) за новите предприятия , в разумен срок преди началото на строежа или експлоатацията,
а) за новите предприятия – в разумен срок преди началото на строежа , експлоатацията или измененията ,
Обосновка
Настоящото изменение е свързано с изменението към член 3, точка 4, което включва термина „изменения” в определението за „ново предприятие”.
Изменение
61
Предложение за директива
Член 7 – параграф 4
Текст, предложен от Комисията
Изменение
4. Операторът периодично преразглежда и когато е необходимо обновява ППГА, най-малко веднъж на всеки пет години. Обновената ППГА се изпраща до компетентния орган незабавно.
4. Операторът периодично преразглежда и когато е необходимо обновява ППГА, най-малко веднъж на всеки пет години. Обновеният документ, с който се определя ППГА , се изпраща до компетентния орган незабавно и при поискване се осигурява публичен достъп до него .
Изменение
62
Предложение за директива
Член 7 – параграф 4 а (нов)
Текст, предложен от Комисията
Изменение
4а. ППГА се прилага посредством подходящи средства, структури и системи за управление. Предприятията с по-високо ниво на опасност я прилагат посредством системи за управление на безопасността в съответствие с приложение ІІІ. Държавите-членки изискват от предприятия с по-ниско ниво на опасност да прилагат ППГА посредством система за управление на безопасността, която да е пропорционална на опасностите от голяма авария и на сложността на организацията или дейностите на предприятието, освен ако считат, че това не е необходимо.
Изменение
63
Предложение за директива
Член 8 – параграф 1
Текст, предложен от Комисията
Изменение
1. Държавите-членки трябва да осигурят , че компетентният орган, като използва получената съгласно членове 6 и 9 информация от операторите или чрез инспекции съгласно член 19, е длъжен да идентифицира всички предприятия с по-ниско и по-високо ниво на опасност или групи от такива предприятия, където вероятността и възможностите за или последиците от големи аварии могат да се увеличат поради местоположението и близостта на такива предприятия, както и инвентара им от опасни вещества.
1. Държавите-членки гарантират , че компетентният орган, като използва информацията, получена от операторите съгласно членове 6 и 9 , или въз основа на искане съгласно член 18, параграф 1а или чрез инспекции съгласно член 19, идентифицира всички предприятия с по-ниско и по-високо ниво на опасност или групи от такива предприятия, където вероятността и възможностите за или последиците от големи аварии могат да се увеличат поради местоположението и близостта на такива предприятия или поради природните рискове, свързани с географското им положение , както и инвентара им от опасни вещества или близостта с други обекти .
Изменение
64
Предложение за директива
Член 8 – параграф 1 а (нов)
Текст, предложен от Комисията
Изменение
1а. За целите на параграф 1, когато информацията, предоставена от оператора в съответствие с член 6, параграф 1, буква ж), не е достатъчна или достъпна, държавата-членка гарантира, че компетентният орган получава информация непосредствено от съседните предприятия или обекти и я предоставя на операторите.
Изменение
65
Предложение за директива
Член 8 – параграф 2 – буква б)
Текст, предложен от Комисията
Изменение
б) да си сътрудничат при информирането на обществеността и съседните предприятия , които попадат извън обхвата на настоящата директива, и при доставянето на информация на компетентния орган за подготовката на планове за действия при извънредни ситуации извън предприятието.
б) да си сътрудничат при информирането на обществеността и съседните обекти , които попадат извън обхвата на настоящата директива, и при доставянето на информация на компетентния орган за подготовката на планове за действия при извънредни ситуации извън предприятието.
Изменение
66
Предложение за директива
Член 8 – параграф 2 а (нов)
Текст, предложен от Комисията
Изменение
2а. Държавите-членки гарантират, че компетентният орган взема предвид ефекта на доминото, когато изготвя планове за действие при извънредни ситуации извън предприятието.
Изменение
67
Предложение за директива
Член 9 – параграф 1 – буква г)
Текст, предложен от Комисията
Изменение
г) да покаже, че са изготвени планове за действие при извънредни ситуации в предприятието и да доставя информация за съставяне на външен план за действие при извънредна ситуация;
г) да покаже, че са изготвени планове за действие при извънредни ситуации в предприятието при подробни консултации с работниците и да доставя информация за съставяне на външен план за действие при извънредна ситуация;
Изменение
68
Предложение за директива
Член 9 – параграф 3 – уводна част
Текст, предложен от Комисията
Изменение
3. Докладът за безопасност се изпраща до компетентния орган в следните срокове:
3. Докладът за безопасност се изпраща до компетентния орган и до местните органи в следните срокове:
Обосновка
Операторите трябва да информират местните органи и да си сътрудничат с тях в интерес на гражданите.
Изменение
69
Предложение за директива
Член 9 – параграф 3 – буква а)
Текст, предложен от Комисията
Изменение
a) за новите предприятия , в разумен срок преди началото на строежа или експлоатацията,
а) за новите предприятия – в разумен срок преди началото на строежа , експлоатацията или измененията и най-късно по време на подаване на заявлението за разрешително за експлоатация съгласно член 12 от Директива 2010/75/ЕС .
Обосновка
Настоящото изменение е свързано с изменението към член 3, точка 4, което включва термина „изменения” в определението за „ново предприятие”.
Изменение
70
Предложение за директива
Член 9 – параграф 5 – алинея 1 а (нова)
Текст, предложен от Комисията
Изменение
Операторът преразглежда и, ако е необходимо, осъвременява доклада за безопасност след голяма авария.
Обосновка
Една авария, разбира се, предполага преразглеждане на разрешителното, но във всеки случай докладът за безопасност трябва да бъде преразгледан, тъй като предвиденото в него управление на риска не отговаря на целите за предотвратяване, за които е бил изготвен.
Изменение
71
Предложение за директива
Член 9 – параграф 5 – алинея 3
Текст, предложен от Комисията
Изменение
Обновеният доклад за безопасност се изпраща до компетентния орган незабавно.
Актуализираният доклад за безопасност се изпраща до компетентния орган и до местните органи незабавно.
Обосновка
Операторите трябва да информират местните органи и да си сътрудничат с тях в интерес на гражданите.
Изменение
72
Предложение за директива
Член 9 – параграф 7
Текст, предложен от Комисията
Изменение
7. Държавите-членки могат да изискат от предприятия с по-ниско ниво на опасност да въведат ППГА посредством система за управление на безопасността, пропорционална на опасностите от голяма авария и на сложността на организацията или дейностите на предприятието.
заличава се
Изменение
73
Предложение за директива
Член 10 – уводна част
Текст, предложен от Комисията
Изменение
В случай на изменение на инсталация, на предприятие, на складово съоръжение или на процес, или на естеството или количеството на опасните вещества, която би могло да има значително отражение върху опасностите от големи аварии, държавите-членки трябва да осигуряват следните задължения на оператора:
В случай на изменение на инсталация, на предприятие, на складово съоръжение или на процес, или на естеството , физичната форма или количеството на опасните вещества, което изменение би могло да доведе до повишаване на риска или да има сериозно отражение върху опасностите от големи аварии, държавите-членки трябва да осигуряват следните задължения на оператора:
Обосновка
Не е ясно какво се има предвид с формулировката „значително отражение”. Тъй като изменението би могло да доведе до повишаване на риска или последиците от опасностите от големи аварии, то ППГА, докладът за безопасността и системата за управление на безопасността следва да бъдат преразгледани и при необходимост коригирани.
Изменение
74
Предложение за директива
Член 11 – параграф 3 – алинея 1 – буква в a) (нова)
Текст, предложен от Комисията
Изменение
ва) да се предоставя важна информация на подизпълнителите на обекта,
Изменение
75
Предложение за директива
Член 11 – параграф 4
Текст, предложен от Комисията
Изменение
4. Без да се засягат задълженията на компетентните органи, държавите-членки трябва да осигурят, че вътрешните планове за действия при извънредни ситуации, предвидени в настоящата директива, се изготвят след обсъждане с персонала, който работи в предприятието, включително със съответния персонал, който работи по дългосрочни договори за подизпълнителство и че се провежда обществено обсъждане на външните планове за действие при извънредни ситуации, когато те се изготвят или актуализират . Държавите-членки трябва да осигурят съответствие на общественото обсъждане с изискванията по член 14.
4. Без да се засягат задълженията на компетентните органи, държавите-членки трябва да осигурят, че вътрешните планове за действия при извънредни ситуации, предвидени в настоящата директива, се изготвят след обсъждане с персонала, който работи в предприятието, включително със съответния персонал, който работи по дългосрочни договори за подизпълнителство , и че при изготвянето и актуализирането на външните планове за действие при извънредни ситуации се провежда обсъждане с местния орган , на чиято територия е установен обектът на предприятието, както и с обществеността . Държавите-членки трябва да осигурят съответствие на общественото обсъждане с изискванията по член 14.
Изменение
76
Предложение за директива
Член 12 – параграф 1 – уводна част
Текст, предложен от Комисията
Изменение
Държавите-членки осигуряват, че целите за предотвратяване на големи аварии и ограничаването на последиците от такива аварии за човешкото здраве и околната среда се вземат предвид в техните политики по отношение на използването на земята или други свързани с това политики . Те изпълняват тези цели чрез контрол върху:
В своите политики по отношение на използването на земята или други свързани с това политики държавите-членки се стремят към постигане на целите за предотвратяване на големи аварии и ограничаване на последиците от такива аварии за човешкото здраве и околната среда чрез контрол върху:
Изменение
77
Предложение за директива
Член 12 – параграф 1 – буква в)
Текст, предложен от Комисията
Изменение
в) нови развития като изграждане на транспортни връзки, посещавани обществени места и жилищни райони в околностите на съществуващи предприятия, където ситуирането или новите развития могат да увеличат риска или последиците от голяма авария.
в) нови развития като изграждане на транспортни връзки, посещавани обществени места и жилищни райони в околностите на съществуващи предприятия, където ситуирането или новите развития могат да бъдат източник на или да увеличат риска или последиците от голяма авария.
Изменение
78
Предложение за директива
Член 12 – параграф 2 – уводна част
Текст, предложен от Комисията
Изменение
Държавите-членки осигуряват, че политиката им по отношение на използването на земята или друга подобна политика и процедурите за прилагане на тази политика отчитат необходимостта в дългосрочен план :
В своята политика по отношение на използването на земята или други свързани с това политики и процедурите за прилагането им държавите-членки се стремят :
Изменение
79
Предложение за директива
Член 13 - параграф 1
Текст, предложен от Комисията
Изменение
1. Държавите-членки осигуряват информацията, посочена в приложение V, да е постоянно достъпна за обществеността, включително в електронен формат. Информацията се преразглежда и когато е необходимо се актуализира, поне веднъж годишно .
1. Държавите-членки осигуряват информацията, посочена в части 1 и 2 на приложение V, да е постоянно достъпна за обществеността, включително в електронен формат , а информацията, посочена в част 2а на приложение V, да се предоставя на обществеността поне при поискване . Информацията се актуализира и се преразглежда най-малко веднъж на всеки три години .
Изменение
80
Предложение за директива
Член 13 – параграф 2 – алинея 1 – буква а)
Текст, предложен от Комисията
Изменение
a) всички лица, които има вероятност да бъдат засегнати от голяма авария, да получават редовно и в най-подходящата форма, без да се налага да я изискват, информация относно мерките за сигурност и за съответното поведение в случай на авария;
a) всички лица, които има вероятност да бъдат засегнати от голяма авария, да получават редовно и в най-подходящата форма, без да се налага да я изискват, информация относно мерките за сигурност и за съответното поведение в случай на авария . Тази информация се формулира по ясен и разбираем за обществеността начин ;
Обосновка
Важно е информацията, която се предоставя на потенциално застрашените лица, да бъде формулирана по разбираем начин и да не буди никакви съмнения по отношение на правилния начин на поведение в случай на възникване на авария.
Изменение
81
Предложение за директива
Член 13 – параграф 2 – алинея 1 – буква б)
Текст, предложен от Комисията
Изменение
б) докладът за безопасност да бъде предоставян на обществеността при поискване съгласно член 21, параграф 3; когато се прилага член 21, параграф 3, се предоставя изменен доклад под формата на нетехническо резюме, което включва като минимум обща информация относно опасностите от големи аварии, потенциалните последици и съответното поведение в случай на авария;
б) докладът за безопасност да бъде предоставян на обществеността при поискване съгласно член 21, параграф 3; когато се прилага член 21, параграф 3, се предоставя изменен доклад под формата на нетехническо резюме, което включва като минимум обща информация относно опасностите от големи аварии, потенциалните последици за човешкото здраве и околната среда и съответното поведение в случай на авария;
Изменение
82
Предложение за директива
Член 13 – параграф 2 – алинея 2
Текст, предложен от Комисията
Изменение
Информацията, която трябва да бъде предоставена съгласно буква а) на настоящия параграф, включва като минимум информацията, посочена в приложение V. Тази информация също така се предоставя на всички предприятия, обслужващи обществеността, включително училища и болници, и на всички съседни предприятия в случая на предприятия, попадащи в обхвата на член 8. Държавите-членки осигуряват, че информацията се предоставя и че тя се преразглежда периодично и се актуализира най-малко веднъж на всеки пет години.
Информацията, която трябва да бъде предоставена съгласно буква а) на настоящия параграф, включва като минимум информацията, посочена в приложение V. Тази информация също така се предоставя на всички предприятия, обслужващи обществеността, включително предучилищни заведения, училища и болници, на други съоръжения от обществената инфраструктура, както и на всички съседни предприятия в случая на предприятия, попадащи в обхвата на член 8. Държавите-членки осигуряват, че информацията се предоставя и че тя се преразглежда периодично и се актуализира най-малко веднъж на всеки пет години. Тази информация се актуализира по-специално в случай на изменение съгласно член 10.
Обосновка
За гарантиране на безопасността и правилното поведение на засегнатите лица в аварийна ситуация е важно тази информация да достигне до възможно най-широк кръг потенциално засегнати лица. Тази информация следва да бъде актуализирана в случай на изменение на инсталация, на предприятие или на складово съоръжение.
Изменение
83
Предложение за директива
Член 13 - параграф 3
Текст, предложен от Комисията
Изменение
3. Исканията за достъп до информацията, посочена в параграф 2, букви а), б) и в), се обработват в съответствие с членове 3 и 5 от Директива 2003/4/ЕО на Европейския парламент и на Съвета.
заличава се
Изменение
84
Предложение за директива
Член 13 - параграф 5
Текст, предложен от Комисията
Изменение
5. Когато заинтересованата държава-членка реши, че предприятие в близост до територията на друга държава-членка не е в състояние да създаде опасност от голяма авария отвъд нейните граници за целите на член 11, параграф 6, и следователно няма нужда да представя външен план за действие при извънредна ситуация съгласно член 11, параграф 1, тя уведомява другата държава-членка за това.
5. Когато заинтересованата държава-членка реши, че предприятие в близост до територията на друга държава-членка не е в състояние да създаде опасност от голяма авария отвъд нейните граници за целите на член 11, параграф 6, и следователно няма нужда да представя външен план за действие при извънредна ситуация съгласно член 11, параграф 1, тя уведомява другата държава-членка за това решение, както и за своите съображения за вземането на това решение .
Изменение
85
Предложение за директива
Член 14 – параграф 1 – уводна част
Текст, предложен от Комисията
Изменение
1. Държавите-членки осигуряват възможност на обществеността да даде своето становище по следните въпроси:
1. Държавите-членки осигуряват ранни и ефективни възможности на обществеността да взема участие по следните въпроси:
Обосновка
За да се постигне последователност с Орхуската конвенция, се използва същата формулировка като тази, залегнала в член 24 от Директивата относно промишлените емисии.
Изменение
86
Предложение за директива
Член 15 – заглавие
Текст, предложен от Комисията
Изменение
Информация, която се предоставя от оператора след голяма авария
Информация, която се предоставя от оператора и действия, които се предприемат след голяма авария
Обосновка
Този член не се отнася единствено до информацията, която трябва да бъде предоставена от оператора (параграф 1), но също така и до действията и стъпките, които трябва да бъдат предприети от компетентния орган и оператора (параграф 2).
Изменение
87
Предложение за директива
Член 14 – параграф 1 – буква г а) (нова)
Текст, предложен от Комисията
Изменение
га) доклад за безопасността съгласно член 9.
Обосновка
Тъй като докладите за безопасност са основен елемент, който показва, че опасностите от големи аварии и възможните сценарии за големи аварии са идентифицирани и че са взети необходимите мерки за предотвратяване на такива аварии, от съществено значение е да се даде възможност за провеждане на консултации с широката общественост по този въпрос.
Изменение
88
Предложение за директива
Член 15 – параграф 1 – буква а)
Текст, предложен от Комисията
Изменение
а) да информира компетентните органи;
а) да информира компетентните органи и местните органи ;
Обосновка
Операторите трябва да информират и да си сътрудничат с местните органи в интерес на гражданите.
Изменение
89
Предложение за директива
Член 15 – параграф 1 – буква б а) (нова)
Текст, предложен от Комисията
Изменение
ба) да възстанови, в случай на доказани екологични щети и ако е възможно, първоначалното състояние на околната среда и да обезщети по подходящ начин засегнатото население, както е предвидено в Директива 2004/35/ЕО на Европейския парламент и на Съвета от 21 април 2004 година относно екологичната отговорност по отношение на предотвратяването и отстраняването на екологичните щети 1 ;
_______________
1 ОВ L 143, 30.4.2004 г., стр. 56.
Изменение
90
Предложение за директива
Член 15 – параграф 2 – буква в а) (нова)
Текст, предложен от Комисията
Изменение
ва) да предприеме всички необходими мерки, за да информира пострадалите за техните права; както и
Обосновка
Пострадалите следва да получат признание и подкрепа. Това е целта на новия член 15а, който следва да установи норми относно правата на пострадалите, преди директивата да бъде приложена.
Изменение
91
Предложение за директива
Член 15 – параграф 2 – буква г а) (нова)
Текст, предложен от Комисията
Изменение
га) да информира заинтересованата общественост относно съответната авария и относно мерките, предприети от оператора, и инициативите, проведени от компетентния орган.
Обосновка
Съответната авария трябва да ангажира вниманието на заинтересованата общественост, на която трябва да се даде възможност да се запознае със съгласуваността на мерките, предприети както от оператора, така и от компетентния орган.
Изменение
92
Предложение за директива
Член 17 – заглавие
Текст, предложен от Комисията
Изменение
Компетентен орган
Компетентен орган и форум
(свързано с изменението на член 17, параграф 2, внесено от същите автори)
Обосновка
Форумът следва да не се състои само от представители на компетентните органи, следователно заглавието трябва да бъде изменено.
Изменение
93
Предложение за директива
Член 17 - параграф 2
Текст, предложен от Комисията
Изменение
2. Комисията редовно свиква форум, съставен от представители на компетентните органи на държавите-членки. Компетентните органи и Комисията си сътрудничат в дейности в подкрепа на изпълнението на настоящата директива.
2. Комисията редовно свиква форум, съставен от представители на компетентните органи на държавите-членки , представители на промишлеността, работници и неправителствени организации, които подкрепят опазването на човешкото здраве и/или на околната среда, в подкрепа на прилагането, изпълнението и техническата адаптация на настоящата директива.
Обосновка
Форумът следва да включва и други заинтересовани страни и с него следва да бъдат провеждани консултации относно прилагането, изпълнението и техническата адаптация на настоящата директива. Не е необходима допълнителна клауза относно сътрудничеството между Комисията и компетентните органи, тъй като това следва да се приема за даденост.
Изменение
94
Предложение за директива
Член 17 – заглавие
Текст, предложен от Комисията
Изменение
Компетентен орган
Компетентен орган и форум
(свързано с изменението на член 17, параграф 2, внесено от същите автори)
Обосновка
Форумът следва да се състои не само от представители на компетентните органи, следователно заглавието трябва да бъде изменено.
Изменение
95
Предложение за директива
Член 18 – параграф 1 – алинея 1
Текст, предложен от Комисията
Изменение
Държавите-членки забраняват използването или пускането в експлоатация на всяко предприятие, инсталация или складово съоръжение или част от такива, където мерките, взети от оператора за предотвратяването или намаляването на големи аварии, са сериозно недостатъчни.
Държавите-членки забраняват използването или пускането в експлоатация на всяко предприятие, инсталация или складово съоръжение или част от такива, където мерките, взети от оператора за предотвратяването или намаляването на големи аварии, са явно недостатъчни , включително в случаите, когато операторът не е предприел необходимите действия, посочени в доклада от инспекцията, и в срока, определен съгласно член 19, параграф 7 .
Обосновка
Дали нещо е сериозно недостатъчно или не е, е въпрос на субективна преценка и следователно тази формулировка носи риск от спорно тълкуване. Всички явни недостатъци следва да водят до забрана върху използването. Неизпълнението на необходимите действия, посочени в доклада от инспекцията, е явен недостатък и следва да води до забрана върху ползването.
Изменение
96
Предложение за директива
Член 19 – параграф 4 – алинея 1
Текст, предложен от Комисията
Изменение
Въз основа на инспекционните планове, предвидени в параграф 3, компетентният орган редовно изготвя програми за редовни инспекции за всички предприятия, включващи честотата на посещенията на място за различните видове предприятия.
Въз основа на инспекционните планове, предвидени в параграф 3, компетентният орган редовно изготвя програми за редовни инспекции за всички предприятия, включващи честотата на инспекциите за различните видове предприятия.
Изменение
97
Предложение за директива
Член 19 – параграф 4 – алинея 2
Текст, предложен от Комисията
Изменение
Периодът между две посещения на място се основава на системно оценяване на опасностите от големи аварии в съответните предприятия и не надвишава една година за предприятия с по-високо ниво на опасност и три години за предприятия с по-ниско ниво на опасност. Ако при дадена инспекция е констатиран важен случай на неспазване на настоящата директива, в рамките на шест месеца се извършва допълнително посещение на място.
Периодът между две посещения на място не надвишава една година за предприятия с по-високо ниво на опасност и три години за предприятия с по-ниско ниво на опасност , освен ако компетентният орган не е разработил програма за инспекции, основана на системно оценяване на опасностите от големи аварии в съответните предприятия . Ако при дадена инспекция е констатиран важен случай на неспазване на настоящата директива, в рамките на шест месеца се извършва допълнително посещение на място.
Обосновка
Това затягане на законодателството в предложението на Комисията е неоправдано от гледна точка на технологията на безопасност. Съществуващата система, при която се взема предвид програмата за инспекции, е доказала стойността си и предоставя на органите необходимата гъвкавост на ориентирана към нивото на риск програма за инспекции. Предлаганото изменение би натоварило операторите и органите с допълнителни разходи, без да доведе до подобряване на безопасността.
Изменение
98
Предложение за директива
Член 19 – параграф 5 – алинея 1 – буква в)
Текст, предложен от Комисията
Изменение
в) участие на оператора в схемата на ЕС за управление и одит на околната среда (СУООС), в съответствие с Регламент (ЕО) № 1221/2009 на Европейския парламент и на Съвета.
в) участие на оператора в схемата на ЕС за управление и одит на околната среда (СУООС), в съответствие с Регламент (ЕО) № 1221/2009 на Европейския парламент и на Съвета или в призната еквивалентна система за управление на околната среда .
Обосновка
Признатите системи за управление на околната среда, различни от СУООС, също следва да бъдат валидни варианти, например системите ISO, които много често се използват от многонационални корпорации. Това е в съответствие с буква a) от приложение III към настоящото предложение за директива.
Изменение
99
Предложение за директива
Член 19 - параграф 8
Текст, предложен от Комисията
Изменение
8. Когато е възможно, инспекциите се координират с инспекции съгласно други законодателни документи на ЕС, и се съчетават, когато това е уместно .
8. Инспекциите се координират с инспекции съгласно други законодателни документи на ЕС , по-специално Директива 2010/75/ЕС на Европейския парламент и на Съвета от 24 ноември 2010 година относно емисиите от промишлеността (комплексно предотвратяване и контрол на замърсяването) 1 , и се съчетават, доколкото е възможно .
______________
1 ОВ L 334, 17.12.2010 г., стр. 17.
Изменение
100
Предложение за директива
Член 19 – параграф 8 а (нов)
Текст, предложен от Комисията
Изменение
8a. На местата, които са оборудвани с най-добрите налични системи за технологичен контрол, инспекциите могат да бъдат координирани с наличните данни за улесняване на инспекциите.
Обосновка
Член 19 от проекта за директива е насочен към укрепване на критериите за инспектиране на промишлени съоръжения. Използването на най-доброто налично ИКТ оборудване за мониторинг и контрол може да бъде начин за оптимизиране на инспекциите и получаваните от въпросните съоръжения резултати.
Изменение
101
Предложение за директива
Член 20 - параграф 7
Текст, предложен от Комисията
Изменение
7. Комисията осигурява достъп на обществеността до базите данни, посочени в параграфи 3 и 5.
7. При условията на член 21 Комисията осигурява достъп на обществеността до базите данни, посочени в параграфи 3 и 5.
Обосновка
Следва да се поясни, че задълженията за публикуване, предвидени в член 20, параграф 7, също трябва да са в съответствие с принципите на Директивата относно достъпа до информация за околната среда.
Изменение
102
Предложение за директива
Член 20 а (нов)
Текст, предложен от Комисията
Изменение
Член 20а
Докладване
На всеки четири години, въз основа на информацията, предоставяна от държавите-членки в съответствие с член 16, и на информацията, съдържаща се в базите данни, посочени в член 20, параграфи 3 и 5, Комисията представя на Европейския парламент и на Съвета доклад относно големите аварии, настъпили на територията на Съюза, и относно тяхното потенциално въздействие върху ефективното действие на настоящата директива. Независимо от това след всяка авария, считана за извънредно сериозна по отношение на броя на пострадалите или значителните вреди за околната среда, се изготвя доклад с цел предотвратяване на възможни нови вреди;
Обосновка
Европейският парламент и Съветът следва да получават редовно информация относно големите аварии, настъпили на територията на Европейския съюз. Понастоящем няма задължение за редовно докладване пред Европейския парламент и Съвета.
Изменение
103
Предложение за директива
Член 21 – заглавие
Текст, предложен от Комисията
Изменение
Член 21
Член 21
Поверителност
Достъп до информация
Изменение
104
Предложение за директива
Член 21 - параграф 2
Текст, предложен от Комисията
Изменение
2 . Исканията за информация, получени от компетентните органи съгласно настоящата директива, могат да бъдат отхвърлени, ако са изпълнени условията, посочени в член 4, параграф 2 от Директива 2003/4/ЕО.
2. Достъпът до информация, предоставен от компетентните органи съгласно настоящата директива , се обработва в съответствие с Директива 2003/4/ЕО.
Изменение
105
Предложение за директива
Член 21 - параграф 3
Текст, предложен от Комисията
Изменение
3. Достъпът до пълната информация, посочена в член 13, параграф 2, букви б) и в), получена от компетентния орган, може да бъде отказан, ако операторът е поискал определени части от доклада за безопасността или списъка на опасните вещества да не се разкриват поради причините, предвидени в букви б), г), д) или е) на член 4, параграф 2 от Директива 2003/4/ЕО.
3. Ако операторът е поискал определени части от доклада за безопасността или списъка на опасните вещества да не се разкриват , компетентните органи могат да откажат достъп в съответствие с член 4 от Директива 2003/4/ЕО.
Изменение
106
Предложение за директива
Член 22 – параграф 1 – уводна част
Текст, предложен от Комисията
Изменение
Държавите-членки осигуряват възможност на членовете на заинтересованата общественост да изискват преразглеждане в съответствие с член 6 от Директива 2003/4/ЕО на действията или бездействията на компетентен орган във връзка с всяко искане за информация съгласно член 13 или член 21, параграф 1 от настоящата директива. Държавите-членки осигуряват на членовете на заинтересованата общественост, в съответствие със съответната национална правна система, достъп до процедура за преразглеждане пред съд или друг установен със закон независим и безпристрастен орган, където да могат да оспорят материалноправната или процесуална законосъобразност на решенията, действията или бездействията, свързани със случаи, предмет на член 14 , когато:
Държавите-членки осигуряват възможност на членовете на заинтересованата общественост да изискват преразглеждане в съответствие с член 6 от Директива 2003/4/ЕО на действията или бездействията на компетентен орган във връзка с всяко искане за информация съгласно настоящата директива. Държавите-членки осигуряват на членовете на заинтересованата общественост, в съответствие със съответната национална правна система, достъп до процедура за преразглеждане пред съд или друг установен със закон независим и безпристрастен орган, където да могат да оспорят материалноправната или процесуална законосъобразност на решенията, действията или бездействията, свързани със случаи, предмет на разпоредбите на настоящата директива , когато:
Обосновка
В съответствие с Орхуската конвенция за достъп до информация, участие на обществеността в процеса на вземане на решения и достъп до правосъдие по въпроси на околната среда, обществеността следва да има достъп до правосъдие и до правно преразглеждане на процесуалната или материалноправната законосъобразност на действия или бездействия на частни лица или държавни органи. Следователно обществеността следва да има достъп до правосъдие и по отношение на други изисквания, като например общите задължения на операторите, инспекциите и докладите за безопасност.
Изменение
107
Предложение за директива
Член 22 - параграф 2
Текст, предложен от Комисията
Изменение
2. Държавите-членки определят какво представлява достатъчен интерес или нарушение на право, в съответствие с целта за предоставяне на заинтересованата общественост на широк достъп до правосъдие. За тази цел интересите на всяка неправителствена организация, която съдейства за опазването на околната среда и отговаря на изискванията на националното законодателство, се считат за достатъчни за целите по параграф 2, буква а) .
2. Държавите-членки определят какво представлява достатъчен интерес или нарушение на право, в съответствие с целта за предоставяне на заинтересованата общественост на широк достъп до правосъдие. За тази цел интересите на всяка неправителствена организация, която съдейства за опазването на околната среда или общественото здраве и отговаря на изискванията на националното законодателство, се считат за достатъчни за целите по параграф 1, първа алинея, буква а) .
Организациите, споменати в първата алинея, също се считат за такива, търсещи защита на накърнено право за целите по параграф 2, буква б) .
Организациите, споменати в първата алинея, също се считат за такива, търсещи защита на накърнено право за целите по параграф 1, първа алинея, буква б) .
Обосновка
Алинеите следва да отправят към параграф 1, буква а) и параграф 1, буква б).
Изменение
108
Предложение за директива
Член 23 – параграф 1
Текст, предложен от Комисията
Изменение
Без да се засягат разпоредбите на член 4, с цел адаптиране на приложения от I до VII към техническия прогрес, Комисията може да приема делегирани актове в съответствие с член 24.
Без да се засягат разпоредбите на член 4, с цел адаптиране на част 3 от приложение І и приложения от ІI до VI към техническия и научния прогрес, Комисията приема делегирани актове в съответствие с член 24 и член 17, параграф 2 .
Изменение
109
Предложение за директива
Член 23 – параграф 1 а (нов)
Текст, предложен от Комисията
Изменение
В рамките на шест месеца от приемането на адаптиране към техническия прогрес съгласно Регламент (ЕО) № 1272/2008 Комисията извършва оценка дали приложение I трябва да бъде адаптирано, като взема предвид потенциала за големи аварии, свързан с дадено вещество, както и критериите, приети за целите на прилагането на член 4.
Обосновка
Адаптирането на обхвата на Директивата Севезо към Регламент (ЕО) № 1272/2008 (KEO) трябва да се превърне в постоянен процес, както предполага самото естество на KEO.
Изменение
110
Предложение за директива
Член 24
Текст, предложен от Комисията
Изменение
-1. Правомощието да приема делегирани актове се предоставя на Комисията при условията, предвидени в настоящия член.
1. Правомощията за приемане на делегираните актове по членове 4 и 23 се предоставят на Комисията за неопределен срок.
1. Правомощията за приемане на делегирани актове по членове 4 и 23 се предоставят на Комисията за неопределен срок , считано от* .
1а. Делегирането на правомощия, посочено в членове 4 и 23, може да бъде оттеглено по всяко време от Европейския парламент или от Съвета. С решението за оттегляне се прекратява делегирането на правомощия, посочени в него. То поражда действие в деня след публикуването на решението в Официален вестник на Европейския съюз или на по-късна дата, посочена в него. То не засяга действителността на никой от делегираните актове, които вече са в сила.
2. Веднага след приемането на делегиран акт, Комисията уведомява едновременно Европейския парламент и Съвета.
2. Веднага след приемането на делегиран акт, Комисията уведомява едновременно Европейския парламент и Съвета.
3. Правомощията за приемане на делегирани актове се предоставят на Комисията при условията, предвидени в членове 25 и 26.
3. Делегиран акт, приет в съответствие с членове 4 и 23, влиза в сила само ако не постъпят възражения нито от Европейския парламент, нито от Съвета в рамките на два месеца от нотифицирането на Европейския парламент и Съвета относно акта или ако преди изтичането на този срок както Европейският парламент, така и Съветът са информирали Комисията, че няма да отправят възражения. Този срок се удължава с два месеца по инициатива на Европейския парламент или на Съвета.
_____________
* ОВ: Моля посочете датата на влизане в сила на настоящата директива.
Изменение
111
Предложение за директива
Член 25
Текст, предложен от Комисията
Изменение
Член 25
заличава се
Оттегляне на делегирането
1. Европейският парламент или Съветът могат да оттеглят посоченото в член 24 делегиране на правомощия по всяко време.
2. Институцията, която е започнала вътрешна процедура за вземане на решение дали да оттегли делегирането на правомощия, полага необходимите усилия да уведоми другата институция и Комисията в разумен срок преди приемането на окончателното решение, като посочи делегираните правомощия, които могат да бъдат оттеглени, и основанията за оттеглянето.
3. С решението за отмяна се прекратява делегирането на правомощията, посочени в същото/споменатото решение. Решението влиза в сила незабавно или на посочена в него по-късна дата. То не засяга валидността на делегираните актове, които вече са влезли в сила. Решението се публикува в Официален вестник на Европейския съюз.
Изменение
112
Предложение за директива
Член 26
Текст, предложен от Комисията
Изменение
Член 26
заличава се
Възражения срещу делегираните актове
1. В срок от два месеца от датата на съответното уведомление, Европейският парламент и Съветът могат да възразят срещу делегирания акт. По инициатива на Европейския парламент или на Съвета този срок може да бъде удължен с един месец.
2. Ако до изтичането на посочения срок нито Европейският парламент, нито Съветът са възразили срещу делегирания акт, той се публикува в Официален вестник на Европейския съюз и влиза в сила на датата, посочена в него.
Делегираният акт може да се публикува в Официален вестник на Европейския съюз и да влезе в сила преди изтичането на посочения срок, ако и Европейският парламент и Съветът са информирали Комисията за намерението си да не правят възражения.
3. Ако Европейският парламент или Съветът възрази срещу делегиран акт, този акт не влиза в сила. Отправящата възражение институция посочва основанията за възражение срещу делегирания акт.
Изменение
113
Предложение за директива
Член 27 а (нов)
Текст, предложен от Комисията
Изменение
Член 27a
Преглед
До 1 юни 2013 г. Комисията разглежда необходимостта от включване в приложното поле на настоящата директива на проучването и експлоатацията в морски райони на минерали, включително въглеводороди, и при необходимост представя законодателно предложение за тази цел на Европейския парламент и на Съвета.
До 1 юни 2015 г. Комисията разглежда необходимостта от включване в приложното поле на настоящата директива на превоза на опасни вещества по тръбопроводи, включително съответните помпени/компресорни станции, и при необходимост представя законодателно предложение за тази цел на Европейския парламент и на Съвета.
До 1 юни 2015 г. Комисията разглежда необходимостта от включване в приложение І на други вещества, отговарящи на критериите за класифициране като канцерогенни, мутагенни или токсични за репродукцията категория 1A или 1B съгласно Регламент (ЕО) № 1272/2008, смеси, съдържащи такива вещества, и някои наноматериали, и при необходимост представя законодателно предложение за тази цел на Европейския парламент и на Съвета.
До 1 юни 2015 г. Комисията разглежда необходимостта от включване в приложение І на вещества, отговарящи на критериите за класифициране като устойчиви, биоакумулиращи и токсични или като много устойчиви или силно биоакумулиращи съгласно критериите, определени в приложение XIII на Регламент (ЕО) № 1907/2006, и при необходимост представя законодателно предложение за тази цел на Европейския парламент и на Съвета.
До 1 юни 2020 г. и на всеки три години след това Комисията представя на Европейския парламент и Съвета доклад с преглед на изпълнението на настоящата директива въз основа на информацията, посочена в член 20. Докладът се придружава от законодателно предложение, когато това е целесъобразно.
Обосновка
В съответствие с член 20, параграф 4 на всеки три години държавите-членки изпращат на Комисията доклад за прилагането на настоящата директива. Въз основа на тези доклади Комисията следва да преразгледа прилагането и да представи законодателно предложение, ако това се окаже необходимо.
Изменение
114
Предложение за директива
Приложение I – част 2 – таблица – нови редове след ред 37
Текст, предложен от Комисията
Изменение
Пиперидин
110-889-4
50
200
бис(2-диметиламиноетил)(метил)амин
3030-47-5
50
200
3-(2-етилхексилокси)пропиламин
5397-31-9
50
200
Хром-VI-съединения
5
20
2-(диметиламино)етилакрилат
2439-35-2
5
20
Метансулфонилхлорид
124-63-0
5
20
Дихексиламин
143-16-8
5
20
Обосновка
Тези вещества бяха включени в приложното поле на Директивата Севезо II с предложените количества и тяхното участие не следва да бъде анулирано при адаптацията на Регламента за KEO.
Изменение
115
Предложение за директива
Приложение І – част 2 – таблица – ред 37 а (нов)
Текст, предложен от Комисията
Изменение
Натриев хипохлорид, разтвор …% Cl активен
7681-52-9
200
500
Обосновка
Промените при класификациите в Регламент (ЕО) № 1272/2008 (КЕО) относно смесите, съдържащи натриев хипохлорид, не са отразени по подходящ начин в предложението на Комисията. Този праг на концентрация за острата токсичност на водния разтвор на това вещество беше изменен при приемането на КЕО, което оказа въздействие върху класификацията на смесите, без да увеличава риска от големи аварии. В резултат на това, над 200 предприятия, складове и МСП могат да попаднат в приложното поле на Директивата Севезо, при разходи за органите и промишлеността, възлизащи на 3 до 4 милиона евро.
Изменение
116
Предложение за директива
Приложение І – част 2 – таблица – ред 37 а (нов)
Текст, предложен от Комисията
Изменение
Етерични масла и подобни вещества (бележка 19a)
1000
5000
Обосновка
При праговете за опасности за водната среда не са взети предвид промените при класификациите в Регламент 1272/2008. Стойности от 1000 / 5000 т биха били по-подходящи за продуктите, които са със селскостопански произход и са пакетирани и съхранявани в барели с нетно тегло 180 кг, без риск от ефекта на доминото, при условие че се съхраняват в запечатано и обособено място за съхранение. В резултат на това голям брой предприятия, най-често МСП, специализирани в производството, съхранението, разпространението или смесването на етерични масла, биха попаднали в класификацията на Директивата Севезо, без да са източник на нови рискове от големи аварии.
Изменение
117
Предложение за директива
Приложение І – част 3 – заглавие
Текст, предложен от Комисията
Изменение
Вещества и смеси, изключени от настоящата директива съгласно член 2, параграф 2, буква з) и член 4, параграф 1
Вещества и смеси, които са обект на дерогация съгласно член 4, параграф 1
Обосновка
Настоящото изменение е свързано с изменението към член 2, параграф 2, буква з), което заличава буква з). Веществата и смесите са обект на дерогация само при специални условия.
Изменение
118
Предложение за директива
Приложение І – част 3 – заглавие на 3-та колона
Текст, предложен от Комисията
Изменение
Количество (когато е приложимо)
Количество
Обосновка
Веществата и смесите са обект на дерогация само при специални условия.
Изменение
119
Предложение за директива
Приложение І – част 3 – заглавие на 4-та колона
Текст, предложен от Комисията
Изменение
Други условия , когато са приложими
Други условия
Обосновка
Веществата и смесите са обект на дерогация само при специални условия.
Изменение
120
Предложение за директива
Бележки към приложение I – параграф 4 a (нов)
Текст, предложен от Комисията
Изменение
4a. Смесите, класифицирани като опасни за околната среда съгласно раздели О1 и О2 в част 1, не се вземат предвид при определянето предписаните прагове, когато са опаковани в ограничени количества (вътрешен пакет до 5 литра/5кг и комбиниран пакет до 30 кг), както е посочено в Регламента относно превоза на опасни товари.
Обосновка
Както в случая с превоза, опаковането е средство за намаляване на риска от инцидентно изпускане в околната среда и се прилага еднакво за превоза и съхранението. Тъй като при продуктите, опаковани в ограничени количества, не съществува значителна опасност от големи аварии, те не следва да бъдат вземани предвид при определяне на праговете.
Изменение
121
Предложение за директива
Бележки към приложение I – параграф 19 a (нов)
Текст, предложен от Комисията
Изменение
19a. Етерични масла и подобни вещества (1000/5000)
Това е приложимо за етеричните масла и подобните на тях вещества, определени в стандарта ISO 9235, с изключение на тези, попадащи в класовете на опасност ОСТРА ТОКСИЧНОСТ, категория 1, всички пътища на експозиция, категория 2, всички пътища на експозиция и категория 3, дермален и инхалационен път на експозиция (вж. бележка 7), както и тези, попадащи в рамките на клас на опасност СТОО Специфична токсичност за определени органи – еднократна експозиция, категория 1.
Обосновка
При праговете за опасности за водната среда не са взети предвид промените при класификациите в Регламент 1272/2008. Стойности от 1000/5000 т биха били по-подходящи за продуктите, които са със селскостопански произход и са пакетирани и съхранявани в барели с нетно тегло 180 кг, без риск от ефекта на доминото, при условие че се съхраняват в непромокаемо и обособено място за съхранение. В резултат на това голям брой предприятия, най-често МСП, специализирани в производството, съхранението, разпространението или смесването на етерични масла, биха попаднали в класификацията на Директивата Севезо, без да са източник на нови рискове от големи аварии.
Изменение
122
Предложение за директива
Приложение ІІ – точка 2 – буква a)
Текст, предложен от Комисията
Изменение
a) описание на обекта и на заобикалящата го среда, включително и географското му местоположение, метеорологични, геоложки, хидрографски условия и, ако е необходимо, историята му;
а) описание на обекта , адекватна оценка на природните рискове и на заобикалящата го среда, включително и географското му местоположение, метеорологични, геоложки, хидрографски условия и, ако е необходимо, историята му;
Изменение
123
Предложение за директива
Приложение ІІ – параграф 2 – буква в)
Текст, предложен от Комисията
Изменение
в) идентифициране на съседни предприятия, както и други места, райони и развития, които биха могли да увеличат риска или последиците от голяма авария и от ефекта на доминото;
в) идентифициране на съседни предприятия, както и други места, райони и развития, които биха могли да са източник или да увеличат риска или последиците от голяма авария и от ефекта на доминото , включително въз основа на информация, която е предоставена от органите ;
Обосновка
В съответствие с член 6, параграф 1, буква ж) относно„Уведомяване“, следва да се признае, че операторите не винаги разполагат с правните средства за получаване на информация и че при необходимост органите следва да предоставят информацията или да се погрижат тя да бъде предоставена.
Изменение
124
Предложение за директива
Приложение ІІ – точка 3 – буква a)
Текст, предложен от Комисията
Изменение
a) описание на основните дейности и продуктите на частите от предприятието, които от гледна точка на безопасността са значителни източници на рискове за голяма авария, и условията, при които такава голяма авария може да се случи заедно с описание на предлаганите превантивни мерки;
a) описание на основните дейности и продуктите на частите от предприятието , и идентифициране на подизпълнителите , които от гледна точка на безопасността са значителни източници на рискове за голяма авария, и условията, при които такава голяма авария може да се случи заедно с описание на предлаганите превантивни мерки;
Изменение
125
Предложение за директива
Приложение ІІ – параграф 3 – буква б)
Текст, предложен от Комисията
Изменение
б) описание на технологичните процеси и, по-специално, на работните методи;
б) описание на технологичните процеси и, по-специално, на работните методи според най-добрите налични техники съгласно Директива 2010/75/ЕС относно емисиите от промишлеността ;
Обосновка
Спазването на най-добрите налични техники следва да бъде част от описанието на процеса.
Изменение
126
Предложение за директива
Приложение ІІ – параграф 4 – буква a) – подточка ii)
Текст, предложен от Комисията
Изменение
ii) външни рискове и източници на опасност, от „ефекти на доминото“ и от други обекти, райони и събития, които биха могли да увеличат риска или последиците от голяма авария;
(ii) външни рискове и източници на опасност, от „ефекти на доминото“ и от други обекти, райони и събития, които биха могли да бъдат източник или да увеличат риска или последиците от голяма авария;
Обосновка
Други обекти също могат да бъдат източник на риска.
Изменение
127
Предложение за директива
Приложение ІІ – точка 5 – буква гa) (нова)
Текст, предложен от Комисията
Изменение
га) описание на оценката на финансовите последици от авария, включваща опасни вещества, и взетите мерки за справяне с нея, особено със специфичен застрахователен договор и/или подходящо ниво на собствен капитал.
Изменение
128
Предложение за директива
Приложение III – буква б) – точка v)
Текст, предложен от Комисията
Изменение
v) култура на безопасност — мерки за оценка и подобряване на културата на безопасност ;
v) непрекъснато високо ниво на защита — мерки за осигуряване на непрекъснато високо ниво на защита по отношение на опасностите от голяма авария ;
Обосновка
Изменение
129
Предложение за директива
Приложение III – буква б) – точка viia) (нова)
Текст, предложен от Комисията
Изменение
viia) системите за управление на безопасността, използвани от операторите, вземат предвид най-добрите налични технологии за мониторинг и контрол с цел намаляване на риска от повреди в системата и предотвратяване на големи аварии.
Обосновка
В приложение III от проектопредложението се изброяват изискванията за безопасност, както и показателите за ефективност по отношение на безопасността, и се прави препратка към мониторинга на промишлени съоръжения. Най-добрите налични технологии следва да се вземат предвид като начин за оптимизиране на системите за управление на безопасността, използвани от операторите.
Изменение
130
Предложение за директива
Приложение III – буква б) – точка viiia) (нова)
Текст, предложен от Комисията
Изменение
viiia) компетентните органи вземат предвид във възможно най-голяма степен информацията относно най-добрите налични технологии за контрол върху емисиите в промишлените инсталации, установени в референтните документи за най-добрите налични технологии съгласно Директива 2010/75/ЕС.
Изменение
131
Предложение за директива
Приложение IV – част 1 – буква да) (нова)
Текст, предложен от Комисията
Изменение
да) Мерки за обучение на персонала относно задълженията, които се очаква да поеме и, когато е необходимо, координиране на това с услуги извън предприятието при извънредна ситуация.
Обосновка
Съгласно Директива Севезо ІІ (96/82/ЕО), приложение ІV, част 1, буква е) беше задължително в плановете за извънредни ситуации да се включи информация относно обучението на персонала. Комисията не включи това в приложение ІV към Директива Севезо ІІІ. Тъй като обучението е от основно значение, то следва да бъде включено отново в приложението.
Изменение
132
Предложение за директива
Приложение V – част 1 – точка 3
Текст, предложен от Комисията
Изменение
3. Просто обяснение на предприетото действие или действия в предприятието.
3. Просто обяснение на предприетото действие или действия в предприятието и на съответните опасни вещества .
Обосновка
Важно е информацията, предоставяна на обществеността, да бъде разбираема и представена просто, включително информацията относно опасните вещества. Информация с по-технически характер може в някои случаи да е конфиденциална по причини от икономически характер или от гледна точка на сигурността. От държавите-членки ще зависи също така да решат дали биха желали да публикуват в интернет техническите наименования и техническа информация в съответствие с изменението към приложение V, част 2а (нова), параграф 1 или считат това за неподходящо по причини от икономически характер или от гледна точка на сигурността.
Изменение
133
Предложение за директива
Приложение V – част 1 – точка 4
Текст, предложен от Комисията
Изменение
4. Широкоразпространените имена или, в случаите на опасни вещества, включени в част 1 от приложение 1, родовите имена или класификацията на опасност на веществата и смесите, които се намират в предприятието, които могат да причинят голяма авария, като се указват основните им опасни характеристики.
4. Широкоразпространените имена и, в случаите на опасни вещества, включени в част 1 от приложение 1, родовите имена и класификацията на опасност на веществата и смесите, които се намират в предприятието, които могат да причинят голяма авария, като се указват по прост начин основните им опасни характеристики.
Изменение
134
Предложение за директива
Приложение V – част 1 – точка 5 а) (нова)
Текст, предложен от Комисията
Изменение
5а. Адекватна информация за това как въпросното население ще бъде предупредено и информирано от компетентните органи или от техните местни офиси в случай на голяма авария.
Изменение
135
Предложение за директива
Приложение V – част 1 – точка 5 б) (нова)
Текст, предложен от Комисията
Изменение
5б. Адекватна информация, предоставена от органите, за действията, които следва да предприеме въпросното население и неговото поведение в случай на голяма авария.
Изменение
136
Предложение за директива
Приложение V – част 1 – точка 6
Текст, предложен от Комисията
Изменение
6. Обобщена информация за инспекциите, извършени в съответствие с член 19, и за основните констатации от заключенията по последната инспекция, заедно с позоваване или връзка към съответния инспекционен план.
6. Информация относно това кога са извършени последните инспекции в съответствие с член 19, и информация къде могат да бъдат изискани основните констатации от инспекциите и съответния инспекционен план.
Изменение
137
Предложение за директива
Приложение V – част 2 – точка 2
Текст, предложен от Комисията
Изменение
2. Адекватна информация за това как въпросното население ще бъде предупредено и информирано в случай на голяма авария.
заличава се
Изменение
138
Предложение за директива
Приложение V – част 2 – точка 3
Текст, предложен от Комисията
Изменение
3. Адекватна информация за действията на съответното население, които то следва да предприеме, и за поведението, което то трябва да има, в случай на голяма авария.
заличава се
Изменение
139
Предложение за директива
Приложение V – част 2 – точка 5
Текст, предложен от Комисията
Изменение
5. Подходяща информация от плана за действие при извънредна ситуация извън предприятието, съставен за справяне с последиците от авария извън него. Тази информация следва да включва препоръка за следване на инструкциите или исканията на спасителните служби по време на авария.
заличава се
Изменение
140
Предложение за директива
Приложение V – част 2 – точка 5 а) (нова)
Текст, предложен от Комисията
Изменение
5a. Планове за действие при извънредна ситуация извън предприятието
Изменение
141
Предложение за директива
Приложение V – част 2 – точка 6 а) (нова)
Текст, предложен от Комисията
Изменение
6a. Нетехнически резюмета на доклада за безопасността
Изменение
142
Предложение за директива
Приложение V – част 2 а (нова) – заглавие
Текст, предложен от Комисията
Изменение
Информация, която да бъде предоставяна от всички предприятия, обхванати от настоящата директива, поне при поискване:
Изменение
143
Предложение за директива
Приложение V – част 2 а (нова) – точка 1
Текст, предложен от Комисията
Изменение
1. Обобщена информация за инспекциите, извършени в съответствие с член 19, и за основните констатации от заключенията по последната инспекция и съответния инспекционен план.
Изменение
144
Предложение за директива
Приложение VІ – част I – точка 1
Текст, предложен от Комисията
Изменение
Всеки пожар или експлозия, или случайно изпускане на опасни вещества в количество най-малко 1 % от съответния праг за минимално количество, посочено в колона 3 от приложение I.
Всеки пожар или експлозия, или случайно изпускане на опасни вещества в количество най-малко 5 % от съответния праг за минимално количество, посочено в колона 3 от приложение I.
Обосновка
Предлаганото затягане на критериите не би довело до каквото и да било подобрение на безопасността. Практиката показва, че известяване при праг от 5 % е достатъчно ефективно. За разлика от това, предложението на Комисията би означавало несъразмерно голям обем документация – както за операторите, така и за органите.
Изменение
145
Предложение за директива
Приложение VII
Текст, предложен от Комисията
Изменение
КРИТЕРИИ ЗА ДЕРОГАЦИИ СЪГЛАСНО ЧЛЕН 4
КРИТЕРИИ ЗА ДЕРОГАЦИИ СЪГЛАСНО ЧЛЕН 4
Дерогация по смисъла на член 4, параграф 1 и член 4, параграф 3 е възможна само при изпълнение на поне един от следните общи критерии:
1. Физическа форма на веществото
Вещества в твърдо състояние, които както при нормални условия, така и при необичайни условия, които могат да бъдат основателно предвидени, е невъзможно да изпуснат материя или енергия, която би могла да причини голяма авария.
2. Съдържание и количества
Вещества, опаковани или съхранявани по такъв начин и в такива количества, при които максимално възможното изпускане при каквито и да било обстоятелства не може да създаде риск от голяма авария.
3. Местоположение и количества
Вещества в такива количества и на такова разстояние от други опасни вещества (в предприятието или другаде), че нито могат сами по себе си да създадат риск от голяма авария, нито да предизвикат голяма авария с други опасни вещества.
4. Класификация
Вещества, които са класифицирани като опасни по силата на общата класификация в приложение І, част 1 към настоящата директива, но които не могат да създадат риск от голяма авария и към които следователно общата класификация е неприложима в конкретния случай.
Обосновка
Тъй като критериите в приложение VІІ определят обхвата на дерогациите в член 4, параграф 1 и параграф 3, те представляват важна част от настоящата директива. Поради тази причина те следва да не бъдат установявани чрез делегирани актове. Не е приемливо приложението да бъде оставено напълно празно по време на законодателната процедура. Настоящото изменение включва съществуващите критерии, посочени в Решение 98/433/ЕО на Комисията от 26 юни 2008 г. Комисията е приканена да представи предложение за нови критерии, така че да е възможно те да бъдат включени в основния акт.
ИЗЛОЖЕНИЕ НА МОТИВИТЕ
1. Обща информация
Големи промишлени аварии като тези в Seveso (Италия, 1976 г.) , Bhopal (Индия, 1984 г.), Schweizerhalle (Швейцария, 1989 г.), Enschede (Нидерландия, 2000 г.), Toulouse (Франция, 2001 г.) и Buncefield (Обединеното кралство, 2005 г.) са отнели живота на много хора, унищожили са публична и частна собственост и са причинили щети на околната среда, което е довело до разходи, достигащи милиарди евро. За да се намалят вероятността и последиците от подобни аварии, ЕС първо прие Директива 82/501/ЕИО (Директива Seveso I), а по-късно настоящата Директива 96/82/ЕО (Директива Seveso II, изменена с Директива 2003/105/ЕО), включваща около 10 000 предприятия, при които са налице опасни вещества (или смеси от тях) в достатъчно големи количества, за да създадат опасност при голяма авария . Тя съдържа задължения за операторите и органите на държавите-членки да предотвратяват аварии и да ограничават последствията от тях. Налице е стъпаловиден подход към равнището на задължения за операторите, като колкото по-големи са количествата от вещества, толкова по-строги са правилата. Всички оператори на предприятия, попадащи в приложното поле на директивата, трябва да изпращат уведомление на компетентния орган и да изготвят политика за предотвратяване на големи аварии . В допълнение операторите на т.нар. „предприятия с по-високо ниво на опасност “ трябва да изготвят доклад за безопасността , система за управление на безопасността и план за действие при извънредна ситуация .
Защо трябва да бъде ревизирана Директивата Seveso II?
Регламентът на ЕС за КЕО (Регламент (ЕО) № 1272/2008 относно класифицирането, етикетирането и опаковането на опасни вещества и смеси) прилага Глобалната хармонизирана система за класифициране и етикетиране на химикали (GHS) на Организацията на обединените нации. Новите правилата относно КЕО ще станат окончателни от 1 юни 2015 г .
В приложение I към Директивата Seveso II се изброяват опасните вещества, попадащи в нейното приложно поле, което препраща към разпоредбите на по-ранните „директиви за класификация“ 67/548/ЕИО и 1999/45/EО. Тъй като Регламентът за КЕО заменя тези директиви , включването на новите правила относно класифицирането, етикетирането и опаковането (КЕО) в Директивата Seveso II следователно е въпрос на законодателство „надолу по веригата“.
Подходът, възприет от Комисията
В контекста на необходимото съгласуване на КЕО, през 2008 г. Комисията реши да постави началото на по-широкообхватен преглед на Директивата Seveso . Въз основа на този преглед Комисията стигна до заключението, че като цяло действащите разпоредби са подходящи за целта и че на са необходими никакви значителни промени по отношение на основната структура и основните разпоредби .
Въпреки това Комисията предложи съществени промени, свързани с изпълнението на Орхуската конвенция за достъп до информация, участие на обществеността в процеса на вземане на решения и достъп до правосъдие по въпроси на околната среда, както и с повишаване на използването на интернет . Освен това Комисията предложи да се засилят съществуващите изисквания във връзка с инспекциите .
2. Ръководни принципи
За измененията си към предложението на Комисията докладчикът използва следните ръководни принципи:
- действащата директива изглежда функционира добре ; според докладчика не съществува необходимост от съществени промени по отношение на основната структура и основните разпоредби;
- преразглеждането е необходимо поради изискването за съгласуване с Регламента за КЕО;
- тъй като не е възможна транслация едно към едно, използваният метод на съгласуване следва като минимално условие да запази същото равнище на защита като действащата директива;
- необходими са корективни механизми в случай на нежелани промени в приложното поле ;
- определени задължения, възникващи от регистрирането и класифицирането на веществата, вече бяха договорени в рамките на регламентите REACH и КЕО; така преразглеждането не следва да бъде използвано за подновяването на дискусиите относно подобни задължения (напр. провеждането на лабораторни изпитвания);
- промени в действащата директива следва да подобрят прилагането и възможностите за привеждане в изпълнение и по този начин да се разширят равнопоставените условия на конкуренция и , когато е възможно, да се намали административната тежест за промишлеността;
- достъпът до информация, участието на обществеността в процеса на вземане на решения и достъпът до правосъдие са от основно значение за гарантирането на високо равнище на защита;
- за да се предотвратят евентуални „ефекти на доминото“, следва да се осигури безпроблемно сътрудничество и обмен на информация между компетентните органи, предприятията и съседните обекти.
3. Основни въпроси
а) Съгласуване на приложение I с Регламента за КЕО
С Регламента за КЕО се въвежда нова, по-сложна система за класификация , по-специално по отношение на причинно-следствената връзка между контакт на човек с опасни вещества и произтичащите от това опасности за здравето.
Съгласно предишната система за класификация степента на токсичност на дадено вещество се изразяваше посредством само два класа токсичност (T и T+), а разграничаване въз основа на вида контакт с опасното вещество изобщо не беше възможно .
Новата система за класификация въвежда 3 класа токсичност (Остра токсичност 1, 2 и 3), които са допълнително прецизирани посредством 5 възможни пътища на експозиция (орална; дермална; инхалация - газ; инхалация - пара; инхалация - аерозол).
Добавената стойност на новата система се състои в по-точен метод за идентифициране на пряката заплаха за човешкия живот и здраве, като се отчитат следните фактори :
— вида на контакта на човека с опасни вещества посредством различните пътища на експозиция,
— равнището на заплаха за човешкия живот , която представлява опасното вещество, изразено чрез класа на остра токсичност на въпросното вещество (произтичащ от проучването на параметъра „смъртоносна доза“ или „смъртоносна концентрация“ на веществото).
Тъй като научни доказателства показват, че горепосочените три класа остра токсичност представляват равнище на неприемлива заплаха за човешкото здраве поради смъртоносните им последици или дългосрочните вреди за човешкото здраве, веществата, към които имат отношение директивите Seveso и които попадат в тези категории, попадат в приложното поле на директивата.
Според наличната към момента информация изглежда, че предложението на Комисията съдържа същото равнище на защита и ще доведе само до малка промяна в броя на включените предприятия. Поради това докладчикът предпочита да не променя предложената методология.
б) Рамката за дерогации
Механизмът за дерогации, предложен от Комисията, съдържа обща за ЕС дерогация за вещества и специфична за отделни предприятия дерогация, предоставяна на равнище държава-членка въз основа на хармонизирани критерии. Комисията предлага и двата типа да се въвеждат с делегирани актове. Докладчикът не подкрепя този подход по следните причини:
- хармонизираните критерии за дерогации следва да са определени още в основния законодателен акт, а не с делегирани актове;
- възможността компетентният орган да отменя всички задължения, произтичащи от членове 7–19, може да намали равнището на защита ; следователно предложението е да се позволи на компетентния орган да отменя само изискванията за информиране по отношение на предприятията с по-високо ниво на опасност (член 9, член 10, буква б), член 11, член 13, параграф 2).
Трябва да се подчертае, че в предложението на докладчика дерогацията за вещества няма да води до пълно освобождаване на дадено вещество; не става дума за „изваждане на вещество“ от приложното поле. По-скоро се определят конкретните обстоятелства (например форма на опаковане), при които веществото може да не представлява съществена опасност.
в) Достъп до информация, участие на обществеността в процеса на вземане на решения и достъп до правосъдие
Докладчикът подкрепя Комисията по отношение на подобряването на нивото и качеството на информацията, участието на обществеността в процеса на вземане на решения и достъпа до правосъдие. Обществеността трябва да бъде добре информирана и да има непосредствен достъп до информацията, която е от значение за участието в процеса на вземане на решения и за предприемане на действия в случай на авария. Същевременно оповестената информация обаче трябва да бъде разбираема. При необходимост и когато е уместно по икономически съображения и съображения за сигурност, трябва да се гарантира поверителност на информацията. Приложение V описва информацията, която постоянно трябва да бъде на разположение на обществеността, включително посредством интернет. Точка 4 (техническа информация относно опасните вещества) и точка 6 (констатации на инспекциите) може евентуално да се окажат прекалено подробни и технически по своя характер и да създадат проблеми във връзка с поверителността. Поради това докладчикът предлага да има изискване опасните вещества да се обясняват с прости думи в интернет и да се посочва кога е направена инспекция на дадено предприятие . По-подробна и специализирана информация относно опасните вещества и инспекциите следва поне да се предоставя при поискване. В този случай държавите-членки могат самостоятелно да решат дали считат за подходящо да публикуват и по-подробната и техническа информация в интернет.
г) Инспекции
Комисията засилва изискванията по отношение на инспекциите. Следва се същата честота както в член 23 от Директивата относно промишлените емисии (2010/75/ЕС), според който периодът между две посещения на място не надвишава 1 година за инсталациите, които представляват най-голям риск, и 3 години за инсталациите, които представляват най-малък риск. Групата на високо равнище от независими заинтересовани страни по въпросите на административната тежест, създадена от Комисията, заключи в становището си относно приоритетната област „Околна среда“, че около половината от инсталациите, които се регулират от Директивата Seveso ІІ, попадат също така в обхвата на Директивата относно индустриалните емисии. Координирането или интегрирането на тези два вида инспекции би намалило административната тежест, свързана с подготовката, присъствието на инспектори и последващите действия. Поради това докладчикът насърчава държавите-членки да улеснят подобна координация. Предложените разпоредби относно инспекциите допринасят за по-добро прилагане и по този начин повишават равнището на защита и разширяват равнопоставените условия на конкуренция.
4. Заключителни бележки
Предложеното преразглеждане на Директивата Seveso II е необходимо и Комисията с основание избра да запази равнището на защита и да избегне големи промени в приложното поле. Докладчикът подкрепя методологията, избрана от Комисията за съгласуването с Регламента за КЕО. В съответствие с резултата от преразглеждането и предложението на Комисията не са необходими съществени промени в основната структура и основните разпоредби на действащата директива. Едно от основните опасения на докладчика е свързано с предложението на Комисията да използва делегирани актове за промени в приложение I, което определя приложното поле на директивата. Тъй като приложение I е от основно значение за директивата, докладчикът предлага да се позволят само промени чрез обикновената законодателна процедура. Добавянето на вещества може да доведе до значителни промени в приложното поле, които може да имат сериозно отражение в икономически план. Европейският парламент следва да може да упражнява изцяло правомощията си в процеса на вземане на решения за подобно добавяне.
28.9.2011
СТАНОВИЩЕ на комисията по промишленост, изследвания и енергетика
на вниманието на комисията по околна среда, обществено здраве и безопасност на храните
относно предложението за директива на Европейския парламент и на Съвета относно контрола на опасностите от големи аварии, които включват опасни вещества
( COM(2010)0781 – C7‑0011/2011 – 2010/0377(COD) )
Докладчик по становище:
Jacky Hénin
КРАТКА ОБОСНОВКА
Директива 96/82/ЕО, позната като „Директива Seveso II“, има за цел предотвратяване на аварии с опасни вещества, ограничаване на последиците от подобни аварии за човека и околната среда чрез анализ на риска и приемане на подходящи предпазни мерки.
Веществата, които попадат в обхвата на директивата, засягат преди всичко химическата промишленост. Разпоредбите се прилагат за предприятия, в които са налични опасните вещества, посочени в директивата в количества над предписаните прагове (това се отнася за около 10 000 промишлени предприятия в ЕС).
Комисията реши да използва преразглеждането на директивата, станало необходимо поради приемането и бъдещото влизане в сила (1 юни 2015 г.) на Регламент (ЕО) № 1272/2008 относно класифицирането, етикетирането и опаковането на вещества и смеси (наричан оттук нататък „Регламент за КЕО“), на който се позовава директивата, за да преразгледа също така структурата и основните разпоредби на директивата, които не са били променяни от приемането й.
Най-важните промени засягат опасностите за здравето. Предишната категория „Силно токсичен“ е заменена с новата „Остра токсичност 1“, а предишната категория „Токсичен“ е разделена на „Остра токсичност 2“ (приложима за всички пътища на експозиция) и „Остра токсичност 3“ (дермална и инхалационна експозиция).
Няколко по-специфични категории за физични опасности, които не са съществували преди, въведени с Регламента за КЕО, заменят по-общите стари категории за опасности, съответстващи на експлозивни, окисляващи и запалими вещества. Комисията предлага обикновено транспониране без големи промени, също така и за категорията опасности за околната среда.
Наред с останалите предложения за промени, фигурират нови правила за достъпа на обществеността до информация относно безопасността, достъпа до правосъдие и участието в процеса на вземане на решения.
Позиция на докладчика:
Въпросът, поставен пред Парламента, е прост:
За обикновена „козметична промяна“ ли става въпрос? Или в контекста на авариите и природните бедствия, преживени от 1996 г. насам ще тръгнем в посока на по-голяма безопасност за хората, околната среда и обществото без ненужно да се възпрепятства промишлеността?
Специфични забележки
1) Текстът оставя на държавите-членки твърде големи възможности за дерогации , които могат да се превърнат във възможности за заобикаляне на принципите за предотвратяване, и затова следва те да бъдат ограничени.
2) Правомощията, предоставени на работниците , на избраните от тях органи и организации, са сведени до минимум. Отредено е достатъчно място на информацията и провеждането на консултации с обществеността (член 12 и член 13) или на НПО, по-специално в член 22, посветен на достъпа до правосъдие. Това е важно. Но не се казва нищо за паритетните инстанции, нито за синдикалните организации. Само мимоходом се споменава персонала в член 11, посветен на плановете за действия при извънредни ситуации.
Това почти изцяло „забравяне“ на работниците трябва да бъде поправено, поне поради две причини: те са първите засегнати и разполагат с познания в областта на функционирането на потенциално опасни инсталации, необходим елемент за всяка ефикасна политика за предотвратяване.
3) Директивата не оценява рисковете, свързани с работата с подизпълнители . Без да припомняме отново основните причини за експлозията във фабриката AZF Total в Тулуза, следва да посочим, че директивата изцяло пропуска да разгледа въпроса за ефективността на договорно уреждане по посока на предотвратяването на рискове. В нея само се предвижда (член 11, параграф 4) провеждане на консултации с дългосрочни подизпълнители при изготвяне на вътрешните планове за действия при извънредни ситуации.
4) В проекта на текст се изтъква координацията на компетентните органи , но какво се случва например с протоколите, съставени от контролните органи в областта на трудовото законодателство и като се поставя под съмнение организацията на труда, и дори системата за управление на безопасността?
Откриваме освен това, че не се набляга в достатъчна степен на средствата за оказване на помощ и контрол (за хора и материали).
5) Природни опасности: Неотдавнашната катастрофа във Фукушима показа ясно, че само отчитането на технологичните рискове не е достатъчно, за да се гарантира безопасност на инсталациите, на работниците и на населението, ако не се взема предвид съвкупността от природни опасности.
6) В бъдещата Директива SEVESO III трябва да се направи позоваване на транспортирането на опасни вещества . За съжаление понякога опасните вещества биват транспортирани до обекти, различни от предвидените в SEVESO инсталации с цел да се намали постоянно складирания в посочените инсталации обем и следователно да се заобиколят правилата за безопасност, отнасящи се до праговете за съхраняване.
Следователно е необходимо транспортните потоци на опасни вещества, свързани с възлагането на външни изпълнители, да бъдат осчетоводявани в твърдите стокови наличности и отчитани за прилагането на съответните разпоредби. Тази мярка ще допринесе за това възложителите да станат по-отговорни и да засилят безопасността на движение.
ИЗМЕНЕНИЯ
Комисията по промишленост, изследвания и енергетика приканва водещата комисия по околна среда, обществено здраве и безопасност на храните да включи в доклада си следните изменения:
Изменение
1
Предложение за директива
Съображение 2
Текст, предложен от Комисията
Изменение
(2) Големите аварии често имат тежки последствия, както е известно от случаи като Seveso, Bhopal, Schweizerhalle, Enschede, Toulouse и Buncefield. Освен това, въздействието може да засегне територии отвъд националните граници. Това подчертава необходимостта от осигуряване на предприемането на подходящи предпазни действия за осигуряване на високо ниво на защита в целия ЕС за гражданите, обществата и околната среда.
(2) Големите аварии често имат тежки последствия, както е известно от случаи като Seveso, Bhopal, Schweizerhalle, Enschede, Toulouse и Buncefield. Освен това, въздействието може да засегне територии отвъд националните граници. Това подчертава необходимостта от осигуряване на предприемането на подходящи предпазни действия за осигуряване на високо ниво на защита в целия ЕС за гражданите, обществата и околната среда. Следователно трябва да се поддържа високо ниво на защита и, ако е възможно, да се повишава.
Изменение
2
Предложение за директива
Съображение 2a (ново)
Текст, предложен от Комисията
Изменение
(2a) Големите аварии често се предизвикват от предприятия подизпълнители или са свързани с тях.
Изменение
3
Предложение за директива
Съображение 4
Текст, предложен от Комисията
Изменение
(4) Поради това е уместно Директива 96/82/ЕО да бъде заменена, за да се осигури поддържане и по-нататъшно подобряване на съществуващите нива на защита, чрез подобряване на ефикасността и ефективността на разпоредбите, и където е възможно – да се намали ненужната административна тежест посредством рационализиране или опростяване, без да се засяга безопасността. В същото време новите разпоредби следва да са ясни, последователни и лесни за разбиране, за да се спомогне подобряването на прилагането и привеждането в изпълнение.
(4) Поради това е уместно Директива 96/82/ЕО да бъде заменена, за да се осигури поддържане и по-нататъшно подобряване на съществуващите нива на защита, чрез подобряване на ефикасността и ефективността на разпоредбите, и където е възможно – да се намали ненужната административна тежест посредством рационализиране или опростяване, без да се засяга безопасността. В същото време новите разпоредби следва да са ясни, последователни и лесни за разбиране, за да се спомогне за подобряването на прилагането и привеждането им в изпълнение , а нивото на опазване на здравето и околната среда да се запази най-малкото на същото равнище или да се увеличи .
Изменение
4
Предложение за директива
Съображение 6
Текст, предложен от Комисията
Изменение
(6) Големите аварии могат да имат трансгранични последствия, а екологичната и икономическа цена на авариите се понася не само от засегнатото предприятие, но и от съответните държави-членки. По тази причина е необходимо да се вземат мерки, гарантиращи високо ниво на защита в целия ЕС.
(6) Големите аварии могат да имат трансгранични последствия, а екологичната и икономическа цена на авариите се понася не само от засегнатото предприятие, но и от съответните държави-членки. По тази причина е необходимо да се разработят и приложат мерки за сигурност и намаляване на риска , гарантиращи високо ниво на защита в целия ЕС , за да се избегнат възможни аварии и да се намали техният брой и рискът от възможни последствия . Държавите-членки следва, доколкото е възможно, да обменят помежду си най-добри практики.
Изменение
5
Предложение за директива
Съображение 11
Текст, предложен от Комисията
Изменение
(11) Операторите следва да имат общо задължение да вземат всички необходими мерки за предотвратяване на големи аварии и за смекчаване на последствията от тях. Когато в предприятията съществуват опасни вещества над определени количества, операторът следва да предостави на компетентния орган достатъчно информация, която да му позволи да идентифицира предприятието, съществуващите опасни вещества и потенциалните опасности. Операторът също следва да изготви и изпрати до орган описание на политика за предотвратяване на големи аварии, установяваща цялостния подход и мерки на оператора за контролиране на опасностите от големи аварии, включително подходящи системи за управление на безопасността.
(11) Операторите следва да имат общо задължение да вземат всички необходими мерки за предотвратяване на големи аварии и за смекчаване на последствията от тях. Когато в предприятията съществуват опасни вещества над определени количества, операторът следва да предостави на компетентния орган достатъчно информация, която да му позволи да идентифицира предприятието, съществуващите опасни вещества и потенциалните опасности. Операторът също следва да изготви и изпрати до орган описание на политика за предотвратяване на големи аварии, установяваща , освен предприятията подизпълнители, цялостния подход и мерки на оператора за контролиране на опасностите от големи аварии, включително подходящи системи за управление на безопасността.
Изменение
6
Предложение за директива
Съображение 11a (ново)
Текст, предложен от Комисията
Изменение
(11a) Операторите следва да бъдат в състояние да докажат способността си да преодоляват последиците от авария, включваща опасни вещества, например чрез специфичен застрахователен договор, сключен с платежоспособно предприятие, или чрез подходящо ниво на собствен капитал. Това съображение следва да бъде взето предвид, за да може последиците от авария, включваща опасни вещества, да не тежат върху публичните разходи и да бъдат включени в покриването на разходите.
Изменение
7
Предложение за директива
Съображение 12a (ново)
Текст, предложен от Комисията
Изменение
(12a) За да се намали рискът от големи аварии и от „ефект на доминото“, е необходимо да се вземат под внимание взаимодействията между природните източници на опасност, свързани с местоположението на предприятието или инсталацията, и източниците, свързани с използваните в него технологии.
Изменение
8
Предложение за директива
Съображение 15
Текст, предложен от Комисията
Изменение
(15) За да се осигури по-голяма защита на жилищни райони, значително използвани обществени места и околната среда, включително райони от особен природозащитен интерес или с по-голяма уязвимост, необходимо е политиките за използването на земята или останалите съответни политики, прилагани в държавите-членки, да отчитат нуждата от спазване в дългосрочен план на подходящо отстояние между такива райони и предприятия, пораждащи такива опасности, а когато става дума за изградени вече предприятия, да се предприемат допълнителни технически, мерки така че рискът за хората да не нараства. При вземането на решения следва да се има предвид достатъчно информация за рисковете и технически консултации по отношение на тези рискове. Когато е възможно, с цел намаляване на административната тежест, процедурите следва да се интегрират с такива съгласно други законодателни документи на ЕС.
(15) За да се осигури по-голяма защита на жилищни райони, значително използвани обществени места и околната среда, включително райони от особен природозащитен интерес или с по-голяма уязвимост, необходимо е политиките за използването на земята или останалите съответни политики, прилагани в държавите-членки, да отчитат нуждата от спазване в дългосрочен план на подходящо отстояние между такива райони и предприятия, пораждащи такива опасности, а когато става дума за изградени вече предприятия, да се предприемат допълнителни технически, мерки така че рискът за хората да не нараства. При вземането на решения следва да се има предвид достатъчно информация за рисковете и технически консултации по отношение на тези рискове. Когато е възможно, с цел намаляване на административната тежест, особено за малките и средните предприятия, процедурите и мерките следва да се интегрират с такива съгласно други съответни законодателни актове на ЕС.
Изменение
9
Предложение за директива
Съображение 19
Текст, предложен от Комисията
Изменение
(19) За да се осигури вземането на адекватни мерки за реагиране при голяма авария, операторът следва незабавно да информира компетентните органи и да предаде необходимата им информация, за да оценят въздействието на аварията.
(19) За да се осигури вземането на адекватни мерки за реагиране при голяма авария, операторът следва незабавно да информира компетентните органи и местните органи, и да предаде необходимата им информация, за да оценят въздействието на аварията върху човешкото здраве, имуществото и околната среда, както и да предотвратят повторна авария .
Изменение
10
Предложение за директива
Съображение 22a (ново)
Текст, предложен от Комисията
Изменение
(22a) Системно оценяване на необходимостта да се адаптира приложение I към настоящата директива следва да се извърши след адаптиранията към техническия прогрес на Регламент (ЕО) № 1272/2008. Това следва да гарантира работеща връзка между двата законодателни акта, като в същото време бъде запазено високо ниво на защита за човешкото здраве и околната среда.
Изменение
11
Предложение за директива
Съображение 23
Текст, предложен от Комисията
Изменение
(23) Комисията следва да има правомощия да приема делегирани актове в съответствие с член 290 от Договора , във връзка с приемането на критерии за дерогации и изменения на приложенията към настоящата директива.
(23) За да се адаптира настоящата директива към техническия и научния прогрес, правомощието за приемане на актове в съответствие с член 290 от Договора за функционирането на Европейския съюз следва да бъде делегирано на Комисията във връзка с измененията към приложение I, част 3 и приложения II до VI към настоящата директива. От особено значение е Комисията да проведе съответните консултации в хода на подготвителната работа, включително на експертно равнище. При подготовката и съставянето на делегирани актове Комисията следва да гарантира едновременно, навременно и подходящо предаване на съответните документи на Европейския парламент и на Съвета.
Обосновка
Това изменение е съгласувано със съображението към новите стандартни клаузи относно делегираните актове. Освен това то пояснява, че следва да бъде възможно да се измени приложение I, част 3 (която изменя обхвата, но само за много специфични положения) и приложения II до VI чрез делегирани актове. Въпреки това измененията към приложение I, части 1 и 2 и към приложение VII могат да имат голямо въздействие върху обхвата и следователно следва да бъдат разглеждани чрез обикновената законодателна процедура.
Изменение
12
Предложение за директива
Член 2 – параграф 2а (нов)
Текст, предложен от Комисията
Изменение
2a. Допълнително разширяване на обхвата на настоящата директива се предшества от оценка на въздействието.
Изменение
13
Предложение за директива
Член 3 – точка 4
Текст, предложен от Комисията
Изменение
4. „ново предприятие“ означава предприятие, което е новопостроено или все още не е влязло в експлоатация;
4. „ново предприятие“ означава предприятие, което влиза в експлоатация след 31 май 2015 г. ;
Изменение
14
Предложение за директива
Член 3 – точка 18a (нова)
Текст, предложен от Комисията
Изменение
18a. „подходящо безопасно отстояние“ означава минималното отстояние, при което в случай на голяма авария не могат да бъдат регистрирани възможни отрицателни последици за човешкото здраве или околната среда;
Изменение
15
Предложение за директива
Член 3 – точка 18б (нова)
Текст, предложен от Комисията
Изменение
18б. „ефект на доминото“ означава възможността да настъпи голяма авария в дадено предприятие, причинена от авария в близост до това предприятие, настъпила в друго предприятие или в обект, който не попада в обхвата на настоящата директива.
Изменение
16
Предложение за директива
Член 4 – параграф 1
Текст, предложен от Комисията
Изменение
1. Когато е установено, въз основа на критериите, посочени в параграф 4 на настоящия член , че определени вещества, обхванати от приложение I, части 1 или 2, не са в състояние да създадат опасност от голяма авария, по-специално поради своята физическа форма, свойства, класификация, концентрация или стандартна опаковка, Комисията може да посочи тези вещества в приложение I, част 3 чрез делегирани актове в съответствие с член 24.
1. Когато е установено, въз основа на критериите, установени в приложение VII към настоящата директива , че определени вещества или смеси , обхванати от приложение I, части 1 или 2, при определени условия, не са в състояние да създадат опасност от голяма авария, поради своята физическа форма, свойства, класификация, концентрация или стандартна опаковка, и по този начин следва да се ползват от дерогация, Комисията може да приеме делегирани актове в съответствие с член 24 с цел да посочи тези вещества и смеси заедно с приложимите условия в приложение I, част 3 .
Обосновка
Следва да се поясни, че параграф 1 няма за цел да изключи изцяло вещества и смеси от обхвата, а е предназначен за случаите, в които вещества и смеси при ясно определени условия не са в състояние да създадат опасност от голяма авария поради своята физическа форма, свойства, класификация, концентрация или стандартна опаковка. Веществата и смесите са обект на дерогация единствено ако са изпълнени условията, посочени в част 3 на приложение І. Тъй като това ще засегне много специфични ситуации, би било приемливо да се използват делегирани актове.
Изменение
17
Предложение за директива
Член 4 – параграф 3 – алинея 1
Текст, предложен от Комисията
Изменение
3. Когато е установено по начин, удовлетворяващ компетентния орган, въз основа на критериите, посочени в параграф 4 на настоящия член , че определени вещества, налични в отделно предприятие или някакви части от него и посочени в приложение I, части 1 или 2, не са в състояние да създадат опасност от голяма авария поради специфичните условия в предприятието , като естеството на опаковките и начина на съхранение на веществото или местоположението и съответните количества, държавата-членка към която е този компетентен орган може да реши да не прилага изискванията, установени в членове 7 до 19 от настоящата директива спрямо въпросното предприятие.
3. Без да се засяга параграф 1, когато е установено въз основа на критериите, посочени в приложение VІІ , че определени вещества, налични в отделно предприятие или някакви части от него и посочени в приложение I, части 1 или 2, не са в състояние да създадат опасност от голяма авария поради специфичните условия в предприятието по отношение на естеството на опаковките и начина на съхранение на веществото или местоположението и съответните количества, компетентният орган на съответната държава-членка може да реши да не прилага изискванията, установени в член 9, член 10, буква б), член 11 и член 13, параграф 2 от настоящата директива спрямо въпросното предприятие.
Обосновка
Като се има предвид, че параграф 1 позволява дерогации на равнище ЕС за определени вещества само при определени обстоятелства, член 4, параграф 3 позволява на компетентния орган на държавата-членка да разреши дерогации на равнище отделно предприятие. Тъй като нивото на защита не следва да намалява, се предлага да се запазят във всички случаи поне изискванията с по-ниско ниво и да се позволят дерогации само относно изискванията за информация за предприятия с по-високо ниво.
Изменение
18
Предложение за директива
Член 4 – параграф 3 – алинея 2
Текст, предложен от Комисията
Изменение
В случаите, посочени в първата алинея, съответната държава-членка предоставя на Комисията списък на въпросните предприятия, включително списък на съответните опасни вещества. Съответните държави-членки излагат причини за изключването.
В случаите, посочени в първата алинея, съответната държава-членка предоставя на Комисията списък на въпросните предприятия, включително списък на съответните опасни вещества и естеството на специфичните условия, които се прилагат . Съответните държави-членки излагат причини за изключването.
Обосновка
Условията, които се прилагат, трябва да бъдат ясно определени.
Изменение
19
Предложение за директива
Член 4 – параграф 3 – алинея 3
Текст, предложен от Комисията
Изменение
Комисията веднъж годишно препраща за сведение списъците, споменати във втората алинея на настоящия параграф, до форума, посочен в член 17, параграф 2.
Комисията редовно препраща за сведение списъците, споменати във втората алинея на настоящия параграф, до форума, посочен в член 17, параграф 2.
Изменение
20
Предложение за директива
Член 4 – параграф 4
Текст, предложен от Комисията
Изменение
4. До 30 юни 2012 г. Комисията приема делегирани актове в съответствие с член 24 за установяване на критерии, които съответно да се използват за целите на параграфи 1 и 3 на настоящия член и за изменение на приложение VII съобразно с това.
заличава се
Обосновка
Тъй като критериите в приложение VІІ определят обхвата на дерогациите в член 4, параграф 1 и параграф 3, те представляват важна част от настоящата директива. Следователно те не следва да бъдат установявани чрез делегирани актове. Не е приемливо приложението да се остави напълно празно по време на законодателната процедура. Предложеното изменение към приложение VII включва съществуващите критерии, както е посочено в Решение 98/433/ЕО на Комисията от 26 юни 2008 г. Комисията е приканена да представи предложение за нови критерии, така че те все още да могат да бъдат включени в основния акт.
Изменение
21
Предложение за директива
Член 4 – параграф 5 – алинея 3
Текст, предложен от Комисията
Изменение
Когато е уместно, Комисията може да посочи веществата съгласно първата алинея на настоящия параграф, в приложение I, части 1 или 2, чрез делегирани актове в съответствие с член 24 .
В случай че Комисията счита, че непосочено опасно вещество, което поражда мярка, както е посочено в първата алинея на настоящия параграф, следва да бъде посочено в приложение I, части 1 или 2, тя представя законодателно предложение за тази цел на Европейския парламент и на Съвета .
Обосновка
За разлика от параграф 1, където става въпрос за много специфични добре определени случаи, допълването на вещества към части 1 или 2 би могло да доведе до значително разширяване на обхвата, с потенциално голямо икономическо въздействие. Тъй като държавите-членки могат да предприемат съответни мерки, ако считат, че опасно вещество представлява опасност от голяма авария, те ще могат да действат във всеки случай, ако е необходимо. Комисията ще уведоми останалите държави-членки. При все това промяната на обхвата за ЕС като цяло следва впоследствие да се извърши чрез обикновената законодателна процедура.
Изменение
22
Предложение за директива
Член 6 – параграф 1 – уводна част
Текст, предложен от Комисията
Изменение
1. Държавите-членки трябва да изискват от оператора да изпрати на компетентния орган уведомление, съдържащо следната информация:
1. Държавите-членки трябва да изискват от оператора да изпрати на компетентния орган и на местните органи уведомление, съдържащо следната информация:
Обосновка
Операторите трябва да информират и да си сътрудничат с местните органи в интерес на гражданите.
Изменение
23
Предложение за директива
Член 6 – параграф 1 – буква a а (нова)
Текст, предложен от Комисията
Изменение
аа) името, търговското наименование и адреса на предприятията подизпълнители;
Изменение
24
Предложение за директива
Член 6 – параграф 1 – буква ж a (нова)
Текст, предложен от Комисията
Изменение
жа) способността на оператора, удостоверена от дирекцията на предприятието, за преодоляване на последиците от авария, включваща опасни вещества.
Изменение
25
Предложение за директива
Член 6 – параграф 2 – уводна част
Текст, предложен от Комисията
Изменение
2. Уведомлението се изпраща до компетентния орган в следните срокове:
2. Уведомлението се изпраща до компетентния орган и до местните органи в следните срокове:
Обосновка
Операторите трябва да информират и да си сътрудничат с местните органи в интерес на гражданите.
Изменение
26
Предложение за директива
Член 6 – параграф 2 – буква а
Текст, предложен от Комисията
Изменение
а) за новите предприятия, в разумен срок преди началото на строежа или експлоатацията,
а) за новите предприятия, най-малко шест месеца преди началото на строежа или експлоатацията,
Обосновка
За яснота на законодателния акт.
Изменение
27
Предложение за директива
Член 6 – параграф 4 – уводна част
Текст, предложен от Комисията
Изменение
4. Операторът незабавно уведомява компетентния орган за следните случаи:
4. Операторът незабавно уведомява компетентния орган и местните органи за следните случаи:
Обосновка
Операторите трябва да информират и да си сътрудничат с местните органи в интерес на гражданите.
Изменение
28
Предложение за директива
Член 6 – параграф 5
Текст, предложен от Комисията
Изменение
5. Без да се засягат разпоредбите на параграф 4, операторът периодично преразглежда и когато е необходимо обновява уведомлението, най-малко веднъж на всеки пет години. Операторът изпраща обновеното уведомление до компетентния орган незабавно.
5. Без да се засягат разпоредбите на параграф 4, операторът периодично преразглежда и когато е необходимо обновява уведомлението, най-малко веднъж на всеки пет години. Операторът изпраща актуализираното уведомление до компетентния орган и до местните органи незабавно.
Обосновка
Операторите трябва да информират и да си сътрудничат с местните органи в интерес на гражданите.
Изменение
29
Предложение за директива
Член 7 – параграф 1
Текст, предложен от Комисията
Изменение
1. Държавите-членки изискват от оператора да състави документ, в който да изложи политиката си за предотвратяване на големи аварии (по-нататък наричана: „ППГА“) и да осигури правилното й изпълнение. ППГА се представя в писмен вид. Тя има за цел осигуряване на високо ниво на опазване на човешкото здраве и околната среда. Политиката е пропорционална на опасностите от големи аварии. Тя включва целите на оператора като цяло и принципите на действие , ролята и отговорността на управлението и обръща внимание на културата на безопасност по отношение на контрола над опасностите от голяма авария.
1. Държавите-членки изискват от оператора да състави документ, в който да изложи политиката си за предотвратяване на големи аварии (по-нататък наричана: „ППГА“) и да осигури правилното й изпълнение. ППГА се представя в писмен вид. Тя има за цел осигуряване на високо ниво на опазване на човешкото здраве и околната среда. Политиката е пропорционална на опасностите от големи аварии. Тя включва целите на оператора като цяло и принципите на действие и ролята и отговорността на управлението по отношение на контрола над опасностите от голяма авария.
Обосновка
Изразът „култура на безопасност“ не се позовава на оперативни изисквания.
Изменение
30
Предложение за директива
Член 7 – параграф 2 – уводна част
Текст, предложен от Комисията
Изменение
2. ППГА се изпраща до компетентния орган в следните срокове:
2. ППГА се изпраща до компетентния орган и до местните органи в следните срокове:
Обосновка
Операторите трябва да информират и да си сътрудничат с местните органи в интерес на гражданите.
Изменение
31
Предложение за директива
Член 7 – параграф 2 – буква а
Текст, предложен от Комисията
Изменение
a) за новите предприятия, в разумен срок преди началото на строежа или експлоатацията;
a) за новите предприятия, най-малко шест месеца преди началото на строежа или експлоатацията;
Обосновка
Вж. изменение 8. За яснота на законодателния акт.
Изменение
32
Предложение за директива
Член 8 – параграф 1
Текст, предложен от Комисията
Изменение
1. Държавите-членки трябва да осигурят, че компетентният орган, като използва получената съгласно членове 6 и 9 информация от операторите или чрез инспекции съгласно член 19, е длъжен да идентифицира всички предприятия с по-ниско и по-високо ниво на опасност или групи от такива предприятия, където вероятността и възможностите за или последиците от големи аварии могат да се увеличат поради местоположението и близостта на такива предприятия, както и инвентара им от опасни вещества.
1. Държавите-членки трябва да осигурят, че компетентният орган, като използва получената съгласно членове 6 и 9 информация от операторите или чрез инспекции съгласно член 19, е длъжен да идентифицира всички предприятия с по-ниско и по-високо ниво на опасност или групи от такива предприятия, където вероятността и възможностите за или последиците от големи аварии могат да се увеличат поради местоположението , природните рискове, свързани с географското положение, и близостта на такива предприятия, както и инвентара им от опасни вещества.
Изменение
33
Предложение за директива
Член 8 – параграф 2а (нов)
Текст, предложен от Комисията
Изменение
2a. Държавите-членки гарантират, че компетентният орган взема предвид ефекта на доминото, когато изготвя планове за действие при извънредни ситуации извън предприятието.
Изменение
34
Предложение за директива
Член 9 – параграф 3 – уводна част
Текст, предложен от Комисията
Изменение
3. Докладът за безопасност се изпраща до компетентния орган в следните срокове:
3. Докладът за безопасност се изпраща до компетентния орган и до местните органи в следните срокове:
Обосновка
Операторите трябва да информират и да си сътрудничат с местните органи в интерес на гражданите.
Изменение
35
Предложение за директива
Член 9 – параграф 5 – алинея 3
Текст, предложен от Комисията
Изменение
Обновеният доклад за безопасност се изпраща до компетентния орган незабавно.
Актуализираният доклад за безопасност се изпраща до компетентния орган и до местните органи незабавно.
Обосновка
Операторите трябва да информират и да си сътрудничат с местните органи в интерес на гражданите.
Изменение
36
Предложение за директива
Член 11 – параграф 1 – буква в
Текст, предложен от Комисията
Изменение
в) определените за тази цел от държавите-членки органи да съставят външен план за действие при извънредни ситуации относно мерките, които се вземат извън предприятието, в срок от една година от получаването от оператора на информацията съгласно буква б).
в) определените за тази цел от държавите-членки органи да съставят външен план за действие при извънредни ситуации относно мерките, които се вземат извън предприятието, в срок от две години от получаването от оператора на информацията съгласно буква б).
Обосновка
Естеството на изискваните усилия и свързания с тях фиксиран график (два месеца за обществена консултация, уведомление, одобрение и т.н.) означава, че една година не е достатъчна. Само административните срокове и периоди на консултация изискват повече от шест месеца.
Изменение
37
Предложение за директива
Член 11 – параграф 3 – алинея 1 – буква вa (нова)
Текст, предложен от Комисията
Изменение
ва) да се предоставя важна информация на предприятията подизпълнители на обекта,
Изменение
38
Предложение за директива
Член 11 – параграф 4
Текст, предложен от Комисията
Изменение
4. Без да се засягат задълженията на компетентните органи, държавите-членки трябва да осигурят, че вътрешните планове за действия при извънредни ситуации, предвидени в настоящата директива, се изготвят след обсъждане с персонала, който работи в предприятието, включително със съответния персонал, който работи по дългосрочни договори за подизпълнителство и че се провежда обществено обсъждане на външните планове за действие при извънредни ситуации, когато те се изготвят или актуализират. Държавите-членки трябва да осигурят съответствие на общественото обсъждане с изискванията по член 14.
4. Без да се засягат задълженията на компетентните органи, държавите-членки трябва да осигурят, че вътрешните планове за действия при извънредни ситуации, предвидени в настоящата директива, се изготвят след обсъждане с персонала, който работи в предприятието, включително със съответния персонал, който работи по дългосрочни договори за подизпълнителство и че с местните органи на територията, на която е установен обектът на предприятието, и с населението се провежда обсъждане на външните планове за действие при извънредни ситуации, когато те се изготвят или актуализират. Държавите-членки трябва да осигурят съответствие на общественото обсъждане с изискванията по член 14.
Изменение
39
Предложение за директива
Член 12 – параграф 3 – алинея 2
Текст, предложен от Комисията
Изменение
Държавите-членки осигуряват задължение на операторите на предприятия с по-ниско ниво на опасност да предоставят, при искане от страна на компетентния орган, достатъчно информация относно рисковете, произтичащи от предприятието, необходима за целите на планиране на използването на земята.
Държавите-членки осигуряват задължение на операторите на предприятия с по-ниско ниво на опасност да предоставят, при искане от страна на компетентния орган и местните органи , информацията, която те преценят за необходима, относно рисковете, произтичащи от предприятието, необходима за целите на планиране на използването на земята.
Обосновка
Компетентният орган следва да определи количеството и качеството на необходимата информация с оглед придобиването на точна представа относно равнището на безопасност в предприятието. Операторите трябва да информират и да си сътрудничат с местните органи в интерес на гражданите.
Изменение
40
Предложение за директива
Член 13 – параграф 1
Текст, предложен от Комисията
Изменение
1. Държавите-членки осигуряват информацията, посочена в приложение V, да е постоянно достъпна за обществеността, включително в електронен формат. Информацията се преразглежда и когато е необходимо се актуализира, поне веднъж годишно.
1. Държавите-членки осигуряват информацията, посочена в приложение V, части 1 и 2, да е постоянно достъпна за обществеността, включително в електронен формат , и информацията, посочена в приложение V, част 3, да бъде предоставяна на обществеността при поискване . Информацията се преразглежда и когато е необходимо се актуализира, поне веднъж годишно.
Обосновка
Относно докладите от инспекции и списъка на опасните вещества, може да има икономически съображения и съображения за сигурност единствено за предоставяне на информацията на обществеността при поискване. След това държавите-членки могат сами да решат дали считат за подходящо да изискват от операторите да пускат тази информация и в интернет. Както е посочено в измененията към приложение V, операторите следва да бъдат задължени да обясняват опасните вещества на разбираем език в интернет и да посочват кога дадено предприятие е било проверявано и къде докладите от инспекции могат да бъдат поискани.
Изменение
41
Предложение за директива
Член 13 – параграф 3
Текст, предложен от Комисията
Изменение
3. Исканията за достъп до информацията, посочена в параграф 2 , букви а), б) и в), се обработват в съответствие с членове 3 и 5 от Директива 2003/4/ЕО на Европейския парламент и на Съвета.
3. Достъпът до информацията, посочена в параграфи 1 и 2, се обработва в съответствие с Директива 2003/4/ЕО на Европейския парламент и на Съвета от 28 януари 2003 година относно обществения достъп до информация за околната среда .
Обосновка
Тъй като информацията, посочена в параграф 2, буква а), следва да бъде предоставяна без изрично искане, не е правилно да се използва „Исканията за достъп“ в този параграф. Освен това параграфи 1 и 2 в своята цялост следва да бъдат в съответствие с цялата Директива 2003/4/ЕO.
Изменение
42
Предложение за директива
Член 15 – параграф 1 – буква а
Текст, предложен от Комисията
Изменение
а) да информира компетентните органи;
а) да информира компетентните органи и местните органи ;
Обосновка
Операторите трябва да информират и да си сътрудничат с местните органи в интерес на гражданите.
Изменение
43
Предложение за директива
Член 15 – параграф 1 – буква ба (нова)
Текст, предложен от Комисията
Изменение
ба) да възстанови, в случай на доказани екологични щети и ако е възможно, първоначалното състояние на околната среда и да обезщети по подходящ начин засегнатото население, както е предвидено в Директива 2004/35/ЕО на Европейския парламент и на Съвета от 21 април 2004 година относно екологичната отговорност по отношение на предотвратяването и отстраняването на екологичните щети 1 ;
_______________
1 ОВ L 143, 30.4.2004 г., стр. 56.
Изменение
44
Предложение за директива
Член 15 – параграф 2 – буква ва (нова)
Текст, предложен от Комисията
Изменение
ва) да предприеме всички необходими мерки, за да информира пострадалите за техните права; и
Обосновка
Пострадалите следва да получат признание и подкрепа. Целта на новия член 15а е да установи норми относно правата на пострадалите преди прилагането на директивата.
Изменение
45
Предложение за директива
Член 19 – параграф 5 – алинея 1 – буква в)
Текст, предложен от Комисията
Изменение
в) участие на оператора в схемата на ЕС за управление и одит на околната среда (СУООС), в съответствие с Регламент (ЕО) № 1221/2009 на Европейския парламент и на Съвета.
в) участие на оператора в схемата на ЕС за управление и одит на околната среда (СУООС), в съответствие с Регламент (ЕО) № 1221/2009 на Европейския парламент и на Съвета или еквивалентна призната схема за управление на околната среда .
Обосновка
Следва да може да се основава също така на признати схеми за управление на околната среда, различни от СУООС, например от вида ISO, много често използвани от установени в международен мащаб предприятия. Това искане е в съответствие с разпоредбите на приложение III, буква а) от настоящото предложение за директива.
Изменение
46
Предложение за директива
Член 19 – параграф 8
Текст, предложен от Комисията
Изменение
8. Когато е възможно, инспекциите се координират с инспекции съгласно други законодателни документи на ЕС, и се съчетават, когато това е уместно .
8. Инспекциите се координират с инспекции съгласно други законодателни актове на ЕС, по-специално Директива 2010/75/ЕС на Европейския парламент и на Съвета от 24 ноември 2010 година относно емисиите от промишлеността (комплексно предотвратяване и контрол на замърсяването) 1 , и се съчетават, доколкото е възможно .
______________
1 ОВ L 334, 17.12.2010 г., стр. 17.
Изменение
47
Предложение за директива
Член 21 – параграф 2
Текст, предложен от Комисията
Изменение
2. Исканията за информация , получени от компетентните органи съгласно настоящата директива , могат да бъдат отхвърлени, ако са изпълнени условията, посочени в член 4, параграф 2 от Директива 2003/4/ЕО.
2. Достъпът до информация съгласно настоящата директива може да бъде ограничен , ако са изпълнени условията, посочени в член 4, параграф 2 от Директива 2003/4/ЕО.
Изменение
48
Предложение за директива
Член 23
Текст, предложен от Комисията
Изменение
Без да се засягат разпоредбите на член 4, с цел адаптиране на приложения от I до VII към техническия прогрес, Комисията може да приема делегирани актове в съответствие с член 24.
Без да се засягат разпоредбите на член 4, с цел адаптиране на приложения от I до VII към техническия прогрес, Комисията може да приема делегирани актове в съответствие с член 24. В рамките на шест месеца от приемането на адаптиране към техническия прогрес, осъществено чрез Регламент (ЕО) № 1272/2008, Комисията оценява дали приложение I трябва да бъде адаптирано, като взема предвид потенциала за опасност от голяма авария на дадено вещество и критериите за прилагане на член 4.
Обосновка
Съгласуването на обхвата на Директивата „Севезо“ с Регламент (ЕО) № 1272/2008 (КЕО) и неговите адаптирания следва да се превърнат в текущ процес, тъй като поради своето естество КЕО е динамичен процес.
Изменение
49
Предложение за директива
Член 23
Текст, предложен от Комисията
Изменение
Без да се засягат разпоредбите на член 4, с цел адаптиране на приложения от I до VII към техническия прогрес, Комисията може да приема делегирани актове в съответствие с член 24.
Без да се засягат разпоредбите на член 4, с цел адаптиране на приложение I, част 3 и приложения от II до VI към техническия и научния прогрес, Комисията приема делегирани актове в съответствие с член 24.
Обосновка
Следва да бъде възможно да се измени приложение I, част 3 (която изменя обхвата, но само за много добре определени специфични случаи) и приложения от II до VI чрез делегирани актове. Измененията към приложение I, части 1 и 2 и към приложение VII могат да имат голямо въздействие върху обхвата и следователно следва да бъдат разглеждани чрез обикновената законодателна процедура.
Изменение
50
Предложение за директива
Приложение I – Част 1 – Раздел П – таблица 1
Текст, предложен от Комисията
ВЗРИВНИ ВЕЩЕСТВА (вж. бележка 8)
-....Нестабилни взривни вещества или
-....Взривни вещества, подкласове 1.1, 1.2, 1.3, 1.5 или 1.6, или
-...Вещества или смеси, които имат експлозивни свойства съгласно метод А.14 от Регламент (ЕО) № 440/2008 (вж. бележка 9) и не принадлежат към класовете на опасност органични пероксиди или самоактивиращи се вещества и смеси
10
50
Изменение от Парламента
ВЗРИВНИ ВЕЩЕСТВА (вж. бележка 8)
-....Нестабилни взривни вещества или
-....Взривни вещества, подкласове 1.1, 1.2, 1.3, 1.5 или 1.6, или
-... За вещества и смеси, които не се класифицират в клас 1 съгласно Препоръките на ООН относно превоза на опасни товари, представени в Ръководството за изпитвания и критерии на ООН: вещества или смеси, които имат експлозивни свойства съгласно метод А.14 от Регламент (ЕО) № 440/2008 (вж. бележка 9) и не принадлежат към класовете на опасност окислители, органични пероксиди или самоактивиращи се вещества и смеси
10
50
Обосновка
Тази категория включва продуктите, класифицирани като взривни съгласно Регламента за КЕО, но също така вещества или смеси, които имат експлозивни свойства съгласно метод А.14 от Регламент (ЕО) № 440/2008. По отношение на съгласуваност и яснота, би било желателно да се ограничат критериите за класифициране според Регламента за КЕО както за взривните вещества, така и за останалите категории и да не се вземат предвид други методи за класифициране.
Изменение
51
Предложение за директива
Приложение I – Част 1 – Раздел Д – колони 1 и 2
Текст, предложен от Комисията
Раздел „О“ – ОПАСНОСТИ ЗА ОКОЛНАТА СРЕДА
Д 1 Опасни за водната среда в категория Остра опасност, категория 1 или Хронична опасност, категория 1
100
200
Д 2 Опасни за водната среда в категория
Хронична опасност, категория 2
200
500
Изменение от Парламента
Раздел „О“ – ОПАСНОСТИ ЗА ОКОЛНАТА СРЕДА
Д 1 Опасни за водната среда в категория
Остра опасност, категория 1 или Хронична опасност, категория 1 (вещества с M≥10)
100
200
Д 2 Опасни за водната среда в категория
Остра опасност, категория 1 и Хронична опасност, категория 1 (вещества с M=1 и смеси)
500
1000
Д 3 Опасни за водната среда в категория
Хронична опасност, категория 2
1000
2500
Обосновка
Промените при класификациите в Регламент (ЕО) № 1272/2008 (КЕО) не са адекватно отразени в предложението на Комисията относно опасностите за околната среда. Следователно повече предприятия ще попаднат по изкуствен начин в обхвата на „Севезо“, въпреки че не представляват нови рискове от големи аварии. Някои промени в праговите стойности за опасностите за околната среда не са адаптирани към промените в правилата за класифициране, по-специално второто адаптиране на Регламента за КЕО към техническия прогрес.
Изменение
52
Предложение за директива
Приложение I – Част 2 – таблица 37б (нова)
Текст, предложен от Комисията
Изменение от Парламента
Етерични масла и подобни вещества (вж. бележка 19а)
1000
5000
Обосновка
При праговите стойности за опасности за водната среда не са взети предвид промените при класификациите в Регламент (ЕО) № 1272/2008. Прагови стойности от 1000/5000 Т биха били по-подходящи за продуктите, които са със селскостопански произход и са пакетирани и съхранявани в барели с нетно тегло 180 kg, без риск от ефекта на доминото, при условие че се съхраняват в непромокаемо и обособено място за съхранение. В противен случай голям брой предприятия, най-често МСП, специализирани в производството, съхранението, разпространението или смесването на етерични масла, биха попаднали в класификацията на Директивата „Севезо“ без да представляват източници на нови рискове от големи аварии.
Изменение
53
Предложение за директива
Приложение І – Бележки към приложение 1 – точка 3а (нова)
Текст, предложен от Комисията
Изменение
3а. При определяне на праговите количества, смесите, класифицирани като опасни за околната среда в рамките на раздели О1 и О2 в част 2, не се вземат предвид, когато са опаковани в ограничени количества (вътрешна опаковка до 5 литра/5 kg и комбинирана опаковка до 30 kg).
Обосновка
Както в случая на транспортиране, опаковането е средство за смекчаване на риска от случайно изпускане в околната среда. Това изменение привежда настоящата директива в съответствие със стандартите, които вече са установени съгласно ADR 2011 Европейската спогодба за международен превоз на опасни товари по шосе.
Изменение
54
Предложение за директива
Приложение І – Бележки към приложение 1 – точка 19а (нова)
Текст, предложен от Комисията
Изменение
19a. Етерични масла и подобни вещества (1000/5000)
Това се отнася за етерични масла и подобни вещества съгласно определението на стандарт ISO 9235 с изключение на остро токсични вещества от категория 1 – всички пътища на експозиция, категория 2 – всички пътища на експозиция и категория 3 – дермална и инхалационна експозиция (вж. бележка 7), както и със специфична токсичност за определени органи (СТОО) – еднократна експозиция, категория 1.
Обосновка
При праговите стойности за опасности за водната среда не са взети предвид промените при класификациите в Регламент(ЕО) № 1272/2008. Прагови стойности от 1000/5000 Т биха били по-подходящи за продуктите, които са със селскостопански произход и са пакетирани и съхранявани в барели с нетно тегло 180 kg, без риск от ефекта на доминото, при условие че се съхраняват в непромокаемо и обособено място за съхранение. В противен случай голям брой предприятия, най-често МСП, специализирани в производството, съхранението, разпространението или смесването на етерични масла, биха попаднали в класификацията на Директивата „Севезо“ без да представляват източници на нови рискове от големи аварии.
Изменение
55
Предложение за директива
Приложение II – точка 2 – буква a)
Текст, предложен от Комисията
Изменение
a) описание на обекта и на заобикалящата го среда, включително и географското му местоположение, метеорологични, геоложки, хидрографски условия и, ако е необходимо, историята му;
a) описание на обекта , адекватна оценка на природните рискове и на заобикалящата го среда, включително и географското му местоположение, метеорологични, геоложки, хидрографски условия и, ако е необходимо, историята му;
Изменение
56
Предложение за директива
Приложение II – точка 3 – буква a)
Текст, предложен от Комисията
Изменение
a) описание на основните дейности и продуктите на частите от предприятието, които от гледна точка на безопасността са значителни източници на рискове за голяма авария, и условията, при които такава голяма авария може да се случи заедно с описание на предлаганите превантивни мерки;
a) описание на основните дейности и продуктите на частите от предприятието и идентифициране на предприятията подизпълнители , които от гледна точка на безопасността са значителни източници на рискове за голяма авария, и условията, при които такава голяма авария може да се случи заедно с описание на предлаганите превантивни мерки;
Изменение
57
Предложение за директива
Приложение IІ – точка 5 – буква гa) (нова)
Текст, предложен от Комисията
Изменение
га) описание на оценката на финансовите последици от авария, включваща опасни вещества, и взетите мерки за справяне с нея, особено със специфичен застрахователен договор и/или подходящо ниво на собствен капитал.
Изменение
58
Предложение за директива
Приложение ІІІ – буква б – точка v)
Текст, предложен от Комисията
Изменение
v) култура на безопасност — мерки за оценка и подобряване на културата на безопасност ;
v) контрол върху опасностите, свързани с остаряването на оборудването: идентифициране на оборудването на предприятието ; описание на първоначалното състояние на оборудването на 1 юни 2015 г., а след това – на датата, на която е пуснато в експлоатация; представяне на стратегия за инспектиране на състоянието на оборудването (мероприятия, честота, методи и др.) и определяне на последващи действия след края на инспекциите (методика за анализ на резултатите, критерии за иницииране на операции по ремонт или подмяна и др.); обосновката за тези елементи от стратегията се основава на възможните форми на деградация; представяне на методика за мониторинг на резултатите от инспекциите и последващите действия както и на методика за евентуални интервенции, които следва да се осъществят с оглед на тези резултати;
Обосновка
Предложението за нова част в системите за управление на безопасността, базирана на културата на безопасност, изглежда неясно. Европейската промишленост е в процес на застаряване и не се обновява. Действащите практики по времето, когато заводските съоръжения са били нови, сега трябва да се адаптират към ежедневните операции, за да се гарантира безопасността (засилване на наблюдението, подмяна на най-износените части и др.). Процедурите не могат да останат същите като по времето, когато съответното предприятие е било ново.
Изменение
59
Предложение за директива
Приложение ІV – Част 1 – буква да) (нова)
Текст, предложен от Комисията
Изменение
да) Мерки за обучаване на персонала относно това какви задължения се очаква да поемат и, когато е необходимо, координиране на това с услуги извън предприятието при извънредна ситуация.
Изменение
60
Предложение за директива
Приложение V – Част 1 – точка 6
Текст, предложен от Комисията
Изменение
6. Обобщена информация за инспекциите, извършени в съответствие с член 19, и за основните констатации от заключенията по последната инспекция, заедно с позоваване или връзка към съответния инспекционен план.
заличава се
Обосновка
Необходимо е да се премахне тази разпоредба, като се вземе предвид високият риск от информиране на обществеността за установените нередности в предприятия „Севезо“ поради евентуално използване с цел тероризъм и риск от икономическо разузнаване.
Изменение
61
Предложение за директива
Приложение V – Част 2 – точка 1
Текст, предложен от Комисията
Изменение
1. Обобщена информация за основните видове сценарии за големи аварии и основните видове събития, които могат да изиграят ролята на първопричина за такива сценарии.
заличава се
Обосновка
Поради същите съображения, посочени в част 1 от това приложение, изглежда необходимо да не се информира обществеността относно основните сценарии на големи аварии и още по-малко относно първоизточниците на такива сценарии. Единствената информация, която може да се разпространява, е нетехническата обобщена информация за проучването за опасност.
Изменение
62
Предложение за директива
Приложение VI – Част 2 – параграф 1 – буква б)
Текст, предложен от Комисията
Изменение
б) шест ранени лица в самото предприятие и хоспитализирани най-малко за 24 часа;
б) две или повече ранени лица в самото предприятие и хоспитализирани най-малко за 24 часа;
Изменение
63
Предложение за директива
Приложение VII – параграф 1 (нов)
Текст, предложен от Комисията
Изменение
Всяко вещество или смес, което е токсично или силно токсично за водните организми и е опаковано в единица за съхранение (барел и др.), равна или по-малка от 0,2 % от тонажа, посочен в приложение I, част 1, колона 2 (например 400 kg и съответно 200 kg за вещества или смеси, които са токсични или силно токсични за водните организми), не се записват в общото налично количество, ако мястото във вътрешността на предприятието, където се съхраняват, е такова, че инцидентно изпускане на горепосочените вещества или смеси няма да може да предизвика голяма авария на което и да било място в предприятието посредством ефекта на доминото и при условие че мястото за съхранение е запечатано и обособено.
Обосновка
Съхранението на малки запаси от токсично за околната среда вещество не следва да се взема предвид с оглед на изпуснатите количества: изпускането на токсично за околната среда вещество от малък запас няма същите последици за околната среда като изпускането от танкер за съхранение.
ПРОЦЕДУРА
Заглавие
Контрол на опасностите от големи аварии, които включват опасни вещества
Позовавания
COM(2010)0781 – C7-0011/2011 – 2010/0377(COD)
Водеща комисия
Дата на обявяване в заседание
ENVI
18.1.2011 г.
Подпомагаща(и) комисия(и)
Дата на обявяване в заседание
ITRE
18.1.2011 г.
Докладчик(ци)
Дата на назначаване
Jacky Hénin
14.3.2011 г.
Разглеждане в комисия
25.5.2011 г.
30.6.2011 г.
Дата на приемане
26.9.2011 г.
Резултат от окончателното гласуване
+:
–:
0:
33
7
0
Членове, присъствали на окончателното гласуване
Jean-Pierre Audy, Bendt Bendtsen, Maria Da Graça Carvalho, Giles Chichester, Christian Ehler, Ioan Enciu, Vicky Ford, Gaston Franco, Adam Gierek, Norbert Glante, Fiona Hall, Jacky Hénin, Edit Herczog, Romana Jordan Cizelj, Krišjānis Kariņš, Lena Kolarska-Bobińska, Philippe Lamberts, Bogdan Kazimierz Marcinkiewicz, Marisa Matias, Judith A. Merkies, Miloslav Ransdorf, Herbert Reul, Michèle Rivasi, Jens Rohde, Paul Rübig, Amalia Sartori, Francisco Sosa Wagner, Patrizia Toia, Ioannis A. Tsoukalas, Marita Ulvskog, Adina-Ioana Vălean, Alejo Vidal-Quadras, Henri Weber
Заместник(ци), присъствал(и) на окончателното гласуване
Francesco De Angelis, Satu Hassi, Jolanta Emilia Hibner, Gunnar Hökmark, Bernd Lange, Alajos Mészáros, Algirdas Saudargas
16.8.2011
СТАНОВИЩЕ на комисията по вътрешния пазар и защита на потребителите
на вниманието на комисията по околна среда, обществено здраве и безопасност на храните
относно предложението за директива на Европейския парламент и на Съвета относно контрола на опасностите от големи аварии, които включват опасни вещества
( COM(2010)0781 – C7‑0011/2011 – 2010/0377(COD) )
Докладчик по становище:
Małgorzata Handzlik
КРАТКА ОБОСНОВКА
Цели на предложението
Директива 96/82/ЕО относно контрола на опасностите от големи аварии, които включват опасни вещества (наричана обикновено Директивата СЕВЕЗО II), има за цел предотвратяване на големи аварии, които включват големи количества от опасните вещества (или техни смеси), посочени в приложение I към нея, и ограничаване на последствията от такива аварии за човека и околната среда.
Общи забележки относно промените в Директива СЕВЕЗО ІІ
Промените в Директива СЕВЕЗО ІІ произтичат от необходимостта за нейното адаптиране към Регламент № 1272/2008 относно класифицирането, етикетирането и опаковането на вещества и смеси (Регламента за КЕО). При това адаптиране Европейската комисия е решила да въведе ограничени промени в останалите разпоредби на директивата, като обаче запазва основните елементи на СЕВЕЗО. Докладчикът по становище счита, че двустепенният подход (разделението на предприятия с по-ниско и по-високо ниво на опасност) е напълно обосновано и необходимо за запазването на стабилността и предвидимостта на съществуващата система. Във връзка с това, че промените в Директива СЕВЕЗО ІІ произтичат от необходимостта за адаптиране към Регламента за КЕО, а не от нарастване на броя на сериозните аварии, докладчикът счита, че промяната на цялостния подход, приет в СЕВЕЗО ІІ, не е обоснована.
Забележки относно промените в приложение І
Ключов елемент на директива СЕВЕЗО ІІ е приложение І, в което се определя списъкът на опасните вещества и праговите стойности за предприятията с по-ниско и такива с по-високо ниво на опасност. Поради това приложение І следва да се приеме като ключов елемент за определянето на приложното поле на директивата, а оттам и на броя на операторите, обхванати от нейните разпоредби. В член 4 от своето предложение Европейската комисия предлага механизми за коригиране на приложение І под формата на общоевропейска дерогация, като дава възможност за изключване на определени вещества или смеси от обхвата на приложение І, както и механизъм на предпазна клауза, която дава възможност за включване в приложение І на нови вещества или смеси. Европейската комисия предлага промените в приложение І да се извършват чрез делегирани актове. Докладчикът по становище не споделя този подход и счита, че промените в това приложение трябва да се въвеждат чрез обикновена законодателна процедура. Поради тази причина се предлага приложение VІІ, с което се определят критериите за въвеждане на дерогациите съгласно член 4, също да бъде прието чрез обикновена законодателна процедура.
Бележки на докладчика относно останалите промени
Докладчикът по становище на комисията по вътрешния пазар и защита на потребителите приема с удовлетворение допълването на разпоредбите на директивата СЕВЕЗО ІІ с нови разпоредби или уточнения от страна на Европейската комисия на по-голямата част от тях, по-специално по отношение на разпоредбите относно: информиране на обществеността (член 13), обществено обсъждане и участие на обществеността в процеса на вземане на решения (член 14), достъпа до правосъдие (член 22) и информационната система и обмен (член 20).
Що се отнася до системата за обмен на информация, докладчикът по становище оценява положително по-специално отварянето на системата SPIRS за обществеността, определянето на максимален срок от една година за предаване на информация относно сериозни аварии и понижаване на праговете за докладване на количествата, определени в колона 3 от приложение І, от 5% на 1%. Благодарение на понижените прагове на докладване ще се увеличи броят на съобщаваните сериозни аварии, но това същевременно ще даде възможност на останалите оператори да правят изводи за в бъдеще и да се учат от грешките на другите. Важно е обаче информацията, която се помества в системите SPIRS и MARS, да е пълна. За съжаление, понастоящем много от докладите в системата MARS са непълни. Докладчикът предлага Европейската комисия да представя Европейския парламент и на Съвета редовно, на всеки 4 години, доклад относно сериозните аварии, настъпили на територията на Европейския съюз, заедно с изводите, които следва да се извлекат от тези аварии по отношение на ефективността на директива СЕВЕЗО ІІ.
Информирането на обществеността е изключително важен елемент за изграждането на доверие, но също така и за образоването на обществеността относно начина на поведение в случай на настъпването на сериозна авария. Важно е обществеността да не бъде затрупвана с ненужна информация, но да получава прецизно формулирана и разбираема информация, която да не предизвиква ненужна паника в случай на липса на опасност и същевременно да гарантира предприемането на подходящите стъпки в момента на настъпване на сериозна авария. Тази информация трябва да достига до възможно най-широк кръг лица, изложени на потенциалните последствия от сериозна авария. Операторите трябва да се стараят обществеността да бъде редовно информирана по един активен начин и информацията да бъде системно допълвана. Тази информация трябва да бъде също така достъпна в електронен формат. Освен тази основна информация трябва също така да съществува възможност обществеността да получава по-подробна информация. Наред с другото, поради съображения, свързани с поверителността на търговската и промишлена информация и правата на интелектуална собственост, някои видове информация трябва да се предоставят при поискване.
ИЗМЕНЕНИЯ
Комисията по вътрешния пазар и защита на потребителите приканва водещата комисия по околна среда, обществено здраве и безопасност на храните да включи в доклада си следните изменения:
Изменение
1
Предложение за директива
Съображение 6
Текст, предложен от Комисията
Изменение
(6) Големите аварии могат да имат трансгранични последствия, а екологичната и икономическа цена на авариите се понася не само от засегнатото предприятие, но и от съответните държави-членки. По тази причина е необходимо да се вземат мерки, гарантиращи високо ниво на защита в целия ЕС.
(6) Големите аварии могат да имат трансгранични последствия, а екологичната и икономическата цена на авариите се понася не само от засегнатото предприятие, но и от съответните държави-членки. По тази причина е необходимо да се вземат мерки, гарантиращи високо ниво на защита в целия ЕС , и да се засили сътрудничеството между държавите-членки, а във връзка с това и между регионалните и местните органи с цел предотвратяване на трансграничните аварии и гарантиране на координирана реакция при големи аварии .
Изменение
2
Предложение за директива
Съображение 11
Текст, предложен от Комисията
Изменение
(11) Операторите следва да имат общо задължение да вземат всички необходими мерки за предотвратяване на големи аварии и за смекчаване на последствията от тях. Когато в предприятията съществуват опасни вещества над определени количества, операторът следва да предостави на компетентния орган достатъчно информация, която да му позволи да идентифицира предприятието, съществуващите опасни вещества и потенциалните опасности. Операторът също следва да изготви и изпрати до орган описание на политика за предотвратяване на големи аварии, установяваща цялостния подход и мерки на оператора за контролиране на опасностите от големи аварии, включително подходящи системи за управление на безопасността.
(11) Операторите следва да имат общо задължение да вземат всички необходими мерки за предотвратяване на големи аварии и за смекчаване и отстраняване на последствията от тях. Когато в предприятията съществуват опасни вещества над определени количества, операторът следва да предостави на компетентния орган достатъчно информация, която да му позволи да идентифицира предприятието, съществуващите опасни вещества и потенциалните опасности. Операторът също следва да изготви и изпрати до орган описание на политика за предотвратяване на големи аварии, установяваща цялостния подход и мерки на оператора за контролиране на опасностите от големи аварии, включително подходящи системи за управление на безопасността.
Обосновка
Операторите трябва да имат задължение за отстраняване на последствията от авариите.
Изменение
3
Предложение за директива
Съображение 16
Текст, предложен от Комисията
Изменение
(16) Следва да бъдат подобрени нивото и качеството на информацията за обществеността, за да се насърчи достъпът до информация за околната среда в съответствие с Орхуската конвенция за достъпа до информация, участието на обществеността в процеса на вземането на решения и достъпа до правосъдие по въпроси на околната среда, която бе одобрена от името на ЕС посредством Решение 2005/370/ЕО на Съвета от 17 февруари 2005 г. за сключване от името на Европейската общност на Конвенцията за достъп до информация, участие на обществеността в процеса на вземане на решения и достъп до правосъдие по екологични въпроси. По-специално, лицата, които е възможно да бъдат засегнати от големи аварии, следва да получават достатъчно информация, която да им позволи да предприемат правилни действия в такъв случай. В допълнение към активното предоставяне на информация, без да се налага обществеността да отправя искане за това и без да се изключват други форми на разпространение, тази информация също следва да е постоянно налична в интернет и да се поддържа актуална. В същото време следва да има подходящи мерки за защита на поверителността поради опасенията (наред с други съображения), свързани със сигурността.
(16) Следва да бъдат подобрени нивото и качеството на информацията за обществеността, за да се насърчи достъпът до информация за околната среда в съответствие с Орхуската конвенция за достъпа до информация, участието на обществеността в процеса на вземането на решения и достъпа до правосъдие по въпроси на околната среда, която бе одобрена от името на ЕС посредством Решение 2005/370/ЕО на Съвета от 17 февруари 2005 г. за сключване от името на Европейската общност на Конвенцията за достъп до информация, участие на обществеността в процеса на вземане на решения и достъп до правосъдие по екологични въпроси. По-специално, лицата, които е възможно да бъдат засегнати от големи аварии, следва да получават достатъчно информация, която да им позволи да предприемат правилни действия в такъв случай. Информацията, която се предоставя на обществеността, следва да бъде формулирана по ясен и разбираем начин. В допълнение към активното предоставяне на информация, без да се налага обществеността да отправя искане за това и без да се изключват други форми на разпространение, тази информация също следва да е постоянно налична в интернет и да се поддържа актуална. За да се постигне по-голяма прозрачност, на всяко физическо или юридическо лице при поискване следва да се предоставя по-подробна и цялостна информация, включително под формата на документи. В същото време следва да има подходящи мерки за защита на поверителността поради опасенията (наред с други съображения), свързани със сигурността.
Обосновка
Достъпът до допълнителна информация или документи при поискване на такива от страна на всяко физическо или юридическо лице, като същевременно обаче се зачитат изискванията за поверителност, би увеличил прозрачността и доверието на обществеността в безопасността на промишлените съоръжения.
Изменение
4
Предложение за директива
Съображение 20
Текст, предложен от Комисията
Изменение
(20) За да се осигури обменът на информация и да се предотвратят бъдещи аварии от сходно естество, държавите-членки следва да изпращат информация на Комисията относно големите аварии, настъпили на тяхна територия, така че Комисията да може да анализира произтичащите опасности и да въведе система за разпространението на съответната информация, най-вече относно големите аварии и извлечените поуки от тях. Този обмен на информация следва да обхваща също и „квазиаварии“, които държавите-членки считат, че са от особен технически интерес за предотвратяването на големи аварии и ограничаването на последствията от тях.
(20) За да се осигури обменът на информация и да се предотвратят бъдещи аварии от сходно естество, държавите-членки следва да изпращат информация на Комисията относно големите аварии, настъпили на тяхна територия, така че Комисията да може да анализира произтичащите опасности и да въведе система за разпространението на съответната информация, най-вече относно големите аварии и извлечените поуки от тях. Този обмен на информация следва да обхваща също и „квазиаварии“, които държавите-членки считат, че са от особен технически интерес за предотвратяването на големи аварии и ограничаването на последствията от тях. Държавите-членки и Комисията следва да се стараят информацията, съдържаща се в информационните системи, създадени с цел обмен на информация за сериозни аварии, да бъде пълна.
Обосновка
Системите за обмен на информация са изключително важни за обмена на опит между държавите-членки, като наред с другото дават възможност на операторите да извличат необходимите изводи. Важно е обаче информацията, която се предоставя, да е пълна и да дава възможност за идентифициране на причините за авариите.
Изменение
5
Предложение за директива
Съображение 23
Текст, предложен от Комисията
Изменение
(23) Комисията следва да има правомощия да приема делегирани актове в съответствие с член 290 от Договора , във връзка с приемането на критерии за дерогации и изменения на приложенията към настоящата директива.
(23) Комисията следва да има правомощия да приема делегирани актове в съответствие с член 290 от Договора за функционирането на Европейския съюз във връзка с измененията на приложения ІІ – VІ към настоящата директива. От особена важност е по време на подготвителната работа Комисията да проведе значително по-рано подходящи и прозрачни консултации, включително на експертно равнище. При подготовката и съставянето на делегирани актове Комисията следва да осигури едновременно, своевременно и подходящо предаване на съответните документи на Европейския парламент и на Съвета.
Обосновка
Приложения І и VІІ към директивата съдържат основни елементи; поради това всякакви изменения в тези елементи следва да се извършват чрез обикновена законодателна процедура. С цел гарантиране на прозрачност в провежданите консултации и предоставяните документи се предлага въвеждане на текстове от Общото споразумение относно практическите условия за използването на делегирани актове.
Изменение
6
Предложение за директива
Член 4 - параграф 1
Текст, предложен от Комисията
Изменение
1. Когато е установено, въз основа на критериите, посочени в параграф 4 на настоящия член, че определени вещества, обхванати от приложение I, части 1 или 2, не са в състояние да създадат опасност от голяма авария, по-специално поради своята физическа форма, свойства, класификация, концентрация или стандартна опаковка, Комисията може да посочи тези вещества в приложение I, част 3 чрез делегирани актове в съответствие с член 24 .
1. Когато е установено, въз основа на критериите, посочени в параграф 4 на настоящия член, че определени вещества, обхванати от приложение I, части 1 или 2, не са в състояние да създадат опасност от голяма авария, по-специално поради своята физическа форма, свойства, класификация, концентрация или стандартна опаковка, Комисията може да представи законодателно предложение с цел включване на тези вещества в приложение I, част 3.
Обосновка
Приложение І към директивата съдържа съществени елементи, които определят нейното приложно поле. Поради това промените в това приложение следва да се извършват чрез обикновена законодателна процедура, а не чрез делегирани актове.
Изменение
7
Предложение за директива
Член 4 - параграф 4
Текст, предложен от Комисията
Изменение
4. До 30 юни 2012 г. Комисията приема делегирани актове в съответствие с член 24 за установяване на критерии, които съответно да се използват за целите на параграфи 1 и 3 на настоящия член и за изменение на приложение VII съобразно с това.
4. До 30 юни 2012 г. Комисията представя законодателно предложение с цел установяване на критерии, които съответно да се използват за целите на параграфи 1 и 3 на настоящия член и за изменение на приложение VII съобразно с това.
Обосновка
Приложение VІІ към директивата съдържа съществени елементи. Поради това промените в това приложение следва да се извършват чрез обикновена законодателна процедура, а не чрез делегирани актове.
Изменение
8
Предложение за директива
Член 4 – параграф 5 – алинея 3
Текст, предложен от Комисията
Изменение
Когато е уместно, Комисията може да посочи веществата съгласно първата алинея на настоящия параграф, в приложение I, части 1 или 2 , чрез делегирани актове в съответствие с член 24 .
Когато е уместно, Комисията може да представи законодателно предложение с цел посочване на веществата съгласно първата алинея на настоящия параграф, в приложение I, части 1 или 2.
Обосновка
Приложение І към директивата съдържа съществени елементи, които определят нейното приложно поле. Поради това промените в това приложение следва да се извършват чрез обикновена законодателна процедура, а не чрез делегирани актове.
Изменение
9
Предложение за директива
Член 6 – параграф 1 – буква д)
Текст, предложен от Комисията
Изменение
д) количеството и физичната форма на опасните вещества или на съответните вещества;
д) количеството , естеството и физичната форма на опасните вещества или на съответните вещества;
Обосновка
Промяната произтича от необходимостта за запазване на съответствието с член 6, параграф 4, буква а).
Изменение
10
Предложение за директива
Член 7 – параграф 2 – буква а)
Текст, предложен от Комисията
Изменение
а) за новите предприятия, в разумен срок преди началото на строежа или експлоатацията,
(Не засяга българския текст.)
Обосновка
Изменение
11
Предложение за директива
Член 10 – параграф 1 – уводна част
Текст, предложен от Комисията
Изменение
В случай на изменение на инсталация, на предприятие, на складово съоръжение или на процес, или на естеството или количеството на опасните вещества, която би могло да има значително отражение върху опасностите от големи аварии, държавите-членки трябва да осигуряват следните задължения на оператора:
В случай на изменение на инсталация, на предприятие, на складово съоръжение или на процес, или на естеството , физичната форма или количеството на опасните вещества, която би могло да има значително отражение върху опасностите от големи аварии, държавите-членки трябва да осигуряват следните задължения на оператора:
Обосновка
Промяната произтича от необходимостта за запазване на съответствието с член 6, параграф 4, буква а).
Изменение
12
Предложение за директива
Член 13 - параграф 1
Текст, предложен от Комисията
Изменение
1. Държавите-членки осигуряват информацията, посочена в приложение V, да е постоянно достъпна за обществеността, включително в електронен формат. Информацията се преразглежда и когато е необходимо се актуализира, поне веднъж годишно.
1. Държавите-членки осигуряват информацията, посочена в приложение V, да е постоянно достъпна за обществеността, включително в електронен формат. Тази информация се формулира по ясен и разбираем за обществеността начин. Информацията се преразглежда и когато е необходимо , се актуализира, поне веднъж годишно. По искане на всяко физическо или юридическо лице, без да се нарушава член 21 от настоящата директива, държавите-членки осигуряват на това лице достъп до по-подробна и допълнителна информация, излизаща извън рамките на информацията, посочена в приложение V.
Обосновка
Важно е информацията, която се предоставя на обществеността, да съдържа сведения, които са разбираеми и не будят никакви съмнения по отношение на начина на поведение в случай на възникване на авария.
Изменение
13
Предложение за директива
Член 13 – параграф 2 – алинея 1 – буква а)
Текст, предложен от Комисията
Изменение
а) всички лица, които има вероятност да бъдат засегнати от голяма авария, да получават редовно и в най-подходящата форма, без да се налага да я изискват, информация относно мерките за сигурност и за съответното поведение в случай на авария;
а) всички лица, които има вероятност да бъдат засегнати от голяма авария, да получават редовно и в най-подходящата форма, без да се налага да я изискват, информация относно мерките за сигурност и за съответното поведение в случай на авария. Тази информация се формулира по ясен и разбираем за обществеността начин.
Обосновка
Важно е информацията, която се предоставя на потенциално застрашените лица, да съдържа сведения, които са разбираеми и не будят никакви съмнения по отношение на начина на поведение в случай на възникване на авария.
Изменение
14
Предложение за директива
Член 13 – параграф 2 – алинея 1 – буква б)
Текст, предложен от Комисията
Изменение
б) докладът за безопасност да бъде предоставян на обществеността при поискване съгласно член 21, параграф 3; когато се прилага член 21, параграф 3, се предоставя изменен доклад под формата на нетехническо резюме, което включва като минимум обща информация относно опасностите от големи аварии, потенциалните последици и съответното поведение в случай на авария;
б) докладът за безопасност да бъде предоставян на обществеността при поискване съгласно член 21, параграф 3; когато се прилага член 21, параграф 3, се предоставя изменен доклад под формата на нетехническо резюме, което включва като минимум обща информация относно опасностите от големи аварии, потенциалните последици за човешкото здраве и околната среда и съответното поведение в случай на авария;
Изменение
15
Предложение за директива
Член 13 – параграф 2 – алинея 2
Текст, предложен от Комисията
Изменение
Информацията, която трябва да бъде предоставена съгласно буква а) на настоящия параграф, включва като минимум информацията, посочена в приложение V. Тази информация също така се предоставя на всички предприятия, обслужващи обществеността, включително училища и болници, и на всички съседни предприятия в случая на предприятия, попадащи в обхвата на член 8. Държавите-членки осигуряват, че информацията се предоставя и че тя се преразглежда периодично и се актуализира най-малко веднъж на всеки пет години.
Информацията, която трябва да бъде предоставена съгласно буква а) на настоящия параграф, включва като минимум информацията, посочена в приложение V. Тази информация също така се предоставя на всички предприятия, обслужващи обществеността, включително детски градини, училища и болници, на други публични организации, както и на всички съседни предприятия в случая на предприятия, попадащи в обхвата на член 8. Държавите-членки осигуряват, че информацията се предоставя и че тя се преразглежда периодично и се актуализира най-малко веднъж на всеки пет години. Тази информация се актуализира по-специално в случай на извършване на измененията, посочени в член 10.
Обосновка
За гарантиране на безопасността и изискваното поведение на застрашените лица в аварийна ситуация е важно тази информация да достигне до възможно най-широк кръг потенциално застрашени лица. Тази информация следва да бъде актуализирана и в случай на изменение на инсталация, на предприятие или на складово съоръжение.
Изменение
16
Предложение за директива
Член 13 – параграф 5
Текст, предложен от Комисията
Изменение
5. Когато заинтересованата държава-членка реши, че предприятие в близост до територията на друга държава-членка не е в състояние да създаде опасност от голяма авария отвъд нейните граници за целите на член 11, параграф 6, и следователно няма нужда да представя външен план за действие при извънредна ситуация съгласно член 11, параграф 1, тя уведомява другата държава-членка за това.
5. Когато заинтересованата държава-членка реши, че предприятие в близост до територията на друга държава-членка не е в състояние да създаде опасност от голяма авария отвъд нейните граници за целите на член 11, параграф 6 и следователно няма нужда да представя външен план за действие при извънредна ситуация съгласно член 11, параграф 1, тя уведомява другата държава-членка за това решение, както и за своите съображения за вземането на това решение .
Изменение
17
Предложение за директива
Член 20 а (нов)
Текст, предложен от Комисията
Изменение
Член 20а
Докладване
На всеки четири години, въз основа на информацията, предоставяна от държавите-членки в съответствие с член 16, и на информацията, съдържаща се в базите данни, посочени в член 20, параграфи 3 и 5, Комисията представя на Европейския парламент и на Съвета доклад относно сериозните аварии, настъпили на територията на Съюза, и относно тяхното потенциално въздействие върху ефективното действие на настоящата директива. Независимо от това след всяка авария, считана за извънредно сериозна по отношение на броя на жертвите или значителните вреди за околната среда, се изготвя доклад с цел предотвратяване на възможни нови вреди;
Обосновка
Европейският парламент и Съветът следва да получават редовно информация относно сериозните аварии, настъпили на територията на Европейския съюз. Понастоящем няма такова задължение за редовно докладване пред Европейския парламент и Съвета.
Изменение
18
Предложение за директива
Член 22 – параграф 2 – алинея 1
Текст, предложен от Комисията
Изменение
Държавите-членки определят какво представлява достатъчен интерес или нарушение на право, в съответствие с целта за предоставяне на заинтересованата общественост на широк достъп до правосъдие. За тази цел интересите на всяка неправителствена организация, която съдейства за опазването на околната среда и отговаря на изискванията на националното законодателство, се считат за достатъчни за целите по параграф 2, буква а).
Държавите-членки определят какво представлява достатъчен интерес или нарушение на право, в съответствие с целта за предоставяне на заинтересованата общественост на широк достъп до правосъдие. За тази цел интересите на всяка неправителствена организация, която съдейства за опазването на околната среда или общественото здраве и отговаря на изискванията на националното законодателство, се считат за достатъчни за целите по параграф 2, буква а).
Изменение
19
Предложение за директива
Член 23 – параграф 1
Текст, предложен от Комисията
Изменение
Без да се засягат разпоредбите на член 4, с цел адаптиране на приложения от I до VII към техническия прогрес, Комисията може да приема делегирани актове в съответствие с член 24.
С цел адаптиране на приложения ІI – VI към техническия прогрес Комисията приема делегирани актове в съответствие с член 24.
Обосновка
Приложения І и VІІ към директивата съдържат основни елементи; поради това всякакви изменения в тези елементи следва да се извършват чрез обикновена законодателна процедура.
Изменение
20
Предложение за директива
Член 24 – параграф 1
Текст, предложен от Комисията
Изменение
1. Правомощията за приемане на делегираните актове по членове 4 и 23 се предоставят на Комисията за неопределен срок.
1. Правомощието да приема делегираните актове, посочени в член 23, се предоставя на Комисията за неопределен период от време.
Обосновка
Изменението е необходимо във връзка с промените в член 4.
Изменение
21
Предложение за директива
Член 25 – параграф 1
Текст, предложен от Комисията
Изменение
1. Европейският парламент или Съветът могат да оттеглят посоченото в член 24 делегиране на правомощия по всяко време.
(Не се отнася за българския текст.)
Обосновка
Изменение
22
Предложение за директива
Член 25 – параграф 3
Текст, предложен от Комисията
Изменение
3. С решението за отмяна се прекратява делегирането на правомощията, посочени в същото/споменатото решение. Решението влиза в сила незабавно или на посочена в него по-късна дата. То не засяга валидността на делегираните актове, които вече са влезли в сила. Решението се публикува в Официален вестник на Европейския съюз.
3. С решението за отмяна се прекратява делегирането на правомощията, посочени в същото/споменатото решение. Решението влиза в сила от деня след публикуването му в Официален вестник на Европейския съюз или на посочена в него по-късна дата. То не засяга валидността на делегираните актове, които вече са влезли в сила.
Обосновка
Необходимо е да се посочи конкретна дата с цел да се гарантира правна сигурност. Формулировката е в съответствие с клаузата, предложена в Споразумението относно практическите условия за използването на делегирани актове.
Изменение
23
Предложение за директива
Член 26 – параграф 1
Текст, предложен от Комисията
Изменение
1. В срок от два месеца от датата на съответното уведомление, Европейският парламент и Съветът могат да възразят срещу делегирания акт. По инициатива на Европейския парламент или на Съвета този срок може да бъде удължен с един месец .
1. В срок от два месеца от датата на съответното уведомление, Европейският парламент и Съветът могат да възразят срещу делегирания акт. По инициатива на Европейския парламент или на Съвета този период се удължава с два месеца .
Обосновка
Запазване на съответствието с Общото споразумение относно практическите условия за използването на делегирани актове.
ПРОЦЕДУРА
Заглавие
Контрол на опасностите от големи аварии, които включват опасни вещества
Позовавания
COM(2010)0781 – C7-0011/2011 – 2010/0377(COD)
Водеща комисия
Дата на обявяване в заседание
ENVI
18.1.2011 г.
Подпомагаща(и) комисия(и)
Дата на обявяване в заседание
IMCO
18.1.2011 г.
Докладчик(ци)
Дата на назначаване
Małgorzata Handzlik
10.2.2011 г.
Разглеждане в комисия
13.4.2011 г.
24.5.2011 г.
Дата на приемане
12.7.2011 г.
Резултат от окончателното гласуване
+:
–:
0:
32
0
0
Членове, присъствали на окончателното гласуване
Adam Bielan, Lara Comi, António Fernando Correia De Campos, Jürgen Creutzmann, Christian Engström, Evelyne Gebhardt, Louis Grech, Małgorzata Handzlik, Илиaна Ивaнова, Philippe Juvin, Eija-Riitta Korhola, Edvard Kožušník, Kurt Lechner, Hans-Peter Mayer, Zuzana Roithová, Heide Rühle, Christel Schaldemose, Andreas Schwab, Catherine Stihler, Róża Gräfin von Thun und Hohenstein, Kyriacos Triantaphyllides, Emilie Turunen, Bernadette Vergnaud, Barbara Weiler
Заместник(ци), присъствал(и) на окончателното гласуване
María Irigoyen Pérez, Morten Løkkegaard, Emma McClarkin, Konstantinos Poupakis, Sylvana Rapti, Olle Schmidt, Wim van de Camp
Заместник(ци) (чл. 187, пар. 2), присъствал(и) на окончателното гласуване
Phil Prendergast
ПРОЦЕДУРА
Заглавие
Контрол на опасностите от големи аварии, които включват опасни вещества
Позовавания
COM(2010)0781 – C7-0011/2011 – 2010/0377(COD)
Дата на представяне на ЕП
21.12.2010 г.
Водеща комисия
Дата на обявяване в заседание
ENVI
18.1.2011 г.
Подпомагаща(и) комисия(и)
Дата на обявяване в заседание
ITRE
18.1.2011 г.
IMCO
18.1.2011 г.
Докладчик(ци)
Дата на назначаване
János Áder
8.2.2011 г.
Разглеждане в комисия
14.6.2011 г.
Дата на приемане
4.10.2011 г.
Резултат от окончателното гласуване
+:
–:
0:
52
3
0
Членове, присъствали на окончателното гласуване
János Áder, Elena Oana Antonescu, Kriton Arsenis, Sophie Auconie, Paolo Bartolozzi, Sergio Berlato, Nessa Childers, Chris Davies, Bairbre de Brún, Esther de Lange, Anne Delvaux, Bas Eickhout, Edite Estrela, Jill Evans, Elisabetta Gardini, Gerben-Jan Gerbrandy, Françoise Grossetête, Satu Hassi, Jolanta Emilia Hibner, Dan Jørgensen, Karin Kadenbach, Christa Klaß, Holger Krahmer, Jo Leinen, Corinne Lepage, Peter Liese, Kartika Tamara Liotard, Radvilė Morkūnaitė-Mikulėnienė, Miroslav Ouzký, Владко Тодоров Панайотов, Gilles Pargneaux, Антония Първанова, Mario Pirillo, Pavel Poc, Vittorio Prodi, Frédérique Ries, Anna Rosbach, Oreste Rossi, Carl Schlyter, Horst Schnellhardt, Richard Seeber, Theodoros Skylakakis, Claudiu Ciprian Tănăsescu, Salvatore Tatarella, Anja Weisgerber, Åsa Westlund, Sabine Wils
Заместник(ци), присъствал(и) на окончателното гласуване
Matthias Groote, Judith A. Merkies, Alojz Peterle, Marianne Thyssen, Marita Ulvskog, Kathleen Van Brempt
Заместник(ци) (чл. 187, пар. 2), присъствал(и) на окончателното гласуване
Arlene McCarthy, Konrad Szymański
Дата на внасяне
12.10.2011 г.
