Безпрепятствено движение на влакове в европейската железопътна мрежа
Транспорт
2007-12-11 - 18:00
Европейският парламент прие последния от трите законодателни доклада за мерките, които целят подобряване на железопътните услуги чрез премахване на препятствията за свободното движение на влакове в Европа.
Целта на законодателството е да позволи например на влак от София до Лисабон да пътува без да спира на границите и да сменя локомотиви или екипажи. Депутатите подчертават, че са необходими още много усилия за оперативната съвместимост на европейските железопътни линии. Националните процедури за одобрение на локомотивите са основна пречка за създаването на единна за ЕС железопътна система. В тази връзка докладчикът José Ortuondo Larrea (ALDE, ES) счита, че е необходимо да се улесни взаимното признаване на съществуващи и нови технически спецификации за железопътните превозни средства. ЕП предлага всяка държава-членка да поддържа регистър на разрешените железопътни превозни средства на нейната територия, който ще е достъпен за органите по безопасността и разследващите органи. За този регистър ще отговаря орган, който е независим от всяко железопътно предприятие. В допълнение на предложенията от ЕК парламентарната комисия предлага голям брой технически изменения, които преструктурират предложената процедура за издаване на разрешения за въвеждането в експлоатация на железопътни превозни средства, които изпълняват Техническите спецификации за оперативна съвместимост (ТСОС), базирани на европейски стандарти и национални правила. ЕП прие другите два доклада от този пакет от докладчика Paolo COSTA (АЛДЕ, Италия) по време на пленарната сесия в Брюксел на 28-ми и 29-ти ноември. Депутатите подкрепиха предложението на Комисията по транспорта за всяко превозно средство ще се определя "притежател", който ще отговаря за поддръжката на превозното средство. Железопътните предприятия ще носят отговорност за експлоатационната безопасност на превозните средства, въведени в експлоатация в мрежата. Също така депутатите подкрепят по-големи правомощия за Европейската железопътна агенция. Те гласуваха от 2015 г. тази агенция, а не националните агенции, да издава разрешителни за движението на влаковете в ЕС.
20071210IPR14641
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
