Африка и ЕС
Външни отношения
2008-07-31 - 09:17
Интервюта с Gertrude Mongella и Hauwa Ibrahim за страницата на ЕП През изминалите месеци на нашата страница поместихме редица статии по темата Африка. Информирахме Ви за срещата на евродепутатите с техните колеги от Панафриканския парламент и за съвместната стратегия ЕС - Африка. Запознахме Ви с проблемите на Западна Африка и с дискусиите по тази тема в Европейския Парламент. Публикувахме и интервюта с водещи личности от Африканския континент. Предлагаме Ви обобщение на тези материали в нашето тематично досие.
- Могат ли жените да допринесат за подобряване на положението в Африка ? Според председателя на Панафриканския парламент г-жа Gertrude Mongella отговорът на този въпрос е "да". Нашият екип се срещна с нея след проведената в Европейския парламент конференция по случай Международния ден на жената. Прочетете интервюто с нея.
- На 12-ти юни 2008 година Европейският Парламент организира семинар по случай Международния ден на африканската младеж, който се проведе в контекста на Европейската година на междукултурния диалог. Събитието премина под патронажа на председателя на Парламента Ханс-Герт Пьотеринг. Един от лекторите беше Hauwa Ibrahim, носителка на наградата Сахаров за 2005 година. Предлагаме ви нашето интервю с нея.
- Има ли връзка между имиграцията на хора от Западна Африка към ЕС и изчерпването на рибните запаси в местните води, вследствие на свръхулова на риба? Как Европейският съюз може да стимулира икономиката и устойчивото развитие на африканските страни? Тези въпроси бяха засегнати от евродепутатите на юнската сесия на Парламента в Страсбург в дискусиите около доклада на германския депутат от фракцията на Зелените Frithjof Schmid за вноса на дървен материал и риба от страните от Западна Африка. Вижте материала ни по темата.
20080707FCS33570
Интервю с председателя на Панафриканския парламент Gertrude Mongellа
Gertrude Mongellа Могат ли жените да допринесат за подобряване на положението в Африка ? Според председателя на Панафриканския парламент г-жа Gertrude Mongella отговорът на този въпрос е "да". Нашият екип се срещна с нея след проведената в Европейския парламент конференция по случай Международния ден на жената. Ето какво сподели тя.
- Г-жо председател, забелязва се нарастващ интерес към Африка, както от страна на появяващите се икономики, така и от страна на индустриализирания Запад. Как виждате тази "надпревара за Африка" - като възможност или като заплаха за развитието на континента ?
- Това е голяма възможност. Сега всички си дават сметка, че Африка има потенциал благодарение на своето население. Нашият пазар е голям. Най-важното нещо обаче са природните ни ресурси.
Едновременно с това трябва да бъдем внимателни. "Надпреварата" не бива да изложи на опасност населението на континента, както се случи след конференцията от 1884-1885 г., която раздели Африка.
- Може ли Европейският съюз да послужи за пример на Африканския съюз ?
- Важно е да се учим от опита на своите съседи. Само че бихме допуснали голяма грешка, ако просто вземем вашия опит и го копираме в Африканския съюз. Би било също така погрешно, ако не оценим системите, които се прилагат в Европейския съюз.
Европейският парламент например има 50-годишно развитие, благодарение на което е натрупал богат опит относно това как се учредява континентален парламент. Трябва да го проучим и да видим кое е най-доброто, което можем да приложим в нашия Панафрикански парламент. Работим заедно, за да обменим опит. Същевременно обаче се нуждаем да го приспособим към нашето положение.
- Как оценявате ролята на Европа спрямо Африка ?
- Европа играе много важна роля. Тя присъства в Африка от дълго време и това присъствие се изразява по различни начини. Някои от нещата, които виждаме днес, са резултат от недобър мениджмънт на Европа в Африка - лошо управление, което направи толкова трудно преодоляването на последиците от колониализма.
Трябва да продължим да бъдем партньори. Трябва да видим каква в новата роля на Европа. Трябва да гледаме на Африка позитивно, като партньори. Ако сме партньори в борбата срещу бедността, то тогава можем да намерим решение на този проблем.
Толкова много жени умират заради усложнения при раждането. Европа разполага с технологии, с ресурси, с научни познания. Проблемите с водата: имаме реки и езера, трябва да каптираме водата. Не може ли Европа да работи ползотворно с Африка, не можем ли заедно да решим някои от тези проблеми ? Сигурна съм, че ако е налице политическа воля, можем да се справим с някои от тях. Европа трябва да играе важна роля. Европа не може да си позволи да съществува без Африка. Може ли ?
- Мислите ли, че Африка би била в по-добро положение, ако повече жени заемаха високи политически постове ?
- Да ! Ако беше така, Африка щеше да бъде напълно различна...
- Защо мислите така ?
- Защото мъжете сътвориха цялата бъркотия. Проста причина. Защо сме в тази бъркотия ? Жените никога не са заемали високи позиции сред вземащите решения. Африка е в конфликт, Африка не е развита и всичко това се случва при управлението на мъжете.
Времето на мъжете изтече. Нека да поставим Африка на правилния път ! Вече постигаме резултати: аз съм председател на Панафриканския парламент. Ellen Johnson-Sirleaf извежда Либерия от конфликт, причинен от мъже. Така че продължаваме, докато Африка се оправи !
Панафрикански парламент EU-Africa relations: joint strategy to tackle the continent's problems Китайската политика и отражението й върху Африка - интервю с докладчика Ana Maria Gomes Резолюция на Европейския парламент от 25 октомври 2007 г. относно актуално състояние на отношенията ЕС-Африка Съвместна Парламентарна асамблея ЕС-АКТБ Африкански съюз
Hauwa Ibrahim: "ЕС може да бъде светлината, която ни показва пътя"
Hauwa Ibrahim На 12-ти юни 2008 година Европейският Парламент организира семинар по случай Международния ден на африканската младеж, който се проведе в контекста на Европейската година на междукултурния диалог. Събитието премина под патронажа на председателя на Парламента Ханс-Герт Пьотеринг. Един от лекторите беше Hauwa Ibrahim, носителка на наградата Сахаров за 2005 година. Предлагаме ви нашето интервю с нея.
Какво искат младите африканци? Какви са техните надежди и стремежи? Младите африканци искат да допринесат за мира, свободата и човешкото достойнство. Те искат възможност да използват своите умове творчески. Те искат възможност да не мисля за това, с какво ще се хранят утре, да бъдат освободени от нещата, които ги забавят - като бедността. Те искат възможност да осъществят положителна промяна за тяхното общество, за техните страни и за света. Какво могат ЕС и ЕП да направят, за да помогнат на младите африканци? Това е такава чест, че ЕП организира подобен Международен ден за африканската младеж! Беше направено страхотно изявление: "Ние можем да ви дадем глас, можем да ви дадем възможност. Ние ще ви доведем да видите какво сме направили по различен начин и как може да направите вие нещата различни във вашите страни". Ние се надяваме, че ЕС и особено ЕП няма да погледне на Африка като единица, а като огромен континент. Когато погледнете на нея като субект с огромен проблем, би трябвало да подходите постепенно, проблемите да се решават един по един. Един от въпросите, с които се сблъскваме в моята страна (Нигерия) е, че правителствената политика не е последователна. ЕС и ЕП могат да помогнат, тъй като те са институции, които правят политика. Някои инфраструктури при нас са абсолютно неадекватни. Например, училище, в което са учили 500 или 600 души, а сега- след 10 години те са повече от 1000, съоръженията не са се променили в съответната степен. Това се отразява върху мотивацията на преподавателите и на студентите. Друг проблем е обучението на учители, които трябва да бъдат по-мотивирани. ЕС би могъл да покани учителите да видят, как класните стаи, учебните помагала и лабораториите са организирани тук, или да обучава учителите по различни теми (науки, математика и т.н.). ЕС може да бъде светлината, която ни показва пътя. Европа като модел за африканските младежи? Може да тя да предложи надежда ? По какъв начин? Абсолютно. Вие сте преминали през толкова много като регион! Начинът, по който сте преодолели проблемите, какво сте направили и как мислите за бъдещето и правите планове за настоящия ден - това са уроците, които бихме могли да научим от вас. Този красив парламент е завладяващ. Как стигнахте до тук? Ние може и да не стигнем толкова далеч, но може би новото поколение ще успее. Каква бе разликата след като спечелихте наградата "Сахаров" в Нигерия и в Африка? Това бе огромна, огромна разлика. Тя ми даде по-силен глас, надеждност, глобална сцена и признание. Тъй като моята страст е образованието, ние създадохме благотворителна организация "Фондация за грамотност", с парите от наградата . И средствата се умножиха, защото други хора решиха да дадат повече пари. Ние ги вложихме в банката с лихва от 5 процента. С тези 5 процента изпратихме 32 деца, обратно на училище и в университета. Те са деца, които не разполагат с парите да отидат на училище. Освен това, докато преподавах право в университета в Абуджа, забелязах, че има около 3000 студенти, които разполагаха само с 200 полезни книги. Правителството искаше да ни отнеме акредитацията, защото ние не отговаряхме на стандартите. По това време получих наградата "Сахаров". Бях поканена в Минесота да говоря и аз им казах за нашата липса на книги. Те решиха да ни дадат 8000 нови книги. Използвах част от парите от наградата "Сахаров" за транспортиране на книгите от Америка до Нигерия. Така че, мога да кажа, че ЕП запази акредитацията на университета в Абуджа. В контекста на това, че ЕС е вносител на природни ресурси (например дървен материал) от Африка, допринася за свръхулова на риба в района и като имате предвид нелегалните имигранти от Африка към ЕС, какво може да направи Европа, за да помогне на Африка? Има въпроси, свързани с политиката и такива - свързани с икономиката. Основните права на човека следва да бъдат между двете. Ако отидете в Африка и откъснете нещо или им вземете рибата, какво ще им дадете в замяна? Искате ли наистина да им вземете рибата и да ги оставете без с нищо? Това ли е крайната цел? Мисля, че ние трябва да смекчаваме икономика с човечност. И глобализацията - с достойнство. Това, което искаме, е светът да е сигурен. И ние не искаме да създадем обратното чрез нашата политика. Независимо, дали става въпрос за дървен материал или за риба, не забравяйте да смекчите глобалната политика с човечност, достойнство и зачитане на човешкия живот
Година на интеркултурния диалог Наградата Сахаров
Внос на риба и дървен материал от Западна Африка - отговорността на ЕС
Изчерпване на рибните запаси в крайбрежните води на Западна Африка Има ли връзка между имиграцията на хора от Западна Африка към ЕС и изчерпването на рибните запаси в местните води, вследствие на свръхулова на риба? Как Европейският съюз може да стимулира икономиката и устойчивото развитие на африканските страни? Тези въпроси бяха засегнати от евродепутатите на юнската сесия на Парламента в Страсбург в дискусиите около доклада на германския депутат от фракцията на Зелените Frithjof Schmid за вноса на дървен материал и риба от страните от Западна Африка.
Докладът на Frithjof Schmid за експлоатацията на някои биологични природни ресурси в Западна Африка от страна на ЕС и нейното отражение върху развитието на региона бе обсъден от евродепутатите на 16 юни, а на следващия ден бе одобрен в пленума. Вниманието бе насочено към вноса на дървен материал и риба - ресурси, които са от централно значение за региона на Западна Африка. В същото време повече от 80% от рибата и дървения материал, изнасяни от западноафриканските държави, са предназначени за ЕС. Обезлесяване и изчерпване на рибните запаси Един от централните проблеми е неконтролираното и незаконно изсичане на горите. Обезлесяването и превръщането на някои райони в пустини води от своя страна до вътрешна миграция на населението от вътрешността към крайбрежните региони. Другият проблем е свръхуловът на риба и спадът на рибните запаси в моретата на Западна Африка. В своето изказване пред пленума докладчикът Frithjof Schmid засегна въпроса за връзката между миграцията и свръхексплоатирането на рибните запаси: " .....За миграцията има много причини, но съществуват сигнали, че тя е свързана и със свръхриболова....А в свръхриболова участва и ЕС, макар и не само той." В неговия доклад се цитира казус, публикуван от Международната организация по миграция, в който се изказва становището, че една от най-важните причини за миграцията от Сенегал е упадъкът на местната рибарска промишленост. Какви са възможните решения? Докладът, приет от евродепутатите, призовава държавите-членки и Комисията да ускорят приемането и прилагането на екологосъобразна политика за обществени поръчки, която благоприятства закупуването на дървени изделия с екомаркировка, особено на сертифицираните според стандарта на Съвета по стопанисване на горите. В същото време призовава Комисията и правителствата на държавите от Западна Африка да обуздаят незаконния риболов и да проследяват и контролират наличните рибни запаси. Европейската Комисия се приканва настоятелно да разгледа въпроса и да разясни връзката между нивата на миграция на имигрантите от държавите в Западна Африка към Европейския съюз и сериозния спад в наличните рибни запаси в крайбрежните води на Западна Африка. Докладът Съобщение за пресата - на англ. Парламентарна комисия по развитие
BG
1
PHOTO
20080715PHT34194.jpg
BG
2
PHOTO
20080314PHT24326.jpg
BG
3
LINK
http://www.pan-africanparliament.org/default.aspx
BG
7
LINK
/intcoop/acp/
BG
8
LINK
http://www.africa-union.org/
BG
9
PHOTO
20080612PHT31433.jpg
BG
10
LINK
http://www.interculturaldialogue2008.eu/333.html?L=4
BG
12
PHOTO
20080624PHT32611.jpg
BG
15
LINK
/activities/committees/homeCom.do;jsessionid=040860D7DBDF1E4B47D9A351AB7EF942.node2?body=DEVE&language=BG
-//EP//TEXT IM-PRESS 20071130STO14197 0 NOT XML V0//BG
-//EP//TEXT IM-PRESS 20080227STO22422 0 NOT XML V0//BG
-//EP//TEXT TA P6-TA-2007-0483 0 NOT XML V0//BG
-//EP//TEXT IM-PRESS 20060911FCS10501 0 NOT XML V0//BG
-//EP//TEXT TA P6-TA-2008-0289 0 NOT XML V0//BG
-//EP//TEXT IM-PRESS 20080616IPR31751 0 NOT XML V0//BG
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
