P6_TA(2008)0388
Председателите на подкомисии (тълкуване на член 182)
PE 312.436
Решение на Европейския парламент от 2 септември 2008 г. относно тълкуването на член 182 от правилника за дейността на ЕП относно председателите на подкомисии
Европейският парламент
, –
като взе предвид писмото на председателя на Комисията по конституционни въпроси от 22 юли 2008 г.,
–
като взе предвид член 182 от Правилника за дейността,
1.
Решава да добави следното тълкуване към член 182, параграф 1:
Тази разпоредба не пречи на председателя на основната комисия да включи председателите на подкомисиите в работата на бюрото, нито пък да им позволи да председателстват разисквания, посветени конкретно на въпроси от компетентността на съответната подкомисия - напротив член 182, параграф 1 дава такава възможност, при условие че този начин на работа бъде сведен до знанието на бюрото и получи неговото одобрение
2.
Възлага на своя председател да предаде настоящото решение на Съвета и на Комисията за сведение.
