Въпрос за времето за въпроси H-000260/2011
Съвета
Период на сесията: Юли 2011
Член 116 от Правилника за дейността
Georgios Toussas
(GUE/NGL) Относно: Бомбардировки и убийства на невъоръжени хора в Либия
На 20 юни 2011 г. НАТО призна, че е поразило и населени места в Либия, както в Триполи, така и в съседни градове. Представител на НАТО се позова на „грешки”, въпреки че става въпрос за „високоточни удари”. Въпреки това не пое отговорност за два удара в рамките на 24 часа, при които загинаха невъоръжени лица. Също така на 19 юни 2011 г. натовски ракети поразиха квартал „Арада” в източната част на Триполи, вследствие на което бяха убити седем цивилни лица, а вчера сутринта поразиха жилищен блок в град Сорман, вследствие на което бяха убити 15 цивилни лица, сред които три деца.
Осъжда ли Съветът натовските бомбардировки и убийството на цивилни лица? Възнамерява ли да прекрати подкрепата за войната на НАТО срещу Либия?
