25.3.2009
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Cristiana Muscardini
за кризата, околната среда и качеството на живот
Предложение за резолюция на Европейския парламент за кризата, околната среда и качеството на живот
Европейският парламент ,
–
като взе предвид член 113 от своя правилник,
A.
като има предвид, че тежката икономическа криза означава загубата на милиони работни места само в ЕС и че успоредно с нея протичат екологичната и енергийната кризи,
Б.
като има предвид, че са необходими идеи за нови модели на производство, които, осигуряват развитие, без обаче да причиняват щети на околната среда и изтощаване на ресурсите на планетата,
В.
като има предвид, че нарастването на урбанизацията води до необходимостта да не се изтощават зелените пространства, в защита на екологичното равновесие,
Г.
като има предвид изчезването на много зелени площи, причинено от пожарите, които всяка година опустошават милиони хектари от нашата територия, с отрицателни последствия и за климата,
Д.
като има предвид нарастването на деградиращото явление на постройки, които не зачитат местната култура и особеностите на нейния пейзаж,
Е.
като има предвид прекомерното разрастване на градовете влияе пряко върху качеството на живот,
1.
приканва Комисията и Съвета да обмислят целесъобразността на определянето на норми за:
а) ограничаване на използването на почвата, чрез конвертиране на незастроените и изоставените площи,
б) защита на околната среда и пейзажа с оглед опазване на физическото и психическото здраве,
в) презалесяване на изгорели гори,
г) създаване на нови зелени площи в съседство с урбанизираните центрове,
д) насърчаване на устойчива и отговорна урбанизация.
