Наноматериали в храните? Евродепутати настояват за оценка на безопасността им
Потребители
2009-03-19 - 12:32
©BELGA_SCIENCE Макар, че термини като нанотехнологии и наночастици в храните за мнозина звучат като научна фантастика, истината е, че подобни материали вече се намират в хранителната верига на хората. Какво представляват те и дали са безопасни за здравето на хората? Евродепутатите ще дебатират по темата през следващата седмица в Страсбург. Очаква се те да поискат тестове за оценка на рисковете, свързани с новите храни.
Докладът на холандската депутатка от Конфедеративната група на Европейската обединена левица - Северна зелена левица Kartika Tamara Liotard се отнася до предложението на Европейската Комисия за актуализиране на регламента за новите храни. За такива се смятат и храните, които съдържат наночастици.
Какво препоръчват евродепутатите?
Докладът бе одобрен в Парламентарната комисия по околна среда, обществено здраве и безопасност на храните в края на миналата година и влиза за дискусии в пленума на 24 март.
В него евродепутатите настояват за:
специална оценка на риска от използването на нанотехнологиите в производството на храни.
храни, които съдържат наноматериали, трябва да бъдат етикетирани като "произведени с помощта на нанотехнологиите"
при проверка на безопасността да не се извършват тестове върху животни
храни от клонирани животни и тяхното потомство следва да се изключат от обхвата на настоящия регламент. Тези храни следва да се регулират от специален регламент. Преди влизането в сила на такъв регламент следва да е в сила мораториум върху пускането на пазара на храни, произведени от клонирани животни и тяхното потомство .
"Трябва да гарантираме безопасността за потребителите"
"Най-важният аспект в регламента за новите храни е да гарантираме на потребителите в Европа, че тези храни са безопасни. В момента, без потребителите да подозират, много хранителни продукти и опаковки съдържат наноматериали, без да има законодателство или единна оценка на риска по този въпрос." Това подчертава докладчикът по темата Kartika Tamara Liotard. Според нея е необходима солидна дефиниция за наноматериалите, за да се гарантира безопасността на тези хранителни продукти.
Комисията по околна среда на ЕП ще гласува в края на март и по доклад за нанотехнологиите като цяло.
Какво представляват нанохраните?
Това са храни, които съдържат наночастици (обекти с размери под 100nm). Нанотехнологиите могат да се използват например при хранителните добавки или за създаване на анти бактериални опаковки за хранителните продукти. В момента няма адекватни методи за оценка на безопасността на наноматериалите.
20090316STO51830 Докладът на Kartika Tamara Liotard
BG
1
PHOTO
20090316PHT51766.jpg
-//EP//TEXT REPORT A6-2008-0512 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
