Обучение в интеграция : евродепутати за по-добро образование на децата на имигрантите
Образование
2009-04-01 - 11:50
©BELGA/Christophe LEFEBVRE Имиграцията в ЕС нараства, с нея и делът на децата от имигрантски семейства в училищата. Как да се подобри тяхното образование и интеграция в училище? Евродепутатите ще разгледат днес мерки за по-добро образование на децата на имигранти, между които предотвратяване на сегрегацията в училищата, подготовка на преподавателите в областта на междукултурните умения и работа с мигрантските семейства и общности.
През юли 2008 г. Европейската комисия прие зелена книга, с която започна дебат по посрещане на предизвикателствата, породени от потоците на имиграция и вътрешна мобилност в ЕС. Докладът на Hannu Takkula (Финландия, АЛДЕ) предлага подобрения на образованието на децата на мигрантите. Някои от основните акценти на доклада, който ще бъде представен в пленарната зала в сряда вечер са:
интеграцията трябва да се основава на принципите на равни възможности в образованието, като се осигурява равностоен достъп до качествено образование; отхвърля се всяко решение, водещо до сегрегация и създаването на училища от тип „гето” за деца мигранти
децата мигранти да учат майчиния си език и езиците на страната, в която живеят още от предучилищна възраст
курсове на родния език на мигрантите, така че да се гарантира съхраняването на културното им наследство
младите мигранти да бъдат включени в широка гама от извънкласни занимания, тъй като това е отличен начин за интеграция в живота на училището
Особено важен елемент е включването на семействата на децата мигранти в процеса на образованието. "Ако родителите се чувстват добре приети като членове на обществото, те са по-добре мотивирани да подкрепят техните потомци", смята докладчикът Hannu Takkula.
Подготовка на учителите за междукултурен подход
Според г-н Takkula обучението на преподавателите трябва да е интердисциплинарно и да ги подготви за мултикултурно и многоезиково образование. Той подкрепя схеми за мобилност, по които да се наемат преподаватели от страната на произход, така че да се улесни контактът на децата мигранти с културата и цивилизацията на родната им страна.
Подобряването на образованието на децата от имигрантски семейства е плюс за цялото общество. "Това е най-добрият начин за гарантиране на висока заетост за хората с имигрантски произход и за предпазването им да не тръгнат по пътя на престъпността, тероризма, или в друга грешна посока....ЕС не бива да пропилее таланта на нито един човек.", подчерта авторът на доклада Hannu Takkula.
20090326STO52723 Доклад относно образованието на децата на мигранти Съобщение за вота в Комисията по култура на ЕП, на английски Съобщение на Европейската Комисия На живо от ЕП
BG
1
PHOTO
20090330PHT52923.jpg
BG
4
LINK
http://europa.eu/rapid/pressReleasesAction.do?reference=IP/08/1092&format=HTML&aged=0&language=BG&guiLanguage=en
BG
5
LINK
/wps-europarl-internet/frd/live/live-video?language=bg
-//EP//TEXT REPORT A6-2009-0125 0 NOT XML V0//BG
-//EP//TEXT IM-PRESS 20090302IPR50631 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
