Въпрос за времето за въпроси H-0445/2010
до Комисията
Период на сесията: Септември II 2010
Член 116 от Правилника за дейността
Richard Howitt
(S&D) Относно: Недостиг на финансови средства за местните групи, които зависят от регионалните фондове на ЕС
Решението на британското правителство да разпусне агенциите за регионално развитие във Обединеното кралство означава, че европейското финансиране от ЕФРР, Европейския социален фонд и програмите за развитие на селските райони, които в моя избирателен район, Източна Англия, преди това се предоставяха от Агенцията за регионално развитие на Източна Англия, вече ще трябва да се предоставят по алтернативен начин в Обединеното кралство.
Тъй като всички промени в системата за управление и контрол на програмите на ЕС трябва да бъдат одобрени от Комисията, може ли Комисията да посочи какви консултации са проведени вече с правителството на Обединеното кралство по този въпрос и да потвърди дали плащанията от ЕС могат да бъдат преустановени докато Комисията одобри евентуалните промени в системата за управление и контрол? Какви временни мерки могат да бъдат въведени, за да се гарантира, че местните хора и общностни групи, които се възползват от тези европейски средства, както в моя регион, така и в други региони на Обединеното кралство, няма да пострадат от недостиг на финансови средства вследствие на решението на британското правителство да премахне агенциите за регионално развитие?
