ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0070/08
съгласно член 108 от Правилника за дейността на ЕП
от
Miroslav Ouzký
, от името на Комисия по околна среда, обществено здраве и безопасност на храните
към Съвета
Относно: Напредък в Съвета по отношение на рамковата директива за опазване на почвите
Европейският парламент прие становището си на първо четене ( P6_TA(2007)0509 ) относно предложението за директива на Европейския парламент и на Съвета за създаване на рамка за опазване на почвите и за изменение на Директива 2004/35/ЕО на 14 ноември 2007 г. (Докладчик: Г-жа Cristina Gutiérrez-Cortines). Не е ясно кога Съветът ще може да приеме обща позиция и ще я съобщи на Европейския парламент.
Какъв е напредъкът в Съвета след приемането на становището от първо четене на Европейския парламент и кога, според настоящия график, Съветът ще може да съобщи общата позиция на Европейския парламент?
ОВ L 143 от 30.4.2004 г., стр. 56.