Отговор, даден от г-жа Хедегор от името на Комисията
(6 януари 2012 г.)
Действащото законодателство във връзка със замърсяването на въздуха се очаква да намали смъртността, повлияна от приземния озон и праховите частици, от 370 000 случая на преждевременна смърт през 2000 г. до 293 000 случая на преждевременна смърт през 2020 г. Вж. също Оценка на въздействието на Тематичната стратегия относно замърсяването на въздуха:http://ec.europa.eu/environment/archives/cafe/pdf/ia_report_en050921_summary.pdf. . Резултатите от проекти, съфинансирани в рамките на програмата за общественото здраве, показаха ясно, че в Европейския съюз лошият въздух извън помещенията всяка година е причина за загубата на два милиона години живот. Това се равнява на 3 % от общото въздействие на всички болести по всякакви причини в Европа http://ec.europa.eu/health/healthy_environments/docs/env_iaiaq.pdf. . Освен това животът в близост до натоварени пътища може да е причина за 15 % от всички нови случаи на астма при децата http://www.aphekom.org/c/document_library/get_file?uuid=5532fafa-921f-4ab1-9ed9-c0148f7da36a&groupId=10347. .
Повечето мерки за намаляване на емисиите парникови газове ще доведат до по-ниски емисии на традиционни замърсители на въздуха, като например на серния диоксид, малки частици и азотни оксиди. Това ще намали концентрацията на тези замърсители и ще намали вредите, нанасяни на човешкото здраве (смъртност и заболяемост).
Въпреки че има области, в които мерките, благоприятни от гледна точка на климатичните изменения, могат да имат неблагоприятно влияние върху качеството на въздуха в случай, че не бъдат взети мерки за компенсиране, политиката на ЕС в областта на климатичните изменения е разработена така, че да се максимизира синергията между климатичните изменения и влиянието върху качеството на въздуха, а предстоящият преглед на Тематичната стратегия относно замърсяването на въздуха ще приеме подобен интегриран подход.
Очаква се по-нататъшно намаление на емисиите на парникови газове в ЕС от 20 % до 30 % през 2020 г. да донесе допълни ползи за здравето на хората, оценени на между 3,5 млрд. EUR и 8 млрд. EUR през 2020 г. Вж. Съобщение на Комисията относно „Анализ на възможните варианти за намаляване с повече от 20 % на емисиите на парникови газове и оценка на опасността от изместване на въглеродни емисии“ (Commission Communication on „Analysis of options to move beyond 20% greenhouse gas emission reductions and assessing the risk of carbon leakage“), COM(2010)265. , и да намали смъртността в ЕС27 с до 14 000 години живот (около 2000 случая на преждевременна смърт).Ще бъде намален броят на смъртните случаи при децата, хоспитализирането по причина бронхит, проблеми на сърдечно-съдовата система и респираторни заболявания, а също така ще се понижи и броят на дните с ограничена активност (между 1,4 млн. дни и 3 млн. дни) Вж: http://www.env-health.org/IMG/pdf/HEAL_30_co-benefits_report_-_FULL.pdf. .
