Въпрос за времето за въпроси H-000259/2011
до Комисията
Период на сесията: Юли 2011
Член 116 от Правилника за дейността
Charalampos Angourakis
(GUE/NGL) Относно: Здравни работници и пациенти - заложници в сектора на здравеопазването в Гърция
В последно време се увеличават протестите на работещите в обществените болнични заведения и в други здравни структури в Гърция, докато политиката на ЕС-ПАСОК-НД ежедневно увеличава затрудненията както за самите работещи в сектора, така и за пациентите. В болниците в Арта, Левкада, Янина и Лариса, в болница "Света Олга" в Атина и в други обществени здравни заведения работещите преустановяват работа като настояват за незабавно изплащане на нощния и извънредния труд, положен още от 2009г. насам. Те блокират също така касите на болниците, премахвайки на практика „данъка“ от 5 EUR, наложен вследствие на прилагането на меморандума. Със сливането и затварянето на болници (болницата в Йерапетра, например) и други здравни структури, правителството ги насърчава да функционират като „независими търговски предприятия“, които ще осигуряват приходи и печалба от увеличаването на плащанията и на осигурителните фондове.
Каква е позицията на Комисията по отношение на тази политика, която оставя работещите в здравните заведения без заплащане и възпрепятства равния достъп до здравни структури за всички пациенти, ако те не могат да заплатят съответната цена?
