Капиталови изисквания за банките
Избори 2009 г.
Икономически и парични въпроси
2009-05-06 - 15:19
Днес депутатите приеха законодателната резолюция относно директивите за капиталовите изисквания за банките. Целта на новото законодателство е да подобри рисковото управление и да избегне повторение в бъдеще на сегашната банкова криза. Преразглеждането на директивите за капиталовите изисквания представлява един от първите законодателни отговори на настоящата финансова криза.
Основни точки на предложението за директива
• Повишаване на ефикасността и ефективността на надзора и управлението на кризи
• Преразглеждане на постановления от предишни директиви, по-специално режима по отношение на големите експозиции и секюритизацията
Докладът на Othmar Karas (ЕНП-ЕД, Австрия), който беше приет с 454 гласа "за", 106 "против" и 25 "въздържали се", изменя настоящите директиви за капиталови изисквания, предвиждайки подобряване на прозрачността и надзора на финансовата система, което да осигури собствено управление на риска в банковия сектор.
ЕП, Съветът на министрите и ЕК постигнаха споразумение относно текста на новата директива, която трябва да бъде приета преди края на настоящия законодателен мандат.
Основни предложения на ЕП
Депутатите успяха да постигнат компромис със Съвета, който цели да се осигури финансова стабилност, да се избегнат систематичните рискове в бъдеще и като следствие от това банковата система да започне да функционира отново.
Мнението на членовете на ЕП беше взето под внимание и що се отнася до необходимостта от по-нататъшен анализ на последствията от настоящата финансова криза и налагането на законодателни контрамерки. Вследствие на това, новият текст съдържа серия от преразгледани клаузи по редица въпроси, като надзор, големи експозиции, процикличност и извънборсови пазари.
Надзорни практики: въвеждане на колегиуми от надзорни органи
С оглед укрепване на рамката за управление при кризи в европейския банков сектор, депутатите подкрепиха предложението на Комисията и се споразумяха със Съвета относно създаването на колегиуми от надзорни органи, които да улеснят сътрудничеството между националните органи, компетентни в областта на трансграничните финансови институции.
Според членовете на ЕП, колегиумите от надзорни органи са по-нататъшна стъпка към модернизиране на европейското надзорно сътрудничество. Освен това те смятат, че в случай на конфликт между членовете на един колегиум, на разположение в рамките на Общността трябва да съществува независим механизъм за съвет и посредничество.
Поради тази причина депутатите искат Комисията да представи законодателно предложение относно надзора до 31 декември 2009 г., с оглед установяването на система за надзор на европейско ниво до 31 декември 2011 г.
Режим относно големите експозиции - проблеми и настоящо положение
Обикновено банките разпределят своите експозиции на няколко клиента, за да не бъдат зависими от един-единствен клиент и да избегнат риска от загуби при неизплащане на заем.
Настоящите проблеми на пазара показаха, че в случаите, когато финансовите институции имат големи експозиции спрямо един клиент, банка или застрахователно дружество, това може да причини огромни загуби при фалит на този клиент или група свързани клиенти.
Поради това депутатите подкрепят засилването на съществуващите правила относно режима по отношение на големите експозиции, включително междубанковия обмен.
Мерките на новото законодателство по отношение на големите експозиции ще се прилагат за цялата банкова система, независимо дали става въпрос за големи или за малки учреждения.
Новото законодателство въвежда по-стриктни правила за големите експозиции
Новото законодателство засилва съществуващите правила относно режима по отношение на големите експозиции, включително междубанковия обмен.
Съгласуваният текст въвежда правило, според което една банка няма да може да изложи повече от 25% от собствения си капитал на клиент или група клиенти. Надхвърлянето на този праг ще бъде възможно само за експозиции между кредитни институции и в рамките на не повече от 150 милиона евро.
По искане на депутатите беше постигнато съгласие за преразглеждане на режима по отношение на големите експозиции преди края на 2011 г., с което се цели по-голямо хармонизиране с националните разпоредби.
Секюритизация
Настоящата криза показа също, че рисковете не винаги са правилно оценени от институциите, предлагащи инвестиции, както в случаите, когато ипотеки са преобразувани в инвестиционни продукти и са продавани от първоначалния кредитор.
Депутатите подкрепиха предложението на Комисията да се гарантира, че институцията, която е инициирала инвестицията, запазва нетен икономически интерес в предлаганата инвестиция. Той трябва да се равнява на не по-малко от 5% от номиналната стойност на секюритизираните експозиции.
Суапове за кредитно неизпълнение: необходимост от европейска клирингова къща
Според депутатите суаповете за кредитно неизпълнение (CDS), най-продаваните деривати през последните години, както и продуктите от извънборсовите пазари, също трябва да бъдат регулирани на европейско ниво.
Затова те призовават Комисията да направи до края на 2009 г. законодателни предложения за увеличаване на прозрачността на извънборсовите пазари и за установяване на централен контрагент или клирингова къща под надзора на ЕС, за да се намалят рисковете от тези инструменти.
Влизане в сила
Трите институции се съгласуваха държавите членки да транспонират директивата не по-късно от 31 октомври 2010 г. и да приложат новите разпоредби от края на 2010 г.
В заключение, депутатите успяха да постигнат включването на клауза в новото законодателство за преразглеждане преди края на 2009 г. на правилата за процикличност, "коефициент на лоста" и методологиите.
Othmar Karas (ЕНП-ЕД, Австрия)
Докладчик
A6-0139/2009
Доклад относно предложението за директива на Европейския парламент и на Съвета за изменение на Директиви 2006/48/EО и 2006/49/EО по отношение на банки — филиали на централни институции, определени елементи на собствения капитал, големи експозиции, надзорна уредба и управление при кризи
Процедура за съвместно вземане на решение (първо четене)
Дебат: 6 май 2009 г.
Гласуване: 6 май 2009 г.
454 гласа "за", 106 "против" и 25 "въздържали се".
20090505IPR55119 Приетият текст, разискванията, резултатите от гласуванията и поименните гласувания на доклада относно директиви за капиталовите изисквания (2006/48/ЕО и 2006/49/ЕО) ще бъдат публикувани скоро на този линк (на дата 6 май) Процедурно досие относно директиви за капиталовите изисквания (2006/48/ЕО и 2006/49/ЕО) New rules for banks to avoid future financial crises
BG
1
LINK
/activities/plenary/ta/calendar.do?language=BG
BG
2
LINK
/oeil/FindByProcnum.do?lang=en&procnum=COD/2008/0191
-//EP//TEXT IM-PRESS 20090429BKG54742 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
