6.6.2011 B7-0357/2011 ПРЕДЛОЖЕНИЕ ЗА РЕЗОЛЮЦИЯ за приключване на разисквания по изявление на заместник-председателя на Комисията/върховен представител на Съюза по въпросите на външните работи и политиката на сигурност
съгласно член 110, параграф 2 от Правилника за дейността
относно срещата на най-високо равнище между ЕС и Русия (9–10 юни 2011 г.)
Elmar Brok
,
José Ignacio Salafranca Sánchez-Neyra
,
Ria Oomen-Ruijten
,
Ioannis Kasoulides
,
Alojz Peterle
,
Tunne Kelam
,
Cristian Dan Preda
,
Jacek Saryusz-Wolski
,
Inese Vaidere
,
Vytautas Landsbergis
,
Krzysztof Lisek
,
Laima Liucija Andrikienė
,
Paweł Zalewski
,
Michael Gahler
, Надежда Нейнски,
Zuzana Roithová
,
György Schöpflin
,
Andrzej Grzyb
,
Joachim Zeller
,
Giovanni La Via
от името на групата PPE
PE465.662v01-00 B7‑0357/2011 Резолюция на Европейския парламент относно срещата на най-високо равнище между ЕС и Русия (9–10 юни 2011 г.)
Европейският парламент,
– като взе предвид съществуващото Споразумение за партньорство и сътрудничество (СПС) между Европейските общности и техните държави-членки, от една страна, и Руската федерация, от друга ОВ L 327, 28.11.1997 г., стр. 1.
, както и започналите през 2008 г. преговори за ново споразумение между ЕС и Русия,
– като взе предвид споделяната от ЕС и Русия цел, изложена в общата декларация, представена след 11-ата среща на най-високо равнище между ЕС и Русия в Санкт Петербург на 31 май 2003 г., за създаване на общо икономическо пространство, общо пространство на свобода, сигурност и правосъдие, общо пространство на сътрудничество в областта на външната сигурност и общо пространство за научни изследвания и образование, включително културни аспекти („четирите общи пространства“),
– като взе предвид предишните си доклади и резолюции относно Русия и отношенията между ЕС и Русия, по-специално резолюцията си от 17 февруари 2011 г. Приети текстове, P7_TA-PROV(2011)0066 .
относно принципите на правовата държава в Русия, резолюцията си от 17 юни 2010 г. относно срещата на високо равнище между ЕС и Русия, резолюцията си от 12 ноември 2009 г. Приети текстове, P7_TA(2009)0064 .
преди срещата на високо равнище между ЕС и Русия в Стокхолм на 18 ноември 2009 г., резолюцията си от 17 септември 2009 г. относно убийствата на активисти за правата на човека в Русия Приети текстове, P7_TA(2009)0022 .
и резолюцията си от 17 септември 2009 г. относно външните аспекти на енергийната сигурност Приети текстове, P7_TA(2009)0021 .
,
– като взе предвид консултациите между ЕС и Русия относно правата на човека и последната среща от 4 май 2011 г.,
– като взе предвид подписаните споразумения и представените общи декларации по време на срещата на най-високо равнище между ЕС и Русия в Ростов на Дон, проведена от 31 май до 1 юни 2010 г.,
– като взе предвид предстоящата среща на най-високо равнище между ЕС и Русия в Нижни Новгород на 9 и 10 юни 2011 г.,
– като взе предвид член 110, параграф 2 от своя правилник,
А. като има предвид, че Русия, която е постоянен член на Съвета за сигурност на ООН, носи споделена отговорност с ЕС за поддържането на световната стабилност, и като има предвид, че засиленото сътрудничество и добросъседските отношения между ЕС и Русия са от голямо значение за стабилността, сигурността и просперитета на Европа и на страните извън нея,
Б. като има предвид, че ЕС и Русия са взаимозависими както икономически, така и политически; като има предвид, че Европейският съюз продължава да бъде ангажиран с по-нататъшното задълбочаване и развиване на отношенията между ЕС и Русия, базиращи се на сериозен ангажимент към демократичните принципи, зачитане на основните права и на правата на човека и принципите на правовата държава,
В. като има предвид, че много международни предизвикателства особено по отношение на Близкия изток, Либия, Иран, тероризма, енергийната сигурност, изменението на климата и финансовите кризи няма да бъдат преодолени без отговорни отношения с Русия в дух на сътрудничество,
Г. като има предвид, че почти три години след конфликта с Грузия, Русия продължава да не спазва споразуменията от 12 август и 8 септември 2008 г. относно изтеглянето на военни части от окупираните грузински провинции Южна Осетия и Абхазия и не осигурява пълен, неограничен достъп до техните територии за Мисията за наблюдение на Европейския съюз,
Д. като има предвид, че Русия като член на ОССЕ, Съвета на Европа и ООН се е ангажирала да зачита и прилага основните принципи на тези организации,
1. призовава ЕС и Русия да се възползват от възможността, която им предоставя предстоящата среща на най-високо равнище, за да активизират преговорите за ново Споразумение за партньорство и сътрудничество, базиращо се на взаимозависимостта на ЕС и Русия, и подчертава силната си подкрепа за всеобхватно, правнообвързващо споразумение, което да засяга политическата, икономическата и социалната система и следователно да включва също така всички области, свързани с демокрацията, принципите на правовата държава, спазването на правата на човека и на основните права, което следва да подготви печеливш и за двете страни изход от преговорите с Русия, при условие че Русия е готова да предприеме мерки, за да засили спазването на принципите на правовата държава и зачитането на правата на човека;
2. отново изразява подкрепата си за партньорството за модернизация, но и подчертава, че е необходимо да се достигне до споразумение относно следващите стъпки в съответствие с резултатите, постигнати до този момент в контекста на четирите общи пространство между Европейския съюз и Русия, както и с оглед на оставащите различия; подкрепя изрично сътрудничеството в областта на научните изследвания и развитието и подчертава, че четирите общи пространства разчитат на принципа на реципрочност; призовава следователно на предстоящата среща на най-високо равнище между ЕС и Русия да се предприемат действия, за да се формулират конкретни цели; подчертава в този контекст необходимостта да се включат и прилагат стандартите за спазване на правата на човека, които вече бяха формулирани в рамките на Споразумението за партньорство и сътрудничество, и подчертава колко е важно да се обърне внимание на въпросите за ефективната и независима работа на съдебната система и за засилване на борбата срещу корупцията; подчертава, че ЕС е готов да допринася по всеки възможен начин, за да се подобри ефективността на системата за независимо прилагане на принципите на правовата държава в Русия; приветства съобщението на Русия, че ще подпише Конвенцията на ОИСР за борба с подкупването на чужди длъжностни лица в международните търговски сделки;
3. отново изразява подкрепата си за приемането на Русия в СТО, което ще създаде равни условия за бизнес общностите и от двете страни и ще улесни и либерализира търговията в световната икономика; подчертава, че предусловие за приемането на Русия в СТО е страната да отговори на изискванията на СТО, включително отказ от всякакви протекционистки мерки, което означава и премахването на пречки пред търговията, като например митническия съюз между Русия, Казахстан и Беларус, който доведе до по-високи консолидирани тарифи, преди Русия да бъде приета в СТО;
4. отбелязва продължаващия диалог между ЕС и Русия относно допълнителни визови облекчения; подчертава, че посоченият диалог следва да се води в синхрон с процеса на въвеждане на визови облекчения за страните от Източното партньорство; призовава върховния представител и Комисията да убедят Русия да спре да издава паспорти на граждани на окупираните провинции Южна Осетия и Абхазия; подчертава необходимостта от предотвратяване на всяко нарушаване на сигурността в Европа; приветства разговорите, проведени в рамките на Постоянния съвет за партньорство в Санкт Петербург на 19 май 2011 г., относно изготвянето на списък с общи стъпки; призовава за по-нататъшно сътрудничество в областта на незаконната имиграция, подобряване на контрола на граничните контролно-пропускателни пунктове и на обмена на информация относно тероризма и организираната престъпност;
5. подчертава важността на енергийната сигурност и изразява становището, че енергийната политика на Русия по отношение на държавите-членки и страните от общото съседско пространство ще бъде решаващ тест за истинската дълбочина на ангажимента на Русия да върви по стъпките на модернизацията и демократизацията; снабдяването с природни ресурси не следва да се използва като политически инструмент; призовава принципите на Енергийната харта и на Транзитния протокол да бъдат включени в новото Споразумение за партньорство и сътрудничество, за да се осигурят надеждни и сигурни енергийни доставки, базиращи се на еднакви стандарти по отношение на всички държави-членки на ЕС; подчертава, че принципите на взаимозависимост и прозрачност следва да бъдат в основата на това сътрудничество, заедно с равния достъп до пазари, инфраструктура и инвестиции; приветства също така интереса от страна на Русия към правнообвързваща енергийна рамка; призовава за тясно сътрудничество между ЕС и Русия с оглед на доставките на суровини и редки полезни изкопаеми, особено по отношение на считаните за ключови суровини и материали и в този контекст призовава за съблюдаване на международните правила, особено тези на СТО;
6. подчертава колко е важно предстоящите парламентарни избори в Русия да бъдат свободни и честни, като се базират на прилагането на стандартите на Съвета на Европа и ОССЕ за провеждане на избори; изразява своето несъгласие по отношение на евентуално възпрепятстване на опозиционни партии да се регистрират за изборите и призовава Русия да предприеме действия, за да прилага стандартите на Съвета на Европа и ОССЕ за провеждане на избори; призовава настоятелно руските органи да позволят на ОССЕ/Съвета на Европа да проведе дългосрочно наблюдение на изборите и призовава върховния представител/заместник-председателя на Комисията да настоява за създаването на такава мисия;
7. отново потвърждава неотложната необходимост Русия да приложи основните принципи на демокрация, спазване на принципите на правовата държава, правата на човека и свободата на медиите като основа за сътрудничество; призовава Русия да предприеме конкретни действия, за да подобри спазването на правата на човека и да защитава журналисти, защитници на правата на човека и представители на опозицията от насилие и сплашване; посочва важността на трайния и искрен диалог по въпросите на правата на човека като част от консултациите между ЕС и Русия по въпросите, свързани с правата на човека, и отново изразява призива си за подобряване на структурата на този ясно формулиран диалог, като се вземат предвид и отделни случаи, за да се повиши ефективността на консултациите; подчертава необходимостта да се поддържат тесни контакти и програми за подкрепа за развитието на гражданското общество в Русия; изразява силна загриженост по отношение на положението на НПО и защитниците на правата на човека в Русия;
8. изразява загриженост от нарастващите случаи на нарушаване на правата на човека в Русия и от незачитането на принципите на правовата държава и от отсъствието на независима съдебна система; отправя критика към решението от 26 май 2011 г., постановено от руски апелативен съд по делото Михаил Ходорковски и неговия бизнес партньор Платон Лебедев, като продължение на тенденцията за политически мотивирани съдебни решения; осъжда политическата намеса в процеса; приветства решението на Европейския съд по правата на човека по този случай и задържането на заподозрения за убийството на Анна Политковская; призовава освен това за провеждането на истински задълбочено и независимо разследване на обстоятелствата около престоя в затвора и смъртта на Сергей Магнитски и други политически затворници; приветства присъдите, издадени във връзка с убийствата на Анастасия Бабурова и Станислав Маркелов и призовава руските органи да продължат работата си по случая;
9. изразява загриженост с оглед на фаталните инциденти в Нагорни Карабах и приветства съвместната декларация на партньорите от Г-8, оповестена на 26 май 2011 г., която подчертава споразумението за предприемане на решителни стъпки за мирно решаване на конфликта в Нагори Карабах; призовава Русия да изпълни отговорностите си по отношение на този конфликт; настоятелно призовава върховния представител/заместник-председателя на Комисията да предприеме стъпки, за да предотврати потенциално ескалиране на конфликта и призовава да се прилагат възпиращи мерки спрямо всяка страна, която нарушава споразумението от Бишкек за прекратяване на огъня;
10. призовава Русия да спазва споразуменията, които е подписала и да изпълнява всички условия на състоящото се от шест точки Споразумение за прекратяване на огъня и незабавно да изтегли военните си части от окупираните грузински територии Южна Осетия и Абхазия;
11. призовава Русия да възприеме конструктивна позиция по случая на Приднестровието и преговорите за разрешаване на конфликта в този район и изразява становището, че Приднестровието е тест за взаимната подкрепа между ЕС и Русия при решаването на „замразени конфликти“;
12. заявява, че Русия, която има право на вето в Съвета за сигурност на ООН, следва да поема отговорност при международни кризи и изцяло да гарантира и зачита суверенитета на съседните си страни;
13. Възлага на своя председател да предаде настоящата резолюция на Съвета, Комисията, правителствата и парламентите на държавите-членки, правителството и парламента на Руската федерация, Съвета на Европа, както и на Организацията за сигурност и сътрудничество в Европа.
