Въпрос с искане за устен отговор O-000249/2011
до Комисията
Член 115 от Правилника за дейността
Michèle Striffler
от името на Комисия по развитие Относно: Доклад за отчетността на ЕС относно финансирането за развитие
Тъй като развиващите се страни, и по-специално най-бедните от тях, бяха засегнати особено силно от световната икономическа и финансова криза, постигането на целта на хилядолетието за развитие за заделяне на 0,7 % от БНП за официална помощ за развитие в периода до 2015 г. изглежда по-необходимо от всякога.
В момента обаче съществува недостиг от 50 милиарда евро при финансирането.
Реалистично ли е все още да се твърди, че ЕС остава верен на ангажимента да постигне тази цел?
Ако това е така, откъде ще дойде допълнителното финансиране? Какви мерки ще предприемат Комисията и държавите-членки, за да генерират тези допълнителни приходи?
Могат ли Комисията и държавите-членки да гарантират, че в бъдеще всички нови политически предизвикателства - било то в областта на международните отношения, в областта на изменението на климата или в някоя друга област, ще бъдат финансирани с нови и допълнителни средства и към тях няма да бъдат пренасочени ресурси за сметка на съществуващите бюджети за развитие?
Ще подкрепят ли Комисията и държавите-членки пълноправното участие на Парламента в следващата партньорска проверка на Комитета за подпомагане на развитието (КПР) на ОИСР на сътрудничеството за развитие на Европейския съюз?
