ВЪПРОС С ИСКАНЕ ЗА УСТЕН ОТГОВОР H-0290/09
за времето за въпроси на месечната сесия през Септември 2009
съгласно член 116 от Правилника за дейността на ЕП
от
Tadeusz Zwiefka
към Съвета
Относно: Резултат от второто заседание на подкомитета ЕС-Египет относно "Политически въпроси: права на човека и демокрация - международни и регионални въпроси", проведено на 7-8 юли 2009 г. във връзка с "Аl-Manar TV"
Излъчването на програмата на обявения извън закона терористичен канал „Al-Manar TV“ в Европа от египетския доставчик на сателитни услуги Nilesat продължава да бъде в разрез с Плана за действие ЕС–Египет и представлява заплаха за сигурността в Европа под формата на процес на радикализация. В отговора на Комисията на въпрос H-0011/09 беше заявено, че съвместният подкомитет по политически въпроси с Египет е „подходящият механизъм“, чрез който да се повдигне въпросът за излъчването на „Al-Manar TV“ от Nilesat. Беше ли включил Съветът въпроса относно излъчването на „Al-Manar TV“ от Nilesat в дневния ред на второто заседание на подкомитета ЕС–Египет относно „Политически въпроси: права на човека и демокрация – международни и регионални въпроси“, проведено на 7–8 юли 2009 г.? Би ли могъл Съветът да посочи какви ангажименти бяха поети от Египет за прекратяване на излъчването на „Al-Manar TV“ от Nilesat?
