Интервю с Ким Клайстерс за каузата на SOS Детски селища
Права на човека
2010-11-22 - 13:32
Kim Clijsters в ЕП Организацията SOS Детски селища бе в ЕП за форум, организиран от депутатите Véronique De Keyser (С & Д, Белгия) и Ernst Strasser (ЕНП, Австрия). Вижте интервюто ни с лицето на организацията Ким Клайстерс! Един милион деца в Европа израстват без грижите на родителите си, най-вече заради бедност и материална нищета. Детските селища SOS се опитват да помогнат на такива деца. Организацията действа от 60 години насам в 132 държави. През 2010 година белгийската тенис звезда Ким Клайстерс и нейният съпруг Брайън Линч станаха лица на международната неправителствена организация. По повод каузата тенисистката посети ЕП на 19 ноември - шанс за екипа ни да разговаря с нея.
Какво Ви накара да подкрепите проекта на SOS Детски селища -фактът, че и Вие станахте майка ли?
Разбира се, това е може би е ключовият фактор за мен и съпруга ми. Към нас се обръщат много благотворителни организации и аз вече търсих кауза в Белгия, която да подкрепя. Започнах да чета малко повече за организацията. Фактът, че те са в Белгия бе, може би, от ключово значение за мен.
През януари 2010 дарихте паричната си награда от австралийските турнир Бризбейн. Освен с пари, с какво може една тенис звезда да помогне за подобряване на положението на децата в нужда?
Парите са важни за благотворителните организации, но не мисля, че става въпрос само за пари. Тъй като тенисът е световен спорт, аз съм в състояние да помогна в световен мащаб. Мисля, че хората знаят за благотворителните организации, с които работим и това им носи по-голяма популярност. Надяваме се, хората да вземат това като пример и също да помогнат. Не непременно за същата кауза, всяко усилие да се подобри живота на децата е от значение.
Глобалната икономическа криза засегна много семейства, някои смятат, че е време за бюджетни съкращения, а не за увеличаване на разходите. Трябва ли ЕС да дава повече за подкрепа на семействата в нужда?
Аз наистина не мисля, че мога да коментирам политическите страна на въпроса. Както казах и преди, парите са важни, но не могат да създадат най-важното- подкрепата, която можете да получите, както и осведомеността на хората. Очевидно е, че това е една от причините, поради които Брайън и аз сме тук, защото мислим, че ние можем да осигурим подкрепа в световен мащаб.
Около един милион деца в Европа растат без родителите си, най-вече заради бедност. Какво е посланието ви тук, към евродепутатите?
Просто да продължат да работят по този проект. Това е може би цифра, която може да изненада много хора, един милиона деца и то само в Европа. Много хора може би смятат, че това е нещо, което се случва само в страните от третия свят. Аз също бях изненадана.
Така че трябва да продължаваме да работим усилено за бъдещето, от значение е да се помогне на всяко отделно дете. Мисля че това е посланието. Просто да продължаваме да работим усилено и да стоим зад това, в което силно вярваме.
20101119STO96280 За събитието в ЕП за мерки срещу бедността SOS Детски селища Съобщението за пресата - на английски
BG
1
PHOTO
20101119PHT96448.jpg
BG
2
LINK
http://ec.europa.eu/avservices/player/streaming.cfm?type=ebs&sid=169247
BG
3
LINK
http://www.sos-childrensvillages.org/pages/default.aspx
BG
4
LINK
/bg/pressroom/content/20100621IPR76438
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
