Акценти от пленарната сесия на Европейския парламент в Страсбург (2-5 февруари 2009 г.)
2009-02-09 - 09:00
ЕП подкрепи прилагането на санкции за работодателите на незаконни имигранти. ЕП гласува серия от поправки към директивата за санкции за работодатели на незаконни имигранти, но отложи формалното си одобрение за следващата пленарна сесия в Брюксел. Директивата предвижда широк кръг от санкции, вариращи от глоби до затвор за най-тежките случаи, през лишаване от право на участие в търгове за обществени поръчки и получаване на помощи. Според депутатите трябва да се търси отговорност от предприятията в случаите, когато техните подизпълнители наемат нелегални имигранти.
Климатични промени: 2050 г. - Бъдещето започва днес . В доклада за климатичните промени, който ЕП прие на 4 февруари, се предлагат множество конкретни мерки в ключови икономически сектори, които да доведат до създаването на европейска интегрирана политика по въпросите на климатичните изменения. Депутатите вземат за основа целта на ЕС да ограничи повишаването на глобалната температура до по-малко от 2°C и призовават за намаляване на емисиите на парникови газове с 25% до 40% до 2020 г., като до 2050 г. трябва да бъде постигнато намаление с поне 80%.
ЕП прие проект за бъдещата енергийна стратегия на Европейския съюз, включваща развитие на южния газопреносен коридор. ЕП прие множество препоръки за бъдещата енергийна стратегия на ЕС. Депутатите настояват за приемането на задължителни планове за действие в извънредни ситуации, за повече взаимосвързаност между мрежите на държавите-членки, за нови газопреносни коридори, за инвестиции в ядрената енергетика и за определяне на нови цели на ЕС за климатичните промени до 2050 г, включващи съкращаване на емисиите на парникови газове с поне 80%.
Косово: ЕП призовава за признаване на независимостта след особено оспорвано гласуване. Една година след обявяването на независимостта на Косово, ЕП припомня в приета на 5 февруари резолюция готовността на Европейския съюз да подпомага икономическото и политическото развитие на Косово, като предлага ясни перспективи за членство в ЕС. След изключително оспорвано гласуване (281 гласа "за", 229 "против" и 55 "въздържали се") беше приета поправка, която насърчава държавите-членки, които все още не са признали независимостта на Косово, да направят това.
ЕП призовава държавите-членки да изпълнят ангажиментите си в сферата на грижата за децата. За да се съхрани принципът на солидарност между поколенията, членовете на ЕП приканват държавите-членки да изпълнят ангажиментите си до 2010 година да осигурят достъп до детски градини за 90% от децата в предучилищна възраст. Депутатите искат също да се преразгледа политиката на ЕС за постигане на баланс между работата и личния живот.
ЕП иска криминализиране на сексуалната експлоатация на деца чрез интернет. ЕП настоява сприятеляването с деца по интернет с цел сексуална злоупотреба (на английски "grooming") и педофилските чат-стаи и форуми в интернет да бъдат криминализирани; сексуалните престъпления срещу деца да подлежат на екстратериториално наказателно законодателство, а бюджетът ЕС да финансира програми за превенция. 20090203BRI48111 Приети текстове, разисквания, резултати от гласувания и поименни гласувания на пленарната сесия на ЕП в Страсбург, 2-5 февруари 2009 г. Видео запис на пленарните заседания в Страсбург, 2-5 февруари 2009 г. Проект на дневен ред на пленарната сесия в Брюксел, 18-19 февруари 2009 г.
BG
1
LINK
///activities/plenary/ta/calendar.do?language=BG
BG
2
LINK
///wps-europarl-internet/faces/vod/research-by-date.jsp?language=bg
-//EP//TEXT AGENDA 20090218 SIT NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20090203BRI48111 FULL-TEXT DOC XML V0//BG
-//EP//TEXT IM-PRESS 20090203BRI48111 ITEM-001-BG DOC XML V0//BG
Имиграция
ЕП подкрепи прилагането на санкции за работодателите на незаконни имигранти
2009-02-09 - 09:00
ЕП гласува серия от поправки към директивата за санкции за работодатели на незаконни имигранти, но отложи формалното си одобрение за следващата пленарна сесия в Брюксел. Директивата предвижда широк кръг от санкции, вариращи от глоби до затвор за най-тежките случаи, през лишаване от право на участие в търгове за обществени поръчки и получаване на помощи. Според депутатите трябва да се търси отговорност от предприятията в случаите, когато техните подизпълнители наемат нелегални имигранти. Гласуването на законодателната резолюция е отложено за следващата сесия Окончателното приемане на законодателната резолюция на ЕП беше отложено за следващата сесия на ЕП в Брюксел (18-19 февруари 2009 г.) по искане на докладчика Claudio Fava (ПЕС, Италия). Целта е да се даде възможност за добавяне на декларация, която да гарантира, че директивата няма да попречи на приемането на по-нататъшно законодателство по отношение на подизпълнителите. Наказателни мерки за работодателите, а не за нелегалните имигранти В момента между 4,5 и 8 милиона нелегални имигранти работят в строителството, земеделието, хотелиерството и в други сектори в ЕС. Текстът, предложен от Европейската комисия, допълва други инициативи - като директивата за връщане на нелегални имигранти и директивата за Синя карта за висококвалифицирани работници от трети страни - които целят да засилят борбата срещу нелегалната имиграция, насърчавайки в същото време каналите за законна имиграция. Директивата за санкции предвижда установяването на минимални наказания на европейско ниво за работодателите на нелегални имигранти, които включват глоби, плащане със задна дата на заплати според законните условия за работа, както и лишаване от право на участие в търгове за обществени поръчки и получаване на помощи (независимо дали са национални или европейски), които могат да бъдат с продължителност до пет години. Наказателни санкции за най-тежките случаи Проектодирективата предвижда наказателни мерки срещу работодателите в случай на рецидив, както и в случаите, когато голям брой незаконно пребиваващи лица са назначени на работа, когато има експлоатация, когато назначеното лице е жертва на трафик на хора и работодателят е знаел за това или ако въпросното лице е непълнолетно. Получаването на неплатените суми трябва да бъде автоматично Работодател, който е в положение на нарушение, трябва също така да върне помощите (европейски или национални), които е получил през предходната година и трябва да заплати глоба, която се увеличава пропорционално на броя на наетите нелегални имигранти. Междувременно той трябва да заплати и сума, равна на размера на данъците и осигуровките, които е щял да заплати, ако имигрантът е бил назначен законно, както и - ако е необходимо - да покрие разходите за връщане на имигранта в неговата страна. Що се касае до работния период, по презумпция ще бъде прието, че той е бил най-малко три месеца, ако работодателят или работникът не представят други доказателства. Депутатите изискаха необходимите процедури за получаване на неполучените заплати от страна на работника да бъдат автоматични, т.е. без да се налага той да предприема каквото и да е било действие. По искане на членовете на ЕП държавите-членки трябва да предвидят по-малки финансови санкции за лицата, използващи услугите на нелегални имигранти за домашни помощници, при условие, че няма случаи на експлоатация. Механизъм за подаване на оплакване Европейският парламент изисква също така държавите-членки да създадат механизми, позволяващи на нелегалните имигранти да подават оплаквания. По този начин трети страни, определени от държавите-членки (асоциации или синдикати), могат да посочат работодател, нарушил разпоредбите, без да рискуват вследствие на това да бъдат подведени под наказателна отговорност за подпомагане на незаконно пребиваващи лица. Нелегалните имигранти могат да получат временно разрешително за престой, ако сътрудничат в хода на наказателната процедура срещу техния работодател. Предприятията, които работят с подизпълнители, също ще носят отговорност Ако престъпилият закона работодател е подизпълнител, директният възложител на поръчката също ще бъде считан за отговорен. Неговата отговорност ще бъде пълна, ако се докаже, че е бил в течение относно незаконните действия на своя подизпълнител. Депутатите поискаха също така да се предвиди възможност за публикуване на списък на работодателите, нарушили директивата. Ефикасни и достатъчни на брой проверки Държавите-членки трябва да осъществяват ефикасни и достатъчни на брой проверки за контрол върху наемането на лица от трети страни, които пребивават незаконно. Те трябва да изискват също така от работодателите да проверяват дали техните работници, които са граждани на трети страни, имат валиден документ за престой и да информират националните власти за наемането на нови такива работници. Claudio Fava (ПЕС, Италия) Докладчик A6-0026/2009 Доклад относно санкции срещу работодатели на незаконно пребиваващи граждани на трети страни Дебат: 3 февруари 2009 г. Гласуване: пленарна сесия 18-19 февруари 2009 г. Процедура за съвместно вземане на решение (първо четене) Процедурно досие относно санкции срещу работодатели на незаконно пребиваващи граждани на трети страни Parliament votes on "sanctions directive" Towards a common European Union immigration policy Sanctions against employers of illegally staying third-country nationals - Extracts from the plenary 03/02/2009 - Rapporteur Claudio Fava (аудио, 04:21, английски) Sanctions against employers of illegally staying third-country nationals - Extracts from the plenary 03/02/2009 - Rapporteur Claudio Fava (аудио, 04:21, оригинал) Sanctions against employers of illegally staying third-country nationals - Extracts from the plenary 03/02/2009 - Commissioner Jacques Barrot (аудио, 04:09, английски) Sanctions against employers of illegally staying third-country nationals - Extracts from the plenary 03/02/2009 - Commissioner Jacques Barrot (аудио, 04:09, оригинал) Sanctions against employers of illegally staying third-country nationals - Extracts from the plenary 03/02/2009 - Political groups (аудио, 20:07, английски) Sanctions against employers of illegally staying third-country nationals - Extracts from the plenary 03/02/2009 - Political groups (аудио, 20:06, оригинал)
BG
1
LINK
/oeil/file.jsp?id=5489642
BG
3
LINK
http://ec.europa.eu/justice_home/fsj/immigration/fsj_immigration_intro_en.htm
BG
4
MULTIMEDIA
20090203MLT48142.asf
BG
5
MULTIMEDIA
20090203MLT48150.mp3
BG
6
MULTIMEDIA
20090203MLT48140.asf
BG
7
MULTIMEDIA
20090203MLT48144.mp3
BG
8
MULTIMEDIA
20090203MLT48148.asf
BG
9
MULTIMEDIA
20090203MLT48146.mp3
-//EP//TEXT IM-PRESS 20090129BKG47408 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20090203BRI48111 FULL-TEXT DOC XML V0//BG
-//EP//TEXT IM-PRESS 20090203BRI48111 ITEM-COVER-BG DOC XML V0//BG
-//EP//TEXT IM-PRESS 20090203BRI48111 ITEM-002-BG DOC XML V0//BG
Околна среда
Климатични промени: 2050 г. - Бъдещето започва днес
2009-02-09 - 09:00
В доклада за климатичните промени, който ЕП прие на 4 февруари, се предлагат множество конкретни мерки в ключови икономически сектори, които да доведат до създаването на европейска интегрирана политика по въпросите на климатичните изменения. Депутатите вземат за основа целта на ЕС да ограничи повишаването на глобалната температура до по-малко от 2°C и призовават за намаляване на емисиите на парникови газове с 25% до 40% до 2020 г., като до 2050 г. трябва да бъде постигнато намаление с поне 80%. На 4 февруари депутатите приеха с 570 гласа “за”, 78 “против” и 24 “въздържали се” крайния доклад на Временната комисия по изменението на климата към ЕП, озаглавен "2050: Бъдещето започва днес – препоръки за бъдеща интегрирана политика на ЕС за опазване на климата". Докладчик е Karl-Heinz Florenz (ЕНП-ЕД, Германия).
Намаляване на емисиите на парникови газове с 25% до 40% до 2020 г.
В доклада се изразява дълбока загриженост от факта, че "изменението на климата оказва както по-бързо, така и по-сериозно отрицателно въздействие, отколкото се предполагаше преди". Поради това Европейската комисия трябва да следи "дали целта на ЕС от 2 ° C [ повишаването на глобалната температура да се ограничи до по-малко от 2 ° C ] все пак би постигнала целта да избегне опасното изменение на климата".
ЕС и другите индустриализирани държави трябва да си поставят обща средносрочна цел за намаляване на емисиите на парникови газове с 25% до 40% до 2020 г., както и дългосрочна цел за намаляване на емисиите с най-малко 80% до 2050 г. (в сравнение с 1990 г.)
Необходими са далновидност и воля за действие
Депутатите подчертават, че сме свидетели на повратен момент в енергийната и климатичната политика, който се характеризира с все по-големия недостиг на суровини. Според тях не трябва да се "капитулира пред комплексния характер на проблема" с климатичните промени, а е необходимо да се демонстрира далновидност, воля за действие и управленски качества.
Според доклада глобалното затопляне и произтичащото изменение на климата трябва да бъдат включени като нови параметри във всички европейски сфери и политики. Необходими са също така дългосрочни политически и образователни мерки, както и гражданите да бъдат изцяло ангажирани в борбата срещу климатичните изменения.
Подробни препоръки по сектори за борба с климатичните промени
В доклада са изредени широк кръг от мерки, които според депутатите трябва да бъдат предприети в следните области: енергетика, биогорива, енергийна ефективност, мобилност, логистика, туризъм, търговия с емисии на парникови газове, земеделие, животновъдство, горско стопанство, опазване на почвата, рибно и водно стопанство, управление на отпадъците и ресурсите, мерки за адаптиране, здравеопазване, растеж и заетост, насърчаване на технологиите на бъдещето, интелигентни компютърни системи, образование, обучение и повишаване на общественото внимание.
Предложените конкретни мерки от депутатите са следните:
поставяне на задължителна цел за 20% повишаване на енергийната ефективност до 2020 г. и конкретни временни цели за намаляване на емисиите;
създаването на партньорства в областта на слънчевата енергия с държавите от средиземноморския регион, които да генерират слънчева енергия и да я пренасят в ЕС чрез кабели с високо напрежение;
неутралните енергийни резултати трябва да бъдат дългосрочната цел за строителния сектор в Европа (до 2015 г. в новите жилищни сгради и до 2020 г. в новите търговски и обществени сгради);
създаване на Европейска общност за възобновяема енергия;
държавите-членки и институциите на ЕС трябва да подкрепят изследванията в областта на най-новите транспортни технологии, които щадят околната среда, като водород, електричество, горивни клетки, хибридни или съвременни биогорива;
Комисията трябва да разгледа възможността за формулиране на цели за намаляване на емисиите на парникови газове от земеделието;
учредяване на европейски фонд за изменението на климата и/или на съответни фондове в държавите-членки;
въвеждане на европейска "супермрежа", достъпна за всички видове доставчици на електричество;
насърчаване на гражданите да намалят емисиите по подходящ икономичен начин, например чрез информацията за съдържанието на въглерод в продукти и услуги;
държавите-членки трябва да осигурят безплатни енергийни проверки, които да позволят на гражданите да намалят потреблението си на енергия и свързаните с него емисии.
Атомна енергия
Докладът признава различията в подхода на държавите-членки по отношение на атомната енергия и призовава Комисията да отдели специално внимание на радиоактивните отпадъци и на завършването на техния цикъл с оглед на подобряване на безопасността.
Най-голям приоритет за европейското финансиране трябва да бъде изменението на климата
Депутатите считат, че основен приоритет в бъдещата финансова рамка на ЕС трябва да бъдат климатичните промени и мерките за борба с тях. Според тях е необходимо също да се увеличи финансирането на борбата срещу изменението на климата в развиващите се страни, като същевременно изискванията за намаляване на емисиите и мерките за адаптиране към климатичните промени трябва да бъдат включени в програмите, посветени на помощта за развитие.
Скоро ще бъде публикуван доклад, предназначен за широката публика
В рамките на три месеца след приемането на настоящия доклад депутатите планират да бъде съставена и публикувана негова версия, предназначена за широката публика.
Работна програма на Временната комисия по изменението на климата
Европейският парламент състави своята Временна комисия по изменението на климата на 25 април 2007 г. Настоящият доклад представлява заключенията на комисията след завършването на нейната работа. Като приложение към доклада могат да бъдат намерени подробни данни за дейността на комисията: тематични заседания, работна програма, медийни изяви, работни документи, студии, посещения на делегации.
Karl - Heinz Florenz (ЕНП-ЕД, Германия)
Докладчик
A 6-0495/2008
Доклад относно "2050: Бъдещето започва днес – препоръки за бъдеща интегрирана политика на ЕС за опазване на климата "
Дебат: 4 февруари 2009 г.
Гласуване: 4 февруари 2009 г.
Процедура относно доклад по собствена инициатива
Приетият текст, разискванията, резултатите от гласуванията и поименните гласувания на доклада относно "2050: Бъдещето започва днес – препоръки за бъдеща интегрирана политика на ЕС за опазване на климата " ще намерите на този линк (на дата 4 февруари) Процедурно досие относно "2050: Бъдещето започва днес – препоръки за бъдеща интегрирана политика на ЕС за опазване на климата " Интернет страница на Временната комисията по изменението на климата Международни усилия за борба с измененията на климата Изменения на климата: Евродепутатите подготвят ново законодателство Tackling climate change Recommendations for the EU´s future integrated policy on climate change - Extracts from the plenary 04/02/2009 - Rapporteur Karl-Heinz Florenz (аудио, 04:30, английски) Recommendations for the EU´s future integrated policy on climate change - Extracts from the plenary 04/02/2009 - Rapporteur Karl-Heinz Florenz (аудио, 04:30, оригинал) Recommendations for the EU´s future integrated policy on climate change - Extracts from the plenary 04/02/2009 - Council and Commission (Czech minister Martin Bursik and Commissioner Stavros Dimas) (аудио, 19:25, английски) Recommendations for the EU´s future integrated policy on climate change - Extracts from the plenary 04/02/2009 - Council and Commission (Czech minister Martin Bursik and Commissioner Stavros Dimas) (аудио, 19:25, оригинал) Recommendations for the EU´s future integrated policy on climate change - Extracts from the plenary 04/02/2009 - Political groups (аудио, 19:55, английски) Recommendations for the EU´s future integrated policy on climate change - Extracts from the plenary 04/02/2009 - Political groups (аудио, 19:55, оригинал)
BG
1
LINK
/activities/plenary/ta/calendar.do?language=BG
BG
2
LINK
/oeil/file.jsp?id=5626312
BG
3
LINK
/activities/committees/homeCom.do?body=CLIM
BG
6
LINK
http://europa.eu/scadplus/leg/en/s15012.htm#POLICY
BG
7
MULTIMEDIA
20090204MLT48262.asf
BG
8
MULTIMEDIA
20090204MLT48264.asf
BG
9
MULTIMEDIA
20090204MLT48260.asf
BG
10
MULTIMEDIA
20090204MLT48266.asf
BG
11
MULTIMEDIA
20090204MLT48270.asf
BG
12
MULTIMEDIA
20090204MLT48268.asf
-//EP//TEXT IM-PRESS 20081204FCS43825 0 NOT XML V0//BG
-//EP//TEXT IM-PRESS 20080825FCS35404 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20090203BRI48111 FULL-TEXT DOC XML V0//BG
-//EP//TEXT IM-PRESS 20090203BRI48111 ITEM-001-BG DOC XML V0//BG
-//EP//TEXT IM-PRESS 20090203BRI48111 ITEM-003-BG DOC XML V0//BG
Енергетика
ЕП прие проект за бъдещата енергийна стратегия на Европейския съюз, включваща развитие на южния газопреносен коридор
2009-02-09 - 09:00
ЕП прие множество препоръки за бъдещата енергийна стратегия на ЕС. Депутатите настояват за приемането на задължителни планове за действие в извънредни ситуации, за повече взаимосвързаност между мрежите на държавите-членки, за нови газопреносни коридори, за инвестиции в ядрената енергетика и за определяне на нови цели на ЕС за климатичните промени до 2050 г, включващи съкращаване на емисиите на парникови газове с поне 80%. На 3 февруари 2009 г. Европейският парламент прие с голямо мнозинство доклада на Anne Laperrouze (АЛДЕ, Франция) относно втория стратегически енергиен преглед, който ще бъде включен в дневния ред на Европейския съвет на 19-20 март като част от обсъжданията относно бъдещата енергийна стратегия на ЕС. Уроци от кризата: създаване на национални и на ЕС планове за действие в извънредни ситуации В светлината на неотдавнашната газова криза между Украйна и Русия, която остави без отопление много от гражданите на ЕС, депутатите настояват Европейската Комисия да предложи преди края на тази година промени в директивата от 2004 г. относно сигурността на снабдяването с газ. Парламентът иска преразглеждането на директивата да включва създаване на ефективни национални и европейски планове за действие в извънредни ситуации, които да предвиждат общо обявяване на извънредна ситуация, разпределение на наличните доставки и инфраструктурен капацитет сред засегнатите страни, както и задействане на извънредни мерки в незасегнатите или по-малко засегнатите страни, за да се увеличат наличните количества газ за засегнатите държави. Депутатите подчертават необходимостта от създаване на единна европейска газопреносна мрежа, свързваща всички държави в ЕС, както и необходимостта ЕС и държавите-членки да развият капацитет за съхраняване на природен газ с бързо освобождаване. Те настояват за развиване на връзките между преносните мрежи за природен газ и електроенергия, които преминават през Централна и Югоизточна Европа в посока север–юг, като в частност мрежите в Прибалтийския регион бъдат интегрирани в западноевропейската мрежа. Тристранно споразумение между ЕС, Русия и Украйна за гарантиране транзита на газ Дори при осъществяване на амбициозните планове за икономии на енергия, ЕС най-вероятно ще продължи да бъде зависим в средносрочен план от доставки на изкопаеми енергийни източници от трети страни, подчертават депутатите. Към днешна дата ЕС внася 50% от енергията, която консумира, като този дял може да нарасне до 70% към 2030 г. Според депутатите, ЕС, Русия и Украйна трябва да сключат тристранно споразумение, което да гарантира доставките на газ от Русия през Украйна към ЕС през идните години. Те се застъпват също за включване на "клауза за енергийна сигурност" в бъдещите споразумения за търговия, асоцииране, партньорство и сътрудничество с държави производители или през които се осъществява транзит на енергоизточници. Клаузата трябва да забранява нарушаване на доставките вследствие на търговски спорове. Освен това парламентът подкрепя сключването на широкообхватно ново споразумение с Русия, което да замени Споразумението за партньорство и сътрудничество от 1997 г. Повече тръбопроводи и терминали за втечнен природен газ Парламентът подкрепя проектите за разнообразяване на източниците на енергия и пътищата за тяхната доставка, по-специално проектите Набуко, газопровода Турция-Гърция-Италия и Южен поток. В дългосрочен план, когато политическите условия позволят, е особено важно осигуряването на доставки от други страни в Каспийския регион, като Узбекистан и Иран, които да бъдат допълнителен източник на енергия за ЕС. Депутатите считат също така, че трябва да се развие достатъчен капацитет за използване на втечнен природен газ, като всички държави-членки трябва да имат равен достъп до инсталациите за втечняване на газ в държавите производителки и до терминалите за втечнен природен газ. Европейските депутати призовават също Комисията да обмисли разширяване към трети страни на Енергийната общност между ЕС и Югоизточна Европа, както и да се създадат нови регионални енергийни пазари (по модела на югоизточната европейска енергийна общност) със съседни страни, като например Евросредиземноморската енергийна общност, които да гарантират сигурността на доставките. Цели на ЕС за борба с климатичните промени до 2050 г: 80 % по-малко емисии на парникови газове, 60% дял на възобновяемите енергийни източници и подобряване на енергийната ефективност с 35%. Членовете на ЕП призовават държавните и правителствени ръководители на членките на ЕС да приемат нови цели на политиката на ЕС за борба с климатичните промени, които да бъдат постигнати към 2050 г. Тези цели трябва да включват поне 80 % намаляване на емисиите на парникови газове, подобряване на енергийната ефективност с 35% и достигане на 60% дял на възобновяемите енергийни източници. Икономиите на енергия са "най-ефикасното и с най-висока възвращаемост средство за подобряване на енергийната сигурност", поради което депутатите искат Комисията и държавите-членки незабавно да приемат правно обвързваща цел за подобряване на енергийна ефективност с поне 20% до 2020 г. Другите две цели за 2020 г. - намаляване на емисиите на парникови газове с 20% и увеличаване на дела на възобновяемите енергии до 20% - вече бяха фиксирани в приетия през декември 2008 г. законодателен пакет по енергетика и климатични промени. Ядрена енергетика на "възможно най-високото технологично ниво на безопасност" ЕП смята, че е важно да се запази делът на ядрената енергия в енергийния микс и призовава Европейската комисия да подготви специална пътна карта за инвестиции в ядрената енергетика. Резолюцията припомня, че ядрената енергия се произвежда в 15 от 27-те държави-членки и покрива около една трета от нуждите на ЕС от електроенергия и че понастоящем в четири държави-членки се изграждат шест нови реактора. Депутатите отхвърлиха с голямо мнозинство поправка, призоваваща държавите-членки на ЕС да приемат планове за постепенно спиране на използването на ядрена енергия. Заедно с това, депутатите подчертават, че ядрената енергия в ЕС следва да се използва на "възможно най-високото технологично ниво на безопасност". Според тях, съседните на ЕС държави също трябва да приемат стандартите на ЕС за ядрена безопасност, когато обновяват ядрените си централи или планират да построят нови. Членовете на ЕП призовават Европейската комисия и Съвета, съвместно с Международната агенция за атомна енергия, да разработят съвместни модели и процедури за да не се допуска мирното използване на ядрената енергия да води до разпространение на ядрените оръжия. При обсъждането на доклада в пленарна зала особено активни бяха българските евродепутати. Общи моменти в техните изказвания бяха оценката за обективно отразяване в доклада на ролята на ядрената енергетика, както и настояване България, като една от най-засегнатите от газовата криза страни, да получи повече средства от европейския план за възстановяване, включително за проекта за разширяване капацитета на газохранилището "Чирен". Докладът бе приет с 406 гласа "за", 168 гласа "против" и 87 "въздържали се". Anne Laperrouze (АЛДЕ, Франция) Докладчик A6-0013/2009 Доклад относно втория стратегически енергиен преглед Дебат: 2 февруари 2009 г. Гласуване: 3 февруари 2009 г. Процедура относно доклад по собствена инициатива Приетият текст, разискванията, резултатите от гласуванията и поименните гласувания на доклада относно втория стратегически енергиен преглед ще намерите на този линк (на дати 3 и 4 февруари) Процедурно досие относно втори преглед на енергийната стратегия Second Strategic Energy Review - Securing our Energy Future Енергийна сигурност - необходима е повече солидарност в ЕС, смятат евродепутати
BG
1
LINK
/activities/plenary/ta/calendar.do?language=BG
BG
2
LINK
/oeil/file.jsp?id=5682622
BG
3
LINK
http://ec.europa.eu/energy/strategies/2008/2008_11_ser2_en.htm
-//EP//TEXT IM-PRESS 20090202STO47914 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20090203BRI48111 FULL-TEXT DOC XML V0//BG
-//EP//TEXT IM-PRESS 20090203BRI48111 ITEM-002-BG DOC XML V0//BG
-//EP//TEXT IM-PRESS 20090203BRI48111 ITEM-004-BG DOC XML V0//BG
Външни отношения
Косово: ЕП призовава за признаване на независимостта след особено оспорвано гласуване
2009-02-09 - 09:00
Една година след обявяването на независимостта на Косово, ЕП припомня в приета на 5 февруари резолюция готовността на Европейския съюз да подпомага икономическото и политическото развитие на Косово, като предлага ясни перспективи за членство в ЕС. След изключително оспорвано гласуване (281 гласа "за", 229 "против" и 55 "въздържали се") беше приета поправка, която насърчава държавите-членки, които все още не са признали независимостта на Косово, да направят това. Резолюцията като цяло беше приета с 424 гласа "за", 133 "против" и 24 "въздържали се". В нея се приветства съгласието на сръбското правителство за разполагането на силите на EULEX - най-значимата от досегашните мисии в рамките на европейската политика за сигурност и отбрана, както и неговата готовност да сътрудничи с нея. Депутатите насърчават Сърбия да продължи да следва тази "конструктивна линия на поведение, която е в съответствие със стремежа на страната да се присъедини към ЕС".
Членовете на ЕП настояват EULEX да предприеме незабавни действия във връзка с големия брой съдебни дела, които са под международно наблюдение, като даде приоритет на делата, свързани с междуетническо насилие, военни престъпления и корупция по високите етажи на властта. В този смисъл според тях е крайно необходимо въвеждането на функционираща програма за защита на свидетелите.
Резолюцията призовава ръководителя на мисията EULEX и специалния представител на ЕС да работят в "тясно и ежедневно сътрудничество един с друг". Специалният представител на ЕС трябва да гарантира, че правителството на Косово незабавно ще предприеме реални стъпки за насърчаване на участието на косовските сърби в политическия, икономическия и социалния живот на Косово, включително чрез мерки за икономическо развитие на района на Митровица, след като в него се възстанови зачитането на принципа на правовата държава.
Освен това депутатите са на мнение, че трябва да бъде създаден мултиетнически European University College, в допълнение към съществуващите университетски центрове в Прищина и Митровица. Според тях академичният обмен трябва да бъде подкрепян и поощряван чрез програми като „Еразмус Мундус”, за да се насърчават гражданите на Косово да получат квалификации и опит в рамките на ЕС.
Според текста на резолюцията проектите за възстановяване на гробища, разрушени при вандалски прояви, биха имали голяма символична стойност за общностите в Косово и биха допринесли за по-добър междуетнически климат. Затова депутатите призовават Комисията и специалния представител на ЕС да гарантират, че подобни инициативи заемат "важно място" в дневния ред на косовското правителство
Управление на Косово
Членовете на ЕП подчертават изключително голямата необходимост от мултиетнически полицейски сили във всички райони на Косово и приветстват връщането на някои сръбски служители в косовските полицейски сили. По-нататък те настоятелно призовават косовските власти да подкрепят повторната интеграция на служители на полицията, които предстои да се върнат.
Резолюцията настоява международните и местните власти да уредят правния статут на роми, ашкали и египтяни, живеещи в Косово, включително правата им на собственост. Тези общности трябва да имат гарантиран равен достъп до образование (когато това е възможно, и до образование на родния им език), както и достъп до пазара на труда и до здравеопазване.
Европейските депутати искат косовското правителство да използва по прозрачен и отчетен начин както публичните средства, така и средствата, набрани от международни донори. Затова те настояват Комисията "да помогне на Косово да се доближи до европейските стандарти в областта на отчетността на публичния сектор и икономическата прозрачност".
В заключение резолюцията настоятелно призовава Комисията и държавите-членки "да подпомогнат правителството на Косово при решаването на въпроса с острия недостиг на персонал в ключови сектори на публичната администрация, да подкрепят обучението на държавни служители и да окажат съдействие при подобряването на съобщителната инфраструктура", за да се осигури гладко функциониране на администрацията и да се засилят връзките между косовските власти и гражданското общество.
Изявления на Съвета и Комисията Дебат: 4 февруари 2009 г. Гласуване на резолюция: 5 февруари 2009 г. Приетият текст, разискванията, резултатите от гласуванията и поименните гласувания на резолюцията относно Косово ще намерите на този линк (на дата 5 февруари) EU - Kosovo relations
BG
1
LINK
/activities/plenary/ta/calendar.do?language=BG
BG
2
LINK
http://ec.europa.eu/enlargement/potential-candidate-countries/kosovo/eu_kosovo_relations_en.htm
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20090203BRI48111 FULL-TEXT DOC XML V0//BG
-//EP//TEXT IM-PRESS 20090203BRI48111 ITEM-003-BG DOC XML V0//BG
-//EP//TEXT IM-PRESS 20090203BRI48111 ITEM-005-BG DOC XML V0//BG
Права на жените/Равни възможности
ЕП призовава държавите-членки да изпълнят ангажиментите си в сферата на грижата за децата
2009-02-09 - 09:00
За да се съхрани принципът на солидарност между поколенията, членовете на ЕП приканват държавите-членки да изпълнят ангажиментите си до 2010 година да осигурят достъп до детски градини за 90% от децата в предучилищна възраст. Депутатите искат също да се преразгледа политиката на ЕС за постигане на баланс между работата и личния живот. Принципът за солидарност между поколенията се отнася до осигуряване на грижи за децата в детски ясли и градини, както и на грижи за зависимите и възрастни хора. В ЕС само 62,4% от жените, които имат деца, работят. За мъжете този процент е 91,4%. В резолюцията, приета с 358 гласа "за", 271 "против" и 28 "въздържали се", по доклад на Anna Záborská (ЕНП-ЕД, Словакия), членовете на ЕП призовава Съвета и държавите-членки на ЕС да изпълнят задълженията, които те поеха на Европейския Съвет в Барселона от 2002 г. Тогава те се ангажираха до 2010 г. да осигурят грижи за 90% от децата между 3 години и възрастта за влизане в начално училище, както и за най-малко 33% от децата под 3 годишна възраст. ЕП приканва Комисията да внесе предложение за нова директива, относно специфични права и предпазни мерки за осигуряване на съвместимост между служебния и личния живот на хората с деца. В резолюцията членовете на ЕП изразяват и опасения, че предложението на чешкото председателство грижата за децата да бъде "напълно равностойна алтернатива на професионалната кариера" е в духа на традиционното разделение между жените и мъжете по отношение на професионалната заетост. Ценността на неофициална и незабележима работа трябва да се признава Според резолюцията хората, които отдават времето и уменията си за работа в сферата на солидарността между поколенията, трябва да получават обществено признание и да имат конкретни индивидуални права на обществени осигуровки и пенсии. ЕП настоява Комисията да въведе инициативи, които да признават уменията, придобити при извършване на обучение, на грижи за зависими хора или домакинство, така че тези умения да се взимат предвид при повторното влизане в пазара на труда. Това е и основна цел на първоначалната инициатива на Anna Záborská, която е одобрена от Комисията на ЕП по правата на жените. Подобряване на условията на майчинство и бащинство За да се осигури равновесие между семейните планове и професионалните амбиции, членовете на ЕП настояват да бъдат предприети мерки за подобряване на условията на ползване не само на отпуск по майчинство, но също и по бащинство, както и отпуск за отглеждане на деца. Резолюцията призовава Комисията, в сътрудничество с държавите-членки и социалните партньори, да направи преглед на политиката за съвместяване на личния живот и служебните задължения, за да се гарантира разходите по майчинството да натоварват не частните фирми, а обществения бюджет и за да се подобри достъпа до услугите за гледане на деца, инвалиди и възрастни хора. Членовете на ЕП искат да бъде добавен специален член относно баланса между личния живот и работата в директивата на ЕС за работното време. Anna Záborská (ЕНП-ЕД, Словакия) Докладчик A6-0492/2008 Доклад относно преодоляването на дискриминацията на основата на пола и солидарността между поколенията Дебат: 2 февруари 2009 г. Гласуване: 3 февруари 2009 г. Процедура относно доклад по собствена инициатива Приетият текст, разискванията, резултатите от гласуванията и поименните гласувания на доклада относно преодоляването на дискриминацията на основата на пола и солидарността между поколенията ще намерите на този линк (на дати 2 и 3 февруари) Процедурно досие относно преодоляването на дискриминацията на основата на пола и солидарността между поколенията
BG
1
LINK
/activities/plenary/ta/calendar.do?language=BG
BG
2
LINK
/oeil/FindByProcnum.do?lang=en&procnum=INI/2008/2118
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20090203BRI48111 FULL-TEXT DOC XML V0//BG
-//EP//TEXT IM-PRESS 20090203BRI48111 ITEM-004-BG DOC XML V0//BG
-//EP//TEXT IM-PRESS 20090203BRI48111 ITEM-006-BG DOC XML V0//BG
Правосъдие и вътрешни работи
ЕП иска криминализиране на сексуалната експлоатация на деца чрез интернет
2009-02-09 - 09:00
ЕП настоява сприятеляването с деца по интернет с цел сексуална злоупотреба (на английски "grooming") и педофилските чат-стаи и форуми в интернет да бъдат криминализирани; сексуалните престъпления срещу деца да подлежат на екстратериториално наказателно законодателство, а бюджетът ЕС да финансира програми за превенция. Като одобриха с 591 гласа "за" и само 2 гласа "против" и 6 "въздържали се" доклад на Roberta Angelilli (СЕН, Италия), членовете на ЕП призовават държавите-членки да обявят за криминални престъпления всички видове сексуална злоупотреба с деца, включително сприятеляването с деца с цел сексуална злоупотреба ("grooming" на английски език). Криминализиране на педофилските чат-стаи и форуми в интернет Използването на нови технологии от децата непрекъснато нараства и все по-голяма част от техния социален живот се осъществява в интернет. Затова членовете на ЕП искат дейността на доставчиците на педофилски чат-стаи и педофилски форуми в интернет да бъде криминализирана. Лицата, чиято работа включва редовен контакт с деца, са длъжни да съобщават за случаите, когато имат подозрения за злоупотреба с деца. Трябва също да се извършва проверка на свидетелствата за съдимост на кандидатите за някои длъжности, които включват работа с деца. ЕС да финансира програми за превенция ЕП настоява Европейската комисия да преразгледа рамковото решение за борба срещу сексуалната експлоатация на деца и детската порнография, за да могат да бъдат създадени национални системи за управление по отношение на извършителите на сексуални престъпления, които да включват терапии за предотвратяване и свеждане до минимум на риска от повторни нарушения. Подобни програми следва да бъдат финансирани от общия бюджет на ЕС. Депутатите призовават държавите-членки да насърчават жертвите на сексуална експлоатация да подават наказателни и граждански искове в националните съдилища срещу извършителите на сексуални престъпления. Парламентът настоява да бъдат забранени рекламите поощряващи сексуалната злоупотреба с деца, а детският секс туризъм да бъде обявен за престъпление във всички държави-членки. Всички граждани на ЕС, които извършат сексуално престъпление срещу деца в която и да е държава в ЕС или извън него, трябва да подлежат на еднакво екстратериториално наказателно преследване, приложимо в целия ЕС. Резолюцията отбелязва също, че седем държави-членки на ЕС все още не са подписали Конвенцията на Съвета на Европа за закрила на децата срещу сексуална експлоатация и сексуално насилие, а осем държави-членки все още не са ратифицирали Факултативния протокол към Конвенцията на ООН за правата на детето относно търговията с деца, детска проституция и детска порнография. Roberta Angelilli (СЕН, Италия) Докладчик A6-0012/2009 Доклад относно предложение за препоръка на Европейския парламент до Съвета относно борбата срещу сексуалната експлоатация на деца и детската порнография Дебат: 3 февруари 2009 г. Гласуване: 3 февруари 2009 г. Процедура относно доклад по собствена инициатива Приетият текст, разискванията, резултатите от гласуванията и поименните гласувания на доклада относно предложение за препоръка на Европейския парламент до Съвета относно борбата срещу сексуалната експлоатация на деца и детската порнография ще намерите на този линк (на дата 2 февруари) Процедурно досие относно предложение за препоръка на Европейския парламент до Съвета относно борбата срещу сексуалната експлоатация на деца и детската порнография Комисия за граждански свободи, правосъдие и вътрешни работи Optional Protocol to the Convention on the Rights of the Child on the sale of children, child prostitution and child pornography Protection of Children against Sexual Exploitation and Sexual Abuse (Council of Europe)
BG
1
LINK
/activities/plenary/ta/calendar.do?language=BG
BG
2
LINK
/oeil/file.jsp?id=5645632
BG
3
LINK
/activities/committees/homeCom.do?body=LIBE
BG
4
LINK
http://www.unhchr.ch/html/menu2/6/crc/treaties/opsc.htm
BG
5
LINK
http://www.coe.int/t/e/legal_affairs/legal_co-operation/fight_against_sexual_exploitation_of_children/
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20090203BRI48111 FULL-TEXT DOC XML V0//BG
-//EP//TEXT IM-PRESS 20090203BRI48111 ITEM-005-BG DOC XML V0//BG
-//EP//TEXT IM-PRESS 20090203BRI48111 ITEM-007-BG DOC XML V0//BG
Външни отношения
Махмуд Абас в Европейския парламент
2009-02-09 - 09:00
Тежките разрушения и човешки жертви, причинени от израелската армия на инфраструктурата и хората в ивицата Газа бяха описани в емоционална реч на президента на Палестинската автономия М. Абас пред Европейския парламент на 4 февруари. Той призова международната общност да окаже натиск върху Израел да възприеме нов подход, който би донесъл големи бъдещи ползи за всички страни в конфликта. Президентът Абас започна обръщението си към тържественото пленарно заседание на ЕП с думите: "Идвам от Палестина, страната която страда от една от най-дългите военни окупации в съвременната история". Той определи неотдавнашните израелски атаки срещу инфраструктурата в ивицата Газа като атака срещу бъдещето на Палестинската държава. "Чухте виковете на мъже, жени и деца, които са изгубили по-голямата част от своите семейства", каза той и посочи, че заедно с невинните хора, жертва са станали и ценностите на човешката съвест. "Тази израелска война разруши резултатите от кръвта и потта на палестинския народ, резултатите от техния труд, това което Палестинската автономия бе изградила през последните 15 години", изтъкна М. Абас.
Продължаващо изграждане на израелски селища
Палестинският президент изрази съжаление, че не е прекратена политиката на създаване на колонни на израелски заселници на земята на палестинските араби, продължава строителството на голямата разделителна стена, остават бариерите по пътищата, постовете за проверка и други препятствия. Според него има дори случаи на терористични атаки от израелски заселници срещу палестински фермери по време на прибирането на реколтата от маслини.
Махмуд Абас определи израелските военни операции като агресия срещу палестинския народ. Целта на последните акции е да се отдели ивицата Газа от останалите палестински територии и тя да се маргинализира, смята той, като не се допусне самоопределение на палестинците и създаване на тяхна държава в земите, окупирани през 1967 г. със столица Източен Йерусалим.
Президентът подчерта, че е важно да бъде потвърдено, че Израел не стои над нормите на международното право. Той призова да бъдат отворени всички гранични контролни пунктове, не само този в гр. Рафа, за да се позволи свободно движение на хуманитарна помощ, стоки и хора.
Помирение между палестинците, мирни инициативи
Обръщайки се към темите за национално помирение между всички палестинци и мирните инициативи, президентът посочи, че палестинската страна е приела египетските предложения, но предупреди, че има сили в региона, които подклаждат разделението между палестинците и се противопоставят на решението, предложено от Египет. Провеждането на парламентарни избори е сред основните задачи на Палестинската автономия. Тя разчита ЕС да съдейства за организирането им, а също и да подпомогне усилията Израел да освободи арестуваните от него членове на палестинския законодателен съвет.
Президентът Абас приветства усилията на международната общност да започне възстановяване на ивицата Газа, но попита колко дълго Израел ще продължава да има пълна свобода да руши построеното от палестинците. Международната общност, подчерта той, трябва да окаже натиск върху Израел да прекрати тази практика.
57 ислямски държави готови да нормализират отношенията с Израел
Според Махмуд Абас, арабската мирна инициатива, която се подкрепя от палестинците, се е превърнала в "ислямска мирна инициатива", тъй като е получила подкрепа от Организацията ислямска конференция. Това означава, че в замяна на земя и мир, 57 ислямски държави са готови да нормализират отношенията си с Израел.
В заключение, президентът Абас цитира думите "Тази земя си струва да се живее за нея" на палестинския поет Махмуд Даруиш, който почина на 8 август 2008 г. Неговата памет ще бъде отбелязана тази вечер в Европейския парламент. Палестинският народ очаква помощта на Европейския парламент в борбата си да изгради свое бъдеще и да даде право на сигурен живот на своите деца.
ЕС може да работи с палестинско правителство, което желае мир, изтъкна председателят на ЕП Х.Г. Пьотеринг
В своя отговор, Пьотеринг подчерта, че Европейският парламент не запази мълчание по повод трагедията в ивицата Газа и веднага призова за примирие. Ние осъдихме непропорционалната реакция, която удари не само въоръжените сили на Хамас, но и мирното население, посочи той, но също осъдихме и провокациите и обстрела с ракети от Хамас.
ЕП призовава за бързо възобновяване на мирните преговори. Предпоставка за намирането на решение е наличието първо на вътрешно палестинско разбирателство. Само палестинско правителство на националния консенсус може да възстанови необходимото единство на палестинския народ. Европейския съюз очаква от едно такова правителство да зачита принципите на мирния процес, да избягва насилие и да се ангажира в мирните преговори с Израел. Европа е готова да работи с подобно правителство.
По време на пленарната си сесия през януари 2009 г. ЕП проведе дебат и прие резолюция относно положението в Газа, в която се настояваше за постигане на примирие, гарантирано от механизъм, който може да включва разполагането на "многонационално присъствие".
Тържествено заседание 4 февруари 2009 г., 12 ч. местно време Речта на Mahmoud Abbas, президент на Палестинската автономия е публикувана на този линк (на дата 4 февруари) Резолюция на Европейския парламент от 15 януари 2009 г. за положението в ивицата Газа The EU & the Middle East Peace Process Formal sitting - Extracts from the plenary 04/02/2009 - Palestinian President Mahmoud Abbas (аудио, 26:12, английски) Formal sitting - Extracts from the plenary 04/02/2009 - Palestinian President Mahmoud Abbas (аудио, 26:12, оригинал)
BG
1
LINK
/activities/plenary/cre/calendar.do;jsessionid=E77642BEC685B91A9AB0D77B28C2E908.node1?language=BG
BG
3
LINK
http://ec.europa.eu/external_relations/mepp/index.htm
BG
4
MULTIMEDIA
20090204MLT48362.asf
BG
5
MULTIMEDIA
20090204MLT48360.asf
-//EP//TEXT TA P6-TA-2009-0025 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20090203BRI48111 FULL-TEXT DOC XML V0//BG
-//EP//TEXT IM-PRESS 20090203BRI48111 ITEM-006-BG DOC XML V0//BG
-//EP//TEXT IM-PRESS 20090203BRI48111 ITEM-008-BG DOC XML V0//BG
Промишленост
ЕП обсъди подкрепа за боледуващата европейска автомобилна индустрия
2009-02-09 - 09:00
Членовете на ЕП обсъдиха тежките последици от световната икономическа криза за европейската автомобилна индустрия. Изявления пред тях по тази тема направиха представители на Съвета и ЕК. Мнозина от депутатите призоваха помощта за автоиндустрията да се насочи към екологични технологии. Съветът на министрите вече изрази голяма загриженост от тежката ситуация, пред която е изправен автомобилният сектор и заплахата за много работни места. През 2008 г в ЕС са продадени 8% по-малко автомобили, отколкото през 2007 г. Чешко председателство на Съвета От името на председателството, чешкият зам. министър-председател А. Вондра посочи, че автомобилната индустрия е ключов за икономиката на Европа сектор. Европейските автомобили са сред най-добрите, най-безопасните, икономични и екологични в света. Въпреки това, секторът е особено тежко засегнат от глобалната икономическа криза, поради фактори, които са извън неговия контрол. Това е било очевидно още през октомври 2008 г., когато Съветът е набелязал ред мерки за автоиндустрията. От тогава насам положението се е влошило. Продажбите на коли са спаднали с 8% 2008 г спрямо предишната година, а 2009 година се очаква да бъде също тъй лоша или дори по-лоша. Трудностите вече засягат не само производителите на автомобили, но и цялата верига от техни доставчици. Обществена подкрепа Основната отговорност за посрещането на тези предизвикателства е на самата индустрия. Тя трябва да бъде насърчена да реши структурните си проблеми като наличието на излишен производствен капацитет и недостатъчно инвестиции в нови технологии. Но тъй като автоиндустрията има голямо значение за цялата европейската икономика, трябва да й бъде оказана и обществена подкрепа. Това е отразено в Плана за европейско икономическо възстановяване, приет от Европейския съвет през декември 2008 г, както и в национални програми на държави-членки. Обществената помощ, включително под формата на изгодни заеми, трябва да поощрява нововъведенията и да бъде добре насочена и координирана между държавите-членки. Помощта не трябва да се изроди в състезание за получаване не субсидии и да доведе до изкривяване на пазара. Държавите-членки са потвърдили готовността си да сътрудничат с ЕК в тази насока, за да се определят мерки за стимулиране както на търсенето, така и на предлагането на автомобили. ЕК е приканена да проучи условията за отпускане на заеми за автомобилния сектор. Финансови инструменти на Европейската общност Финансовите инструменти на ЕО трябва да се използват за развитието на екологични автомобили и на нови, чисти технологии за придвижване, като автомобили с водородни клетки, хибридни и електрически автомобили и коли, използващи слънчева енергия. Прилагането на тези нови мерки в съчетание с вече съществуващи инструменти, като схеми за поощряване бракуването на стари коли, ще даде допълнителни ползи като по-добра безопасност на движението и по-малко емисии на парникови газове. Председателството ще очаква преди Европейския съвет през пролетта на тази година ЕК да предложи мерки, които поощрят обновлението на автомобилния парк в ЕС. Европейска комисия От името на ЕК нейният заместник-председател Гюнтер Ферхойген посочи, че намалелите продажби на нови коли са показателни за направлението на развитието на икономиката. 12 милиона души са заети в автоидустрията, което е 6% от всички работни места в ЕС. Секторът е шести най-голям износител от ЕС. Трудности изпитват не само производителите на пътнически автомобили, а целият автомобилен сектор. Според Ферхойген, освен финансовата криза, други фактори, които оказват влияние върху индустрията са наличието на излишни производствени мощности и "нашето (на ЕС) законодателство, което направи европейските автомобили скъпи". Тези фактори оказват натиск индустрията да стане по-конкурентноспособна, но това не непременно ще опази работните места. Мерки на ЕС - минали, настоящи, бъдещи След взетите досега мерки са обещанието за заеми до 9 милиарда евро от Европейката инвестиционна банка и разрешението страни-членки да окажат държавна помощ, ако тя води до запазване на работни места и не изкривява конкуренцията във вътрешния пазар. Относно неговата идея да се предоставят стимули собствениците на коли да заменят старите си автомобили с по-модерни, Ферхойген посочи, че премиите трябва да се използват за покупка само на по-екологично чисти автомобили, без да е разрешено да се поставят ограничения в коя държава от ЕС да са произведени те. В по-дългосрочен план той спомена препоръките CARS21, които призовават за повече научни изследвания и опитно-конструкторски работи за да може в бъдеще европейските автомобили да са най-добрите в света, както в техническо, така и в екологично отношение. Най-важният резултат от дискусиите между ЕК и държавите-членки е съгласието да не се прибягва до протекционизъм. В международен план трябва да стане ясно как ще решат да действат САЩ. Европа няма интерес американските производители на коли да фалират, но тя няма и интерес САЩ да защитят своята индустрия за сметка на други страни. В заключение, Ферхойген изрази увереност, че "Европейската автомобилна индустрия е достатъчно силна, за да се справи с положението". Говорители на големите политически групи в ЕП От името на ЕНП-ЕД, Jean-Paul Gauzes (Франция), посочи, че посланията, отправени току-що от Съвета ЕК не са достатъчни, за да възстановят доверието в средите на автомобилната индустрия. "Не смятам че вашите предложения са на нивото на предизвикателствата", каза той и изрази загриженост, че отделни държави-членки на ЕС може в тази криза да решат да действат самостоятелно, без съгласуване с останалите. Сред трудностите пред европейската автомобилна индустрия са цикличното намаляване на търсенето, структурни проблеми, фактът че тя не може да се конкурира на световните пазари. Според него призивите хората да намалят използването на своите автомобили също допринасят за тези трудности. В заключение той подчерта че е нужно координиране на мерките на европейско ниво, банкови заеми за индустрията с нормални лихви и осигуряване на бъдеще за европейското автомобилостроене. Guido Sacconi (Италия) от името на групата на ПЕС от своя страна изцяло подкрепи "загрижеността и реализма, демонстриран от Съвета и ЕК в техните изявления". Той спомена, че в автомобилния сектор има опасност да бъдат изгубени два милиона работни места, най-вече в производството на резервни части. Призова за предприемане на анти-циклични мерки за повишаване търсенето на автомобилите и подобряване на екологичните им показатели, като подчерта също необходимостта от съгласуване на действията на ниво ЕС. От името на групата АЛДЕ Patrizia TOIA (Италия) посочи, че кризата на пътническите автомобили се е разраснала до криза на целия сектор, която се превръща в "трагедия за заетостта". Тя призова европейските институции да предприемат решителни и бързи действия за преодоляване на трудностите. Изявления на Съвета и на Комисията Дебат: 4 февруари 2009 г. Разискванията относно влияние на финансовата криза върху автомобилната промишленост ще намерите на този линк (на дата 4 февруари) Automotive Sector - European Commission
BG
1
LINK
/activities/plenary/cre/calendar.do;jsessionid=E77642BEC685B91A9AB0D77B28C2E908.node1?language=BG
BG
2
LINK
http://ec.europa.eu/enterprise/automotive/pagesbackground/sectoralanalysis/index.htm
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20090203BRI48111 FULL-TEXT DOC XML V0//BG
-//EP//TEXT IM-PRESS 20090203BRI48111 ITEM-007-BG DOC XML V0//BG
-//EP//TEXT IM-PRESS 20090203BRI48111 ITEM-009-BG DOC XML V0//BG
Селско стопанство
Фуражи: повече гъвкавост за производителите, без да се намалява безопасността на храните
2009-02-09 - 09:00
Европейският парламент даде на 5 февруари зелена светлина на споразумението на първо четене със Съвета на министрите относно преразглеждането на правилата за пускане на пазара и за етикетиране на фуражи за хранене на животни. Според депутатите правото на информация на купувачите трябва да бъде гарантирано, също както и правата на интелектуална собственост на производителите. Европейските депутати приеха на 5 февруари с 543 гласа "за", 8 "против" и 26 "въздържали се" доклада на Friedrich-Wilhelm Graefe zu Baringdorf (Зелени/ЕСА, Германия) относно пускането на пазара и използването на фуражи.
Смекчаване на правилата за етикетиране и гарантиране на правата на потребителите
Европейската комисия предложи през март миналата година правилата за етикетиране на всички фуражни суровини, включени в комбинираните фуражи за животни, да бъдат уеднаквени с тези, които се прилагат относно храните за хора. Тоест, те трябва да бъдат изброени в низходящ ред според тяхното процентно съдържание в общото тегло. Това опростяване на процедурата съдържа същевременно възможност за купувача да получи по-подробни сведения от производителя относно тяхното количествено съдържание, в рамките на толеранс от +/-15% от точното съдържание и при условие, че тази информация не накърнява правата на интелектуална собственост на производителя.
Въпреки че депутатите възприеха основните цели и мерки на предложението, те се противопоставиха на идеята, че производителите могат да откажат да дадат информация на своите клиенти. В последвалите преговори със Съвета на министрите на ЕС, те успяха в крайна сметка да постигнат смяната на тази опция с обща клауза, според която поисканата информация трябва да бъде предоставена в съответствие с разпоредбите на директивата от 2004 г. относно правата на интелектуална собственост.
Депутатите настояваха също така компетентните национални власти да могат да дават, когато това е оправдано, допълнителна информация, поискана от купувачите, като я обвързват, при необходимост, с подписването на клауза за поверителност. Съветът прие това искане с условието, че тази информация ще се дава само при спешни случаи, свързани с човешкото здраве, здравето на животните или околната среда.
Освен това, правилата за обозначаване на добавките на етикетите са по-малко рестриктивни в приетия от ЕП вариант, отколкото бяха в първоначалното предложение на Комисията, с цел да се увеличи осведомеността на потребителите.
Каталог и регистър на използваните съставки, авторегулация
Членовете на ЕП настояваха производителите да бъдат длъжни да уведомят незабавно за използването на нови съставки, които не са включени в каталога на ЕС за фуражни суровини. Тези уведомления трябва да стават чрез регистър в интернет, който да бъде управляван и периодично актуализиран от страна на производителите. Това няма да бъдат обвързано с каталога за фуражни суровини, който ще бъде одобрен от Комисията. Решението за използване на този каталог, както и на кодексите за добри практики в етикетирането, предвидени в регламента, ще бъде доброволно, но тяхното прилагане ще бъде задължително, когато такова решение е вече взето.
Съветът на министрите прие също така искането на депутатите от ЕП, според което новото законодателство трябва да включва списък на забранените суровини при храненето на животни. Този списък, изготвен през 2004 г., включва например битови отпадъци, отпадъчни води и опаковки от използването на продукти от селското стопанство и хранителната промишленост.
Следващи етапи
Според правилата на процедурата на съвместно вземане на решение, споразумението на първо четене е постигнато, когато текстът, приет от ЕП, е след това на свой ред приет от Съвета на министрите, което в този конкретен случай би трябвало да стане през следващите седмици. Така новият регламент ще може да влезне в сила през 2010 г.
Предистория на законодателното предложение
Задължителното обозначаване на всички суровини, влизащи в съдържанието на продуктите за храна на животните (като процент от общото тегло) и други стриктни изисквания бяха наложени на производителите на животински храни през 2002 г., вследствие на кризата с диоксина и на т.нар. "луда крава" (спонгиформна енцефалопатия по говедата, BSE).
Friedrich - Wilhelm GRAEFE ZU BARINGDORF (Зелени/ЕСА, Германия)
Докладчик
A 6-0407/2008
Доклад относно предложението за регламент на Европейския парламент и на Съвета относно пускането на пазара и използването на фуражи
Процедура за съвместно вземане на решение, първо четене
Дебат: 5 февруари 2009 г.
Гласуване: 5 февруари 2009 г. Приетият текст, разискванията, резултатите от гласуванията и поименните гласувания на доклада относно пускането на пазара и използването на фуражи ще намерите на този линк (на дата 5 февруари) Процедурно досие относно предложението за регламент на Европейския парламент и на Съвета относно пускането на пазара и използването на фуражи
BG
1
LINK
/activities/plenary/ta/calendar.do?language=BG
BG
2
LINK
/oeil/FindByProcnum.do?lang=en&procnum=COD/2008/0050
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20090203BRI48111 FULL-TEXT DOC XML V0//BG
-//EP//TEXT IM-PRESS 20090203BRI48111 ITEM-008-BG DOC XML V0//BG
-//EP//TEXT IM-PRESS 20090203BRI48111 ITEM-010-BG DOC XML V0//BG
Външни отношения
Гуантанамо: ЕП призовава за готовност за приемането на затворници в ЕС
2009-02-09 - 09:00
Европейският парламент приветства в приета на 4 февруари резолюция решението на президента на САЩ Барак Обама за закриване на лагера в залива Гуантанамо, като същевременно припомня, че основната отговорност за закриването на лагера и бъдещето на затворниците принадлежи на САЩ. Депутатите все пак призовават държавите-членки да бъдат готови да приемат затворници от Гуантанамо в ЕС. Депутатите приеха на 4 февруари резолюцията с 542 гласа “за”, 55 “против” и 51 “въздържали се”. В нея те потвърждават, че “ отговорността за съблюдаването на международното право и основните права принадлежи на всички демократични страни, по-специално на ЕС и неговите държави-членки, които заедно съставляват общност, основана на ценности ”. По-нататък те приканват САЩ да гарантират, че затворниците в Гуантанамо разполагат с човешки права и основни свободи.
Относно положението на задържаните лица, членовете на ЕП смятат, че всяко задържано лице, срещу което САЩ имат достатъчно доказателства, трябва незабавно да бъде подведено под съдебна отговорност чрез справедлив и открит процес, и в случай на осъждане, да излежава своята присъда в САЩ.
По отношение на лицата, срещу които не е повдигнато обвинение и които са избрали доброволно да бъдат репатрирани, те трябва да бъдат върнати в своята родна страна “ възможно най-бързо и експедитивно ” .
По нататък в резолюцията се казва, че на всяко задържано лице, срещу което няма да бъде повдигнато обвинение, но което не може да бъде репатрирано поради реална опасност от преследване в неговата страна, трябва да се предостави възможност за достъп до САЩ, хуманитарна закрила и обезщетение.
ЕП призовава също така държавите-членки, в случай на искане от страна на администрацията на Съединените щати, да си сътрудничат с цел намиране на решения и да бъдат готови за приемането на затворници от Гуантанамо в ЕС. Според резолюцията държавите-членки са “морално задължени да си оказват лоялно сътрудничество, когато се допитват взаимно относно възможни последици за обществената сигурност в ЕС”.
Лагерът в залива Гуантанамо
Вследствие на терористичните нападения от 11 септември 2001 г., през януари 2002 г. Съединените щати създадоха строго охраняван лагер в залива Гуантанамо, Куба, където са задържани лица, заподозрени в терористична дейност.
Затворниците в лагера в Гуантанамо са лишени от основни права на човека, включително правото на справедлив процес, и са подложени на сурови методи на разпит, като симулиране на давене, което е равносилно на изтезание, както и на жестоко, нечовешко или унизително отношение.
В списък, публикуван от властите на Съединените щати, се посочват 759 бивши и настоящи затворници в Гуантанамо.
Членовете на ЕП обсъдиха закриването на затвора в залива Гуантанамо В състоялия се на 3 февруари дебат членовете на ЕП обсъдиха закриването на затвора в Гуантанамо. Мнозина от изказалите се призоваха държавите-членки на ЕС да съдействат за закриването на затвора в Гуантанамо, като дадат убежище на някои от задържаните там, ако това бъде поискано. През този си мандат ЕП многократно призоваваше затворът Гуантанамо да бъде закрит. Чешко председателство на Съвета От името на председателството, чешкият вицепремиер А. Вондра посочи, че решението на президента Обама да закрие затвора в Гуантанамо в рамките на една година е било "безусловно приветствано" от Съвета на външните министри на ЕС. Това се отнася и до решенията на новия американски президент да сложи край на съдебните процеси пред специални военни комисии, на тайното задържане под стража и на неприемливите техники за разпит. Решението на въпроса с Гуантанамо е отговорност най-вече на самите САЩ, подчерта Вондра. Държавите от ЕС биха могли да съдействат, като например приемат някои от затворниците, за които се вземе решение да бъдат освободени. Това обаче повдига въпроси от политически и правен характер, както и въпроси, свързани със сигурността. Съветът на ЕС ще разгледа темата, когато тези въпроси бъдат изяснени. Европейска комисия От името на ЕК говори нейният заместник-председател Жак Баро . Комисията приветства промените в американската политика, включително по-голямото внимание, което се отделя на правата на човека. ЕС няколкократно е призовавал САЩ да затворят Гуантанамо и да зачитат международното право. Според него даването на убежище на някои от затворниците от Гуантанамо е деликатен въпрос, като до момента няма официално искане от страна на САЩ в тази насока. На 26 февруари т.г. Съветът правосъдие и вътрешните работи ще се опита да постигне общ подход на ЕС по тази тема, но крайните решения ще останат в прерогативите на всяка отделна държава-членка. Говорители на големите политически групи в ЕП Hartmut Nassauer (Германия) посочи о т името на ЕНП-ЕД , че главният въпрос е дали затворници от Гуантанамо трябва да бъдат приети на територията на ЕС, тъй като много от тях са преминали лагери за обучение по тероризъм и остават потенциални терористи. Според него сигурността на гражданите трябва да бъде над всичко и потенциални терористи не трябва да бъдат приемани в ЕС. Martin Schultz (Германия), председател на групата на ПЕС, се съгласи, че сигурността трябва да бъде основна грижа и да се отчита при всички решения и преговори по този въпрос. Но сега САЩ имат президент, които иска да се върне към ценностите, защитавани от неговата страна. "Трябва ли да откажем помощ в тези условия", запита г-н Шулц. Според него ЕС ще направи повече за борбата с тероризма, ако поеме ръката, протегната от САЩ, отколкото ако я отхвърли. От името на групата АЛДЕ Graham Watson (Обединено кралство) също подчерта, че Европа не може да се отдръпне и да остави САЩ да се оправят сами в този момент. Той припомни негласното сътрудничество на държави-членки на ЕС с предишната администрация на САЩ по тези въпроси и посочи, че сега всички носят отговорност за решаване на проблема. Според него ЕС задължително трябва да постигне обща позиция и да говори с един глас по тази тема.
Дебат: 3 февруари 2009 г.
Гласуване на резолюция: 4 февруари 2009 г. Приетият текст, разискванията, резултатите от гласуванията и поименните гласувания на резолюцията относно репатриране и заселване на затворници от лагера в Гуантанамо ще намерите на този линк (на дати 3 и 4 февруари) Трябва ли Европа да приеме затворници от Гуантанамо? Очакваме Вашите коментари! Czech Presidency - EU Presidency Statement on the decision to close the Guantanamo detention camp European Parliament calls on the US Administration to close Guantánamo Bay detention facility
BG
1
LINK
/activities/plenary/ta/calendar.do?language=BG
BG
3
LINK
http://www.eu2009.cz/en/news-and-documents/cfsp-statements/eu-presidency-statement-on-the-decision-to-close-the-guantanamo-detention-camp-7119/
BG
4
LINK
/sides/getDoc.do?language=EN&type=IM-PRESS&reference=20060608IPR08814
-//EP//TEXT IM-PRESS 20090202STO47917 0 NOT XML V0//BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20090203BRI48111 FULL-TEXT DOC XML V0//BG
-//EP//TEXT IM-PRESS 20090203BRI48111 ITEM-009-BG DOC XML V0//BG
-//EP//TEXT IM-PRESS 20090203BRI48111 ITEM-COVER-BG DOC XML V0//BG
-//EP//TEXT IM-PRESS 20090203BRI48111 ITEM-001-BG DOC XML V0//BG
-//EP//TEXT IM-PRESS 20090203BRI48111 ITEM-002-BG DOC XML V0//BG
-//EP//TEXT IM-PRESS 20090203BRI48111 ITEM-003-BG DOC XML V0//BG
-//EP//TEXT IM-PRESS 20090203BRI48111 ITEM-004-BG DOC XML V0//BG
-//EP//TEXT IM-PRESS 20090203BRI48111 ITEM-005-BG DOC XML V0//BG
-//EP//TEXT IM-PRESS 20090203BRI48111 ITEM-006-BG DOC XML V0//BG
-//EP//TEXT IM-PRESS 20090203BRI48111 ITEM-007-BG DOC XML V0//BG
-//EP//TEXT IM-PRESS 20090203BRI48111 ITEM-008-BG DOC XML V0//BG
-//EP//TEXT IM-PRESS 20090203BRI48111 ITEM-009-BG DOC XML V0//BG
-//EP//TEXT IM-PRESS 20090203BRI48111 ITEM-010-BG DOC XML V0//BG
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20090203BRI48111 ITEM-COVER-BG DOC XML V0//BG
-//EP//TEXT IM-PRESS 20090203BRI48111 ITEM-001-BG DOC XML V0//BG
-//EP//TEXT IM-PRESS 20090203BRI48111 ITEM-002-BG DOC XML V0//BG
-//EP//TEXT IM-PRESS 20090203BRI48111 ITEM-003-BG DOC XML V0//BG
-//EP//TEXT IM-PRESS 20090203BRI48111 ITEM-004-BG DOC XML V0//BG
-//EP//TEXT IM-PRESS 20090203BRI48111 ITEM-005-BG DOC XML V0//BG
-//EP//TEXT IM-PRESS 20090203BRI48111 ITEM-006-BG DOC XML V0//BG
-//EP//TEXT IM-PRESS 20090203BRI48111 ITEM-007-BG DOC XML V0//BG
-//EP//TEXT IM-PRESS 20090203BRI48111 ITEM-008-BG DOC XML V0//BG
-//EP//TEXT IM-PRESS 20090203BRI48111 ITEM-009-BG DOC XML V0//BG
-//EP//TEXT IM-PRESS 20090203BRI48111 ITEM-010-BG DOC XML V0//BG
