ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0036/08
съгласно член 108 от Правилника за дейността на ЕП
от
Hannes Swoboda
,
Genowefa Grabowska
и
Michael Cashman
, от името на групата PSE
към Комисията
Относно: Разходи за получаване на виза за граждани на Беларус
– като има предвид, че гъвкавата визова политика се оказа ефективно средство за насърчаване на контактите между хората и за подкрепа на процесите на демократизация, в т.ч. в рамките на Европейската политика на добросъседство;
– като има предвид, че достъпът на нови държави-членки до Шенгенското пространство означава увеличение на таксите за визи за граждани на Беларус, които в момента трябва да плащат по 60 евро за шенгенска виза, т.е. сума, която е 12 пъти по-голяма отпреди и приблизително равна на една трета от средната месечна заплата в Беларус;
– като има предвид, че Беларус остана единствената източна съседна страна на ЕС, чиито граждани все още трябва да заплащат 60 евро за еднократна шенгенска виза;
– като има предвид, че Молдова, Русия, Украйна и страните от Западните Балкани вече подписаха споразумения за облекчаване на визовия режим, докато Беларус не проявява интерес към подобно споразумение;
отправя питане към Комисията:
– дали не счита, че са необходими допълнителни мерки за облекчаване и либерализиране на визовите процедури за граждани на Беларус с цел подкрепа на обмена и поддържане на процеса на демократизация;
– дали не счита за полезно да сложи началото на действия за започване на преговори с Беларус за сключване на споразумение за облекчаване на визовия режим с цел, наред с другото, да се намалят таксите за шенгенски визи за граждани на Беларус;
– дали обмисля алтернативни мерки за облекчаване на визовия режим, ако Беларус не прояви интерес към облекчаване и либерализиране на визовите продукти за своите граждани.
