P7_TA-PROV(2011)0535
Финансов инструмент за сътрудничество за развитие ***III
A7-0402/2011
Законодателна резолюция на Европейския парламент от 1 декември 2011 г. относно съвместен проект, одобрен от Помирителния комитет, на регламент на Европейския парламент и на Съвета за изменение на Регламент (ЕО) № 1905/2006 за създаване на финансов инструмент за сътрудничество за развитие (PE-CONS 00057/2011 – C7-0377/2011 – 2009/0060A(COD) )
(Обикновена законодателна процедура: трето четене)
Европейският парламент
, –
като взе предвид съвместния проект, одобрен от Помирителния комитет, и свързаната с него декларация на Европейския парламент и Съвета (PE-CONS 00057/2011 – C7-0377/2011 ),
–
като взе предвид своята позиция на първо четене Приети текстове, P7_TA(2010)0379 .
относно предложението на Комисията до Европейския парламент и до Съвета ( COM(2009)0194 ),
–
като взе предвид своята позиция на второ четене Приети текстове, P7_TA(2011)0032 .
относно позицията на Съвета на първо четене OВ C 7 Е, 12.1.2011 г., стр. 11.
,
–
като взе предвид становището на Комисията относно измененията в позицията на Съвета, внесени от Парламента на първо четене ( COM(2011)0178 ),
–
като взе предвид позицията на Съвета на второ четене,
–
като взе предвид член 294, параграф 13 от Договора за функционирането на ЕС,
–
като взе предвид член 69 от своя правилник,
–
като взе предвид доклада на своята делегация в Помирителния комитет ( A7-0402/2011 ),
1.
Одобрява съвместния проект;
2.
Заявява, че е готов да приеме компромисния пакет, в дух на компромис, тъй като оставащата част от срока на действие на настоящите инструменти е по-скоро кратка; съжалява, че не беше възможно текстът относно Инструмента за сътрудничество за развитие/придружаващи мерки за сектора на бананите да бъде допълнително подобрен, и по-специално във връзка с ролята на Парламента в стратегическите решения, при които равнопоставеното положение на съзаконодателите е изключително важно; подчертава, че този резултат не създава прецедент за бъдещите преговори относно инструментите за външно финансиране след 2013 г.; заявява, че в съответствие с критериите, определени в член 290, параграф 1 от Договора за функционирането на Европейския съюз, ще настоява за използването на делегирани актове, винаги когато става дума за стратегически политически решения относно финансирането и планирането във връзка с тези инструменти;
3.
Потвърждава съвместната декларация на Европейския парламент и на Съвета, приложена към настоящата резолюция;
4.
Възлага на своя председател да подпише акта заедно с председателя на Съвета съгласно член 297, параграф 1 от Договора за функционирането на ЕС;
5.
Възлага на своя генерален секретар да подпише акта след проверка на надлежното изпълнение на всички процедури и да пристъпи заедно с генералния секретар на Съвета към публикуването му, заедно с декларацията на Европейския парламент и на Съвета, в
Официален вестник на Европейския съюз
;
6.
Възлага на своя председател да предаде настоящата законодателна резолюция на Съвета и на Комисията, както и на националните парламенти.
Декларация на Европейския парламент и на Съвета относно използването на делегирани актове в бъдещата многогодишна финансова рамка (МФР) за периода 2014‐2020 г.
Европейският парламент и Съветът вземат под внимание съобщението на Комисията
Бюджет за стратегията „Европа 2020“ ( COM(2011)0500
В своето съобщение: Бюджет за стратегията „Европа 2020“, ( COM(2011)0500 ), Комисията заявява: „Освен това бъдещите правни основания за различните инструменти ще предлагат по-голямо използване на делегираните актове с цел повече гъвкавост при управлението на политиките през периода на финансиране, като успоредно с това се осигури зачитане на прерогативите на двата законодателни органа.“ както и „Смята се, че трябва да се подобри демократичният контрол на външната помощ. Това може да бъде постигнато чрез използването на делегирани актове в съответствие с член 290 от Договора за някои аспекти на програмите, като не само съзаконодателите трябват да се поставят на равна основа, но също така да се гарантира по-голяма гъвкавост при програмирането. За ЕФР се предлага контролът да се приведе в съответствие с ИСР, като същевременно се вземат предвид специфичните характеристики на този инструмент.“
),
по-специално във връзка с предложеното използване на делегирани актове в бъдещите инструменти за външно финансиране, и са в очакване на законодателни предложения, които ще бъдат надлежно разгледани.
