Въпрос за времето за въпроси H-000228/2011
до Комисията
Период на сесията: Юли 2011
Член 116 от Правилника за дейността
Patrick Le Hyaric
(GUE/NGL) Относно: Признаване на палестинската държава
Налице са условията за признаването от страна на ООН на палестинската държава в нейните граници от 1967 г., със столица източен Йерусалим, още пред идния месец септември. Последните изявления на администрацията на Обама, официално подкрепяща създаването на палестинска държава в рамките на границите от 1967 г., при което би се наложило Израел да се оттегли от цялата територия на Западния бряг и източен Йерусалим, са знак, който би окуражил цялата международна общност в тази посока.
Като се вземе предвид историческото значение на подобен политически акт, дали Комисията възнамерява да вземе дейно участие в процеса на признаване на палестинската държава?
