P7_TA(2010)0364
Конвенция за бъдещото многостранно сътрудничество в областта на риболова в северозападната част на Атлантическия океан ***
A7-0262/2010
Законодателна резолюция на Европейския парламент от 19 октомври 2010 г. относно предложението за решение на Съвета относно одобряването, от името на Европейския съюз, на Изменението към Конвенцията за бъдещото многостранно сътрудничество в областта на риболова в северозападната част на Атлантическия океан (11076/2010 – C7-0181/2010 – 2010/0042(NLE))
(Одобрение)
Европейският парламент
, –
като взе предвид предложението за решение на Съвета (11076/2010 ),
–
като взе предвид искането за одобрение, представено от Съвета съгласно член 43, параграф 2 и член 218, параграф 6, втора алинея, буква а) от Договора за функционирането на ЕС ( C7-0181/2010 ),
–
като взе предвид член 81 и член 90, параграф 8 от своя правилник,
–
като взе предвид препоръката на Комисията по рибно стопанство ( A7-0262/2010 ),
1.
Дава своето одобрение за Изменението към Конвенцията;
2.
Изисква от Съвета и Комисията, преди започването на преговорите, свързани с преразглеждането на разпоредбите в рамките на регионалните организации за риболов, което ЕС ще извърши, да създадат схемите, необходими за гарантиране на съответното участие на наблюдателите на Парламента в тях.
3.
Възлага на своя председател да предаде позицията на Парламента съответно на Съвета, на Комисията, както и на правителствата и на парламентите на държавите-членки и на Организацията за риболова в северозападната част на Атлантическия океан.
