ВЪПРОС С ИСКАНЕ ЗА УСТЕН ОТГОВОР H-0165/10/rev.1
за времето за въпроси на месечната сесия през Април 2010
съгласно член 116 от Правилника за дейността на ЕП
от
Charalampos Angourakis
към Комисията
Относно: Действия срещу египетски работници в областта на рибарството
Египетските работници от областта на рибарството от района на Миханиона понесоха нападения, застрашили живота и здравето им, от страна на платена от работодателите им охрана, като в същото време е налице очевидно нарушаване на правото им да стачкуват. Всъщност по време на стачката им администрацията на Организацията за заетост на работната сила (OAED), прие предложението на работодателите за уж "доброволно отстраняване на стачниците" без съгласието на съответните рибари, позволявайки по този начин масовото назначаване на безработни рибари, въпреки че закон 1264/82 забранява назначаването на работа по време на стачка. Освен това разглеждането на жалбата, внесена от Сдружението на египетските рибари , беше отложено за 14 април, което предоставя на корабопритежателите възможността да продължат необезпокоявани назначаването на стачкоизменници.
Осъжда ли Комисията тези нападания от страна на тялото на работодателите върху работниците-имигранти, а също така и превръщането на OAED в механизъм за потушаване на стачки?
