Специалният докладчик на ООН Asma Jahangir говори по повод Европейската година на междукултурния диалог
Култура
2008-06-18 - 18:38
Днес, 18 юни, по време на пленарната сесия на Европейския парламент в Страсбург се проведе тържествено заседание по повод Европейската година на междукултурния диалог. Специалният докладчик на ООН за свободата на религията и вярата Asma Jahangir произнесе реч пред европейските депутати.
Приветствайки г-жа Jahangir , заместник-председателят на ЕП Rodi Kratsa-Tsagaropoulou подчерта, че нейната реч ще обогати посланието на ЕП за взаимно разбирателство и за насърчаване на свободния диалог между културите. Тя цитира също така член 18 от Всеобщата декларация за човешките права, който е в основата на работата на Asma Jahangir и според който всеки има право на свобода на мисълта, съзнанието и религията. Г-жа Kratsa-Tsagaropoulou изрази своята подкрепа за широко известния ангажимент на Asma Jahangir за насърчаване на широко участие в политиката, включително от страна на жените, и за важността на образованието.
В своята реч г-жа Jahangir изтъкна, че "междукултурният" диалог включва в себе си "междурелигиозния" диалог, тъй като религиите са част от културата. В същото време е необходимо да бъдат разгледани въпросите на вътрешнорелигиозните конфликти.
В по-общ план Специалният докладчик на ООН подчерта, че междукултурният диалог не бива да бъде възприеман като занимание на елитите. Тя сподели своя опит от Израел и Палестина, както и от Северна Ирландия, където е ставала свидетелка на множество успешни примери за междукултурен диалог между обикновените хора. "Въпреки това, усилията на обикновените хора рядко попадат в заглавията на медиите - за разлика от междурелигиозното насилие", изрази своето съжаление г-жа Jahangir.
Според нея всеки диалог би могъл да се обогати много от перспективата, която могат да му предадат жените, които обаче често са пренебрегвани при организирането на важни събития в областта на междурелигиозния диалог.
В заключение Asma Jahangir подчерта, че "ценностите трябва да служат за мост между различните религии и вярвания" и че "това със сигурност ще доведе до засилването на всеобщите човешки права".
20080616IPR31799 Изказванията от тържественото заседание на ЕП на 18/06/2008 г. по повод Европейската година на междукултурния диалог ще бъдат публикувани скоро на този линк Интернет страница на върховния комисар по правата на човека в ООН - специален докладчик за свободата на религията или вероизповеданието Пленарна сесия на Европейския парламент в Страсбург, 16-19 юни 2008 г. Тържествено заседание - обръщение на
Asma Jahangir, специален докладчик за свободата на религията и вярата (аудио, 24:09, оригинал/ англ.)
BG
1
LINK
/activities/plenary/ta/calendar.do?language=BG
BG
2
LINK
http://www2.ohchr.org/english/issues/religion/index.htm
BG
4
MULTIMEDIA
20080618MLT32225.asf
-//EP//TEXT IM-PRESS 20080603BRI30699 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
