Не на хомофобията и дискриминацията в Обединена Европа!
Основни права
2010-05-14 - 16:21
Какво е общото между държави като Саудитска Арабия, Уганда и Ямайка? Във всяка една от тях хомосексуалността е престъпление. Преди Международния ден срещу хомофобията - 17 май, вниманието на европейските депутати се фокусира върху това, което може да бъде направено, за да спрем дискриминацията и заклеймяването на ЛГБТ (лесбийки, гей, бисексуални и транссексуални) извън и в границите на ЕС.
"Хомофобията е крещящо нарушение на основните човешки права и човешкото достойнство", ни каза председателят на ЕП Jerzy Buzek преди Международния ден срещу хомофобията.
Г-н Buzek ще произнесе реч относно борбата срещу дискриминацията на сексуалните малцинства на 17 май.
Край на предразсъдъците
Хомосексуалните могат да бъдат глобявани, лишавани от свобода или дори да им бъдат налагани смъртни наказания в много (предимно африкански и арабски) държави.
Raül Romeva (Зелените, Испания) посочва Близкия изток, Карибските острови, Далечния изток и някои африкански държави - Уганда, Танзания и Кения, казвайки че "правата на лесбийките, гей, бисексуалните и транссексуалните лица са най-силно потискани в територии, в които няма разделение между държавата и религията".
Г-н Romeva отбелязва, че в някои европейски държави лесбийките, гей, бисексуалните и транссексуалните са принудени "да живеят, криейки се или, отричайки факти, свързани със сексуалната си ориентация". Той каза, че "много от тях са лишени от основните си човешки права и ежедневно рискуват работата и дори живота си."
Испанският европейски депутат се изказа в подкрепа на провеждането на кампании, дискусии и приемането на ясно антидискриминационно законодателство.
"Директивата за борба срещу дискриминацията не е просто знак за дискриминационните общества да променят поведението си, но е и послание към държавите на територия извън ЕС", добави Raül Romeva .
Да сложим край на дискриминацията!
Най-сериозният проблем в тази област е "сблъсъкът между либералните политики в някои държави, където политиците и властите имат толерантен, отворен подход и други държави членки, където нещата не стоят по този начин".
"Лесбийките, гей, бисексуалните и транссексуалните хора във всички държави членки на Съюза трябва да бъдат защитени от дискриминация от Хартата на основните права, и когато е необходимо Комисията и Съветът трябва да предприемат действия, за да информират и обучават политиците и властите да поведат хората в правилната посока и да бъдат примери за подражание", каза г-н Romeva.
20100507STO74266 Резолюция на ЕП Резолюция на ЕП относно хомофобията Акценти (на английски език)
-//EP//TEXT TA P6-TA-2009-0211 0 NOT XML V0//BG
-//EP//TEXT TA P6-TA-2007-0167 0 NOT XML V0//BG
-//EP//TEXT IM-PRESS 20100226STO69647 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
