Въпрос с искане за устен отговор O-000077/2012
Съвета
Член 115 от Правилника за дейността
Claude Moraes
,
Rita Borsellino
,
Rosario Crocetta
,
Tanja Fajon
от името на групата S&D Относно: Последващи действия след посещение на делегация на LIBE в Сицилия и Лампедуза
Делегация на комисията по граждански свободи, правосъдие и вътрешни работи на Европейския парламент посети Сицилия в периода 24 - 26 ноември 2011 г., с цел да осъществи наблюдение на центрове за мигранти. След посещението от италианските органи беше поискана допълнителна информация, каквато те досега не са предоставили. Междувременно в кораби, превозващи стотици хора, пристигнали в Лампедуза след 17 март, петима души бяха открити мъртви. В продължение на 3 дни в тунизийски рибарски кораб бяха държани 74 сомалийски мигранти, които след това бяха върнати в Тунис. Може ли Съветът да предостави подробна информация, включително като я изиска от италианските органи, относно:
- подробна информация относно неотдавнашните дебаркирания и начинът, по който е посрещнато извънредното положение? Лампедуза: дати и брой на пристигналите мигранти, на лицата, приети във всеки център, прехвърлянията от Лампедуза до други центрове във вътрешността на страната? Правната уредба и причините, поради които пристанището на Лампедуза е обявено за „несигурно пристанище“ за мигранти и дали се очаква това решение да бъде преразгледано и кога? Сроковете за преструктуриране на центъра в Лампедуза и правната уредба, и причините за затварянето му за медиите и делегацията на Съвета на Европа, както и дали това решение ще бъде преразгледано и кога?
- Правната уредба за CIE (Centro di Identificazione ed Espulsione (център за административно задържане)) и за CARA (Centro di Accoglienza per Richiedenti Asilo (център за прием на лица, търсещи убежище)) и защо лицата, търсещи убежище, задържани в CIE, не са прехвърляни в CARA, след като подадат молба за получаване на убежище? Подробни данни относно обработването на молбите на лицата, търсещи убежище и техния резултат?
- Текстовете на действащите и предходни споразумения между Тунис и Либия, и подробна информация относно практическото им приложение, по-конкретно след посещението на италианския премиер в Либия през януари 2012 г.?
- Информация относно управлението на CIE и CARA в Сицилия, както по отношение на разположението на структурите, така и относно договарящите се агенции? Дали са подобрени условията на прием (необходими ремонтни работи в CARA в Salina Grande; предоставяне на помощ и подходящи дрехи за CARA в Mineo)? Уверения относно продължаване на проекта на председателството през следващите години?
- Получено финансиране от ЕС и начинът, по който са използвани средствата за управлението на миграцията през 2011 и 2012 г.? Подробна информация относно дейностите на Frontex в Сицилия? Последващите действия на ЕС и Италия по прилагане на решението на ЕСПЧ (голяма камара) по дело Hirsi Jamaa и други/Италия, което осъжда италианските решения за връщане на мигранти в Либия без техния случай да бъде разгледан, за излагането им на риск от малтретиране, и което освен това е равнозначно на колективно експулсиране?
