Въпрос за времето за въпроси H-000123/2011
Съвета
Период на сесията: Април 2011
Член 116 от Правилника за дейността
Gay Mitchell
(PPE) Относно: Първенство по футбол на Европейския съюз
Един турнир по футбол на Европейския съюз, с участието на 30 отбора – 26 от държавите-членки и по един от Северна Ирландия, Уелс, Шотландия и Англия, по система на отстраняване в две срещи (като гост и домакин), който да се провежда в рамките на един месец през лятото, би увеличил значително популярността на Европейския съюз.
Той също така би подобрил разбирането на обикновените граждани за това кои са техните съседи и по този начин би спомогнал за разграничаването на ЕС от Европа като континент.
Съветът ще проучи ли възможността за стартиране на Първенство по футбол на Европейския съюз, което да се провежда веднъж на четири години, в година, различна от тази, в която се провежда Европейското първенство по футбол?
