A7-0013/2009
1.10.2009
*
ДОКЛАД
относно предложението за решение на Съвета относно сключването на споразумението между Европейската общност и Барбадос за премахването на визите за краткосрочен престой
(COM(2009)0050 – C7‑0017/2009 – 2009/0014(CNS))
Комисия по граждански свободи, правосъдие и вътрешни работи
Докладчик:
Simon Busuttil
PE 428.192v02-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт.Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ...............................................................................................6
ПРОЦЕДУРА.............................................................................................................................8
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Съвета относно сключването на споразумението между Европейската общност и Барбадос за премахването на визите за краткосрочен престой
( COM(2009)0050 – C7‑0017/2009 – 2009/0014(CNS) )
(Процедура на консултация)
Европейският парламент ,
– като взе предвид предложението за решение на Съвета ( COM(2009)0050 ),
– като взе предвид член 62, параграф 2, буква б), подточка i) и член 300, параграф 2, алинея първа, първо изречение от Договора за ЕО,
– като взе предвид член 300, параграф 3, алинея първа от Договора за ЕО, съобразно която Съветът се е консултирал с него ( C7‑0017/2009 ),
– като взе предвид член 55 и член 90, параграф 8 от своя Правилник,
– като взе предвид доклада на комисията по граждански свободи, правосъдие и вътрешни работи ( A7‑0013/2009 ),
1. одобрява сключването на споразумението;
2. възлага на своя председател да предаде позицията на Парламента съответно на Съвета и на Комисията, както и на правителствата и парламентите на държавите-членки и на Барбадос.
ИЗЛОЖЕНИЕ НА МОТИВИТЕ
Регламент (ЕО) № 1932/2006 на Съвета измени Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници на Европейския съюз (отрицателен списък), както и тези, чиито граждани са освободени от това изискване (положителен списък), наред с другото, чрез прехвърляне на шест трети страни от отрицателния в положителния списък. Тези страни са Антигуа и Барбуда, Бахамските острови, Барбадос, Мавриций, Сейнт Китс и Невис и Сейшели . Регламентът посочва също, че освобождаването от изискването за виза за гражданите на тези страни следва да не влиза в сила преди сключването и влизането в сила на двустранно споразумение за премахване на визите между Европейската общност и въпросните страни. Този регламент беше приет на 21 декември 2006 г. и влезе в сила през януари 2007 г.
Междувременно, считано от 15 януари 2007 г. страните от КАРИКОМ въведоха специален визов режим за гражданите на няколко държави-членки на ЕС (гражданите на ЕС не бяха третирани по еднакъв начин, тъй като гражданите на другите държави-членки останаха освободени от задължението за виза) поради провеждането на Световната купа по крикет за 2007 г. в Карибската общност. Въвеждането на това изискване за виза, въпреки благоприятните разпоредби на новия регламент на Общността, доведе до отлагането на подготовката на проектомандатите за преговори с тези трети страни за премахване на визите.
Като взе предвид, че срокът на временния визов режим изтича на 15 май 2007 г., на 5 юни 2008 г. Съветът упълномощи Комисията да води преговори за сключване на споразумение между Европейската общност и Барбадос за премахване на визите за краткосрочен престой. Преговорите за споразумението започнаха на 4 юли 2008 г. и приключиха на 16 октомври 2008 г. При условие, че може бъде сключено на по-късна дата, споразумението, парафирано на 19 ноември 2008 г., следва да бъде подписано.
Окончателното съдържание на това споразумение може да бъде обобщено, както следва:
Цел: настоящото споразумение предвижда безвизово пътуване за гражданите на Европейския съюз и за гражданите на Барбадос, когато пътуват до територията на другата договаряща страна за максимален период от три месеца в продължение на шестмесечен период.
Гражданите на няколко държави-членки вече са освободени от задължението за виза от страна на Барбадос. В споразумението е включена разпоредба, която гласи, че Барбадос може временно да преустанови изпълнението или да прекрати споразумението само по отношение на всички държави-членки на Европейската общност и, реципрочно, Общността също може временно да преустанови изпълнението или да прекрати споразумението само по отношение на всички свои държави-членки. Особеното положение на Обединеното кралство и Ирландия е отразено в преамбюла.
Приложно поле: премахването на визите се отнася за всички категории лица (притежателите на обикновен, дипломатически или служебен паспорт), пътуващи с всякаква цел, освен упражняване на възмездна дейност. По отношение на последната категория всяка държава-членка, а също и Барбадос остават свободни да налагат изискването за виза за гражданите на другата страна в съответствие с приложимото общностно или национално право. За да се гарантира хармонизирано изпълнение, към споразумението е приложена съвместна декларация за тълкуването на категорията лица, които пътуват с цел упражняване на възмездна дейност.
Продължителност на престоя: споразумението отчита положението на държавите-членки, които все още не прилагат изцяло достиженията на правото от Шенген. При условие, че не са част от Шенгенското пространство без вътрешни граници, премахването на визите предоставя право на гражданите на Барбадос да остават за три месеца на територията на всяка от тези държави-членки (Кипър, България, Румъния), независимо от периода, изчислен за цялото Шенгенско пространство.
Териториално приложение: по отношение на Франция и Нидерландия, премахването на визите ще даде право на гражданите на шестте страни да остават само на европейската територия на тези държави-членки.
ПРОЦЕДУРА
Заглавие
Споразумение между Европейската общност и Барбадос за премахването на визите за краткосрочен престой
Позовавания
COM(2009)0050 – C7-0017/2009 – 2009/0014(CNS)
Дата на консултация с ЕП
5.6.2009
Водеща комисия
Дата на обявяване в заседание
LIBE
14.7.2009
Подпомагаща(и) комисия(и)
Дата на обявяване в заседание
DEVE
14.7.2009
Неизказано становище
Дата на решението
DEVE
21.7.2009
Докладчик(ци)
Дата на назначаване
Simon Busuttil
29.9.2009
Заместен(и) докладчик(ци)
Roberta Angelilli
Разглеждане в комисия
29.9.2009
30.9.2009
Дата на приемане
30.9.2009
Резултат от окончателното гласуване
+:
–:
0:
39
1
0
Членове, присъствали на окончателното гласуване
Sonia Alfano, Vilija Blinkevičiūtė, Louis Bontes, Simon Busuttil, Cornelis de Jong, Agustín Díaz de Mera García Consuegra, Monika Flašíková Beňová, Hélène Flautre, Kinga Gál, Kinga Göncz, Sylvie Guillaume, Ágnes Hankiss, Anna Hedh, Jeanine Hennis-Plasschaert, Salvatore Iacolino, Sophia in ‘t Veld, Lívia Járóka, Juan Fernando López Aguilar, Baroness Sarah Ludford, Monica Luisa Macovei, Clemente Mastella, Véronique Mathieu, Claude Moraes, Jacek Protasiewicz, Carmen Romero López, Birgit Sippel, Csaba Sógor, Rui Tavares, Wim van de Camp, Axel Voss, Tatjana Ždanoka
Заместник(ци), присъствал(и) на окончателното гласуване
Magdi Cristiano Allam, Edit Bauer, Anna Maria Corazza Bildt, Nadja Hirsch, Ramon Jauregui Atondo, Franziska Keller, Petru Constantin Luhan, Cecilia Wikström
Заместник(ци) (чл. 187, пар. 2), присъствал(и) на окончателното гласуване
Judith A. Merkies
