18.11.2009 B7-0146/2009 ПРЕДЛОЖЕНИЕ ЗА РЕЗОЛЮЦИЯ за приключване на разискванията по изявления на Комисията
съгласно член 110, параграф 2 от Правилника за дейността
относно обозначаването на произхода
Gianluca Susta
,
Kader Arif
и
Francesca Balzani
от името на групата S&D
PE428.764v01-00 B7‑0146/2009 Резолюция на Европейския парламент относно обозначаването на произхода
Европейският парламент ,
– като взе предвид Регламент (ЕО) № 980/2005 на Съвета от 27 юни 2005 година за прилагане на схема на общи тарифни преференции ОВ L 169, 30.6.2005, стр. 1.
,
– като взе предвид Директива 2005/29/ЕО на Европейския парламент и на Съвета от 11 май 2005 година относно нелоялни търговски практики от страна на търговци към потребители на вътрешния пазар ОВ L 149, 11.6.2005 г., стр. 22
,
– като взе предвид член IX и член XXIV, параграф 5 от Общото споразумение за митата и търговията (ГАТТ, 1994 г.),
– като взе предвид Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността ОВ L 302, 19.10.1992 г., стр. 1.
и Регламент (ЕИО) № 2454/93 на Комисията от 2 юли 1993 г. ОВ L 253, 11.10.1993 г., стр. 1.
за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността, в който се установява системата от непреференциални правила на Европейската общност относно произхода,
– като взе предвид Регламент (ЕИО) №918/83 на Съвета от 28 март 1983 г. относно установяване на режима на Общността за митнически освобождавания ОВ L 105, 23.4.1983, стр. 1.
,
– като взе предвид резолюцията си от 5 февруари 2009 г. относно засилването на ролята на европейските малки и средни предприятия в международната търговия,
– като взе предвид резолюцията си от 6 юли 2006 г. относно обозначаването на произхода,
– като взе предвид своята писмена декларация от 11 декември 2007 г. относно обозначаването на произхода на определени продукти, внасяни от трети страни,
– като взе предвид член 110, параграф 2 от своя правилник,
A. като има предвид, че понастоящем ЕС не разполага с хармонизирани разпоредби или уеднаквени практики относно обозначаването на произхода на продукти в ЕС; като има предвид, че несъответствията между действащите нормативни уредби в държавите-членки, както и липсата на ясни правила на Общността в тази област водят до фрагментиране на правната рамка,
Б. като има предвид, че националните мерки, налагащи задължителното обозначаване на произхода на стоки, внасяни от други държави-членки, са забранени, а такова ограничение относно задължителното обозначаване на произхода на стоки, внасяни от трети страни, не съществува,
В. като има предвид, че редица основни търговски партньори на ЕС като Съединените щати, Китай, Япония и Канада вече са въвели изисквания за задължително обозначаване на произхода,
Г. като има предвид, че в Лисабонската стратегия ЕС си постави за цел укрепването на икономиката на ЕС наред с другото и посредством подобряване на конкурентоспособността на промишлеността на ЕС в рамките на световната икономика; като има предвид, че конкуренцията е лоялна, когато функционира при ясни правила както за производителите, така и за износителите и вносителите,
Д. като има предвид, че схемата за обозначаване на произхода би имала за цел да позволи на потребителите в ЕС да бъдат точно информирани относно страната на произход на продуктите, които купуват; като има предвид, че по този начин потребителите ще бъдат в състояние да отъждествяват тези продукти със социалните стандарти и стандартите за околната среда и безопасността, свързвани обикновено с тази страна,
Е. като има предвид, че предложението да се въведе система за задължително обозначаване на страната на произход в ЕС се отнася само до ограничен брой вносни продукти, като текстилни изделия, бижутерия, дрехи и обувки, кожени изделия, лампи и осветителни тела, изделия от стъкло, керамика и ръчни чанти, за които изискването за обозначаване „произведено в” предоставя на крайните потребители важна информация с оглед на избора, който правят,
Ж. като има предвид, че е от решаващо значение да се гарантират равнопоставени условия на конкуренция с производителите от нашите основни партньори, приложили изискванията за обозначаване на произхода,
З. като има предвид, че влизането в сила на Договора от Лисабон на 1 декември 2009 г. ще доведе до равнопоставеност на Съвета и Европейския парламент в областта на общата търговска политика; като има предвид, че съгласно член 207 от Договора от Лисабон, за бъдещия регламент относно обозначаването на произхода ще се прилага обикновената законодателна процедура,
1. отново заявява, че защитата на потребителите изисква прозрачни и последователни правила на търговия, включващи обозначенията за произход;
2. призовава Комисията и Съвета да предприемат всички необходими мерки, за да се гарантират равнопоставени условия на конкуренция с търговските партньори, приложили изисквания за обозначаване на произхода;
3. призовава Комисията и Съвета да установят подходящи механизми за митнически контрол и прилагане;
4. настоятелно призовава държавите-членки да поддържат съгласуван общностен подход по този въпрос, за да се даде възможност на потребителите в ЕС да получават по-пълна и точна информация;
5. насърчава Комисията да осъществява решителна намеса, съвместно с държавите-членки, за да бъдат защитени законните права и очакванията на потребителите винаги когато е налице доказателство за фалшифициране и/или употреба на измамни или подвеждащи обозначения на произхода, направени от производители и вносители извън ЕС;
6. счита, че предложението за регламент на Съвета, въвеждащ задължителните обозначения на страната на произход на определени продукти, внасяни в Европейския съюз от трети страни („обозначаване на произхода”), представлява съществена основа за постигане на целта за прозрачност и подходящо информиране на потребителите, както и за съгласуваност на правилата за международна търговия;
7. счита, че такъв регламент е от решаващо значение за предприятията, които са избрали да задържат своето производството, а по този начин и знанията и работните места, на територията на ЕС;
8. счита, че от 1 декември 2009 г. в рамките на обикновената законодателна процедура, установена в Договора от Лисабон, следва официално да започнат консултации и размяна на мнения между Европейския парламент и Съвета и че всяко допълнително забавяне би нарушило сериозно правата на гражданите и принципа на свободна и лоялна търговия и би се отразило отрицателно върху заетостта;
9. призовава Комисията да не променя предложението си и да го представи на Парламента съгласно член 207 от Договора от Лисабон веднага след влизане в сила на договора;
10. възлага на своя председател да предаде настоящата резолюция на Съвета и на Комисията.
