ЕП одобрява мерки за по-безопасни препарати за борба с вредители
Потребители
2012-01-18 - 12:11
Биоцидите имат разнообразни приложения в практиката ©BELGA_PHOTONONSTOP Тази седмица депутатите в ЕП ще обсъдят и гласуват текста на законодателно предложение, осъвременяващо разпоредбите, които се отнасят за препаратите за борба с вредители. Текстът, по който е постигнато споразумение със Съвета, налага по-стриктни проверки на въздействието на т.нар. "биоциди" върху здравето и околната среда, като в същото време прави процеса на одобряването им за пускане на пазара по-ефективен.
Какво са биоцидите?
Биоцидните препарати са продукти, които се използват за борба с вредни организми или бактерии. Целта на използването им е защитата на здравето на човека или животните. Тези продукти включват дезинфектанти, препарати, отблъскващи вредителите, и инсектициди. Те могат да се използват и за защита на дървесината или на различни видове покрития, за предпазване на кораби и водни съоръжения от обрастване с микроорганизми, растения и животни или за балсамиране. В същото време обаче поради наличието на активни вещества тези препарати също могат да представляват заплаха за човешкото здраве или за околната среда.
Обновяване на законодателството за биоцидните препарати
Към момента пускането на пазара на биоцидни препарати е регламентирано с директива от 1998 г. Обновяването на законодателството преследва няколко цели. На първо място, новите правила трябва да гарантират, че продуктите на пазара са безопасни за ползване. Освен това се облекчава процедурата за одобрение на препарати, като в същото време се засилва нивото на защита. Някои от препаратите, които са одобрени към момента, ако не се използват правилно, могат да бъдат вредни, особено за уязвими групи като децата и бременните жени. Според промените в разпоредбите тези препарати следва да се използват само при необходимост и чрез изследвания следва да се търсят по-безопасни заместители.
Какво се променя в правилата?
Обхватът на новите правила е разширен и включва изделия и материали, третирани с биоцидни препарати, например мебели и тъкани.
Най-опасните вещества (например, канцерогенни вещества или такива, които засягат гените или хормоните) ще бъдат забранени или използването им ще бъде още по-строго ограничено (например ще бъдат одобрени само за професионална употреба). Изключения ще се допускат само в изключителни случаи.
Оценката на веществата ще отчита и въздействия върху здравето, които до скоро не бяха добре познати, например дали веществата нарушават действията на хормоните или пък съдържат наноматериали.
Предвиждат се мерки за облекчаване на процедурите за признаване на одобрени от друга страна-членка препарати. Засилва се и ролята на централизираното предоставяне на разрешения на ниво ЕС. Според докладчика на ЕП г-жа Christa Klass (ЕНП, Германия) "въвеждането на разрешение на Общността представлява съществена стъпка в посока към хармонизиран европейски пазар за биоциди"
20120113STO35295 Доклад на ЕП по Регламента за пускането на пазара и употребата на биоциди Прессъобщение за гласуването в комисията по околна среда на предложение за позиция на ЕП
BG
1
PHOTO
20120113PHT35262.jpg
-//EP//TEXT REPORT A7-2011-0336 0 NOT XML V0//BG
-//EP//TEXT IM-PRESS 20111003IPR28084 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
