По-голяма прозрачност и независимост на агенциите за кредитен рейтинг
Избори 2009 г.
Икономически и парични въпроси
2009-04-23 - 14:17
Законодателното предложение, което Европейският парламент прие днес на пленарната сесия в Страсбург, цели да повиши прозрачността и независимостта на европейските агенции за кредитен рейтинг.
Един от изводите на депутатите в контекста на настоящата финансова криза е, че агенциите за кредитен рейтинг (АКР) не са успели да предвидят влошаването на условията на финансовите пазари и да адаптират своите рейтинги навреме. Те не са успели също така да се адаптират към новите рискове на кредитния пазар, като например структурираните кредитни продукти и хедж фондовете. Това са основните причини, които налагат да се регулират на европейско ниво правилата за агенциите за кредитен рейтинг в ЕС.
Основни елементи на новото законодателство
Приетото законодателство налага задължение на всички агенции за кредитен рейтинг, които искат да оперират в ЕС, да се регистрират и да отговарят на набор от общи правила.
Приетите мерки целят да засилят прозрачността, независимостта и доброто управление на АКР, подобрявайки по този начин качеството и надеждността на кредитните рейтинги и увеличавайки доверието на потребителите.
Основните цели на регламента са следните:
да се гарантира избягването на конфликт на интереси от страна на АКР;
да се увеличи прозрачността чрез определяне на задължение за оповестяване;
да се осигури ефикасна система на регистрация и надзор на ниво ЕС;
да се повиши качеството на използваните методологии и на изготвяните рейтинги.
Ротационен механизъм, за да се избегнат конфликтите на интереси
Една от основните цели на новото законодателство е да се избегне конфликт на интереси между агенцията, определяща рейтинга, и оценяваната организация. По искане на депутатите със законодателното предложение ще бъде създаден ротационен механизъм за анализаторите в агенциите за кредитен рейтинг, които са в директен контакт с оценяваната организация. За да се избегне негативен ефект върху дейността на АКР, ротацията ще се извършва на индивидуална основа, а няма да се сменя целият екип.
По-голямо европейско измерение при регистрацията на АКР
По искане на европейските депутати беше засилено общоевропейското измерение при надзора на финансовите пазари. Постигнатият компромис със Съвета на министрите дава по-голяма роля на Европейския комитет на регулаторите на ценни книжа (CESR), който ще отговаря за регистрирането на кредитните агенции съгласно новите правила. По този начин кредитните агенции ще подават своите документи за регистрация само в една институция, което ще намали съответно и техните административни разходи.
Рейтинги, изготвени от агенции извън ЕС, трябва да бъдат одобрявани
Според компромиса неевропейските рейтинги трябва да бъдат одобрени от агенция от ЕС, създадена съгласно новия регламент. Тази агенция ще отговаря за определянето и наблюдението на това доколко оценителните дейности на агенциите извън ЕС отговарят на изискванията на европейското законодателство.
По-подробна информация относно новото законодателство можете да намерите на линка по-долу (на английски език).
Jean-Paul Gauzès (ЕНП-ЕД, Франция)
Докладчик
A6-0191/2009
Доклад относно предложението за регламент на Европейския парламент и на Съвета относно агенциите за кредитен рейтинг
Процедура за съвместно вземане на решение (първо четене)
Дебат: 22 април 2009 г.
Гласуване: 23 април 2009 г.
569 гласа "за", 47 "против" и 4 "въздържали се".
20090422IPR54187 New rules for the insurance sector and credit rating agencies Приетият текст, разискванията, резултатите от гласуванията и поименните гласувания на доклада относно предложението за регламент на Европейския парламент и на Съвета относно агенциите за кредитен рейтинг ще бъдат публикувани скоро на този линк (на дати 21 и 23 април) Процедурно досие относно предложението за регламент на Европейския парламент и на Съвета относно агенциите за кредитен рейтинг Committee of European Securities Regulators IOSCO statement of principles regarding the activities of credit rating agencies European Commission: Rating Agencies
BG
2
LINK
/activities/plenary/ta/calendar.do?language=BG
BG
3
LINK
/oeil/FindByProcnum.do?lang=en&procnum=COD/2008/0217
BG
4
LINK
http://www.cesr-eu.org/
BG
5
LINK
http://www.iosco.org/library/pubdocs/pdf/IOSCOPD151.pdf
BG
6
LINK
http://ec.europa.eu/internal_market/securities/agencies/index_en.htm
-//EP//TEXT IM-PRESS 20090415BKG53725 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
