Акценти от пленарната сесия на Европейския парламент в Брюксел (9 - 10 април 2008 г.)
2008-04-15 - 15:37
Осъждане на репресиите в Тибет. С 580 гласа "за", 24 "против" и 45 "въздържали се", Европейският парламент прие Резолюция относно положението в Тибет. В нея се осъждат репресиите на китайските органи на реда, призовава се за създаване на независима анкетна комисия под егидата на ООН, както и за обща европейска позиция относно присъствието на европейските лидери на церемонията по откриването на Олимпийските игри през август.
Република Хърватска: напредък по пътя към членство в ЕС . Докладът за напредъка на Хърватия по пътя към членство в ЕС през 2007 г., който ЕП прие на 10-ти април с 588 гласа "за", 39 "против" и 22 "въздържали се", е като цяло позитивен относно постигнатите резултати. В същото време се набляга на необходимостта страната да разреши оставащите гранични спорове със своите съседи и да положи повече усилия в областта на съдебната реформа и борбата с корупцията.
Борбата с рака - приоритет на ЕС . На 10-ти април Европейският парламент прие Резолюция за борбата срещу рака в разширения Европейски съюз, след като депутатите гласуваха с 621 гласа "за", 10 "против" и 6 "въздържали се". Препоръките в нея касаят обмяната на добри практики, информационни кампании за скрининг на рака, както и приемането на харта за закрила на раково болните на работното място.
Нов комисар по въпросите на здравеопазването. С 446 гласа "за", 7 "против" и 29 "въздържали се", членовете на ЕП одобриха кандидатурата на представителката на Кипър Androula Vassiliou за комисар по въпросите на здравеопазването и сигурността на храните, след като на 1-ви април мина нейното изслушване от депутатите.
Насоки за Бюджет 2009. Умереност на административните разходи въпреки нарасналите отговорности и изготвяне на устав на сътрудниците на депутатите, това са основните акценти в Доклада относно насоките за бюджетната процедура за 2009 г.
Европейската култура и културни индустрии в глобализиращия се свят. Докладът върху културните индустрии в рамките на Лисабонската стратегия поставя акцент върху дигиталната ера и свързаните с нея въпроси в областта на интелектуалната собственост, авторските права и пиратството, докато Докладът относно Европейската програма за култура в глобализиращия се свят поставя ударение върху по-доброто отразяване на аспектите на общоевропейското културно наследство.
Спешни мерки за справяне с бездомността. На заседанието на 10-ти април председателят на ЕП Hans-Gert Pöttering обяви за приета писмена декларация за премахване на уличната бездомност, след като под нея се подписаха повече от половината депутати.
ЕП прие декларации относно убийството на Munir Said Thalib и за субтитрирането на телевизионните програми. Председателят на ЕП Hans-Gert Pöttering обяви за приети писмени декларации относно убийството на индонезийския защитник на правата на човека Munir Said Thalib и за субтитрирането на всички програми на обществените телевизии в ЕС.
Адаптиране към климатичните промени. Включване на климатичните промени в законодателството на ЕС, вземането им под внимание при помощта за развиващите се страни и планирането на инвестиции, проучване на икономическите последици, рационално управление на водните ресурси – това са част от препоръките в Резолюцията на ЕП относно адаптирането към климатичните промени. 20080408BRI26037
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080408BRI26037 FULL-TEXT DOC XML V0//BG
-//EP//TEXT IM-PRESS 20080408BRI26037 ITEM-001-BG DOC XML V0//BG
Външни отношения
Осъждане на репресиите в Тибет
2008-04-15 - 15:37
С 580 гласа "за", 24 "против" и 45 "въздържали се", Европейският парламент прие Резолюция относно положението в Тибет. В нея се осъждат репресиите на китайските органи на реда, призовава се за създаване на независима анкетна комисия под егидата на ООН, както и за обща европейска позиция относно присъствието на европейските лидери на церемонията по откриването на Олимпийските игри през август.
Осъждане на бруталните репресии
В Резолюцията на ЕП остро се осъждат бруталните репресии от страна на органите на реда, както и всякакви актове на насилие. Отправя се призив за диалог и мирно разрешение на проблема при спазване правата на човека.
По-нататък в резолюцията се изразява солидарност с тибетското население и се отправя призив за незабавното освобождаване на задържаните мирно протестиращи лица, които са осъществили своето законно право на свободно изразяване.
Депутатите призовават за създаването на независима комисия под егидата на ООН, която да разследва скорошните размирици и последвалите репресии в Тибет.
ЕП призовава за общоевропейска позиция
По ключовия въпрос за това какъв трябва да бъде отговорът на ЕС, депутатите призовават настоящото председателство на ЕС да положи усилия, за да намери обща позиция по отношение на присъствието на европейските лидери на церемонията по откриването на Олимпийските игри през август. Съществува възможност те да не присъстват на събитието, ако междувременно не се поднови диалогът между китайските власти и Далай Лама.
Депутатите повтарят своето искане към Съвета да се назначи "специален пратеник на Европейския съюз" по тибетските въпроси.
Спиране на цензурата и освобождаване на задържаните журналисти
Депутатите настояват Китай да осигури достъп до Тибет на международната преса и дипломатите, и по-специално на представителите на ЕС, незабавно да спре цензурирането и блокирането на информация, както и да освободи всички журналисти и интернет потребители, които са задържани, защото са упражнявали своето право да бъдат информирани.
Подкрепа за позицията на Далай Лама за автономия на Тибет
ЕП приветства призива на Далай Лама за мирни протести с цел постигане на културна и политическа автономия и религиозна свобода, като в същото време депутатите подкрепят териториалната цялост на Китай.
Резолюцията беше приета на 10-ти април, след като ЕП проведе дебат по темата на 26-ти март 2008 г. По време на дебата председателят на Европейския парламент Hans-Gert Pöttering заяви:
"Всеки отговорен политик трябва да се запита дали ще участва в откриването на Олимпийските игри, в случай, че китайското правителство не положи усилия за диалог и помирение".
След това той подчерта, че "ние изразяваме нашата солидарност с Далай Лама" и че "не бива да допускаме Далай Лама да бъде свързан с тероризма". "Затова се обръщам към отговорните власти в Пекин да започнат преговори с Далай Лама и при зачитане на териториалната цялост на Китай да намерят решение, което зачита и гарантира културната и религиозна идентичност на тибетския народ", каза в заключение председателят на ЕП.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080408BRI26037 FULL-TEXT DOC XML V0//BG
-//EP//TEXT IM-PRESS 20080408BRI26037 ITEM-COVER-BG DOC XML V0//BG
-//EP//TEXT IM-PRESS 20080408BRI26037 ITEM-002-BG DOC XML V0//BG
Външни отношения
Република Хърватска: напредък по пътя към членство в ЕС
2008-04-15 - 15:37
Докладът за напредъка на Хърватия по пътя към членство в ЕС през 2007 г., който ЕП прие на 10-ти април с 588 гласа "за", 39 "против" и 22 "въздържали се", е като цяло позитивен относно постигнатите резултати. В същото време се набляга на необходимостта страната да разреши оставащите гранични спорове със своите съседи и да положи повече усилия в областта на съдебната реформа и борбата с корупцията.
Докладът на Hannes Swoboda (ПЕС, Австрия) поздравява властите на страната с постигнатите досега положителни резултати, особено по отношение на броя отворени преговорни глави, като същевременно призовава новосформираното правителство да удвои усилията си, за да отговори на критериите по оставащите глави.
Положителни оценки за интегрирането на малцинствата
Докладчикът отбелязва със задоволство, че голяма част от хърватското законодателство е приведено в съответствие с нормите на ЕС, но напомня, че в момента е от изключителна важност да се ускори развитието на административния капацитет за прилагане на новото законодателство.
Депутатите поздравяват Хърватия за "образцовия конституционен закон за националните малцинства" и за мерките за улесняване интегрирането на малцинствата, както и за назначението на представител на сръбското малцинство за заместник министър-председател.
Нужда от увеличени усилия за финализиране на преговорния процес
В Доклада се приканва Комисията да увеличи своите усилия и ресурси за изготвянето и финализирането на договорния материал, така че ЕС да може да реагира адекватно на напредъка, постигнат от Хърватия при изпълнението на критериите за членство.
В същото време Докладът споделя становището на Комисията, че с увеличените усилия от страна на Хърватия и продължителната подкрепа от институциите на ЕС, преговорите за присъединяване трябва при всяко положение да приключат през 2009 г.
Проблеми в областта на съдебната система, корупцията и неуредените гранични спорове
Въпреки като цяло положителния тон, докладът споделя позицията на Комисията, че са необходими по-нататъшни подобрения в областта на съдебната система. Въпреки увеличения брой на заведени наказателни дела за случаи на корупция, са нужни още усилия, за да се премахне неприемливо високото равнище на корупция "в някои случаи", което подкопава икономическото развитие на страната.
Изразява се и загриженост относно начина, по който хърватските власти управляват предприсъединителните фондове на ЕС и се призовава към вземането на неотложни мерки по отношение на установените административни слабости, което да доведе до преустановяване на временното спиране на договарянето по програма PHARE 2006 (с общ финансов пакет от 68,5 млн. евро).
Друг голям повод за загриженост представляват неуредените гранични проблеми, основно със Словения и Босна и Херцеговина.
Междувременно, след дебата по Доклада за напредъка на Бившата югославска република Македония , Европейският парламент реши гласуването на Доклада да бъде отложено за парламентарната сесия в Страсбург на 21-24 април. Това стана по предложение на Hannes Swoboda (ПЕС, Австрия), като целта е ЕП да постигне компромис между политическите групи относно позицията по спора с името.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080408BRI26037 FULL-TEXT DOC XML V0//BG
-//EP//TEXT IM-PRESS 20080408BRI26037 ITEM-001-BG DOC XML V0//BG
-//EP//TEXT IM-PRESS 20080408BRI26037 ITEM-003-BG DOC XML V0//BG
Обществено здраве
Борбата с рака - приоритет на ЕС
2008-04-15 - 15:37
На 10-ти април Европейският парламент прие Резолюция за борбата срещу рака в разширения Европейски съюз, след като депутатите гласуваха с 621 гласа "за", 10 "против" и 6 "въздържали се". Препоръките в нея касаят обмяната на добри практики, информационни кампании за скрининг на рака, както и приемането на харта за закрила на раково болните на работното място.
Ракът засяга милиони европейци годишно
Раковите заболявания представляват извънредно сложен проблем за здравеопазването, който се очаква да се задълбочи с оглед застаряването на европейското население. Само през 2006-та година ракът е предизвикал смъртта на над 1 млн. души в рамките на ЕС, като смъртността е по-висока в новите държави-членки. Според проучванията, един от всеки трима европейци е диагностициран с рак по време на своя живот и един на четири умира от болестта.
Световната здравна организация смята, че поне една трета от всички ракови заболявания са предотвратими и че превенцията и профилактиката представляват най-ефективната дългосрочна стратегия за борба с рака. В този контекст, европейските депутати подкрепят Словенското председателство на ЕС, което издигна борбата с рака като един от приоритетите за 2008 г., и настояват бъдещите председателства да продължат да разглеждат рака като приоритет.
Призив за създаване на работна група за рака
Членовете на ЕП призовават Комисията да създаде интеринституционална работна група за рака, която да събира и обменя добри практики за превенция, скрининг и лечение, като едновременно с това поеме лидерството в борбата с рака в Европа.
Работната група трябва приоритетно да прокарва нови и да насърчава вече съществуващи проекти в областта на скрининга на рака, които да допринесат за увеличаване на броя на хората, подлагащи се на скрининг, с поне 50% във всяка държава-членка до 2018 г.
Подкрепа за повече научни изследвания и иновации
Според депутатите Комисията трябва да направи така, че законодателството на ЕС да съдържа стимули за изследователите и фармацевтичната индустрия да продължат съществуващите изследвания и да осигурят нови лекарства и медикаменти за борба и контрол на рака. Те подчертават и важността на информационните кампании за скрининг за рак, както и на обмяната на добри практики в областта на превантивните мерки.
Харта за закрила на раково болните на работното място
В Резолюцията се насърчават страните-членки да приемат национални харти за правата на пациентите в съответствие с европейските норми. Европейските депутати призовават Комисията да изработи харта за закрила на раково болните и на хронично болните на работното място, която да даде възможност на пациентите да продължат да работят по време на своето лечение.
Депутатите призовават страните-членки и Комисията да изготвят насоки за бъдеща обща дефиниция на уврежданията, която да включва хората, страдащи от хронични заболявания, в това число и рак. Междувременно държавите-членки трябва възможно най-бързо да вземат мерки за включването на тези хора в националната дефиниция на уврежданията.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080408BRI26037 FULL-TEXT DOC XML V0//BG
-//EP//TEXT IM-PRESS 20080408BRI26037 ITEM-002-BG DOC XML V0//BG
-//EP//TEXT IM-PRESS 20080408BRI26037 ITEM-004-BG DOC XML V0//BG
Обществено здраве
Нов комисар по въпросите на здравеопазването
2008-04-15 - 15:37
С 446 гласа "за", 7 "против" и 29 "въздържали се", членовете на ЕП одобриха кандидатурата на представителката на Кипър Androula Vassiliou за комисар по въпросите на здравеопазването и сигурността на храните, след като на 1-ви април мина нейното изслушване от депутатите.
Г-жа Vassiliou беше номинирана, след като предишният комисар Marкos Kyprianou беше назначен за министър на външните работи в новото кипърско правителство и подаде оставка като член на Комисията.
По време на изслушването от комисиите по околна среда, земеделие, вътрешен пазар и заетост на 1-ви април, г-жа Vassiliou увери депутатите, че напълно съзнава факта, че портфейлът на здравеопазването засяга всички и има голямо отражение върху всекидневния живот. След това допълни, че “ние трябва да работим заедно за достигането на високи нива на обществено здраве и сигурност на храните, които гражданите очакват и изискват”.
Androula Vassiliou подчерта също така, че здравето е богатство и тя е решена да работи усилено, за да осигури висок здравен стандарт за гражданите на ЕС, независимо дали те са в Румъния, Швеция, Обединеното кралство или Кипър.
Г-жа Vassiliou ще остане на този пост до изтичането на мандата на настоящата Комисия на 31 октомври 2009
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080408BRI26037 FULL-TEXT DOC XML V0//BG
-//EP//TEXT IM-PRESS 20080408BRI26037 ITEM-003-BG DOC XML V0//BG
-//EP//TEXT IM-PRESS 20080408BRI26037 ITEM-005-BG DOC XML V0//BG
Бюджет
Насоки за Бюджет 2009
2008-04-15 - 15:37
Умереност на административните разходи въпреки нарасналите отговорности и изготвяне на устав на сътрудниците на депутатите, това са основните акценти в Доклада относно насоките за бюджетната процедура за 2009 г.
На 10-ти април депутатите приеха Доклада с 539 гласа "за" и 38 "против".
Запазване на границата за ЕП от 20% от общите административни разходи на ЕС
Докладът на Janusz Lewandowski (ЕНП-ЕД, Полша), който обхваща бюджета за 2009 г. на всички европейски институции, с изключение на Комисията, подчертава, че делът на 20% от общите административни разходи на европейските институции, което Парламентът си е наложил доброволно, може да бъде спазен, въпреки нарасналите законодателни отговорности на Парламента при евентуално бъдещо влизане в сила на Договора от Лисабон.
Депутатите подчертават, че 2009 г. ще бъде особено важна предвид провеждането на избори за Европейски парламент, което представлява важен аспект на бюджета. Специално значение се отдава на децентрализираните мерки за комуникация, които включват регионалните и местните медии, както и финансирането на три големи информационни проекта, насочени към гражданите - център за посетители, аудиовизуален център и парламентарен телевизионен канал (web-TV), който да предоставя на всички граждани на ЕС лесен достъп до пленарните заседания на Парламента.
Устав на парламентарните асистенти
Един от основните акценти в Доклада касае изготвянето на професионален устав на асистентите на депутатите. В този смисъл се отправя призив към работната група, създадена в рамките на Бюрото на ЕП, "да представи, заедно с компетентните служби на Комисията, предложения относно устав на сътрудниците на членовете, който незабавно да бъде изпратен на Съвета за приемане по време на френското председателство, така че да може да влезе в сила на същия ден като новия Устав на членовете", тоест след изборите за Европейски парламент през юни 2009 г.
Членовете на ЕП считат, че предлаганият устав би гарантирал равно третиране на асистентите, което освен това ще бъде прозрачно и ще гарантира изпълнението на данъчните и социалните задължения, като например възнагражденията и социалноосигурителните права.
Специално внимание върху екологичните аспекти
Докладът подчертава, че въпросите, свързани с околната среда, трябва да бъдат основен елемент от политиката на Парламента по отношение на сградния фонд и инфраструктурата. В тази насока се препоръчват подобрения по отношение на енергийната ефективност, включително използването на източници на „зелена” енергия, евентуалното използване на соларни панели, както и разглеждане на възможността за подновяване на автомобилния парк на Парламента с екологични автомобили.
Трябва да се има предвид, че този Доклад дава първите насоки на бюджетната комисия към ЕП за бюджет 2009, като на този етап от процедурата още не са готови прогнозите на другите институции и предложенията на Бюрото на ЕП.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080408BRI26037 FULL-TEXT DOC XML V0//BG
-//EP//TEXT IM-PRESS 20080408BRI26037 ITEM-004-BG DOC XML V0//BG
-//EP//TEXT IM-PRESS 20080408BRI26037 ITEM-006-BG DOC XML V0//BG
Култура
Европейската култура и културни индустрии в глобализиращия се свят
2008-04-15 - 15:37
Докладът върху културните индустрии в рамките на Лисабонската стратегия поставя акцент върху дигиталната ера и свързаните с нея въпроси в областта на интелектуалната собственост, авторските права и пиратството, докато Докладът относно Европейската програма за култура в глобализиращия се свят поставя ударение върху по-доброто отразяване на аспектите на общоевропейското културно наследство.
Културните индустрии - фокус върху заетостта и икономическия растеж
Докладът върху културните индустрии в рамките на Лисабонската стратегия беше приет от членовете на ЕП на 10-ти април с 586 гласа "за" и 36 "против". Докладът на депутата Guy Bono (ПЕС, Франция) подчертава, че свързаните с културата индустрии се разрастват по-бързо от много други сектори, което играе важна роля за постигането на целите на Лисабонската стратегия за заетост и икономически растеж. Така например културният сектор е генерирал приходи за над 654 милиарда евро през 2003 г. в Европа (при 271 милиарда за производството на автомобили), като в него са заети над 5 милиона европейци.
Нужда от повече финансова подкрепа
Депутатите от Европейския парламент отправят конкретни предложения към Комисията и страните-членки, които включват създаването на работна група за култура и творческа икономика, която да проучи приноса на културата за нововъведенията, икономическия растеж и социалното развитие в Европейския съюз.
Набляга се на нуждата от адекватно финансиране за културните индустрии и общности, като се препоръчват смесени форми на финансиране и по-добри фискални рамки, като например прилагането на данъчни кредити и намалени ставки за ДДС за всички продукти на културата, включително онлайн произведенията.
Докладът призовава Комисията да разгледа възможността за съставяне на програма, сходна с програма MEDIA, която да подкрепи създаването на Европейска дигитална библиотека, да стимулира и подкрепя музиката, театъра и издателската индустрия.
Потребителите не бива да бъдат преследвани
Депутатите приканват Комисията да преосмисли ключовия въпрос за интелектуалната собственост от културна и икономическа гледна точка и да намери решения, които да гарантират справедливо заплащане за всички категории носители на права, както и реална възможност на потребителите за избор и безпрепятствен достъп до културното съдържание онлайн.
В Доклада се призовава Комисията и държавите-членки да признаят факта, че интернет е обширна платформа за изразни средства на културата, достъп до знания и демократично участие в европейската творческа дейност, като се препоръчва избягване на приемането на мерки, които противоречат на гражданските свободи и правата на човека, като например прекъсване на достъпа до интернет.
Специално внимание е отделено на важността на трансграничната мобилност на творците, на нуждата от подобряване на квалификацията и системите за обучение и се препоръчва по-пълно включване на културата във външните политики на Европейския съюз.
Европейска програма за култура в глобализиращия се свят
Kултурният сектор в Европа играе важна роля за постигането на целите на обновената Лисабонска стратегия, но са необходими усилия за по-доброто отразяване на аспектите на общоевропейското културно наследство в програмите на ЕС, се подчертава в Доклада относно Европейската програма за култура в глобализиращия се свят, приет на 10-ти април с 542 гласа "за", 62 "против" и 12 "въздържали се".
Европа е в първите редици сред останалите континенти благодарение на своето културно наследство, се изтъква в доклада на депутата Vasco Gra ça-Moura (ЕНП-ЕД, Португалия). Въпреки че програмите на ЕС в областта на културата допринасят и ще доведат до положителни резултати в областта на социалната кохезия, икономическия растеж, устойчивото развитие, трудовата заетост и конкурентоспособността, депутатите смятат, че съществуващите програми не отразяват пълно многообразието на общоевропейско културно наследство.
Маркировка "Европейско наследство"
В този смисъл депутатите призовават Комисията да предложи специфични програми за запазване на европейското културно наследство, като например маркировка "Европейско наследство", която да подчертава европейското измерение на паметници на културата и места с емблематично значение за историята и културните традиции на континента.
Препоръчва се също така изработването и популяризирането на "списък за посещение на културни обекти" във всички държави-членки, както и по-голямо място на културата в европейските дипломатически представителства.
Културни сектори в криза
Идентифицирани са секторите в криза в европейската културна индустрия, като се обръща специално внимание на книгоиздаването, където опасно намалява създаването на качествена литература за сметка на бестселъри, както и на музикалната индустрия, където качеството и разнообразието също са застрашени от глобалното разпространение на цифровите технологии, колективното управление на правата и пиратството.
2010 г. - Европейска година на Шопен
В крайна сметка, Комисията по култура и образование към ЕП препоръчва засилване на подкрепата за литературните преводи, предвидени в програмата "Култура 2007-2013 г.", както и създаването на престижни европейски награди, които да се присъждат във всички области на културата. Успоредно с това, предлага се с оглед на двестагодишнината от раждането на композитора Фридерик Шопен, 2010 г. да бъде определена за "Европейска година на Фридерик Шопен", а 2011 г. на свой ред да бъде "Европейска година на гръцката и римска класика".
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080408BRI26037 FULL-TEXT DOC XML V0//BG
-//EP//TEXT IM-PRESS 20080408BRI26037 ITEM-005-BG DOC XML V0//BG
-//EP//TEXT IM-PRESS 20080408BRI26037 ITEM-007-BG DOC XML V0//BG
Социална политика
Спешни мерки за справяне с бездомността
2008-04-15 - 15:37
На заседанието на 10-ти април председателят на ЕП Hans-Gert Pöttering обяви за приета писмена декларация за премахване на уличната бездомност, след като под нея се подписаха повече от половината депутати.
В Декларацията за премахване на уличната бездомност депутатите призовават Комисията да разработи европейско рамково определение за бездомност, да събере надеждни статистически данни и да предоставя ежегодни отчети относно предприетите действия и постигнатия напредък в държавите-членки на ЕС по отношение на въпроса за премахване на бездомността.
Подчертавайки факта, че всяка зима на територията на ЕС хора умират вследствие на измръзване, поради липса на жилища за настаняване в спешни случаи и отсъствие на специализирани служби, които да обслужват техните нужди, депутатите настоятелно приканват държавите-членки да разработят „зимен план за спешни действия” като част от по-широка стратегия за борба срещу бездомността.
Декларацията е внесена от Mary Lou McDonald (ЕОЛ/СЗЛ, Ирландия), Jacek Protasiewicz (ЕНП-ЕД, Полша), Claude Moraes (ПЕС, Обединено Кралство), Gérard Onesta (Зелени/ЕСА, Франция) и Jean Marie Beaupuy (АЛДЕ, Франция).
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080408BRI26037 FULL-TEXT DOC XML V0//BG
-//EP//TEXT IM-PRESS 20080408BRI26037 ITEM-006-BG DOC XML V0//BG
-//EP//TEXT IM-PRESS 20080408BRI26037 ITEM-008-BG DOC XML V0//BG
Институции
ЕП прие декларации относно убийството на Munir Said Thalib и за субтитрирането на телевизионните програми
2008-04-15 - 15:37
Председателят на ЕП Hans-Gert Pöttering обяви за приети писмени декларации относно убийството на индонезийския защитник на правата на човека Munir Said Thalib и за субтитрирането на всички програми на обществените телевизии в ЕС.
Призив към индонезийските власти
Декларацията относно убийството на защитника на правата на човека Munir Said Thalib призовава индонезийските власти да предприемат всички необходими мерки, за да гарантират, че виновниците за това убийство ще бъдат изправени пред съда и че съдебният процес срещу тях ще се осъществи във възможно най-кратки срокове.
През месец септември 2004 г. Munir, водещ индонезийски защитник на правата на човека и борец срещу корупцията, почива от отравяне с арсеник по време на полет на авиокомпания „Garuda“от Сингапур до Амстердам. Докладът на независимата анкетна комисия по случая, възложен от индонезийския президент, никога не е бил публикуван, а присъдата на единственото лице, осъдено във връзка с този случай - бившия втори пилот от компанията „Garuda“, е отменена от индонезийския Върховен съд през октомври 2006 г.
Декларацията е внесена от Raül Romeva i Rueda (Зелени/ЕСА, Испания), Eija-Riitta Korhola (ЕНП-ЕД, Финландия), Jules Maaten (АЛДЕ, Нидерландия), Glyn Ford (ПЕС, Обединено Кралство) и Ana Gomes (ПЕС, Португалия) и е подписана от 412 от общо 785 депутати.
Депутатите подкрепят субтитрирането на телевизионните програми
Повече от 83 милиона европейци страдат от частична или пълна загуба на слуха и остаряването на населението само ще засили тази тенденция.
В този контекст, депутатите призовават Комисията да подготви законодателно предложение, което да изисква от обществените телевизии в ЕС да субтитрират напълно своите програми.
Подчертавайки правото на гражданите за равен достъп до информация, образование и култура, депутатите считат субтитрирането на всички програми на обществените телевизии в Европа за наложително, за да бъде телевизионната информация достъпна за всички зрители, включително глухи и лица с увреден слух. Още повече, че този подход улеснява значително възприемането и ученето на чужди езици.
Декларацията за субтитрирането на всички програми на обществените телевизии в Европейския съюз, предложена от Lidia Joanna Geringer de Oedenberg (ПЕС, Полша), е събрала подписите на 427 депутати.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080408BRI26037 FULL-TEXT DOC XML V0//BG
-//EP//TEXT IM-PRESS 20080408BRI26037 ITEM-007-BG DOC XML V0//BG
-//EP//TEXT IM-PRESS 20080408BRI26037 ITEM-009-BG DOC XML V0//BG
Околна среда
Адаптиране към климатичните промени
2008-04-15 - 15:37
Включване на климатичните промени в законодателството на ЕС, вземането им под внимание при помощта за развиващите се страни и планирането на инвестиции, проучване на икономическите последици, рационално управление на водните ресурси – това са част от препоръките в Резолюцията на ЕП относно адаптирането към климатичните промени.
Резолюцията, внесена от Guido Sacconi (ПЕС, Италия) в отговор на Зелената книга на Европейската комисия относно адаптирането към изменението на климата в Европа, беше приета на 10-ти април с 516 гласа "за" и 47 "против".
Финансиране на адаптирането към климатичните промени
В Резолюцията депутатите изискват от Комисията да извърши проучване на икономическите аспекти на адаптирането, както и да разработи сценарии, включващи баланс на разходите и ползите. Относно финансирането на политиките по климатичните промени, се изразява съжаление, че Комисията не е предвидила пренасочване на съществуващи фондове в рамките на настоящите финансови перспективи. Затова членовете на ЕП я призовават да включи финансовите мерки за адаптиране в следващите дългогодишни финансови перспективи за регионалните политики и структурните фондове, както и да отпусне допълнителни средства за разработването на новаторски решения за справяне с изменението на климата.
„Включване“ на адаптирането
В текста на Резолюция се подчертава важността на концепцията за „включване“ на адаптирането към изменението на климата в процеса на вземане на решения, както и при планирането на инвестиции. Депутатите изтъкват и необходимостта държавите-членки да използват фондовете за развитие на селските райони, за да подобрят адаптирането на селското и горско стопанство към изменението на климата.
Помощ за развиващите се страни и трансфер на технологии
В тази област членовете на ЕП изразяват съжаление, че Зелената книга на Комисията не обръща достатъчно внимание на сътрудничеството между ЕС и развиващите се страни във връзка с адаптирането към климатичните промени и изтъква специално необходимостта от трансфер на технологии към тези страни.
Депутатите подчертават, че ЕС трябва да положи значителни усилия за разработването на технологии в областта на адаптирането, които да подпомогнат европейската икономика, както и трансфера на тези технологии към развиващите се страни. Тяхното заключение е, че изменението на климата трябва да бъде включено във всички аспекти на политиката на ЕС за помощ на развиващите се страни.
Мерки в областта на земеделието и водните ресурси
Що се касае до земеделието, подчертава се необходимостта от постепенно адаптиране на селскостопанския сектор към новите изисквания, породени от климатичните промени. Това може да стане единствено чрез прилагането на законодателство, което да засилва устойчивостта и да насърчава нови начини за използване и управление на водните и другите природни ресурси.
Резолюцията изтъква специално нарасналата необходимост от рационално използване на водните ресурси чрез „управление на търсенето на вода”. Депутатите призовават Комисията и държавите-членки да насърчават приемането на новаторски технологии и практики, в това число и пилотни проекти за намаляване на щетите от засушавания и на риска от наводнения.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080408BRI26037 FULL-TEXT DOC XML V0//BG
-//EP//TEXT IM-PRESS 20080408BRI26037 ITEM-008-BG DOC XML V0//BG
-//EP//TEXT IM-PRESS 20080408BRI26037 ITEM-010-BG DOC XML V0//BG
Институции
Приети текстове на пленарната сесия 9-10 април 2008 г./ Проект на дневен ред на пленарната сесия 21-24 април 2008 г., Страсбург
2008-04-15 - 15:37
Приетите текстове на пленарната сесия на ЕП, провела се в Брюксел на 9 и 10 април 2008 г., както и информация за дебатите, резултатите от гласуванията и поименните гласувания от сесията може да прочетете на линковете по-долу. Проектът на дневния ред на пленарната сесия на ЕП, която ще се проведе в Страсбург от 21 до 24 април 2008 г. може да прочете на линка по-долу. Приети текстове, разисквания, резултати от гласувания и поименни гласувания от пленарната сесия на ЕП, провела се в Брюксел на 9 и 10 април 2008 г. Видео запис на пленарните заседания 9-10 април 2008 г., Брюксел Проект на дневен ред на пленарната сесия на ЕП в Страсбург от 21 до 24 април 2008 г.
BG
1
LINK
/activities/plenary/home.do?date=20080414&tab=LAST&language=BG
BG
2
LINK
/wps-europarl-internet/faces/vod/research-by-date.jsp?language=bg
BG
3
LINK
/sides/indexPartSession.do?reference=2008-04-2&language=BG
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20080408BRI26037 FULL-TEXT DOC XML V0//BG
-//EP//TEXT IM-PRESS 20080408BRI26037 ITEM-009-BG DOC XML V0//BG
-//EP//TEXT IM-PRESS 20080408BRI26037 ITEM-COVER-BG DOC XML V0//BG
-//EP//TEXT IM-PRESS 20080408BRI26037 ITEM-001-BG DOC XML V0//BG
-//EP//TEXT IM-PRESS 20080408BRI26037 ITEM-002-BG DOC XML V0//BG
-//EP//TEXT IM-PRESS 20080408BRI26037 ITEM-003-BG DOC XML V0//BG
-//EP//TEXT IM-PRESS 20080408BRI26037 ITEM-004-BG DOC XML V0//BG
-//EP//TEXT IM-PRESS 20080408BRI26037 ITEM-005-BG DOC XML V0//BG
-//EP//TEXT IM-PRESS 20080408BRI26037 ITEM-006-BG DOC XML V0//BG
-//EP//TEXT IM-PRESS 20080408BRI26037 ITEM-007-BG DOC XML V0//BG
-//EP//TEXT IM-PRESS 20080408BRI26037 ITEM-008-BG DOC XML V0//BG
-//EP//TEXT IM-PRESS 20080408BRI26037 ITEM-009-BG DOC XML V0//BG
-//EP//TEXT IM-PRESS 20080408BRI26037 ITEM-010-BG DOC XML V0//BG
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20080408BRI26037 ITEM-COVER-BG DOC XML V0//BG
-//EP//TEXT IM-PRESS 20080408BRI26037 ITEM-001-BG DOC XML V0//BG
-//EP//TEXT IM-PRESS 20080408BRI26037 ITEM-002-BG DOC XML V0//BG
-//EP//TEXT IM-PRESS 20080408BRI26037 ITEM-003-BG DOC XML V0//BG
-//EP//TEXT IM-PRESS 20080408BRI26037 ITEM-004-BG DOC XML V0//BG
-//EP//TEXT IM-PRESS 20080408BRI26037 ITEM-005-BG DOC XML V0//BG
-//EP//TEXT IM-PRESS 20080408BRI26037 ITEM-006-BG DOC XML V0//BG
-//EP//TEXT IM-PRESS 20080408BRI26037 ITEM-007-BG DOC XML V0//BG
-//EP//TEXT IM-PRESS 20080408BRI26037 ITEM-008-BG DOC XML V0//BG
-//EP//TEXT IM-PRESS 20080408BRI26037 ITEM-009-BG DOC XML V0//BG
-//EP//TEXT IM-PRESS 20080408BRI26037 ITEM-010-BG DOC XML V0//BG
