28.1.2010 B7-0062/2010 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника за дейността
относно незабавно прекратяване на преговорите за присъединяване с Турция
Barry Madlener
,
Louis Bontes
,
Daniël van der Stoep
,
Laurence J.A.J. Stassen
PE432.910v01-00 B7‑0062/2010 Предложение за резолюция на Европейския парламент относно незабавно прекратяване на преговорите за присъединяване с Турция
Европейският парламент ,
– като взе предвид Доклада за напредъка на Турция – 2009 г. ( SEC(2009)1334 ),
– като взе предвид член 120 от своя правилник,
А. като има предвид, че Турция е ислямска страна,
Б. като има предвид, че едно евентуално членство на Турция в ЕС ще доведе до още по-голяма и неконтролирана масова имиграция в Западна Европа,
В. като има предвид, че едно евентуално членство на Турция в ЕС досега струва милиони евро и ще струва още повече в бъдеще,
Г. като има предвид, че не е в интерес на Европа да граничи с държави като Ислямска република Иран и Сирия, какъвто би бил случаят, ако Турция стане членка на ЕС,
Д. като има предвид, че Турция не е разположена в Европа,
Е. като има предвид, че Турция незаконно е окупирала държава-членка на ЕС, а именно Кипър,
Ж. като има предвид, че все повече хора не само в държавите-членки на ЕС, но също така и в Турция, се противопоставят на евентуално членство на Турция в ЕС и че тази позиция намира все повече поддръжници и в правителствата на държавите-членки,
З. като има предвид, че по отношение на политическите и икономическите критерии за присъединяване Комисията посочва, че Турция бележи малък и ограничен напредък или не е налице никакъв напредък,
1. счита, че в този контекст по-нататъшните преговори за присъединяване с Турция не могат да доведат до удовлетворителен за двете страни резултат;
2. призовава Съвета и Комисията незабавно да прекратят настоящите преговори за присъединяване и вместо това да започнат преговори за привилегировано партньорство, което ще бъде ползотворно и за двете страни.
