Петиции на граждани - трябва по-добро информиране на гражданите и ефективно сътрудничество
Петиции
2007-11-14 - 16:11
Европейският парламент прие доклад за работата на Комисията по петициите през парламентарната 2006 г. Депутатите подчертават, че сътрудничеството със Съвета, Комисията и държавите-членки е от съществено значение за ефективното разглеждане на петициите.
Всеки гражданин на Европейския съюз или постоянно пребиваващо в държава-членка лице може индивидуално или чрез сдружаване с други лица да отправи петиция до Европейския парламент по въпрос, попадащ в сферата на дейност на Европейския съюз и който го засяга пряко. Всяко дружество, организация или сдружение, чието седалище се намира в Европейския съюз, може също да упражни правото си на петиция. Тези петиции дават възможност на Европейския парламент да насочи вниманието към всяко нарушаване на правата на европейските граждани от страна на държава-членка, местни власти или друга институция. Комисията по петициите в Европейския парламент разглежда внесените в ЕП петиции.
Статистическите данни показват, че през 2005 г. броят на петициите е бил 1032, а през 2006 г. - 1016, като една трета са били недопустими. Най-често срещаните жалби засягат околната среда и свободното движение на хора и капитали.
Големият брой недопустими жалби показва, че има непрекъсната необходимост да се гарантира, че гражданите на ЕС са адекватно информирани по отношение на компетенциите на Европейския съюз и неговите институции.
Докладът от Carlos Jos é Iturgaiz Angulo подчертава "ролята на петициите като инструмент, който дава възможност на гражданите на ЕС да сигнализират за пропуски в европейското законодателство и да уведомяват европейските институции за евентуални негови нарушения или неправилното му прилагане".
Броят на обявените за недопустими петиции е останал постоянен през 2006 г. — около една трета от общия брой, което според депутатите "отразява непрекъсната необходимост да се гарантира, че гражданите на ЕС са адекватно информирани по отношение на компетенциите на Европейския съюз и неговите институции." Докладът призовава комисията по петиции да съобщава писмено и в кратки срокове решенията си, свързани с петиции, които разглежда на заседанията си, за да се избегнат недоразумения и погрешни тълкувания в медиите и вносителите на петиции.
Сътрудничеството между комисията по петиции и Комисията остава ключово за ефективното разглеждане на петициите и за предоставяне на най-добри средства за защита на техните вносители, се казва в текста и в тази връзка депутатите изразяват загриженост от "необоснованите и прекалено дълги срокове – често по няколко години – през които Комисията води и приключва производства за установяване на нарушения и неудовлетворението си от честите примери за неспазване от страна на държавите-членки на решения на Съда на ЕО" . Депутатите предлагат Съветът да определи висш служител, който да координира въпросите, свързани с петициите, като се има предвид, че твърде много петиции засягат чувствителни политически въпроси във връзка с въвеждането на законодателството на Общността в националното законодателство на държавите-членки.
Докладът изтъква необходимостта за намиране на необходимите финансови ресурси, за да продължи разработването на софтуерната система за внасяне на петиции по електронен път.
20071109IPR12789
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
