По пътя към новия европейски договор - последни новини
Бъдещето на Европа/Европейска интеграция
2007-09-17 - 17:46
Тримата представители на ЕП в МПК
Европейският парламент изпрати трима свои представители в междуправителствената конференция (МПК), работеща по новия европейски договор. Докъде са стигнали преговорите? Помолихме депутатите Elmar Brok, Enrique Barón и Andrew Duff да ни запознаят по-подробно с положението.
В рамките на междуправителствените конференции се провеждат преговори между правителствата на държавите-членки, насрочвани с цел ревизия на европейските договори. След "периода на размисъл", последвал негативните референдуми за Европейската конституция във Франция и Холандия, страните-членки решиха да връчат мандат на МПК, която да предложи проект за нов договор.
На 11 юли Европейският парламент даде зелена светлина на свикването на МПК за реформиране на договорите и номинира трима свои представители в нея: Elmar Brok (ЕНП-ЕД, Германия), Enrique Barón (ПЕС, Испания) и Andrew Duff (АЛДЕ, Великобритания). Председателят на Европейския парламент Hans-Gert Pöttering ще вземе участие в МПК, когато тя се проведе на ниво държавни и правителствени ръководители. Конференцията започна своята работа на 23 юли.
Как по-точно е организирана работата на МПК?
Andrew Duff: "Групата от правни експерти работи по текста. Нашият парламентарен екип участва и докладва на нас, тримата представители, почти всекидневно".
Enrique Barón: "Работата се върши основно на юридическо ниво. Досега е имало само една среща на ниво министри, на която бяха поканени представителите на Парламента. Преди предстоящата през октомври среща на върха ще имаме само още една такава възможност за среща, която ще се проведе на 16 октомври".
Elmar Brok: "От една страна, голяма част от техническите въпроси бяха разрешение на това ниво. От друга страна, по-сложните и политически деликатни въпроси бяха идентифицирани и достатъчно подготвени на техническо ниво, така че са по-лесни за решаване на политическо равнище. В повечето случаи са подготвени различни опции. Сега е ред на външните министри и на държавните и правителствени ръководители да решат коя от опциите да изберат".
Кои са най-спорните въпроси?
Andrew Duff: "Все още има няколко сериозни политически проблеми, на които трябва да бъде намерено решение - особено относно Хартата на основните права на Европейския съюз, клаузата за неучастие на Великобритания в Шенген, ролята на Комисията, Съда и Парламента в Общата политика в областта на външните отношения и сигурността (ОПОВОС), както и позицията на Полша относно вземането на решения в Съвета".
Enrique Barón: "Има две теми, които са много важни за Европейския парламент в качеството му на институция, представляваща европейските граждани - европейското гражданство и Хартата на основните права. Относно тях ние сме направили предложения, които бяха приети от повечето страни. Макар че има съпротива от страна на Великобритания. Ние настояваме за по-добър диалог с нашите социални партньори, за последователна външна политика и за ефикасна процедура за вземане на решения".
Ще бъде ли готов навреме текстът на новия договор?
Andrew Duff: "Политическо споразумение вероятно ще бъде постигнато в Лисабон".
Elmar Brok: "Няма гаранции за успех, но сегашното състояние на преговорите ясно показва, че споразумение може да бъде постигнато. Съюзът няма друга алтернатива - трябва да предприеме реформи, за да бъде в състояние да отговаря адекватно на глобалните предизвикателства".
По повод на това, че предстоящите на 21 октомври парламентарни избори в Полша биха могли да усложнят нещата Enrique Barón отговаря така: "Правителствата трябва да покажат добра воля и да удържат на думата, дадена от всички страни-членки, вземайки под внимание факта, че именно това полско правителство одобри мандата. Поляците трябва да намерят решение на съществуващото противопоставяне между проевропейски настроено население и правителство, стоящо на различна позиция".
20070913STO10363 Европейският парламент ще участва с трима представители в МПК Reform Treaty: some issues still need clarification, says Parliament MEPs: IGC must make EU able to act
BG
1
PHOTO
20070716PHT09219.jpg
-//EP//TEXT IM-PRESS 20070712STO09169 0 NOT XML V0//BG
-//EP//TEXT IM-PRESS 20070829IPR09875 0 NOT XML V0//BG
-//EP//TEXT IM-PRESS 20070720IPR09679 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
