Председателят Pöttering посети Великобритания
Институции
2008-02-28 - 19:15
Великобритания трябва да играе роля "в сърцето на Европа". Това бе едно от посланията, които председателят на Европейския парламент отправи по време на двудневната си официална визита в Обединеното кралство. Той се срещна с кралицата Elizabeth II и с премиера Gordon Brown.
Hans-Gert Pöttering произнесе реч в London School of Economics , в която подчерта, че диалогът между културите е средство за подобряване на разбирателството и за избягване на така наречения "сблъсък на цивилизациите".
Посещението му включваше и среща със специалния пратеник на Четворката за Близкия изток (Русия, САЩ, ООН и Европейския съюз) Tony Blair, а така също и срещи с лидерите на основните опозиционни партии, с членове на Парламента и с католически и мюсюлмански представители.
Среща с Tony Blair
При разговора си с бившия британски премиер г-н Pöttering представи работата на новата работна група на Парламента за Близкия изток и потвърди, че през тази година Европарламентът възнамерява да проведе специална конференция, посветена на проблемите на този регион, с участието на г-н Blair, френския външен министър Bernard Kouchner, както и други членове на Международна донорска конференция за Палестинската Автономия.
Изказване в London School of Economics
Речта на председателя на Парламента пред студентите от London School of Economics бе на тема "Диалог между културите или сблъсък на цивилизациите". В началото на изказването си той призова Великобритания да се ангажира изцяло с европейските въпроси. "Искам и пожелавам тази страна да играе ролята на лидер в Европейския съюз (...) в сърцето на Европа", подчерта той.
Г-н Pöttering заяви, че отношенията между ислямските и западните общества ще придобиват все по-голямо значение за Европа и призова за разбирателство и уважение между хората. Той обеща да продължи да работи, чрез Евро-средиземноморската парламентарна асамблея, в полза на диалога между Европа и Близкия изток.
20080225STO22146 Уебсайт на председателя на ЕП Уебсайт на Бъкингамския дворец
BG
1
PHOTO
20080228PHT22459.jpg
BG
2
LINK
/president/defaulten.htm
BG
3
LINK
http://www.royal.gov.uk/output/Page1.asp
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
